
INTRODUCERE 


CU ADEVARAT BINE 


„VEI FI BINE? ACEASTA ESTE afirmaţia pe care o fac cel mai 
adesea primii veniţi la o persoană aflată în suferință sau la 
locul unui accident. La auzul acestor cuvinte, nivelul de pa- 
nică şi de frică al omului poate să scadă și durerea chiar să se 
diminueze. Cum se explică faptul că a fi bine nu este suficient 
în majoritatea situaţiilor de alt fel? Şi totuși, în momentele în 
care se pune o problemă de viata şi de moarte, cuvintele „Eşti 
bine” sau „vei fi bine” sunt un colac de salvare? 

„Bine” reprezintă absolut totul. Este tot ce contează cu ade- 
vărat. Bine şi a fi bine constituie esenţa adevăratei reziliente. 

Cartea de faţă este o invitaţie pentru a reevalua ceea ce 
credem despre rezilienta. Asociată adesea cu concepte precum 
perseverenta, rezistența mentală, curajul, rezilienta este de- 
scrisa ca un strigat de lupta menit sa stimuleze o putere her- 
culeana. Mulţi dintre noi nu putem înțelege si folosi rezilienta 
in acest fel plin de forta, sustenabil. Viata este grea si va fi grea 
în continuare, dar a trăi durerea şi a o depăși nu reprezintă 
singura cale de a naviga printre cucuie, vânătăi si dureri de 

cap. Durerea care te face sa strangi din pumni pana ti se albesc 
unghiile nu este unica optiune. 

Pentru mine, rezilienta inseamna sa actionezi in continuare 
corect. Înseamnă să faci un pas riscant în direcţia in care vrei 
să mergi, indiferent ce spune lumea despre tine sau cât de di- 
ficil ar putea fi acest lucru. 

Spre deosebire de actuala perspectivă generală asupra re- 
zilientei, în care ni se spune că nu facem ceea ce trebuie sau 
că trebuie pur şi simplu să trecem peste ceva anume, cartea 
aceasta introduce o nouă teorie a rezilientei — ceea ce eu nu- 
mesc rezilienta de zi cu zi. Concepţia mea despre rezilienta se 
bazează pe mulți ani de experienţă în activitatea cu oameni 
din toate colţurile lumii, în calitate de educator, formator si 
consilier. Iniţial nu am avut intenţia să dezvolt o teorie nouă. 
Am vrut doar să sprijin oamenii pe drumul vieţii lor. Să le vin 
în întâmpinare într-un context dat și să-i ajut să-şi găsească 
drumul spre punctul către care se puteau îndrepta. Să-i ajut pe 
oameni să înţeleagă cine puteau să devină şi să trăiască viata 
care le reflectă adevăratul sine. Cred că Ram Dass a exprimat 
cel mai bine acest lucru atunci când a scris: „Când s-a spus şi 
s-a făcut totul, mai putem doar să ne conducem unii pe alții 
acasă”! 

Scopul final al rezilientei de zi cu zi este acela de a susține 
un sentiment profund, propriu, al stării de bine, indiferent de 
situație. Vreau să descoperi că ceea ce ai deja în inimă si in 
minte te face capabil să te confrunti cu orice piedică si să faci 
fata oricărei provocări. Inarmat cu această fermă conştiinţă de 
sine, vei trăi cu convingerea că iti este si iti va fi bine. Iti vei da 
seama că este într-adevăr suficient să fii bine, în loc să fii deplin 
stăpân pe situație sau în permanență perfect. 

În ultimii douăzeci de ani nu am făcut decât să instruiesc 
oameni din toate categoriile sociale si să învăţ împreună cu ei. 
Am lucrat cu ei din primii ani ai copilăriei lor până la vârste 
înaintate, când au trecut prin încercări, necazuri, provocări și 
eşecuri. 

Eu însămi am trăit la un moment dat în umbra societăţii. 
Am trecut prin propriile mele provocări din punctul de ve- 
dere al sănătăţii mentale, blocaje în procesul de învăţare, com- 
portamente alimentare dezordonate, durere, abuzuri, pierderi, 
deznădej de şi, mai presus de toate, am cunoscut stigmatul care 
le însoţeşte pe toate acestea. În calitate de consilier în dome- 
niul psihologiei si educaţiei mi-am desfăşurat cea mai mare 
parte a carierei studiind, predând şi punând în aplicaţie ceea 
ce cunoaştem despre psihologie ca mijloc de a ajuta oamenii 
să iasă din umbra durerii practicând rezilienta şi, în același 
timp, încercând să găsesc calea pentru propria mea ieșire. 
Ceea ce am găsit pe parcursul acestei călătorii paralele a fost 
cu adevărat unic. Am văzut tipare, teme și tendinţe care mi-au 
permis să înţeleg mai profund ce este rezilienta cu adevărat. 
Am constatat la prima mână că teoriile despre rezilienta, in 
general, trebuie reevaluate. Prin urmare, iată ce am făcut. 

Rezilienta nu le este rezervată doar celor rezistenți din 
punct de vedere mental, celor puternici sau neinfricati. Orice 
persoană este capabilă de rezilienta. Nu este vorba de ceva cu 
care eşti înzestrat sau nu. Nu este ceva cu care te nasti. Cand 
o persoană îşi examinează viaţa, ajunge să conştientizeze acest 
lucru. Când ştie unde să caute, persoana respectivă vede cât 
de bine este dotată pentru a face faţă durerilor de tot felul. Re- 
flectia pe care am întâlnit-o cel mai des la oamenii trecuţi prin 
cele mai crude şi mai dificile momente ale vieţii este „n-am 
ştiut că pot să supraviețuiesc după asa ceva.” Dar au supravie- 
tuit. Sila fel vei face şi tu. 


INTRODUCERE | 13 


Am numit abordarea mea rezilienta de zi cu zi, pentru 
că deciziile mici pe care le luăm zilnic stau la baza abilitatii 
noastre de a trece prin situaţii de excepţie: prin marile dureri, 
pierderi, eşecuri şi traume. Cred că toţi putem fi extraordinari 
atunci când avem deja experienţa rezilientei de zi cu zi în in- 
teractiunile cu lumea. Rezilienţa de zi cu zi devine un instru- 
ment adecvat nevoii noastre primare de a ne simți în siguranță 
şi în afară de pericol. 

Sănătatea noastră fizică, emoţională şi mentală pusă la 
încercare zilnic, fără excepţie. Avem neapărată nevoie să ne 
construim, să ne intretinem şi să ne exersăm rezilienta pentru 
a putea parcurge etapele fundamentale ale vieţii. Și, cu toate 
acestea, trăim într-un ecosistem social care a adoptat convin- 
gerea că, în fiecare clipă când facem un anumit lucru, se aş- 
teaptă de la noi să fim mai buni, mai rapizi, mai inteligenţi, mai 
bogaţi, mai puternici - „mai cumva.” Există o presiune subin- 
teleasa de a face totul mai bine sau de a fi mai buni. Stăruie 
mereu sentimentul că există o cale corectă de a ne trai viata, 
iar dacă ne este greu, înseamnă că noi suntem cei care greşim. 
Suntem distruși. 

Moralitatea se împleteşte întrucâtva cu performanţa, cu re- 
alizările şi succesul - când eşuăm, suntem „răi. Comparatia 
şi judecarea sunt de neoprit. Cu toții suntem obligaţi să trăim 
viaţa cea mai bună, dar primim permanent mesajul că nu 
facem acest lucru. 

Sau poate că duci cu tine o veche istorie în care te-ai blocat. 
Am lucrat cu lideri ai celor mai mari organizaţii mondiale, li- 
deri care mi-au împărtăşit situaţii în care le-a fost ruşine, în 
care nu au dat totul, în care s-au simţit impostori şi în care 
nu au înțeles cum au ajuns să stea la masa la care se aflau sau 
cum de au ajuns să răspundă de decizii capitale. Am lucrat cu 

sportivi de inalta performanta care din afara pareau sa fi atins 
rezilienta, dedicatia şi rezistenţa perfectă şi care au ajuns de 
asemenea în eşalonul de vârf al sporturilor lor, dar care, atunci 
când rămâneau singuri, nu se simțeau destul de merituosi, 
mulţumiţi sau chiar destul de buni. Aparent suntem afectaţi 
de sentimentul că nu suntem suficient de buni sau de bine și 
părem a nu fi în stare să ne găsim acel echilibru care ne face să 
ne simţim cu adevărat bine in viata. 

Pentru unii dintre noi această stare evazivă de a nu fi bine 
îşi poate avea originea în lumea exterioară, din cauza haosului, 
schimbărilor si presiunii permanente. Iar pentru unii dintre 
noi haosul vine din interior: eu fata în fata cu mine însumi. 
Războiul personal este, după părerea mea, cel mai periculos 
pentru capacitatea noastră de reziliență. Este mai ușor să te 
lupti cu un inamic pe care îl poţi vedea, cum ar fi un șef dificil, 
o experienţă solicitantă sau o criză a stării de sănătate. Lupta 
cea mai grea se dă în mintea, corpul și sufletul tău. Când părţi 
din tine si din felul în care vezi tu lumea sunt duşmanul cel mai 
de temut, o parte din tine trebuie sa se prăbușească pentru ca 
cealaltă parte să se poată ridica. 


SĂ TE RIDICI PORNIND DE LA ZERO 


Înainte de a ne adânci în studii şi exerciţii pentru a putea aborda 
bătăliile interioare si exterioare ale dobândirii rezilientei, vreau 
să-ți spun mai multe despre mine, persoana din spatele acestei 
cărți. Da, sunt un specialist în psihologie şi ştiinţe ale educaţiei, 
care a lucrat în domeniul academic sau învățământul superior, 
dar nu în sensul tradiţional. Nu stau într-un turn de fildeş din 
care vorbesc doct despre ceea ce se ştie în lumea universitară 
cu privire la rezilienta. Sunt un outsider, pentru că am învăţat 

despre acest subiect pornind de la zero şi ridicându-mă din 
cenusa fostului meu fel de a fi. 

Instruirea mea s-a desfăşurat în afara manualelor. Chiar si 
în ziua de astăzi simt că am mai mult în comun cu adolescentul 
furios şi cu cei care au trăit printre umbre, decât cu profesorii. 
Cariera mea m-a adus la facultate, dar este doar o escală. Lu- 
crez la universitate de aproape paisprezece ani, dar drumul si- 
nuos prin care am ajuns aici mă va face să fiu întotdeauna un 
outsider. Şi sunt complet împăcată cu acest lucru. Niciodată în 
timpul şcolii, scopul meu nu a fost să devin si să rămân pro- 
fesor - dorința mea cea mai profundă a fost să ajung aici, să 
dărâm zidurile pentru ca şi alţii să mă poată urma şi apoi să 
mă întorc in tranșee şi să fac adevărata muncă „din inimă.” 
Nu vreau doar să scriu sau să predau cursuri despre rezilienta; 
vreau să ajut la purtarea poverii, făcând cercetările şi lecţiile 
accesibile celor care au nevoie de ele. 

Nu sunt un simplu cercetător şi educator. Sunt o persoană 
care a parcurs mai multe drumuri. M-am împiedicat. Îmi de- 
finesc succesul prin numărul situaţiilor în care am mers mai 
departe în ciuda piedicilor, durerilor şi rănilor. 

Zilele mele sunt pline de oportunităţi, privilegii si un pro- 
fund sentiment al scopului si semnificației. Nici în cele mai în- 
draznete vise nu mi-am imaginat că voi putea accede la o viata 
de acest fel. Mă simt iubită; sunt capabilă să iubesc; îmi este 
suficient. Capul, inima şi valorile mele s-au aliniat în sfârşit. 
Sunt înconjurată de familie: un sot iubitor care mă sprijină, 
Jeff; trei copii, Hunter, Ava Lesley si Jaxson, pe care îi iubesc 
total şi definitiv; doi catelusi jucăuşi, Luna si Apollo, si încă 
trei pisicute, pe care le-am salvat. Trăim toți împreună această 
viata frumoasă şi plină de bucurie. Micul nostru clan. Prieteni 
buni şi oportunități semnificative de a le fi de folos altora îmi 

umplu zilele. N-am îndrăznit niciodată să-mi imaginez cum 
va arăta viaţa lui Robyne la patruzeci şi unu de ani, pentru că 
în cea mai mare parte a adolescenţei mele mi s-a spus că nu voi 
atinge vârsta de optsprezece ani. 

De multe ori în munca mea cu oamenii aud lucruri precum 
„ie ţi-e uşor să studiezi rezilienta pentru că esti sănătoasă, pu- 
ternică şi ai totul în viata.” Oamenii emit destul de rapid jude- 
cati despre mine, privind din afară. Dar acest lucru se întâmplă 
înainte de a înţelege că asistă la o muncă în desfăşurare, ce s-a 
întins pe cea mai mare parte a vieţii mele de om matur. Aşa că 
răspunsul meu sună cam aşa: „Numai pentru că reușesc să duc 
povara nu înseamnă că nu este grea.” 

Oamenii au încercat să folosească trecutul meu împotriva 
mea. Am încercat să mă distantez de anii mei de adolescenţă, 
pentru că sunt impovarati de jenă, ruşine, vină şi durere. Ca 
fost elev care a abandonat şcoala în clasa a 11-a, pun zece ani 
de studii universitare, inclusiv un doctorat, între cea care am 
fost atunci şi cea care sunt acum. Este interesant că fuga de cine 
am fost m-a motivat să-mi ating unele dintre cele mai ambiti- 
oase obiective, dar când mi-am atins acele obiective, nu m-am 
simţit împlinită. Mi-am aflat împlinirea abia atunci când am 
înțeles că în permanenţă am fost bine așa cum am fost. 

Când mi-am dat seama că nu trebuia să demonstrez nimic 
nimănui si mai ales celor care îmi spuneau că nu sunt sufi- 
cient de bună sau că eram la pământ, viata mea a început să 
se schimbe. Odată ce am început să înţeleg si să cred în pro- 
pria mea valoare, cei care nu vedeau şi nu înțelegeau același 
lucru au devenit irelevanti. Vocile acelea si puterea pe care am 
îngăduit altora să o aibă asupra mea s-au evaporat. Mi-am re- 
tras pixul de pe stigmatul şi rușinea din trecut si am început 
să-mi scriu propria poveste. 

Fiecare om dispune, intr-o masura mai mare sau mai mica, 
de capacitate de rezilienta. Nu cred ca rezilienta este doar o 
stare de spirit; în schimb, este propria eficienţă sau încredere 
profundă în abilităţile noastre. Rezilienta nu revine pur si 
simplu înapoi la noi, ca o minge; ea este şi convingerea neabă- 
tută că suntem capabili și că vom reuși să răzbatem prin cele 
mai dificile etape din viaţa noastră, orice s-ar întâmpla. Această 
carte vă oferă o hartă pentru a izbândi exact acest lucru. 


HARTA REZILIENTEI DE ZI CU ZI 


Partea I prezintă câteva aspecte ale istoriei mele personale si 
ale luptei mele cu rezilienta. Este, ca să spun aşa, povestea ori- 
ginii mele. Ea arată de ce studiez rezilienta şi cum am ajuns la 
acest domeniu de activitate. Este important pentru mine să-ţi 
împărtășesc faptul că nu sunt un expert traditional. Sunt o per- 
soană care a mers, s-a împiedicat, s-a ridicat din nou şi s-a 
străduit să ia decizia corectă data următoare. Şi încă mai am de 
lucrat. Am făcut greșeli. Am regrete. Și am de asemenea studii, 
cunoştinţe, înţelegere şi pricepere. În câteva mici capitole m-aș 
apropia în vârful picioarelor chiar de înțelepciune. Unul dintre 
cele mai uluitoare lucruri pe care l-am înţeles si pe care ţi-l pot 
împărtăși este că cele două extreme ale acestor experienţe pot 
coexista. Lipsurile mele nu-mi anulează validitatea ca om de 
ştiinţă, la fel cum greşelile tale nu te definesc. Nimeni nu ar 
trebui să fie judecat după greşelile, slăbiciunile sau luptele sale. 

Este fascinant că oamenii au tendința de a ne închide în 
acel capitol al vieţii noastre în care ne-au cunoscut sau care 
i-a inclus şi pe ei. În realitate, suntem cu toţii o constelație de 
experienţe - unele bune, altele nu atât de bune - care ne fac să 
fim cei ce suntem. De aceea, am hotărât să fiu crudă şi reală 

in unele dintre capitolele mele de inceput. Aceste istorii sunt 
esenţiale pentru modul in care înţeleg eu rezilienta si pentru 
activitatea mea de practician. Pe lângă povestea mea, voi pre- 
zenta în linii mari şi o parte din terenul din jurul rezilientei. 
Ma voi referi la cum am început să studiez rezilienta şi la cum 
abordam şi folosim rezilienta astăzi. 

Partea a Il-a cercetează barierele frecvente în calea unei 
abordări reziliente a vieţii. Încep cu problemele care creează 
bariere: De ce simţim că viaţa este grea? De ce doare viaţa? De 
ce atât de mulţi dintre noi simt că trăiesc într-o permanentă 
stare de luptă şi haos? Căutăm liniştea, în schimb suntem 
atraşi spre dramă. Voi prezenta primele trei variabile, cele mai 
comune, care au tendinţa de a le pune piedici în calea rezili- 
entei de zi cu zi oamenilor din lumea întreagă. Nimeni nu este 
imun în fata dificultăţilor şi a durerii, totuşi există mijloace de 
a aborda tendinţele implicite care ne fac să deraiem și ne îm- 
piedică să avansăm. 

În Partea a III-a intru în miezul discuţiei despre rezilienta. 
Ce fac oamenii rezilienti altfel? De unde își iau ei puterea şi 
concentrarea? Cercetările arată că există cinci piloni interco- 
nectati şi universali, în toate culturile si condiţiile: apartenenţa, 
perspectiva, acceptarea, speranţa şi umorul. Acești piloni for- 
mează capacitatea unei persoane de a avea comportamente re- 
ziliente. Voi prezenta modelul meu de rezilienta prin interme- 
diul acestor cinci piloni; ei formează nivelul de la care pornim 
pentru a face fata provocărilor vieţii. 

Partea a IV-a te introduce în modelul de traiectorie a rezi- 
lientei dezvoltat de mine si iti arată cum funcţionează practic 
rezilienta. Acest model te invita să urmezi o serie de căi pe care 
au mers și alții înaintea ta și care iti pot servi drept îndrumător 
în strădania de a obţine o coordonare a sinelui în ansamblul 

său. Inchei această parte a cărţii cu un capitol dedicat stimei 
si respectului de sine. Desi stima de sine nu este in mod direct 
o barieră exterioară de tipul celor discutate in Partea a III-a, 
lăsată neexaminata, ea poate deveni o barieră interioară, care 
va avea impact asupra capacităţii tale de a fi rezilient. 

În cuprinsul fiecărui capitol se regăsesc poveşti de viaţă, 
cercetări şi strategii practice, astfel intretesute încât să gene- 
reze practici înțelepte. Aceste practici înțelepte sunt momente 
de învăţare, experienţe de învăţare prin exerciţiu, care te ajută 
să dezvolti, să extinzi si să consolidezi temelia rezilientei tale 
de zi cu zi. 


STABILEȘTE CE VREI SĂ DOBÂNDEȘTI 
PRIN ACEASTĂ CARTE 


Curajul împrumutat şi curajul real produc același rezultat: să 
mergi mai departe. De aceea, iată ce te invit să faci. Te rog să-ţi 
iei un răgaz şi să stabileşti cu ce intenţie citeşti această carte. 
Ce cauţi? Cauti strategii pentru a deveni mai rezilient? Cauti 
liniște, înţelegere, pricepere sau răspunsuri? Cauţi curaj? Cauti 
idei prin care să abordezi schimbarea? Speri să te conectezi şi 
cu acea parte din tine care te-a făcut cândva să te simţi întreg si 
vrei să o readuci la viata? Sau esti pur si simplu la fel de pierdut 
cum am fost și eu, navigând pe o mare necunoscută? Indife- 
rent care este motivul pentru care te afli aici, eşti aici. Iată ceea 
ce contează. A-ti reaminti spre ce aspiri iti creşte gradul de 
conştientizare şi te ajută să recunosti ce nevoie ai, atunci când 
citeşti despre ea. 

Uite cum facem: dacă ştii ce cauţi, e grozav — sper să găsești. 
Dacă nu știi de ce esti aici, este în regula şi asa. Sper sa dai peste 
ceva ce ai nevoie să auzi. Scopul meu ca educator este să-ţi 

transmit acele informaţii de care ai nevoie, exact atunci când 
ai mai mare nevoie de ele. Drumurile noastre s-au întâlnit în 
acest moment. Te întâmpin cu braţele deschise asa cum esti. Iti 
mulţumesc că vii alături de mine. 


INTRODUCERE | 21 


PARTEA | 


INTOARCEREA 


„Pot sa fac lucruri grele.” 


CAPITOLUL 1 


PROPOZITIA 


DACA AR FI SA ALEGI 0 propozitie care ti-ar rezuma intreaga 
viata, care ar fi aceea? De obicei, oamenii se gândesc la lucruri 
de felul acesta atunci când ajung la vârste înaintate, când se 
uită înapoi la viaţa lor şi se gândesc cum ar putea să o rezume. 
Ei bine, eu m-am născut cu o anumită propoziţie şi sunt recu- 
noscătoare până în ziua de astăzi pentru asta. Mi-a schimbat 
lumea și cred că le-o va schimba şi altora. 

În 2019, am avut onoarea de a intra într-o organizaţie 
nonprofit, numită Unsinkable (weraeunsinkable.com). Comu- 
nitatea a fost creată de campioana olimpică a Canadei, Silken 
Laumann. Laumann a creat un spaţiu unde oamenii își puteau 
spune propria poveste pe o platformă publică. Misiunea ei 
era să-i pună în legătură pe canadieni unii cu alții şi să le dea 
ocazia să dobândească o sănătate mentală, fizică și spirituală 
mai bună. Indiferent dacă suntem o celebritate, un vecin, un 
tânăr sau un expert în sănătate, Laumann crede că poveştile 
noastre contin, toate, o înţelepciune si o putere care trebuie 


PROPOZITIA | 25 


impartasite. Unsinkable desființează stigmatele, cu fiecare po- 
veste. 

Am fost invitată să scriu un articol pentru site-ul grupului 
Unsinkable, în care să povestesc cum am supravieţuit unui 
oribil accident de automobil la vârsta de şaisprezece ani. Când 
m-am apucat să descriu experiența mea, mi-am dat seama 
că supraviețuirea după accident a fost ceva semnificativ, dar 
semnificativă a fost şi depăşirea stigmatului şi provocărilor de 
sănătate mentală cu care m-am confruntat încă din copilărie. 
La un moment în copilăria mea am început să ocup două cu- 
loare. Pe un culoar eram pe drumul meu, aveam succes, eram 
sănătoasă şi competentă. Dar în acelaşi timp, eram cumva şi 
pe un alt culoar. Eram tulburată, pierdută, rănită. După toate 
standardele, sinele meu public făcea bine. Sinele privat scăpase 
însă de sub control. 

În adolescenţă luptele mele invizibile au devenit foarte vi- 
zibile. Și odată cu această vizibilitate au venit și ştampilele: 
„a abandonat liceul, „distrusă; „drogată, „cu tulburări ali- 
mentare; „se automutileaza,” „nebună, „tulburată, „o cauză 
pierdută.” Acestea se adăugau etichetelor interioare, pe care 
mi le puneam singură. Am dedus că nu meritam netarmurita 
iubire, sprijinul si încrederea părinţilor mei. Eram o dezamă- 
gire şi nu meritam nimic. Am tras concluzia că eram un eşec 
şi nu aveam nicio speranță. Imposibil de iubit. În legătura cu 
persoana care eram purtam acest stigmat profund care imi 
zdrobea sufletul. Stigmatul a venit mai întâi de la lumea din 
afară. Lumea avea un set de norme care mie nu mi se potri- 
veau. Pe urmă presiunea și judecatile au venit de la oameni di- 
rect. Am fost judecată, ridiculizată, pusă sub reflector, abuzată 
şi ostracizată, pentru că aveam probleme în multe domenii ale 
vieţii. Părinții mei mă iubeau mult si fără speranţă. 


26 | CALM ÎN FURTUNĂ 


Oamenii spun că a fost un miracol că am supraviețuit ac- 
cidentului de maşină, iar eu cred la fel. În noaptea aceea mi-a 
fost crutata viata. După două decenii, sunt uluită să constat că 
în noaptea accidentului miracolul meu fusese deja pus in mis- 
care. Dar povestea miracolului meu are şi o parte întunecată 
şi acea parte m-a urmărit multi ani. Întrebarea dureroasă m-a 
bântuit în somn, ca şi atunci când eram trează pe deplin: Am 
meritat acest miracol? Ştiam răspunsul, dar nu îndrăzneam nici 
măcar să-mi las gândul să zboare într-acolo. 

Nu l-am meritat. 

Ştiu când maşina mea a ieșit de pe şosea în noaptea aceea, 
dar cand deraiase viata mea de pe linia dreaptă? De ce as fi 
crezut că nu meritam să fiu salvată? 

Prin clasa a 8-a un profesor de la școala gimnazială mi-a 
spus, pe când îmi completam formularele pentru clasa a 9-a, că 
nici măcar nu ar fi trebuit să încerc să mă duc la acelaşi liceu cu 
colegii mei. Mi-a spus că la franceză rămăsesem atât de mult 
în urmă, încât, dacă m-aş fi dus la liceul francez, as fi fost o 
ruşine pentru programul şcolii mele de învăţare a limbii fran- 
ceze. Mi-a mai spus şi că regreta că nu existau la liceu note încă 
şi mai mici decât cele minime, pentru că nu aveam să reuşesc 
nimic in viata şi tot ce as fi realizat era să fac lumea să-şi piardă 
timpul. Școala mă ura şi eu o uram la rândul meu. Am crezut 
fiecare cuvânt din evaluarea pe care mi-o făcuse acel profesor 
şi din imaginea pe care o avea lumea despre mine. Dar cum de 
ajunsesem în clasa a 8-a cu un profesor capabil să-mi spună 
asemenea lucruri? 

Mi-ar fi fost mult mai ușor dacă aş fi putut identifica un 
singur eveniment care să fi cauzat această deviere a copilului 
care am fost, dar nu am găsit niciunul. Au existat în schimb po- 
veştile pe care mi le spuneam singură despre mine şi pe care le 

credeam adevărate. Am căutat in lumea înconjurătoare dovezi 
în sprijinul naraţiunii mele negative şi întotdeauna am reuşit 
să găsesc. În același timp am putut să trec cu vederea, la fel de 
repede, peste munţii de dovezi care ar fi putut corecta ima- 
ginea frântă pe care o aveam despre mine. Păream menită să 
simt totul până în strafundul ființei mele. Sentimentele nega- 
tive pe care m-am luptat să le tin în umbră au sfârşit prin a ieşi 
la lumina zilei. Am învăţat să mă blindez într-o armură, să port 
măști si să asimilez în funcție de ceea ce-mi solicita o situaţie 
sau alta. Am devenit un cameleon din punct de vedere social, 
oriunde mă duceam. Dar, în pofida eforturilor uriaşe de a-mi 
ascunde părţile dureroase, m-am trezit într-un declin emoti- 
onal continuu din clasa a 6-a până într-a 11-a. Şase ani sunt o 
perioadă de timp prea lungă pentru a trăi o parte din viata în 
tensiune şi suspiciuni, dar, într-un fel sau altul, este exact ceea 
ce am făcut eu. 

Am avut părinți devotați si iubitori, care mi-au pus la dis- 
poziţie o viata grozavă. Am avut o copilărie minunată. Dar pe 
parcursul copilăriei mele fericite am adoptat această naraţiune 
despre propria persoană, care m-a făcut în cele din urmă să ră- 
tăcesc drumul asternut de părinţii mei. Ştiu că şi alte familii se 
recunosc în aceste lucruri. Ai făcut totul ca la carte si totuşi co- 
pilul tău a luat-o razna. Se poate întâmpla ca unul dintre fraţi 
să strălucească, în timp ce celălalt se poticneste, deşi au crescut 
amândoi în aceeași casă. Mulţi dintre cei care ies de pe pistă 
au în istoria lor de viata elemente specifice, numite „determi- 
nanti sociali ai sănătăţii”, care pot explica sau ar fi putut anti- 
cipa pe ce drum o vor apuca. Organizaţia Mondială a Sănătăţii 
defineşte determinantii sociali ca fiind condiţiile cunoscute in 
care se nasc, cresc, muncesc, trăiesc şi îmbătrânesc oamenii și 
ansamblul mai larg de forte şi sisteme care definesc condiţiile 

vieţii de zi cu zi.’ Aceste forte şi sisteme au un impact asupra 
sănătăţii oamenilor și stării lor de bine. Mediile în care trăim 
sunt importante - ele ne formează. Printre exemplele intere- 
sante de determinanti sociali ai sănătăţii se numără educaţia 
mamei, despre care se ştie că prezice nivelul de educaţie al unui 
copil mai mult decât nivelul tatălui; traiul sub pragul sărăciei, 
care contribuie la condiţiile precare de sănătate; si lectura 
pentru copii în primii ani de viaţă, care îmbunătăţeşte dezvol- 
tarea vorbirii şi instruirea. 

În cazul meu toţi determinantii sociali ai sănătăţii și stării 
de bine au fost sub control și au depăşit cerinţele zilnice, ca să 
zic aşa, şi totuşi eu am găsit o cale de a devia. La un moment 
dat dragostea, sprijinul şi îndrumarea părinţilor nu m-au mai 
putut proteja de mine însămi. Îmi amintesc primele situaţii in 
care m-am simţit un outsider încă de la grădiniță. Nu aveam 
decât șase ani când m-am simţit exclusă; m-am simțit cumva 
„tratată altfel.” Am resimţit o ruşine profundă, dar nu am ştiut 
ce era. Mi-a fost ruşine pentru părinţii mei. Meritau o fiică 
mai bună. Imaginaţia mea vie si naraţiunea mentală perma- 
nentă au stabilit că eu eram problema. În clasa întâi am ajuns 
la concluzia că familia mă iubea din obligaţie, nu pentru că 
aşa voia ea. lar uneori simţeam că nu meritam să fiu iubită. 
Diferenţa în ceea ce mă privea consta în faptul că ocupam un 
spațiu prea mare - greutatea mea, pistruii, părul roşu, dificul- 
tatile de învăţare si inabilitatea de a-mi păstra prietenii. Incer- 
cările mele disperate de a mă integra îndepărtau oamenii. Îmi 
plăcea viata mea, dar nu mă iubeam pe mine în cadrul ei. Ui- 
mitor în legătură cu copilăria este faptul că poţi avea în același 
timp mai multe perspective. Desi mă simţeam un outsider si 
nedemnă să fiu iubită, puteam trăi şi momente de distracţie, 
bucurie si seninătate. Am avut reușite ca atletă si am amintiri 

nemaipomenite despre diferite experienţe şi aventuri. Ştiam ca 
eram iubită, dar nu simţeam că meritam să fiu. 

Nimic nu este definitiv alb şi negru. Cred că mai degrabă 
putem să ne gândim la o apă curgătoare. Uneori este limpede 
şi poţi vedea clar pietrele de pe fundul apei, iar alteori sedi- 
mentele s-au învolburat si nu mai vezi decât niște nori tulburi. 
Cred că aşa sunt si vieţile noastre - senine uneori şi alteori 
întunecate. Realitatea mea aceasta a fost. Încercam perma- 
nent să fiu fericită şi am fost fericită şi tristă, ambele în acelaşi 
timp. Reflectând ca adult la copilăria mea sunt îngrozită cât 
de profund am putut să resimt acele trăiri, cât de sensibilă am 
fost şi conştientă de lumea mea si cât de multe emoţii a putut 
să trăiască trupul meu. Mi se părea că ceilalți copii puteau să 
vadă ceva şi să spună „Vai, ce trist!” un film, de exemplu, sau 
o întâmplare reală, dar eu am fost copilul care simțea tristeţea 
în propriile oase, chiar si după multe zile. O simţeam profundă 
şi nu ştiam ce să fac cu ea. Încă o dată spun, sunt îngrozită 
când îmi dau seama de volumul de muncă de care are nevoie 
un adult pentru a face fata unui asemenea nivel de empatie şi 
sensibilitate, iar eu, copil fiind, am încercat să fac totul singură. 

Îmi amintesc că, în copilărie, discuţiile negative despre 
mine şi durere păreau a fi mai puternice pe întuneric. Nop- 
tile erau lungi. Noaptea se desfășura războiul meu civil - eu 
împotriva mea. Gândurile, sentimentele si amintirile erau prea 
mari pentru a încăpea în inima mea mică şi în capul meu. Jar 
în timpul zilei eram şi eu un copil ca oricare altul. Ştiu că aș 
fi putut cere ajutor, iar părinţii mei ar fi intervenit fără nicio 
îndoială, dar nu am reuşit decât să spun că îmi era frică de 
întuneric. 

Pe vremea aceea oamenii nu prea vorbeau despre sănătatea 
mentală şi nici măcar nu a trecut chiar atât de mult de atunci! 

Un psihic frământat, un spirit frânt sau o inimă supraincarcata 
emoţional nu pot fi detectate prin radiografie. Oamenii încep 
să observe ceva şi să facă ceva abia atunci când durerea invi- 
zibilă devine vizibilă. Cred că cei ce mă înconjurau la şcoală 
au bănuit că duceam o luptă. Si mai cred că le-a fost mai ușor 
să mă respingă, considerându-mă un copil care căuta atenţie 
sau pur şi simplu alintat şi nerecunoscător, decât să înţeleagă 
că eram un copil care suferea. Cred că oamenii au atribuit de- 
raierea mea gravă din timpul liceului, anturajului meu nepo- 
trivit. În realitate, mă simtisem singură şi lipsită de prietenie 
de atât de mult timp, încât nici măcar nu am băgat de seamă 
că mă aflam într-un anturaj prost; eu eram mulțumită că exista 
cineva lângă care să stau. 

Înainte de a intra în clasa a 11-a, m-am mutat la alt liceu si 
noul anturaj prost era la un nivel cu totul nou de nepotrivire. 
De această dată, în loc să fiu membra unui grup nociv şi să par- 
ticip la acţiuni greşite, am devenit ţinta acelui grup. Am fost 
fata cea nouă de la oraş, venită la tara - eram un outsider. Eram 
o ţintă ușoară. Am cunoscut un nivel de bullying si violență 
care, după standardele de azi, i-ar pune pe adolescenţi şi pe 
părinţi în mare încurcătură. Am cunoscut profesori care m-au 
înfierat drept autorul agresiunilor, deşi eram singura care se 
umplea de sânge şi vânătăi. 

Am fost eu împotriva întregii şcoli. Atunci a câştigat şcoala. 
Când directorul m-a luat de la fata locului si am fost exma- 
triculată oficial, profesorii au comentat că în toată cariera lor 
didactică nu întâlniseră niciodată un elev care să fie atât de 
urât de colegii de clasă și de profesori deopotrivă. Următoarele 
două săptămâni le-am petrecut într-un spital psihiatric pentru 
adulți. 

Cu toate acestea, in pofida tuturor celor intamplate pana 
atunci și a faptului că eram cu adevărat un outsider şi în ciuda 
durerii emoționale care nu devenise mai uşoară prin con- 
sumul de droguri şi automutilare, în acel spital am descoperit 
un adevăr despre mine însămi. Puteam să depăşesc durerea. 
Eram o luptătoare. Eram capabilă să primesc o lovitură şi să 
rămân în luptă. Eram încă acolo. Eram distrusă în multe pri- 
vinte, dar eram si puternică. Aveam părinţi care mă susțineau. 
Aveam părinţi care luau Cerul pe sus în rugăciuni, care îmi 
ofereau sprijin si care ar fi făcut orice ca să mă ajute să-mi gă- 
sesc drumul. Nu au renunţat la mine. Aveam acasă o echipă 
care nu m-ar fi părăsit niciodată. 

Cât am fost în spital mama mi-a adus noul CD al lui Alanis 
Morissette, Jagged Little Pill. Abia iesise pe piaţă, iar muzica lui 
Alanis a fost un balsam pentru inima mea obosita. Cu prilejul 
aceleiasi vizite mama m-a provocat. »Robyne, vreau sa te vezi 
aşa cum te vad eu. Ştiu că acum tu nu vezi aşa, dar o vei face. 
Vei avea un viitor. Eşti iubită. Te afli aici dintr-un motiv. Con- 
tezi. Ai mult de muncit, dar nu trebuie să treci prin acest lucru 
singură. Noi suntem lângă tine, orice s-ar întâmpla. Robyne, 
poţi face lucruri grele. Și mai ai si o armată de îngeri care au 
grijă de tine.” 

Aceste cuvinte ale mamei şi gândurile mele legate de ca- 
pacitatea mea de a depăşi durerea mi-au străpuns mintea si 
inima. M-am sprijinit pe cuvintele mamei şi am ales să cred în 
ele. Sufletul meu tânjea după această atitudine pozitivă, după 
optimism şi putere. Deşi ea îmi spusese aceste lucruri toată 
viaţa, norii s-au risipit suficient încât să o pot auzi. Mi-am pus 
în cap să mă însănătoşesc. Aveam să o iau de la început. Aveam 
să accept ajutor. Aveam să-mi construiesc un viitor. 

Nevoia mea de a-mi reface viata a fost pusă la încercare 
dupa numai câteva săptămâni. Iar cuvintele „poţi face lucruri 
grele” au schimbat totul. Să vă povestesc cum. 

Accidentul s-a petrecut când aveam şaisprezece ani. În- 
cepusem recuperarea abia de câteva săptămâni. Deşi anii mei 
de până atunci fuseseră intunecati, mă străduiam. Ceream 
ajutor. Mă străduiam împreună cu familia mea să construiesc 
viitorul acela cândva greu de definit, pe care nu crezusem că 
l-aş fi putut avea vreodată. 

La cele mai întunecate ore din 7 februarie 1996 m-am trezit 
agatata de marginea gheții de pe Râul Otonabee. Noaptea 
târziu mă întorceam acasă conducând maşina, când a început 
viscolul. Familia mea se mutase la nord de Toronto și din 
această cauză eram la un liceu nou. Îmi luasem carnetul de 
conducere doar de câteva săptămâni, iar condiţiile de drum 
erau înșelătoare pentru orice șofer. 

Raza de lumină a farurilor mele se izbea de nămeţii de 
zăpadă când am auzit o lovitură puternică şi am simţit că 
praful de pe podea mă loveşte în fata. Într-o clipă am simţit că 
vehiculul meu este măturat de o forță pe care mintea mea nu o 
putea procesa. Apoi m-a izbit in fata un val brusc şi agresiv de 
apă, care a înghiţit maşina în câteva secunde. Am tras o ultimă 
gură de aer şi vehiculul a devenit un mormânt plin de apă. Apa 
îngheţată mi-a străpuns fiecare centimetru din trup. Curând 
a început să-mi pătrundă în plămâni. Îmi ardeau plămânii. 
Mi-am dorit ca trupul meu să cedeze rapid. 

Vehiculul meu ieşise de pe şosea, sărise peste un parapet, 
spărsese gheaţa şi se prăbuşise în apă. Eram captivă într-o 
maşină care se scufunda sub gheaţă, pe marginea unui drum 
pustiu. 

Gândul nu mi-a zăbovit pe frica generată de situaţie; in 
schimb m-am gândit la mama. Îmi amintesc că mi-a părut ex- 
trem de rău că ne desparteam. Nu voiam să mor în felul acela. 
Nu voiam ca părinţii mei să trăiască restul vieţii imaginandu-si 
că ultimele clipe de pe pământ ale fiicei lor au însemnat frica şi 
durerea înecului. În clipa aceea mi-am adus aminte cum obiş- 
nuia mama să spună: „Robyne se poate descurca în orice situ- 
atie — la teme, treburi zilnice şi chiar în clipe dificile. Robyne 
rezolvă orice problemă. Robyne poate face lucruri grele.” 

Mintea mea a luat o decizie, iar inima a urmat-o. Trebuia să 
încerc să trăiesc. 


Pasul 1: Eliberează-te din centura de siguranță: M-am zbătut 
până am reușit. 

Pasul 2: Iesi pe geam: am scăpat ieşind pe geamul de pe 
partea șoferului. 

Pasul 3: Iesi la suprafaţa apei... 


Apa era neagră precum catranul, iar vederea mea era înce- 
tosata. Nu-mi dădeam seama în ce direcţie era suprafaţa apei. 
Farurile luminau cea mai neobişnuită și înspăimântătoare 
scenă a ceea părea a fi o mare nesfarsita de apă verde, presărată 
cu resturi şi sedimente. În apa adâncă, întunecoasă şi rece 
eram complet dezorientată. Vehiculul era tras în jos şi se scu- 
funda tot mai adânc cu fiecare secundă. Mi-am folosit ultimele 
fărâme de energie pentru a mă concentra spre interior, să-mi 
linistesc mintea. M-am hotărât să las ultimele picături de aer 
să-mi iasă printre buze şi să urmez direcţia bulelor. Știam că 
ele se vor ridica prin apă si, luandu-ma după ele, puteam ieși 
la suprafață. 

Când am ajuns la ceea ce am crezut că era suprafaţa apei, 
am simţit gheaţă și în același timp valuri de epuizare care mă 

trageau in jos. Curentul era prea puternic. Ma tara agresiv pe 
firul apei tragandu-ma dedesubt, mai jos de suprafata. Pal- 
tonul si cizmele pareau turnate in ciment. Trupul meu se lupta 
la marginea disperării şi încă o dată o parte din mine a dorit 
să renunţe, să pună capăt acestei situaţii. Dar ştiam şi că tre- 
buia să ajung la margine. Trebuia să iau gândurile pe rând. Pas 
cu pas, încercam să supraviețuiesc fiecărui moment. M-am 
luptat să mă prind de marginea gheții si am simţit carnea sfâ- 
şiindu-se în palme, când gheaţa a tăiat pielea intepenita. Am 
tras prima gură de aer şi un milion de lame mi-au sfâşiat plă- 
mânii. Fiecare celulă îmi zvâcnea de efort şi urla de durere. Îmi 
amintesc o senzaţie supărătoare de somn care punea stăpânire 
pe mine. Nu vedeam decât valuri de apă rece, care se încre- 
teau pe deasupra gheții. Trosnete puternice păreau să indice că 
gheaţa stătea să cedeze. 

Pe urmă l-am auzit - un zgomot slab venit din întuneric. 
Era cineva acolo! Mintea mea urla la vocea aceea slabă, dar de 
pe buze nu-mi ieşea niciun sunet. În cele din urmă i-am auzit 
vocea: „Vin ajutoare. Eu sunt Joseph.” Un bărbat văzuse maşina 
mea în apă, s-a oprit si a sărit in apa înghețată ca să mă salveze. 


Să cred în adâncul sufletului că pot face lucruri grele mi-a 
schimbat viata. După accident m-am hotărât să lupt în conti- 
nuare şi să-mi creez un sine mai sănătos. Vocea interioară care 
se îndoia şi care ani întregi m-a tras înapoi a fost înlocuită în 
noaptea aceea cu convingerea de nestrămutat că eram capabilă 
să fac lucruri grele. Până în ziua de astăzi, cuvintele acelea, 


„Pot face lucruri grele,” îmi pătrund în fiecare celulă. 


PROPOZITIA | 35 


Viaţa este grea. Însănătoşirea şi acceptarea ajutorului sunt 
grele. Să te iubeşti pe tine însuți şi să te ierti este greu. Din feri- 
cire, toţi suntem capabili să facem lucruri grele. 

Cred că una dintre cele mai dificile bariere pentru a cere 
ajutor este stigmatul care persistă în societatea noastră în legă- 
tură cu sănătatea mentală. În ciuda apropierii de nişte părinți 
iubitori şi capabili, am suferit toată copilăria mea, pe tăcute. 
Nu am ştiut cum să cer ajutor. În Partea a II-a a acestei cărți 
mă voi ocupa pe larg de acest stigmat care este una dintre ba- 
rierele rezilientei, dar deocamdată iti spun doar că stigmatul 
este un cancer social. El are şi multiple fațete. În experiența 
mea, stigmatul legat de a cere ajutor este diferit de stigmatul 
pe care l-am purtat eu în procesul de recuperare. M-am simţit 
stigmatizată pentru că trecusem prin episoade de deficiență 
a sănătăţii mentale. M-am simţit etichetată ca cineva care a 
avut probleme în copilărie şi adolescenţă şi de aceea nu pu- 
team fi un candidat pentru un viitor sănătos. M-am simţit ca 
o bombă cu ceas - tot ce construisem putea exploda în orice 
moment şi putea dispărea. Când am început procesul de vin- 
decare, mă simţeam un impostor în propria-mi viata. Nu ştiam 
ce înseamnă să fii sănătos. Nu ştiam cum să fiu bună cu mine 
însămi. 

De la anii adolescenţei mele s-au întâmplat multe. Dansul 
recuperării înseamnă să faci pași înainte, înapoi, la stânga şi 
apoi la dreapta şi pe urmă tempoul se schimbă, iar tu trebuie 
să reinveti noul tău fel de a trăi. Nicio recuperare nu decurge 
lin. Trebuie să fii receptiv din punct de vedere cognitiv pentru 
a te adapta şi a trece la peisajul mereu schimbător al nevoilor 
noastre, cu scopul de a fi bine. Adoptând această abordare a 
schimbării si adaptării la provocări şi nou, bazată pe gândire 
flexibilă şi inimă deschisă, am reuşit să înţeleg viitorul pe care 

îl consideram până atunci iluzoriu şi să mi-l insusesc. Sunt în 
mare măsură persoana care am fost şi atunci, dar sunt o ver- 
siune mai bună a propriei persoane. Anii negri ai adolescenţei 
au rămas în urmă, dar miracolul salvării mele îl păstrez în con- 
tinuare aproape de inima mea. În noaptea aceea mi s-a oferit a 
doua şansă la viata. 

Ani buni după ce mi-am revenit am continuat să mă lupt 
cu gândurile negative. Starea de spirit din copilărie şi adoles- 
centă intrase într-o buclă a autodistrugerii, dar am învățat să 
recunosc tiparele. Ani la rândul, când viata devenea stresantă, 
impredictibilă şi înfricoşătoare, primele mele gânduri se adân- 
ceau într-un loc foarte întunecos. Acest loc întunecat părea real 
şi lipsit de primejdii - era locul in care am petrecut foarte mult 
timp în copilărie. Şi trebuia să-mi împiedic creierul să se ducă 
acolo: trebuia să pun la punct un scenariu pentru a veni în în- 
tâmpinarea gândurilor negre. Noul meu scenariu emana com- 
pasiune de sine, putere şi profundă implicare în continuarea 
muncii mele — să rămân în cursă. Gândurile negative îmi luau 
mintea ostatică, le recunoşteam. Admiteam că gândeam în 
acest fel, că acest tip de gânduri servise unui anumit scop la un 
moment dat în viaţa mea, dar acum nu mai aveam nevoie de el. 
Mi-am spus că a gândi în acel fel nu-mi mai folosea; mă ajutase 
în momentul respectiv, dar eu trecusem mai departe. Acum 
eram bine. Mă puteam confrunta cu gândurile acelea fără să le 
judec şi fără presiune. Mă invitam să-mi imaginez o abordare 
diferită, cu rădăcini în grija pentru propria persoană, iubire, 
compasiune si atenţie pentru corpul meu, un angajament pro- 
fund că voi merge mai departe. Ia o pauză, dar nu renunța. 

Cred cu toată convingerea că adevăratul nostru sine se dez- 
văluie în momentele în care putem fie să renuntam, fie să ne 
ridicăm din cenușă. Aceste momente ne formează capacitatea 

de reziliență. După accident am trecut prin tristeti şi dezama- 
giri profunde - noile începuturi nu sunt întotdeauna line. Dar 
a şti că sunt capabilă să depăşesc obstacole insurmontabile 
face parte din cea care sunt acum. Şi cred de asemenea că vo- 
cile şi învățăturile părinților noştri ne pot ghida pe parcursul 
momentelor celor mai negre. Niciun copil sau adult nu este 
pierdut definitiv. 

Astăzi îmi trăiesc adevărata vocaţie: mamă, soţie, educa- 
toare. Practicanta şi autor la început de carieră. Trăiesc o viata 
pusă în slujba ajutorului pentru semeni. În mod clar, drumul 
meu după accident nu a fost linear. A fost nevoie de milă, 
muncă, încredere şi curaj. Vieţile noastre se pot transforma cu 
adevărat dacă ne debarasam de ruşinea fata de trecutul nostru 
şi întâmpinăm adevăratul nostru eu cu compasiune şi iertare, 
admițând ca este nevoie de un efort herculean pentru a spune 
„Am nevoie de ajutor” ca să primim acel ajutor şi să continuăm 
apoi să trăim o nouă zi. Nu ne putem face bine urându-ne pe 
noi înşine. Am încercat. Nu a funcţionat. 

Nu neg că ceea ce a contribuit în mare măsură la necazu- 
rile mele este felul în care am reușit eu să-mi găsesc si să-mi 
construiesc viitorul. Prin corespondenţă şi mergând la o şcoală 
nouă am putut să-mi termin liceul la timp, în pofida faptului 
că am lipsit un semestru. Ulterior mi-am obţinut diplomele și 
atestările de la Colegiul St. Lawrence si universităţile din Trent, 
Queens şi Western. Poate că vechiul meu liceu a câştigat o bă- 
tălie, dar mie îmi place să cred că eu am câștigat războiul. 

Educaţia nu înseamnă o şcoală sau un profesor. Ea nu 
trebuie şi nu ar trebui să rămână între cărămizile cu mortar 
ale unui sistem academic sau ale unei şcoli. Educaţia este un 
proces de învăţare în desfăşurare - eşti un student al vieţii, 
întâmpini provocări noi cu multă curiozitate şi cu o minte 


38 | CALM ÎN FURTUNĂ 


„Să te confrunti in viata cu 
provocări este inevitabil; dar 
să fii înfrânt este o opţiune. 


ROGER CRAWFORD 


iscoditoare. Vindecarea si dezvoltarea mea au venit din faptul 
ca am trait viata cercetand-o. Cand apar tipare, ma opresc si 
reflectez: Ce lectii ar trebui sa invat din aceste experiente? Ce 
ştiu sau nu ştiu despre aceste lucruri? Cum mă apropii de un 
adevăr? Având compasiune pentru noi, smerenie, o minte şi 
o inimă deschise, suntem capabili să mergem mai departe, să 
creştem şi să trecem peste. 


Locuiesc şi muncesc la Peterborough, Ontario, care se întinde 
pe malurile Râului Otonabee, râul care aproape că mi-a luat 
viata (dar care m-a şi lăsat să mi-o recapăt). Am un profund 
respect pentru natură şi pentru puterea ei de a face rău şi de a 
vindeca. 

Bărbatul care m-a salvat în noaptea aceea a primit Medalia 
Guvernatorului General pentru Curaj, răsplătit fiind pentru 
salvarea unui necunoscut. În fiecare zi sunt recunoscătoare că 
trăiesc, pentru că Joseph a fost trimis în locul acela si am fost 
salvată. Am inima plină de recunoştinţă pentru curajul lui. 
Sunt totodată plină de smerenie pentru că el nu m-a judecat 
niciodată. Joseph n-a ştiut dacă eram o persoană care merita 
curajul lui sau merita să fie salvată. A pus nevoia unui necu- 
noscut mai presus de propria siguranță. 

Avem posibilitatea să ne mutăm undeva unde nu mai 
suntem singuri şi unde nu ne mai retin opiniile, prejudecă- 
tile şi discriminarea altora, care nu ştiu să facă altceva. Facem 
parte dintr-o comunitate de războinici, care apar şi fac tot ce 
pot ei mai bun. Maya Angelou a scris următoarele: „Fă tot ce 
poți până ce înveţi să faci mai mult. Iar cand ai învăţat să faci 
ceva mai bine, fă mai bine” Accept cu drag că adolescenta Ro- 
byne a făcut cum a ştiut ea mai bine. Acum, că știu mai mult, 
fac şi mai bine. 

Fiecare dintre noi contăm; suntem valoroşi pur şi simplu 
pentru că suntem cetăţeni ai planetei noastre. Eu sunt aici 
pentru a-ţi aduce aminte cu blandete că vieţile noastre nu se 
definesc prin părţile lor distruse. Mai întâi de toate, poate că 
acele parti din noi nici măcar nu sunt distruse. Eşecul sau gre- 
şelile sunt fapte, nu oameni. 

Unora le foloseşte faptul că altcineva le scrie viata. Lu- 
mea poate să spună: „Eşti curajos, inteligent si puternic. 
Internalizezi acest mesaj si el te motivează. La fel cum furtuna 
nu lasă lumina să pătrundă, întunericul din noi poate părea prea 
greu de depăşit, dar lumina continuă sa existe chiar si atunci 
când n-o putem vedea. Viitorul meu a existat întotdeauna, 
doar că a trebuit să mă lupt pentru el. 

Niciun act de curaj nu ar trebui uitat şi el se poate manifesta 
în nenumărate feluri. Uneori, cel mai curajos lucru pe care îl 
poţi face este să hotărăști că te ierti pe tine însuţi şi să treci 
peste stigmat şi peste naratiunile autodistructive. Nu există ni- 
ciun viitor în trecutul tau. Rezilienta acționează în prezent. Iti 
stă la dispoziţie chiar în acest moment. Esti bine în momentul 
acesta şi vei fi bine şi mâine. 

„le rog, nu-mi mai spune 
că nu e bine asa.” 


CAPITOLUL 2 


REZILIENTA REDEFINITA 


REZILIENTA A EXISTAT ÎNTOTDEAUNA. VEDEM rezilienta in na- 
tură - priveşte cum se vindecă singură planeta noastră. Vedem 
rezilienta la animale - priveşte cum s-au adaptat cămilele; 
uite cum supraviețuiesc pinguinii imperiali în asprul mediu 
antarctic. Vedem rezilienta la oameni - suntem capabili să ne 
adaptăm, să evoluăm şi să ne ridicăm din nou după nenumărate 
lovituri. Oamenii au vorbit despre rezilienta încă de pe vremea 
marilor filozofi, dacă nu chiar mai de mult. „Despre durere: 
Dacă este de nesuportat, ne doboară; dacă persistă, poate fi 
suportată,” a spus Marcus Aurelius.! Iar Seneca: „Aruncă-mă 
lupilor, mă voi întoarce conducând haita?” Este interesant însă 
că psihologia nu studiază rezilienta de atât de mult timp cât 
am crede mulţi dintre noi. De fapt, cercetările din domeniul 
rezilientei le datorăm veteranilor nostri. 

În mod tradiţional, psihologia şi psihiatria s-au concentrat 
pe problemele majore de sănătate mentală, atât cronice, cât și 
episodice, care i-au împiedicat pe oameni să ducă o viata nor- 
mală. Tendinţa a fost totodată de adoptare a unei perspective 

negative. Dupa Al Doilea Razboi Mondial, cand veteranii au 
revenit la casele lor, psihologia s-a schimbat fundamental, dez- 
voltându-se şi incluzând idei noi despre sprijin şi servicii. In 
acelaşi timp veteranii au schimbat dramatic domeniul psiho- 
logiei devenind ei înșiși psihologi.” Au adus cu ei informații si 
priceperi vaste privind condiţia umană, precum şi capacitatea 
de a pune la punct programe şi exerciţii. Explicaţia este că mi- 
litarii aveau cunoaşterea necesară pentru a elabora, a livra şi a 
transpune în practică exerciții pentru grupuri mari de oameni 
de condiţii diferite. Este interesant că un veteran devenit psi- 
holog este cel care a pus la punct terapia de grup şi programele 
de tratament pentru pacienţii din ambulatoriu. Aceste pro- 
grame, numite „clinici de igienă mentală; i-au ajutat pe cei cu 
probleme de sănătate mentală în cadrul propriilor comunități, 
fără să-i institutionalizeze sau să-i izoleze de societate. 

Cam în aceeaşi perioadă s-a modificat şi finanţarea alocată 
cercetărilor din psihologie. Cercetătorii au primit atunci fon- 
duri pentru a studia nu numai aspectele negative ale sănătății 
mentale, ci şi pe cele pozitive. Psihologia a început să se dis- 
tanteze de modelul cercetării concentrate pe problemă, ca in 
medicină. Fostul preşedinte al American Psychological Asso- 
ciation (Asociaţia Psihologilor Americani), Martin Seligman, 
este recunoscut ca inițiatorul mişcării psihologiei pozitive în 
1998. Scopul psihologiei pozitive a fost acela de a se concentra 
pe modelul bazat pe forte, spre deosebire de modelul tradi- 
tional al deficitului şi de a aplica cunoștințele în programe de 
dezvoltare personală şi nu în repararea problemelor sau slăbi- 


ciunilor.* 

„Cel care dobândește putere 
depășind obstacole dispune 
de singura putere care 
poate înfrânge adversitatea. 


ALBERT SCHWEITZER 


In acest context au incoltit semintele cercetarilor legate de 
rezilienta, asa cum o intelegem noi astazi. Nu mai era un su- 
biect sau un domeniu de cercetare dedicat exclusiv soldatilor - 
ideea de rezilienta s-a extins pentru a include omul in sens ge- 
neral. Atenţia s-a mutat de la etichetarea factorilor care distrug 
un om, la identificarea celor care îl fac să lupte cu adversitatea. 
Ştim că oamenii au fost probabil nevoiţi să dea dovadă de o 
capacitate uriaşă de rezilienţă pentru a evolua si a supraviețui. 
Cu toate acestea, cercetările privind rezilienta se află abia in 
faza copilăriei. 

Voi pune acum temelia modului în care abordez eu rezi- 
lienta. Construind pe baza lecţiilor învățate din diferite alte 
modalități de abordare si de la oameni de ştiinţă, eu amplasez 
rezilienta pe tărâmul descoperirii personale şi autoactualizarii. 
Pentru a susţine această poziţionare, voi face lumină explicând 
de ce simţim noi toţi că nu suntem suficient de rezilienti. De ce 
simțim că nu am fi bine echipați pentru a face fata vieții? De ce 
doare viaţa atât de mult? Răspunsul scurt: Viaţa doare pentru 
că este grea. Și nu pentru că nu o trăieşti tu cum trebuie! Ras- 
punsul lung: Societatea și comparatiile sociale ne fac să simțim 
că viata este grea. Astfel apar verigile lipsă sau discontinuitatile 
între cine suntem, cine credem că suntem şi cine suntem capa- 
bili să devenim. 


REZILIENTA REDEFINITA 


Ca sa stim cu totii acelasi lucru, vreau sa definesc rezilienta. 
Rezilienta este capacitatea de a te redresa si a te ridica dupa 
o adversitate. Şi mai mult decât atât, este capacitatea ne a ne 
vedea in stare sa facem lucruri grele. Pentru mine, rezilienta 
este si exercitiul de a aduna cioburile si a face din ele ceva nou, 

o capacitate la care nu am fi avut acces, dacă nu am fi trecut 
prin situaţii dificile. Rezilienta este obignuinta de a trece prin 
ceva pentru a ajunge pe malul celălalt. Înseamnă că urmă- 
toarea decizie pe care o vom lua va fi corectă. 

Am privilegiul de a lucra la modelul meu colectiv de rezi- 
lienţă de mai multi ani. Spre deosebire de cercetările traditio- 
nale, care grupează teoriile în cadrul unor programe de cer- 
cetare strict ale universităților sau le ascunde în publicaţii sau 
texte academice, eu am vrut să fac munca mea accesibilă şi cât 
mai larg disponibilă. Am vrut ca ideile mele să circule precum 
poveştile. Am vorbit despre modelul meu cu oameni din toate 
colţurile lumii. Cât de mare a fost impactul modelului meu 
am măsurat prin ceea ce am trăit împreună: lacrimi, zâmbete, 
incuviintari nerostite, ocazii de a bate palma si imbratisari. 
Prin necunoscutii care mi-au spus că am adus ceva ce le-a dez- 
mortit sufletul. Din el răzbate adevărul universal. La început 
au fost mai ales educatori cu care am stat de vorbă şi lângă care 
am învăţat, dar curând am trecut la lucrători din linia întâi, 
specialişti din domeniul sănătăţii şi al protecţiei, personal de 
prim ajutor, membri ai comunităţilor medicale, atleți si, mai 
târziu, angajaţi din mediul corporatist. Am fost copleşită să 
primesc răspunsuri similare de la organizații mici, până la or- 
ganizatii uriaşe. Sunt nerăbdătoare să împărtăşesc oficial acest 
model cu tine, aici, pentru prima dată în formă tipărită. Nu am 
intenţia reluării academice a tot ce înseamnă rezilienta. Am 
scris o poveste. Și am scris-o pentru tine. 


RAZA DE ACȚIUNE A COMPARAȚIEI SOCIALE 


Am privilegiul de a lucra cu oameni din toate colţurile lumii, 
într-o multitudine de situaţii. Ceea ce aud adesea este că 

oamenii sunt obositi din cauza presiunilor din jur. Se simt ju- 
decati permanent. Oamenii te judecă într-adevăr. Este o reali- 
tate. Nu este doar o impresie. Oamenii îi judecă pe alti oameni 
într-un ritm alarmant. Critica şi comentariile au devenit o 
formă de comunicare acceptată. Eu cred că emiterea unor ju- 
decati este o strategie pe care oamenii o adoptă ca să facă fata. 
Dau din gură şi de obicei dau din gură despre „alţii, pentru 
că nu fac fata propriei vieţi. Este un comportament în condiţii 
de stres, care se transformă în comportament neadecvat. Cei 
ce îi judecă pe alţii se referă la absolut tot şi la orice le este la 
îndemână în legătură cu acei oameni. Este interesant că ma- 
joritatea persoanelor critice nu-şi dau seama că ceea ce critică 
la alţii vizează de fapt o parte ascunsă din ei înşişi. Strălucitul 
Carl Jung, psihiatrul si psihanalistul elveţian care, întâmplător, 
a fost coleg cu Sigmund Freud, a explicat că a vedea defectele 
altora le aminteşte oamenilor de propriile defecte. El a sus- 
ţinut că a-i critica pe alţii le ușurează oamenilor durerea lor 
personală, în legătură cu faptul că nu sunt suficient de buni şi 
de aceea îi atacă pe alții. Raza de explozie a durerii altora este 
amplă şi profundă. Şi deseori suntem incluşi în acţiunea ei. 
Există nenumărate exemple de presiuni sau aşteptări ex- 
terne de care se agaţă oamenii pentru a compara condiții so- 
ciale sau moralitatea. Dacă ne uităm numai la rețelele de socia- 
lizare, la nesfarsitul carusel prin care se scoate în evidenţă cum 
ar trebui să ne trăim viaţa, apoi toate comentariile care curg 
fără zagaz şi fără control. Rețelele sociale sunt terenul fertil al 
practicării comparatiilor, comentariilor si corectitudinii prost 
înţelese. Întregul sistem se bazează pe „like-uri” şi aprobări. 
Conceptul de „cancel culture” (cultura anulării sau cultura 
anihilării) demonstrează această acţiune. Este o tendinţă apă- 
rută pe reţelele de socializare care decide că noi, ca societate, 

ar trebui să „anihilăm” o anumită persoană din cauza com- 
portamentului acesteia. De multe ori acel comportament se 
referă la o greșeală recentă, făcută de cineva; dar în alte cazuri 
poate fi vorba despre o greşeală făcută poate cu mai multi ani 
în urmă, dar care a ieşit din nou la suprafaţă. Iată un teren fertil 
pentru toxicitate. Ceea ce mă preocupă pe mine în legătură cu 
această aşa-numită „cancel culture” este impactul ei semnifi- 
cativ asupra vieții umane atunci când nu este luat în conside- 
rare contextul. Fostul preşedinte Barack Obama s-a referit la 
acest lucru în discursul pe care l-a ţinut la Institute of Techno- 
logy din Illinois, pe 29 octombrie 2019. El s-a arătat îngrijorat 
de ideea exagerat de simplistă împărtăşită de multi, potrivit 
căreia persoana este exact aşa cum o arată cea mai proastă ale- 
gere pe care o poate face. Iată cum a explicat el: „Ideea aceasta 
de puritate, că n-ai făcut niciodată niciun compromis, că eşti 
treaz din punct de vedere politic şi altele de felul acesta - tre- 
buie să treceţi rapid peste aşa ceva... Lumea este vraişte. Există 
ambiguitati. Oamenii care fac lucruri cu adevărat bune au şi 
defecte”? 

Cand ne avântäm pe terenul comparatiilor sociale, ra- 
reori ne percepem pe noi înşine ca fiind egali cu cei la care 
ne uităm - aceştia sunt fie deasupra noastră, fie mai jos. In 
psihologie, numim aceastä situație comparație socială ascen- 
denta sau descendentä. Privim in sus si vedem oameni care 
au mai mult succes şi simțim invidie si frustrare. Ne uităm in 
jos şi vedem oameni care nu o duc la fel de bine ca noi, aşa 
ca ne simtim mai realizati sau mai buni. Cercetarile arata ca 
aceasta concentrare asupra scenariilor si expectativelor exte- 
rioare sunt explicaţia faptului că oamenii sunt blocaţi într-o 
permanentă buclă a comparatiilor, criticilor şi judecăților. 
Bucla aceasta sporeşte disprețul de sine si furia personală, care 


REZILIENTA REDEFINITA | 49 


devine furie directionata in exterior. Cercetarile arata, de ase- 
menea, ca bucla contribuie la scaderea semnificativa a com- 
pasiunii şi empatiei. În consecinţă, are de suferit înțelegerea 
propriei noastre capacități de rezilienta şi a modului de a ne 
conecta cu alții. 


De ce facem comparații sociale cu alții, 
dacă acest lucru ne rănește? 


Rareori se întâmplă să spunem că ne simțim mai bine după 
ce ore întregi ne-am ocupat să facem comparații sociale. Asa 
spun si cercetările. Un studiu din 2014 arată că comparatiile 
sociale, reţelele de socializare şi stima de sine sunt interrela- 
tionate. Cu cât stima de sine este mai scăzută, cu atât este mai 
lung timpul petrecut în faţa ecranului, pentru a face compa- 
ratii sociale ascendente. Înseamnă că oamenii deprimati caută 
exemple de oameni despre care cred că se descurcă mai bine 
decât ei, aceasta ca mijloc de a rămâne deprimat. De ce facem 
aşa ceva? Când a devenit comparatia socială, aprecierea valorii 
noastre pe baza valorii altora, predominantă şi de netăgăduit? 

Adevărul este că uneori putem deveni cel mai mare duşman 
al nostru. Ne putem răni singuri, profund. În activitatea mea 
cu studenţii, numesc acest comportament ,,autoimproscare cu 
noroi” În mod intenţionat găsim într-un material care ne face 
rău un mijloc de autopedepsire. 

Eu cred că oamenii procedează astfel pentru că au o durere 
interioară vie şi nu ştiu să o explice. Suntem într-o criză de 
deconectare. Oamenii vor să ştie de ce se simt atât de rău, prin 
urmare încep să caute lucruri care ştiu că le fac rău. Durerea 
internă pe care o resimt începe să se conecteze astfel cu un 
instigator. Ceea ce justifică durerea. Deşi efectele pot fi dăună- 
toare din exterior (de exemplu, adresări injurioase, „anihilarea” 

cuiva), este vorba, de fapt, despre o forma de autoagresiune şi 
are un impact deosebit de grav asupra capacităţii noastre de 
rezilienta. Credem că toţi ceilalţi se descurcă în viata mai bine 
decât noi sau că toți ceilalți ştiu care este calea buna pentru a fi 
rezilient. Lucrurile nu stau așa. 


Unde găsim răspunsuri? 


Oamenii se simt teribil de deconectati, pierduţi, copleșiți și ex- 
trem de departe de persoana care vor să fie. Cum spuneam, 
trăim într-o criză de deconectare, când ar trebui să fim mai 
bine conectaţi decât oricând - dar noi ne simţim abandonați. 
Într-o curajoasă strădanie de a-şi corecta sentimentul că nu 
sunt bine, oamenii caută cantităţi uriașe de informaţii despre 
autoperfectionare. Îşi caută refugiu in materiale de dezvoltare 
personală cum sunt cărțile, cursurile, stagiile şi site-urile web 
care ne învaţă să ne ajutăm singuri. Ei înțeleg şi cred că viata 
trebuie să fie mult mai bună decât este și trag concluzia că sunt 
vinovaţi. Apoi caută planuri sau strategii de a-şi face viata mai 
bună sau de a fi mai performanti în asigurarea propriului trai. 
Lucrând cu oamenii aud idei de genul: „Trebuie doar să devin 
mai inteligent/mai bine pregătit/mai sănătos/mai bogat/să am 
un regim alimentar mai adecvat şi atunci am să mă simt mai 
bine” 

Din păcate, sperând să găsească soluţii pentru această rană 
şi tristeţe interioară, cu care multă lume se confruntă zilnic, 
unii recurg la lucruri care s-ar putea să le amplifice problema. 
Multe cărți de tipul self-help le spun oamenilor că ceva este 
fundamental în neregulă cu ei. Ceea ce le întăreşte convingerea 
că problema sunt chiar ei. De aceea, unele cărţi de acest fel s-ar 
putea să nu fie atât de utile pe cât am sperat. 

Tonul aspru al cartilor de self-help pare sa inceapa cu nece- 
sitatea de a deveni mai rau, mai determinat si mai dur. Rezis- 
tenta mentală şi performanţa mentală de elită sunt tendinţele 
actuale în domeniul autoperfectionarii. Am trecut de la „fă 
asa’ la „încearcă să faci aşa” ca să te ajuţi singur - implicând 
faptul că numai puţini oameni vor reuşi de fapt să urmeze re- 
gimul aspru sau rutina exerciţiilor. Există întotdeauna stan- 
darde evazive, despre care se spune că sunt rezervate celor ce 
doresc şi sunt capabili să trăiască viata corect. Suntem coplesiti 
cu poveşti despre oameni care se prezintă ca eroi în stare să 
preia controlul propriei vieţi, care nu cunosc durerea şi acum 
sunt perfecţi. Succesul lor poate consta în faptul că aleg corect 
alimentele, programele de fitness, minimalismul, pensionarea 
timpurie şi stoicismul de nivel zen în orice situaţie. Pe dinafară 
rămâi cu senzaţia că ei sunt, într-un fel sau altul, mai bine do- 
taţi pentru a trăi viata în mod corect, întotdeauna. Ei au o re- 
teta superioară. Sau, avem titluri de cărţi care ţipă obscenitati 
ca mijloc de motivare. Avem două opţiuni: atleți de elită sau 
idiot nepăsător. Este ca şi când misiunea marketingului este 
să ne zdrobească şi să ne priveze de dreptul fundamental al 
omului de a se simţi bine. Când suntem deprimati cumpărăm 
mai mult. Suntem bombardati cu mesaje care ne conving ca 
nu suntem suficient de bine. Încă o dată spun, rămânem cu 
senzaţia că suntem deficitari. Chiar şi în literatura dedicată 
mentalitatii de creștere, consacrată de Carol Dweck şi general 
recunoscută a fi pozitivă şi utilă, citim că „Încă nu ești suficient 
de bun!” 

Deşi avem o mulţime de privilegii, sănătatea noastră men- 
tala este taxata sever si pusă la grea încercare. Tonul aspru pro- 
movat de literatura de self-help poate fi util unora, dar eu m-am 
săturat de oamenii care îmi spun că nu fac ceva cum trebuie 

sau ca nu sunt suficient de rezistenta sau suficient de nemultu- 
mita. Va asigur, stiu ca sunt rezistenta. Pot sa fac lucruri grele. 
Am trecut prin abordarea „nu fi tristă, fii supărată? O vreme 
mi-a ajutat, dar lipsea ceva şi manifestându-mă mai intens nu 
m-am simţit autentică. M-am simţit mai puternică atunci când 
am devenit mai calmă. 

Oamenii suferă şi caută răspunsuri. Toate presiunile com- 
paratiilor sociale şi abordările irealizabile ale autoperfectio- 
nării au avut ca rezultat instaurarea unei noi ere a îngrijoră- 
rilor. Suntem consideraţi societatea cea mai avansată din punct 
de vedere medical şi mai educată din toată istoria umanității. 
Ar trebui să ne simțim în siguranţă, dar cei mai multi dintre 
noi trăiesc cu această tendinţă de îngrijorare. Avem acces la 
abundență, dar trăim la marginea precarităţii. Cum spune si 
Bruce Springsteen în cântecul „57 Channels (And Nothin 
On)”, avem mii, dacă nu milioane de emisiuni la posturile 
tv, dar nimic de văzut. Iar nimicul umple vidul. Anxietatea, 
depresia, stima de sine fracturată, relaţiile nepotrivite şi de- 
pendentele sunt în creştere, in timp ce markerii stării de bine 
descresc. Avem mai mult decât oricând altcândva, dar simţim 
că nu reuşim să punem mâna pe ceea ce contează cu adevărat. 
Încercăm cu disperare să compensăm sentimentul de nulitate 
şi insuficienţă. Fericirea si starea de bine ne scapă. 

Văd oameni obosiţi, deprimati şi descurajati. Stau de vorbă 
cu oameni care sunt bolnavi, sătui să fie bolnavi şi obosiţi. 
Cred că există un remediu real pentru combaterea acestui su- 
părător sentiment că ceva nu este în regulă. Remediul este să 
privim în interior, nu în exterior; să privim înainte, nu înapoi. 
Nu vom avea niciodată destul din ceea ce nu ne trebuie. Viktor 
Frankl a rezumat această idee atunci când a spus: „lot mai 

multi oameni au in ziua de astăzi mijloacele de a trăi, dar nu 
ştiu pentru ce trăiesc.” 


invitația 


De fapt, răspunsurile pe care le cauţi la unele dintre cele mai 
importante întrebări ale vieţii tale nu se află în cărți. Se află 
în tine. Pentru mine cărţile si ideile sunt nişte oglinzi. Ele ne 
ajută să vedem adevărul. Ne ajută să învăţăm despre noi înşine, 
arătându-ne noi modalităţi de a înţelege lumea. Cărţile aprind 
scânteia trezirii. Sufletul tău recunoaşte adevărul de care are 
nevoie; acel adevăr este un balsam care alină şi aduce uşurare. 
Dar, până la urmă, capacitatea de a vedea viaţa într-un alt mod 
se află chiar în tine. Tu te cunoşti mai bine decât oricine alt- 
cineva pe această planetă. Tu ești propriul tău expert şi vei şti 
de ce ai nevoie. Vei şti ce este adevărat pentru tine. Până acum 
pentru multi oameni nu a funcţionat nimic, pentru că totul s-a 
concentrat spre exterior. Ideile sunt prezentate ca idealuri si 
norme şi încercăm cu disperare să-i copiem pe alţii, dar schim- 
bările de acest fel nu vor dura. Niciodată nu vei face o schim- 
bare care să dureze, dacă acea schimbare nu te reprezintă. 

Scopul în această carte nu este să-ţi spun ce nu faci corect, 
ci să te ajut să te aliniezi unui exerciţiu personal de rezilienta 
care, la rândul lui, te va ajuta să-ţi duci viata cât mai bine, 
aşa cum crezi tu de cuviinţă. Vreau ca aceasta carte să-ţi fie o 
oglindă care să te ajute să vezi ce foloseşte cel mai bine practi- 
cării exerciţiului personal, unic şi autentic al rezilientei de zi cu 
zi. Vreau ca această carte să suscite această profundă cunoaş- 
tere. Ceea ce pot să-ţi ofer aici este un loc de odihnă. Te invit să 
mă insotesti pe măsură ce iti împărtășesc ceea ce am aflat că te 
poate proteja de tot zgomotul din societate, acela care iti spune 
că nu faci bine ceea ce faci. 

Esti deja cum trebuie să fii. Ai reziliență. Acum este mo- 
mentul sa o scoti la lumina. 

Prin urmare, să începem o mişcare a inimilor obosite, care 
vor o semnificaţie mai adâncă şi acceptare de sine. Să nu mai 
alergăm dupa „suficient” şi să acceptăm, în fine, că suntem 
deja suficient de bine. A învăţa să nu mai alergăm este o ţintă 
înaltă, dar eu cred că există şi o modalitate practică şi realistă 
de a găsi acest echilibru. Te invit să te gândești la aspirații si 
nu la alergare - lucrând pentru acceptarea de sine şi pentru 
tenacitate consecventă, astfel încât să te simţi, în schimb, con- 
fortabil în propria piele. Exercitiul prin care poţi ajunge acolo 
este rezilienta de zi cu zi. 

Nu iti voi spune ce nu faci bine. Iti voi arăta ce faci deja bine. 


MARILE IDEI DIN PARTEA 1 


La începutul Părţii I iti arăt cu candoare acea etapă din po- 
vestea mea personală care m-a determinat să studiez rezilienta. 
În cazul multor oameni există un eveniment sau o experienţă 
majoră, crucială care generează unda schimbării în viaţa lor. 
Un apel telefonic poate schimba totul. Un diagnostic te pla- 
sează pe o traiectorie de viitor la care nu te-ai gândit niciodată. 
O pierdere te lasă cu inima iremediabil zdrobită. Un pumn la 
fotbal iti distruge cele mai bine gândite planuri. Aceasta este 
realitatea pentru multi oameni — ea arată un moment în timp 
când vieţile li s-au schimbat pentru totdeauna. Iar pentru alții 
este o eroziune invizibilă, lentă, permanentă, care le fură vii- 
torul. Îi seacă de energie, ajung să nu mai aibă nicio motivaţie. 
Într-o zi iti dai seama că duci o viata pe care nu ai dorit-o ni- 
ciodată. Poate că te simţi străin in propria-ti viata. 

Este ca fabula cu broasca fiartă: dacă pui o broască într-o 
oală cu apă care fierbe, broasca va sări afară imediat. Dar dacă 
pui broasca într-un vas cu apă și laşi apa să ajungă treptat la 
punctul de fierbere, broasca va fierbe şi va muri. Pe măsură ce 
ne trăim viaţa, se întâmplă uneori să primim o lovitură instan- 
tanee, iar alteori apare o scurgere lentă. Ambele pot scufunda 
corabia. 

Ştiu că si tu ai povestea ta. Toţi ducem cu noi un bagaj. 
Poate este ceva din trecut sau poate ceva ce traiesti în prezent. 
Ceea ce ne aduce împreună este capacitatea de a rezista. Este 
capacitatea noastră înnăscută de a fi rezilienti. 

În orice clipă ni se poate arunca o minge cu efect, pe care 
nu o vedem venind. Poate fi mare sau mică. Cred că nu trebuie 
să comparăm niciodată suferinţa, pierderile sau traumele - fie- 
care trăim viaţa în felul nostru unic. Realitatea este că viaţa 
poate să doară uneori; viaţa este în fiecare zi grea, imprevi- 
zibilă şi nesigură. Trebuie să fim capabili să ne adaptăm și să 
ne integrăm, astfel încât un eşec oarecare să nu ne poată face 
să deviem de la ceea ce contează cu adevărat. Poetul JmStorm 
rezumă acest lucru în mod strălucit: „Nu este suficient să crezi 
în tine însuţi. Trebuie să crezi în eșecurile tale şi să înţelegi că 
şi ele au un scop.* 


Ai la dispoziţie acest lucru 


Asa cum știi de-acum, modul meu de a aborda rezilienta este o 
conversaţie blândă care recunoaşte că tot ce îţi trebuie pentru 
această aventură se află deja în tine. Te-ai născut cu capul si 
inima aliniate, în perfectă armonie - cu un simţ al întregului, 
completului si autoconservării. Aceasta este rădăcina instinc- 
telor noastre de supravieţuire. Un bebeluş nu pune sub semnul 
întrebării faptul că are nevoie de hrană, iubire şi mângâieri. 

„Experienţa și succesul nu-ţi 
creează o trecere ușoară prin 
centrul câmpului de luptă. 
Ele iti oferă doar puţină 
bunăvoință, o bunăvoință 
care iti sopteste: «Totul face 
parte din proces. 

Tine drumul acesta». 


BRENE BROWN 


El ştie intuitiv că are nevoie de toate acestea pentru a supra- 
vietui şi le solicită. Invers: ca părinte, nu voi veni în ajutorul 
copilului meu numai dacă „merită” să-l ajut. Imagineaza-ti că 
îl văd pe Jaxson atârnând de un gard, strigând după ajutor, dar 
înainte de a mă duce să-l scot din situaţia neplăcută, mă întreb 
dacă şi-a făcut curat în cameră. Bineînţeles că nu voi măsura 
nevoia de ajutor a lui Jaxson şi ajutorul meu, pe baza prestatiei 
lui! De obicei, în situaţii de felul acesta, instinctele noastre ştiu 
mai bine ce trebuie făcut şi preiau conducerea. Sărim în ajutor 
intuitiv, deoarece comportamentele și acţiunea noastră nu tre- 
buie să fie egale cu meritele sau valoarea noastră. 

Deşi instinctul nostru natural este să ne protejăm, suntem 
deconectati de la această tendință primară care ştie că suntem 
suficient de buni aşa cum suntem. Diferitele planuri ale vieții 
şi relaţia cu noi înșine produc frictiuni între minte şi inimă. De 
câte ori nu ti s-a întâmplat să ştii în mintea ta că ceva este ade- 
vărat, dar să constati că inima îşi doreşte altceva? Este posibil 
să ştii ceva din punctul de vedere al intelectului, dar corpul tău 
să simtă altceva. Poţi reduce această diferenţă între minte şi 
inimă prin aliniere. Este nevoie de exerciţiu, dar, încă o dată, 
poţi să ajungi pe aceeași pagină din punct de vedere intelectual 
şi emoţional. Pentru a realiza acest lucru, să vedem mai întâi ce 
anume creează această separare. 

Mulţi oameni cu care lucrez îşi aduc aminte că au fost în- 
vatati din fragedă copilărie să pună o distanţă între minte si 
inimă. Au fost antrenați să creadă că emoţiile înseamnă slă- 
biciune, iar gândurile sau intelectul contează mai mult. Poate 
şi tie ti s-a spus „să lași la o parte emoţiile în această situație” 
sau să nu te superi prea tare. Sau poate ai fost învăţat să crezi 
că un copil trebuie să-şi tina emoţiile în frâu. În copilărie 
aceste norme ne sunt prezentate atât explicit, cât şi implicit. 

Apoi interiorizăm respectarea acestor norme, considerând ca 
măsoară cât suntem de valoroși sau de buni. Suntem învăţaţi 
şi constrânşi să avem gânduri, sentimente şi comportamente 
corespunzătoare anumitor norme. Mesajul pe care l-am auzit 
cel mai des de la cei din jurul meu a fost: „Robyne, viaţa ar 
fi mult mai uşoară dacă nu ai fi atât de sensibilă şi emotivă 
şi dacă nu ai considera că totul este un atac împotriva ta sau 
nu ai pune la inimă!” Numai că ceea ce făceau ei era să pună 
firea mea vulcanică pe seama părului meu roşu. Clasic! Dacă 
la maturitate mentii acest ecart între minte şi inimă, vei fi pro- 
babil considerat un veritabil profesionist! Si atunci, ani întregi 
din perioada maturității vei încerca disperat să mai fii capabil 
să simţi ceva. Dacă le ignorăm prea mult, sentimentele se vor 
stinge in cele din urmă şi atunci le vom simți lipsa acut. Am 
lucrat cu lideri de prim rang din lumea afacerilor, care mi-au 
spus că nu vor decât să poată din nou să simtă ceva. Au pe- 
trecut atât de mult timp folosindu-și numai mintea, încât isi 
simt inima amortita. 

Este greu să ducem în numai două braţe greutatea vieţii 
noastre şi a lumii întregi. Eu sunt aici ca să te învăţ practici 
înțelepte, bazate pe informaţii rezultate din cercetări, nu cele 
mai bune practici, iar acestea să te conducă spre alinierea per- 
sonală — adică mintea şi inima să ajungă pe aceeaşi pagina. No- 
tiunea de practici înțelepte vine de la o bună colegă a mea, care 
studiază modalităţi indigene de cunoaştere. Ea mi-a explicat 
că „înţelept” înseamnă aici însuşit prin experienţă, în timp ce 
„cel mai bun” este o idee a occidentalilor, de superioritate sau 
de ierarhie. Am preferat să folosesc aici termenul „practici în- 
telepte” şi nu pe acela de „cele mai bune practici” pentru că nu 
este vorba despre practici bune, mai bune sau cele mai bune. 

Este vorba despre a pune experientele noastre personale la 
locul cuvenit si de a învăţa din propriile greșeli. 

Din cauza experienţelor de viata, a suferințelor profunde 
şi a eşecurilor emoţionale, multi dintre noi pierd legătura cu 
importanţa gestului de a ne asculta instinctele, de a ne auto- 
conserva si de a considera că suntem bine așa cum suntem. Ne 
dor întâmplările din trecut; alergăm într-o cursă fără linie de 
finiş; suntem epuizați de obligativitati şi continuăm să facem 
ceea ce nu ne este de niciun folos. Muncim până la epuizare, în 
loc să muncim pentru o viaţă mai plină. Lucrurile nu trebuie 
să stea așa. 

Putem toţi să ne dezvoltăm simţul care ne spune că este 
suficient de bine aşa cum suntem. Ceea ce ai făcut până în pre- 
zent este menit să te ajute şi mai mult să ştii ce vrei şi ce nu vrei 
în viata. Fii sigur că viitorul tău tine de aspirații, nu de trecut. 

Pentru a putea face primii paşi pe calea însuşirii unei noi 
modalităţi de abordare a rezilientei, voi descrie barierele. Ce 
ne stă în cale? Din activitatea mea pe mai multe platforme 
şi din munca cu oameni de diverse condiţii sociale, am ob- 
servat că sunt trei elemente care alterează adesea calitatea vieţii 
noastre şi capacitatea de a acţiona: stresul, frica şi stigmatul. 
După cum spunea Seneca, „suferim mai mult în imaginaţie, 
decât în realitate.” Deşi ştim că stresul, frica şi stigmatul sunt 
reale, suferința din cauza lor se produce în mintea, corpul şi 
sufletul nostru. Nu sunt imaginare, dar sunt invizibile. Trebuie 
să scoatem aceste umbre la lumină. Trebuie să facem invizibilul 
vizibil, pentru a ne ocupa de aceste obstacole cu tot curajul. 
Prin urmare, hai să studiem barierele din calea rezilientei, ca 
să trasăm un drum nou. 

PARTEA A II-A 


CELE TREI 
OBSTACOLE 


„În cele din urmă am acceptat că nu 
pot opri furtuna, dar mă puteam calma 
pe mine în mijlocul furtunii care, 
într-adevăr, a trecut până la urmă.” 


CAPITOLUL 3 


STRESUL 


SE APROPIE VACANTA DE VARA, iar copiii de la scoala gimna- 
zială locală aproape că îi simt deja gustul. Prietenul meu, pro- 
fesor cu multă experienţă, care a îndrumat mii de copii înce- 
pând de la şcoala gimnazială până la liceu, într-o carieră de 
treizeci de ani, are inima grea, mintea preocupată si zâmbeşte 
forțat. Ştie că unii dintre elevii lui vor pleca în tabere de vară, 
în vacanţă cu familia, vor face sport şi cursuri de artă. Vor trăi 
tot felul de experienţe din care vor păstra amintiri minunate. 
Dar ştie, de asemenea, că alti elevi din aceeaşi clasă vor trece 
printr-o alimentaţie precară şi abuzuri, vor fi neglijati şi izolaţi, 
vor cunoaşte frica adevărată. Pentru aceşti copii, să plece în va- 
canta pe timpul verii înseamnă să nu mai aibă contact cu sin- 
gurul adult responsabil şi grijuliu pe care îl cunosc. Aceşti elevi 
trebuie să facă gesturi care să le arate colegilor că şi ei așteaptă 
nerăbdători vacanţa de opt săptămâni. Daca nu, copiii privi- 
legiati vor afla adevărurile şi realitatea vieţii lor. Copiii care 
trăiesc într-o realitate crudă, de opresiune şi dezavantaje, au 


STRESUL | 63 


învăţat să le ascundă. Ei ştiu să se închidă şi să se protejeze, știu 
chiar cum să-şi protejeze familiile care îi rănesc. Acest profesor 
ştie din proprie experienţă ce efect are stresul asupra copiilor si 
familiilor acestora. El repetă această rutină cu prilejul fiecărei 
zile libere de sărbători, a fiecărei zile în care nu se face şcoală, 
atunci când profesorii au cursuri de perfecționare, și a fiecărei 
vacanțe de vara. 

Un elev îi mărturiseşte profesorului că este extrem de în- 
grijorat că ar putea uita formulele din algebră și aproape că iz- 
bucneşte în lacrimi cerându-i să-i dea mai multe teme de făcut 
acasă, ca să poată să fie şi să rămână primul din clasă. Acest 
elev se simte stresat, iar stresul lui este real. 

Alt elev mărturiseşte că este stresat pentru că în această 
vară riscă să nu o poată feri pe sora lui de Protecția Copilului. 
Este speriat că ar putea fi separat de fraţii şi surorile lui, pentru 
că împlineşte treisprezece ani. Stresul lui este real. 

Sună ultimul clopoțel si elevii se împrăștie. Profesorul îi va 
purta pe acești copii în suflet toată vara, asa cum a făcut și în 
celelalte douăzeci şi nouă de vacanțe de vara. Si stresul lui este 
real. 

Pentru a înţelege rezilienta si cum pot oamenii să-şi tră- 
iască propria viata în pofida greutăților diferite şi profund per- 
sonale, trebuie să înțelegem obstacolele comune - ce ne îm- 
piedică şi ne dărâmă. Evident, în fiecare zi există mai mult de 
trei obstacole în faţa fiecăruia dintre noi; totuşi în activitatea 
mea am întâlnit cu regularitate trei: stresul, frica şi stigmatul. 
Aceste trei bariere ne stingheresc, dar pot să ne şi împiedice. 
Oricât de bune planuri am avea, odată ce ne confruntăm cu 
stresul, frica şi stigmatul, capacitatea de a ne păstra imaginea 
de sine este greu pusă la încercare si rezilienta noastră scade. 

CE ESTE STRESUL? 


Sunt convinsa ca ati auzit de stres. Sunt sigura ca ati auzit de 
asemenea ca stresul ne va distruge. El este cunoscut drept 
ucigașul tăcut al secolului al XXI-lea. Citim studii cu titluri 
precum „Stresul provoacă 80% din boli” sau „Mai bine nu 
vă stresaţi pentru maruntisuri, căci altfel ati putea muri” sau 
„Stresul: boala care ucide” Întâlnim asemenea titluri în reviste 
şi ziare prestigioase. Este un mesaj frecvent si răspândit peste 
tot. Stresul face rău. Stresul ne va omori. 

La fel a fost cu margarina. Îmi amintesc că în anii 1980 se 
spunea că margarina o să ne omoare. Îmi amintesc că intram 
în casele oamenilor, vedeam margarina în frigider şi mă gân- 
deam: „Vai de mine, nu le-a spus nimeni! Margarina va dis- 
truge toată familia aceasta.” Ideea efectului dăunător al mar- 
garinei a venit de la un documentar pe care l-am văzut când 
eram mică şi această experienţă a generat un adevărat simţ al 
pericolului. 

Mă întreb ce trebuie să simtă copiii din ziua de astăzi când 
ne aud vorbind despre stres. Bănuiesc şi am văzut cu ochii mei 
că copiii sunt ingroziti, la fel cum am fost si eu, dar de aceasta 
dată nu din cauza unui singur produs, ca margarina - stresul 
este omniprezent. Sustin, de asemenea, că cei mai multi dintre 
copii au auzit cât de nociv este stresul de mai multe ori, nu 
doar o singură dată. Desi viata a demontat mitul margarinei 
care ucide, teama mea de acest aliment rămâne - şi încă o data 
spun, acest lucru se întâmplă după un singur episod de expu- 
nere la această idee. Uneori mă gândesc de ce ar vrea copiii de 
astăzi să crească. Nu le prezentăm o imagine atractivă despre 
vârsta adultă si le lăsăm moştenire o lume extrem de fractu- 
rată si volatilă. Planeta este în suferință. Pe străzi domnește 
brutalitatea. Oamenii sunt cruzi. Problemele de justiţie socială 

abundă şi parem mai divizati decât oricând. Şi nu este vorba 
doar despre lumea din exterior. Familiile şi fiecare individ trec 
prin niveluri foarte crescute de stres si frică. 

Mai mult, sistemele pe care le reprezintă familiile sunt ten- 
sionate, iar oamenii sunt obosiţi. Potrivit biroului național de 
statistică al Canadei, unul din patru adulți afirmă că trăieşte 
zilnic într-un stres extrem. În același studiu, 62% au raportat 
că cel mai important factor stresant pentru ei era munca şi 
timpul petrecut departe de familie, rezultatul lucrului în afara 
domiciliului. Copiii sunt crescuţi într-un ecosistem caracte- 
rizat prin stres, acesta fiindu-le generat din toate direcţiile - 
şcoală, societate şi familie. 

Evenimentele globale recente au exasperat un sistem deja 
fragil. S-a văzut clar acest lucru când ne-am trezit în pandemia 
de COVID-19. Prima jumătate a anului 2020 ne-a tras o lovi- 
tură straşnică. Oamenii de pe întreaga planetă s-au zbatut si 
continuă să se zbată, fiecare în felul său. Cred că evenimentele 
din 2020 vor fi predate la lecţiile de istorie. Toţi detinem cunos- 
tinte despre ce a însemnat să trecem prin această experienţă. 
Ca cetăţeni globali, ni s-a spus mai întâi să stăm la adăpost. 
Pentru unii acest lucru a însemnat să încerce să lucreze de 
acasă şi/sau să îngrijească bătrâni sau să crească şi să le predea 
lecţii copiilor în afara şcolii, iar pentru alţii statul în casă a în- 
semnat izolarea de toţi şi de toate. A merge la cumpărăturile 
curente a însemnat să învăţăm comportamente noi. Oamenii 
au fost separați de cei dragi. Multi au murit. Toată lumea a re- 
gretat iluzia de predictibilitate şi siguranţă, viaţa cât de cât nor- 
mală, evenimentele care fuseseră programate şi care au trebuit 
anulate. Stresul a invadat tot. Apoi, când pandemia a intrat în 
luna a șasea, America de Nord a fost măturată de un val de 
socoteli rasiale. O lume deja obosită s-a văzut confruntată cu 

„Ca să ne dam seama 
cât valorează ancora, 
trebuie să simţim 
intensitatea furtunii.” 


CORRIE TEN BOOM 


altă realitate care ne-a zgaltait pe multi dintre noi de la temelie. 
Mă simt ca şi când omenirea a fost pârjolită până la pământ, 
alegându-se cu răni mentale şi emoţionale. 

Vizitam odată o clasă când am fost trasă deoparte de un 
elev. Avea opt sau nouă ani şi m-a întrebat dacă auzisem de 
încălzirea climatică. I-am răspuns că auzisem de încălzirea 
globală şi că era o problemă serioasă. „Mama Pământ este în 
suferință,” i-am spus eu. M-a întrebat dacă am aflat că gene- 
ratia lui avea să rezolve această situaţie. I-am spus că da şi, de 
asemenea, că eram profund convinsă că generaţia viitoare va 
fi administratorul ecologist al pământului, cu un rol esenţial. 
Copilul m-a privit uimit şi speriat: „Nu conta pe noi!” mi-a 
spus el. „Habar nu avem cum să facem acest lucru. În plus, eu 
nici măcar prăjitorul de pâine n-am voie să-l folosesc, când nu 
e mama acasă. Cum o să pot repara o planetă?” 

Întrebare corectă. Este păcat că subiectul îi produce atât 
de mult stres, pe lângă un enorm sentiment de incapacitate. 
Am stat mai mult de vorbă şi i-am arătat poze din telefon cu 
oameni de ştiinţă pe care ii cunosteam si care nu numai că 
sunt în căutarea unor soluții pentru încălzirea globală, dar le şi 
predau studenţilor din universități cum trebuie abordate pro- 
blemele de mediu. Voiam să-l asigur că nu era singur, că şi 
alții se simt stresaţi în această privinţă - că face parte dintr-o 
comunitate mai largă care poartă povara aceloraşi îngrijorări. 
Stresul legat de ecologie şi chiar tristeţea pe care o provoacă 
problema ecologică sunt foarte reale. 

Stresul se află pretutindeni în jurul nostru. Consider că este 
o necesitate stringentă să începem să învăţăm mai mult despre 
stres şi să dezvoltăm o naraţiune mai productivă despre efec- 
tele acestuia. Stim că viaţa noastră de zi cu zi este dominată de 
stres. Jar uneori este imposibil să schimbăm sau să scăpăm de 

ceea ce a devenit societatea. Cursa înverşunată a consumeris- 
mului, narcisismul în floare şi lipsa de preocupare pentru re- 
latiile interumane se află peste tot în jurul nostru. Există totuși 
şi o altă cale. 

Îmi place nespus de mult viziunea profundă, îndrăzneață 
şi tulburătoare pe care o are sora Joan Chittister asupra lumii 
înconjurătoare și pe care o împărtăşeşte în cartea ei The Time Is 
Now: The Call for Uncommon Courage. Ea arată că, atunci când 
vedem în jur atâta stres si factori stresanti, trebuie să trecem 
la acţiune. Ne încurajează să nu ne lăsăm duşi de nas cu „mă- 
runtisuri frumoase”, să ne impotrivim satisfactiei de sine si 
apatiei din lumea modernă, in loc să aşteptăm să rezolve alţii 
în locul nostru problemele inegalitatii, nedreptatii şi sărăciei. 
Chittister argumentează că este responsabilitatea noastră, de- 
opotrivă morală şi spirituală, să trecem chiar noi la acțiune şi 
să facem lumea un loc în care toţi să trăiască mai bine. Există 
ceva destul de uimitor în faptul că o călugăriţă benedictină se 
ocupă de capacitatea marelui establishment de a induce stresul 
şi a osândi sufletul! Oricât de inevitabilă ni s-ar părea alimen- 
tarea cu stres a culturii și vieților noastre, există mai multe fe- 
luri în care putem resimti stresul. 

Să privim îndeaproape ce putem face pentru a dezvolta 
o altă relaţie cu stresul. Subliniez din nou că intenţia mea în 
această carte este să-ţi împărtăşesc practici bazate pe cercetare, 
care sunt accesibile, realiste și sustenabile. Despre manage- 
mentul stresului există o mulțime de informaţii, care par stre- 
sante la rândul lor. În primul rând, de unde începem? Înainte 
de a te apuca să vinzi tot ce ai şi a te muta într-o colibă din 
pădure, fără wi-fi, dar aprovizionat cu lăzi de ulei și vin, citeşte 
mai departe, nu numai pentru binele tău, ci şi pentru acela al 
tuturor copiilor tăi! 

Desi suntem foarte familiarizati cu ideea de stres, este ulu- 
itor de greu să definim stresul clar. Unii cercetători îl definesc 
ca o reacţie biologică normală în faţa unui pericol potenţial. 
Când te întâlneşti cu o situaţie stresantă, creierul inundă or- 
ganismul cu substanţe chimice si hormoni. Se vorbeşte mult 
despre adrenalină şi cortizol în această definiţie. Asociaţia 
pentru Sănătate Mentală din Canada defineşte stresul într-un 
sens mai larg, arătând că stresul poate fi cognitiv, emoţional, 
fizic sau comportamental? Modelul medical traditional defi- 
neste stresul ca un ansamblu de factori fizici, mentali si emo- 
tionali care generează o tensiune in corp sau în plan mental. 
Pentru scopul nostru vreau să mă gândesc că stresul este con- 
secinta alarmei la incendiu a corpului nostru. Alarma sem- 
nalează mai multor hormoni şi substanţe chimice că trebuie 
să ne convoace la acţiune. Trebuie să luptăm, să fugim sau să 
rămânem nemiscati pentru a ieşi din zona de pericol. Stresul 
este o experienţă a întregului corp. El poate afecta instantaneu 
ce gândim, ce simţim sau cum reactionam. Stresul nu are li- 
mite. 

Schimbarea de paradigmă pe care vreau să o prezint aici 
în legătură cu stresul începe într-adevăr prin a admite şi a re- 
cunoaște că stresul este o reacţie cu impact asupra noastră la 
toate nivelurile - biologic, fizic, emotional şi spiritual. El este 
necesar pentru supraviețuirea şi dezvoltarea noastră. Stresul 
este o parte necesară a naturii noastre omeneşti. În cartea ei 
Untamed (De neîmblânzit), Glennon Doyle rezumă perfect 
această idee: „Dacă ai un disconfort - simţi o durere adâncă, 
esti supărat, ai un dor, ești confuz - nu înseamnă că ai o pro- 
blemă, ci că ești viu. Să faci parte din specia umană nu este 
greu pentru că faci ceva greşit, este greu pentru că faci ceva 
corect. Nu vei schimba niciodată faptul că a fi om este greu, 

aşa că trebuie să-ţi schimbi ideea că acest lucru a fost vreodată 
uşor”? 

Stresul face parte din ceea ce este greu în viață. Să acceptăm 
acest lucru si să vedem ce putem face cu aceasta informatie. 


STRESUL CREŞTE RANDAMENTUL 


În discuția despre stres îi pierdem pe majoritatea interlocu- 
torilor, pentru că întreaga lor energie se canalizeaza pe preve- 
nirea sau combaterea stresului. Suntem bombardati cu mesaje 
care ne spun că trebuie să scăpăm de stres, dar cercetările ne 
arată altceva. 

Aveţi o superbă curbă a randamentului, in formă de clopot? 
Fu da, desigur. Curba Yerkes-Dodson a raportului stres-ran- 
dament la om, din 1908.‘ Îmi amintesc că am învățat despre 
ea când eram studentă la psihologie si nu-mi venea sa cred ca 
nu se referă la cutii cu cereale şi panouri publicitare sau că nu 
avea propria linie de confecții. Îmi amintesc că l-am întrebat 
pe profesorul meu de ce lumea nu vorbeşte mai mult despre 
ea. Oamenii trebuie să afle despre acest raport. Ei bine, dragă 
cititorule, să începem! 

Cercetătorii Robert Yerkes şi John Dillingham Dodson au 
descoperit legea raportului randament-stres. Cercetările lor, 
care răstoarnă ceea ce se ştia până atunci, arată că există o re- 
latie empirică între stimulare si randament. Legea stipulează 
că randamentul creşte prin stimulare psihologică sau mentală, 
dar numai până la un punct. Ceea ce înseamnă că stresul (sau 
ce numesc ei stimulare) va conduce, de fapt, la creşterea ran- 
damentului nostru, dar numai până la un anumit punct sau 
prag. Odată ce nivelul de stres este prea mare, randamentul va 
scădea. Când nu există stres, randamentul va fi scăzut. Când 

Curba Yerkes-Dodson a raportului stres-randament la om 


Randament Scopul este să menţinem acest nivel 
de randament al angajaţilor 


Obosit 


= Plin de energie Extenuat 

[7] 

= Zonă de Concentrat Sănătate precară 

E îmbunătățire l 

& Munca nu Epuizare si burnout 
înseamnă efort 


Plictisit 


SUFERINTA 


Stres 


stresul începe să crească, asistăm la îmbunătăţirea acestuia. Iar 
în zona de vârf, randamentul este optim. Munca ne dă energie 
şi nu implică efort, suntem concentrați. 

În activitatea mea de educator, în care folosesc aceste repere 
de lucru cu oamenii, mă refer la zona de vârf ca fiind „me- 
ciul de Liga A” Ne simţim grozav. Îndeplinim sarcini. Suntem 
mândri de noi. Vorbim în acest caz despre eustres sau stres 
pozitiv. Este important să notăm aici că stresul în sine nu este 
nici bun, nici rău. Oamenii se raportează în mod greşit la un 
stres bun în comparaţie cu stresul rău, când este vorba, de fapt, 
despre modul în care organismul răspunde la stres. Structura 
stresului este exact aceeaşi, indiferent că eşti surescitat în le- 
gătură cu un nou loc de muncă sau pentru că te fugăreşte un 
urs. Felul în care organismul resimte stresul este ori pozitiv şi 
productiv, ori excesiv şi distructiv. Cheia constă în cum facem 
să avem un răspuns pozitiv al organismului atunci când ne 
confruntăm cu stresul. 

Intr-o situatie pozitiva de stres, corpul raspunde adecvat 
unei sarcini dificile. Sistemul de alarma al creierului s-a de- 
clansat prompt, pentru a ne avertiza ca sarcina este importanta 
si suntem inundati de substantele chimice si hormonii care ne 
ajută să avem cursivitate in munca. Dar sistemul este eficient 
numai până la un punct. De îndată ce depăşim pragul unui 
stres prea mare, însemnând prea multe sarcini sau solicitări 
simultane, randamentul nostru începe să scadă. Ne simţim 
obosiţi sau epuizați. Trecem in zona suferinţei, în care facem 
greşeli. 

Ştim că am trecut în zona de suferinţă atunci când nu mai 
reuşim să formulăm o propoziţie coerentă, să scriem corect un 
cuvânt, să ne găsim cheile sau să ne aducem aminte informaţii 
elementare. În ceea ce mă privește, încep să scap lucruri din 
mână - obiecte concrete precum telefonul, paşaportul și cănile 
de cafea, dar și să uit lucruri abstracte, cum ar fi pe cine trebuie 
să iau şi de unde sau uit să mănânc ori de ce am urcat la etaj. 

Dacă rămânem prea mult timp în zona de suferinţă, ne îm- 
bolnăvim, ne simţim copleșiți si riscăm burnoutul. Vreau să 
mă aflu în zona de stres. Imaginati-va cum ar suna dacă v-aş 
spune într-o conversaţie că încerc cu disperare să rămân într-o 
zonă de stres permanent! Aceasta este problema: discutăm 
despre stres dintr-o perspectivă greşită. Am acceptat ideea că 
stresul este un element negativ. Dar suferinţa este zona în care 
se produc erorile şi în care ne îmbolnăvim. Prin urmare, cum 
facem să avem parte de mai mult stres? 


STRESUL RECONSIDERAT 


Știm ce simţim când suntem pe terenul unui meci de Liga A. 
Știm când suntem echilibrati. Știm ce simțim când suntem 

cuprinşi de nevoia de acţiune si control. Stim când suntem 
intr-o etapa de progres a vietii. Gasesc aceasta idee fascinanta: 
a fi într-o etapă de progres a vieţii. Cum progresam in viata 
dacă toţi ne trăim prezentul? Este o aşteptare nerealistă. Trăim 
secundele una câte una. Nu putem fi decât aici, în momentul 
prezent. Ceea ce întâlnesc cel mai des sunt fie oameni canto- 
nati în trecut, fie oameni care isi fac griji pentru viitor. Acesta 
este terenul pe care se dezvoltă suferinţa. 

Obisnuiam să înţeleg stresul ca o reacţie a întregului orga- 
nism fata de tot ce îmi aducea viata, fără să pot anticipa, in- 
telege, controla sau de care nu mă puteam proteja, pe mine 
sau pe cei dragi. Stresul era un eveniment din exterior, care se 
manifesta printr-o reacţie fizică. Era un intrus. 

Abia după ce am început să aflu despre mindfulness am 
descoperit ideea că stresul mă agresa nu numai din exterior, ci 
şi din interior. Mintea omului poate, la rândul ei, să genereze 
stres: cum şi ce gândim despre evenimente sau sarcini creează 
reacţia pe care o avem sau inițiază o serie de reacţii biologice. 
Mintea mea era capabilă să dezlantuie un război civil — eu îm- 
potriva mea. Când am înţeles acest lucru, am ştiut că era nevoie 
să reevaluez şi să redefinesc modul in care intelegeam stresul. 

Cartea scrisă de Kelly McGonigal, The Upside of Stress, este 
o lectură excelentă pentru a reevalua şi a redefini modul în 
care înţelegem stresul. McGonigal nu ne sugerează cum să 
minimizăm stresul, ci, mai degrabă, cum să-i facem fata mai 
bine. Cartea începe cu prezentarea unui studiu esenţial din 
2012, efectuat de Whitney P. Witt la Universitatea din Wis- 
consin- Madison, care la rândul lui a schimbat modul în care 
aborda McGonigal stresul. Incluzând în cercetarea lor peste 
29.000 de persoane, oamenii de ştiinţă au studiat impactul 
percepţiei stresului asupra sănătăţii fizice a unei persoane. 

Participantii au evaluat cum le-a influentat nivelul de stres 
sănătatea: „puţin, „moderat” sau „mult? Opt ani mai târziu, 
cercetătorii au folosit informaţiile publice privind rata morta- 
litatii pentru a face o comparaţie cu eşantionul lor initial. Des- 
coperirea a fost şocantă: cei care raportaseră că stresul le dete- 
riorase „mult” sănătatea fizică, au avut o prevalenta a deceselor 
cu 43 la sută mai mare! Participanţii care raportaseră că nive- 
lurile de stres au avut „puţină” influenţă asupra sănătăţii lor, 
păreau să fi murit în număr mai mic decât ceilalți implicaţi în 
studiu.” Aflăm din acest studiu că, dacă credem că stresul o să 
ne omoare, probabil că avem dreptate. Dacă credem că stresul 
nu are impact asupra sănătăţii noastre, probabil că avem drep- 
tate de asemenea. Să ne spunem singuri că stresul ne ucide nu 
ne ajută deloc; este chiar foarte dăunător. 

Altă echipă de cercetători, Alia Crum, Peter Salovey si 
Shawn Achor au clasificat stresul în două categorii, debilitant 
şi stimulativ, și au ajuns la rezultate asemănătoare. Constatările 
lor vin în sprijinul ideii că este important ceea ce ne spunem 
nouă înşine despre stres.° Iti prezint în continuare o schemă de 
măsurare a predispozitiei la stres (SMM*), pe care te rog să o 
completezi. 


Măsurarea predispozitiei (mentale) la stres 


Această măsurătoare bazată pe opt parametri a fost pusă la 
punct de Crum, Salovey şi Achor, pentru a studia în ce mă- 
sură starea de spirit a unui individ influenţează natura stimu- 
lativă sau debilitantă a stresului. Elementele enumerate mai 
jos evaluează predispoziția generală la stres a participantului 
la studiu (de exemplu: „Efectele stresului sunt negative şi ar 


* În original, Stress Mindset Measure (n. trad.) 

trebui evitate”), precum şi semnele sau simptomele legate de 
consecinţele stimulative sau debilitante ale stresului asupra 
sănătăţii si vitalitatii, procesului de învăţare si creștere, randa- 
mentului si productivităţii (de exemplu: „Stresul îmi îmbună- 
tateste sănătatea si vitalitatea”). Participanţii au acordat puncte 
fiecărui parametru pe o scară cu cinci trepte, unde 0 = nu sunt 
deloc de acord, iar 4 = sunt total de acord. Scorurile măsu- 
rătorii se obţin în ordine descrescătoare pentru cei patru pa- 
rametri negativi (marcați cu asterisc) şi calculând apoi media 
tuturor celor opt parametri. Scorurile mai mari ale măsurătorii 
exprimă predispoziția de a considera stresul stimulativ. 


Întrebări pentru determinarea predispozitiei la stres 


Evaluati în ce măsură sunteţi de acord sau nu cu următoarele 
întrebări (folosiţi scara pentru toți cei opt parametri; asteriscu- 
rile indică folosirea unei ordini descrescătoare). 


o = nu sunt deloc de acord 3 = sunt de acord 
1 = nu sunt de acord 4 = sunt total de acord 
2 = nu sunt nici împotrivă, 

nici de acord 


1. Efectele stresului sunt negative si ar trebui evitate.* 
2. Stresul ma ajută să învăţ si să mă dezvolt. 

3. Stresul îmi scade sănătatea şi vitalitatea.* 

4. Stresul îmi creşte randamentul și productivitatea. 
5. Stresul mă împiedică să învăţ şi să mă dezvolt.* 


6. Stresul îmi creşte vitalitatea şi mă face să am o sănătate 
mai bună. 


7. Stresul imi reduce randamentul si productivitatea.* 


8. Efectele stresului sunt pozitive și ar trebui folosite. 

Acest studiu este util pentru a vedea ce crezi despre im- 
pactul pe care îl are stresul asupra sănătăţii tale. Ia-ti o clipă de 
răgaz şi gandeste-te la răspunsuri. Crezi că stresul iti face rău? 
Crezi că stresul ar trebui evitat? Şi, ceea ce este mai important, 
crezi că stresul te va omori? Te invit să-ţi acorzi răgazul de a 
te gândi ce este adevărat pentru tine şi pe urmă să cercetezi de 
unde iti vin acele convingeri. Înţelegând care iti sunt convinge- 
rile şi de unde vin ele, vei putea începe să dezvolti perspective 
noi şi să-ţi planifici un parcurs de corectare a acestora atunci 
când apar convingerile vechi. 

Iti dau un exemplu. Să presupunem că şeful tău, un om di- 
ficil, iti trasează o sarcină nerezonabilă. Primul tău gând este 
„Vai, până aici mi-a fost — asta o să mă rupă. M-am săturat de 
şefi care habar n-au să conducă.” Acest răspuns va avea impact 
asupra sănătăţii tale. Ceea ce iti spui despre sarcina nerezona- 
bilă va fi interiorizat. Aceste tipare de gândire nu-ţi fac bine si 
preţul nu merită plătit. 

Prin urmare, alternativa de răspuns este „Extraordinar! Iată 
încă un exemplu că şeful meu nu înţelege deloc ce trebuie să 
fac eu sau cum trebuie să conducă el. Voi face tot ce pot ca să 
duc treaba la bun sfârşit, dar, până la urmă, ei nu mă plătesc 
destul şi nici nu merită să-mi distrug sănătatea si liniştea inte- 
riorizând furia şi frustrarea.” 

În ambele exemple şeful nu este nici rezonabil şi probabil 
nici un bun conducător, dar tu alegi cum reactionezi în aceasta 
situaţie. Opţiunea A: o interiorizezi şi îi permiti furiei să-ți dis- 
trugă liniştea. Sau, opţiunea B: iti protejezi calmul si laşi com- 
portamentul necorespunzător al şefului să ricoseze din armura 
ta, care iti ocroteşte liniștea. Aici trebuie să fii bland şi rabdator 
cu tine. Corectarea convingerilor implică exerciţiu și consec- 
venta. Uneori iti va fi ușor să faci acest lucru: vei fi smecher, 

luptator si nu vei inghiti prostii. Alteori te vei trezi la trei di- 
mineata si nu vei mai putea adormi la loc din cauza frustrarii 
provocate de seful tau idiot. 

Din fericire, McGonigal ne învaţă mai multe strategii. În 
cercetarea ei, care se intersectează cu activitatea lui Crum, 
Salovey şi Achor, ea defineşte alte trei convingeri productive 
despre stres, care ajută la minimizarea efectelor lui dăunătoare: 


1. Consideră ca răspunsul la stres al corpului tau este util, 
nu debilitant sau dăunător - considera ca stresul în- 
seamna energie. 


2. Considera ca esti capabil să-i faci fata stresului din 
viata ta si chiar să înveţi ceva din el si să evoluezi. 


3. Consideră stresul ceva cu care se confruntă toată lu- 
mea şi ca fiind o parte firească a naturii umane. 


Fiecare dintre noi va internaliza aceste convingeri în mod 
diferit. Unii le vor citi o dată, ceva se va schimba în mintea lor 
şi de acum înainte vor adopta o altă atitudine. Alţii vor simți, 
poate, nevoia să noteze aceste convingeri, să le recitească sau 
chiar să le pună un semn ori să facă o captură de ecran cu 
ele, ca să tina minte, de exemplu, că „această situaţie nu te va 
omorî” În oricare dintre aceste cazuri te-ai afla, sper că te ajut 
să te repozitionezi fata de stres şi să minimizezi daunele şi în- 
grijorările inutile. Nu fi însă prea aspru cu tine însuți: iti tre- 
buie timp ca să înveţi să reconsideri stresul şi să-i faci fata. Nu 
uita că bunul simţ nu înseamnă şi bune practici. Însă cu bune 
intenţii şi perseverență putem începe să adoptăm un nou mod 
de a gândi şi a trăi. Trebuie să adăugăm intenţie gândurilor 
despre stres şi supărare. Poate că va trebui, de asemenea, să-ţi 
repeti, tie si celor din jur, că stresul nu este un duşman. 

Mai mult, poate că va trebui să iei poziţie împotriva acelor 
structuri din cultura occidentală care consideră stresul un 
indicator al împlinirii şi al succesului. Burnoutul, familiile 
distruse, suferinţa şi senzaţia de copleşire nu sunt semne ale 
unui nivel de viata superior. Aşa că studiază ce rezultate ai ob- 
ţinut la măsurarea predispozitiei la stres. Felul în care percepi 
stresul va influenţa felul în care vei merge mai departe. Poti să 
adopti un limbaj nou când vorbeşti despre stres? De exemplu, 
în loc să spui „Stresul o să mă omoare, ai putea spune „Simt 
stresul. Este important să mă asigur că mă voi linişti diseară. 
Cu tot stresul acesta, voi avea nevoie de timp ca să mă adun si 
să mă relaxez.” O altă cale ar fi aceea de a-ţi spune şi a gândi, 
„Stresul înăuntru, supărarea afară,” la care adaugi câteva respi- 
ratii adânci. Mie imi place foarte mult să spun: „Inspir incre- 
dere, expir îngrijorări” Întotdeauna vor exista zile cu stres, dar 
în mintea noastră vom putea considera zilele acelea grele, nu 
ucigătoare. Contează cum ne exprimăm când vorbim despre 
stres. Corpurile noastre ascultă. 

Păstrându-ne optimismul, putem citi mai atent un studiu 
efectuat de Michael Poulin de la Universitatea din Buffalo. 
Poulin si echipa lui au intervievat un număr mare de parti- 
cipanti despre nivelurile lor de stres şi comportamentele de 
ajutorare a altora sau, cum spunem adesea, actele de altruism. 
Este interesant că autorii au ajuns la rezultate similare altor 
studii pe care le-am menţionat aici - şi anume că stresul a facut 
să crească gradul de moralitate cu 30 la sută, atunci când par- 
ticipantii au apreciat că stresul este dăunător. Cu toate acestea, 
Poulin și echipa lui au descoperit şi că, atunci când oamenii 
cu niveluri ridicate de stres au raportat si niveluri crescute ale 
comportamentului de ajutorare, riscurile pentru sănătate au 
fost negate. Cercetătorii au ajuns la concluzia că a-i ajuta pe 

alții reduce semnificativ rata mortalităţii legate de stres.” Este 
o constatare uriaşă. În mod tipic, atunci când ne supără ceva, 
tendinţa naturală este să ne retragem, să ne izolăm de alții și 
să ne interiorizăm. Considerăm că situaţia noastră este mai 
gravă decât a altora şi ne „izolăm” cu greutăţile şi problemele 
noastre. Supărarea ne reduce semnificativ compasiunea şi em- 
patia fata de alții. Analizând ce ne arată cercetarea, constatăm 
că, atunci când suferim sau suntem supăraţi, scopul este să ne 
simțim mai usurati nu numai prin ceea ce ne spunem noua 
înşine despre stres, ci şi fiindu-le de folos altora. 

Cu prilejul unei discuţii purtate la Sudbury, o doamnă mi-a 
spus că, după ce şi-a pierdut fiul adult într-un accident la locul 
de muncă, a fost distrusă. Nici ea, nici familia nu au crezut 
că îşi va mai reveni vreodată. Mi-a spus că a fost extrem de 
dezamăgită de atitudinea oamenilor după moartea fiului ei şi a 
observat că nimeni nu ştie ce să facă sau ce să-i spună unei per- 
soane îndoliate. Femeia mi-a mărturisit de asemenea că după 
câţiva ani a simţit că trebuia să facă ceva în această privinţă. 
S-a înscris într-un program intitulat „Ihreads of Life” (Fire de 
viaţă — threadsoflife.ca), o organizaţie nonprofit pentru spriji- 
nirea familiilor care au pierdut pe cineva drag într-un accident 
la locul de muncă. Această organizaţie şi altele asemenea facili- 
tează accesul nu numai la o comunitate pentru incluziune, ac- 
ceptare şi speranţă, ci şi ocazia de a veni în ajutorul altora. Aju- 
tandu-i pe alti oameni aflaţi mai la început de drum în durerea 
şi pierderea lor, femeia a reușit în cele din urmă să înceapă să 
se vindece şi ea. A început să fie persoana de care spunea că 
avusese nevoie la rândul ei, după accidentul fiului. Era capa- 
bilă să folosească limbajul pierderii cum numai cineva care a 
parcurs același drum este în stare să o facă. Nu pot decât să-mi 
închipui impactul avut asupra altora. Mă gândesc că această 

situaţie este „o munca a inimii împovărate” Şi mulțumesc fi- 
ecărui om care vrea să-şi împărtăşească durerea şi propria is- 
torie de autentică vulnerabilitate, ca mijloc de a-i sprijini pe 
alţii. Ajutându-ne semenii putem începe să ne ajutăm pe noi 
înşine. 

CAPITOLUL 4 


FRICA 


IN 1973, ZIARUL LONDONEZ THE SUNDAY TIMES scria de- 
spre studiul devenit deja clasic, „American Fear’, realizat de 
R.H. Bruskin Associates.! Titlul arăta că oamenii se tem mai 
mult de discursul într-un spaţiu public decât de moarte! Este o 
statistică la care se raportează şi astăzi multi savanţi. În 2012, 
cercetătorii Karen Dwyer și Marlina Davidson s-au angajat 
chiar să repete studiul şi au ajuns la rezultate similare.” 
Consider acest rezultat fascinant, pentru că înainte de 
Covid-19 mi-am petrecut o mare parte din timp deplasân- 
du-mă de-a lungul şi de-a latul Americii de Nord, pentru a 
tine conferinţe. Să urc pe scenă nu înseamnă nimic in compa- 
ratia cu frica de zborul spre eveniment, cand sunt turbulente! 
Atunci intru cu totul în modul frică. Folosesc cele mai ciudate 
ritualuri în timpul zborului pentru a tine inlantuit monstrul 
acestei frici. Creierul meu rational ştie că turbulentele nu de- 
termină prăbușirea avionului. Așa că fac exerciţii de vizuali- 
zare pentru a-mi ţine în frâu aparent necontrolabila reacţie de 
frică în timpul turbulentelor. Îmi imaginez că avionul zboară 

printr-un strat de gelatină. Se deplasează agresiv în sus şi in 
jos prin furtună, iar eu îmi imaginez un avion în miniatură, 
colorat, care zboară prin gelatină. Atmosfera umple spaţiul 
dintre avion şi pământ. Suntem în spaţiul prăjiturii de gelatină. 

Frica este frică, indiferent ce anume o declanşează. Din fe- 
ricire, putem pune la punct diverse instrumente pentru a-i tine 
pe monștrii fricii noastre închişi în cușcă. La sfârşitul fiecărui 
zbor, îmi place să-mi imaginez că monstrul fricii mele este o 
prăjitură cu gelatină. 


STRESUL AȘA CUM ÎL ȘTIM NOI 


Obisnuiam să mă gândesc la frică şi stres ca si când „nu o 
poţi avea pe una fără să-l ai si pe celălalt.” Sunt experienţe in 
oglindă, interconectate şi intretesute. Dacă însă ne uităm mai 
îndeaproape, vedem că sunt înrudite, dar şi deosebite. Putem 
simţi stres fără să ne fie frică, dar nu ne poate fi frică fără să 
fim stresaţi. Stresul este mai degrabă genul de răspuns biologic 
pe care l-am explicat în capitolul anterior. Nu orice situaţie de 
stres este legată de frică. Pregătirea pentru un mare eveniment 
sau nerăbdarea legată de o deplasare specială poate fi stresantă, 
dar nu poate genera frică. Ne este frică atunci când simţim 
sau interpretăm ca atare o ameninţare iminentă sau un ver- 
dict. Stresul însoţeşte frica pentru a resimti deplin stimularea 
emoţională rezultată din pericole iminente, durere, amenin- 
tari sau nedreptati. Gândul la pericol este cel care declanșează 
răspunsul biologic bazat pe modul în care percepem o situ- 
atie. Creierul interpretează un eveniment sau o idee, apoi ela- 
borează rapid o ipoteză despre cât de amenintator este acesta. 
Dacă creierul nostru simte un rău potenţial, ni se face frică. 
Unic în legătură cu frica este faptul că atât situaţiile reale, cât 

si cele imaginare pot provoca o frică profundă. Frica este de- 
osebit de puternică, deoarece este una dintre emoţiile noastre 
cele mai primitive. 

Înţeleg această situaţie în felul următor: din perspectivă 
evoluționistă, cei lipsiţi de un puternic sistem al fricii au fost 
probabil ucişi, pentru că nu erau atenţi la pericolele din jurul 
lor. Toţi cei aflaţi astăzi în viață au avut strămoşi cu un puternic 
sistem al fricii. Aceştia au fost cei care, odată ajunşi la izvor, se 
asigurau că vecinatatile erau sigure, înainte de a închide ochii 
şi a bea apă. 

Toată lumea simte frica. Cercetătorii Sylco Hoppenbrouwers, 
Eric Bulten si Inti Brazil au constatat că inclusiv oamenii cu 
tulburări de personalitate antisociale sau cei consideraţi psi- 
hopati („psihopat” nu este un diagnostic oficial) resimt frica. 
Diferenţa în cazul acestui grup de oameni este că, desi resimt 
frica, ei nu înţeleg pericolul.” 

Frica este universală, dar felul în care interpretează oamenii 
evenimentele este unic şi personal. În esenţă, frica şi nerăb- 
darea sunt una şi aceeași emoție! Să ne gândim la discursul 
în spaţiul public: unii consideră că este cea mai îngrozitoare 
experienţă si îl evită cu orice pret. Alţii, deşi au activat sis- 
temul fricii, sunt nerăbdători! Interpreta Tania Rose explică 
ce sentimente are înainte de a intra pe scenă: „Bătăile inimii 
se accelerează, simţi fluturi zbătându-se innebuniti în stomac, 
simţi o sensibilitate exacerbată pentru că pupilele se dilată, iar 
membrele iti tremură de anticipație. Frică sau nerăbdare? Sunt 
ambele. Diferenţa dintre frică şi nerăbdare vine doar din felul 
în care le priveşti?” 

Fenomenele descrise de Rose sunt rezultatul felului în 
care creierul interpretează valul de adrenalină. Ne gândim la 
el, decidem în privinţa lui şi pe urmă îl trăim ca frică sau ca 

nerăbdare. Adrenalina eliberată este aceeaşi şi într-un caz si 
în celălalt, dar noi îi spunem frică sau nerăbdare, în funcţie de 
preferința personală. De unde vine totuși deosebirea? 


IERARHIA FRICII 


Ierarhia fricii a fost introdusă ca noțiune de Karl Albrecht in 
2007. El a afirmat că ființa umană resimte cinci tipuri de frică: 


1.  Extincţia: frica de moarte, de a muri sau de a nu mai 
exista 


2. Mutilarea: frica de ceea ce i se poate întâmpla corpului 
tău - aici este inclus şi ceea ce poate invada corpul 


3. Pierderea autonomiei: frica de a fi imobilizat in orice 
fel - de a ajunge într-o situaţie pe care nu o poţi con- 
trola 

4. Separarea: frica de abandon, respingere sau pierdere 


5. Moartea egoului: frica de umilință, de ruşine sau de 
orice altă formă de dezaprobare a propriei persoane - 
pierderea valorii? 


Toate situaţiile în care apare frica se încadrează în această 
ierarhie a fricii. Acestea sunt temeliile fricii, dar noi le trăim în 
mod diferit la vârste diferite. De exemplu, bebelusii se nasc cu 
două tipuri de frică: frica de a cădea şi frica de zgomote puter- 
nice. Crescând, trăim mai multe tipuri noi de frică, care sunt 
atât înnăscute, cât şi dobândite. 

Majoritatea fricilor noastre sunt în mare măsură influen- 
tate de experienţele pe care le-am trăit în copilărie, de mediul 
înconjurător şi de cel cultural. Şi iarăşi, pe măsură ce înaintăm 
în vârstă, frica începe să se manifeste mai ales prin asociere. 
În majoritatea cazurilor am învăţat să ne fie frică în cadrul 

sistemelor familiale; puteti identifica frici transmise de parintii 
voştri. Am auzit povestea fascinantă a unei mame căreia îi era 
teribil de frică de respingere, cu rădăcini în copilăria ei. Mama 
trăia cu frica permanentă că nici fiul ei nu va avea prieteni în 
şcoala gimnazială. Într-o zi, urmărindu-l cum juca fotbal, a 
fost cuprinsă brusc de un val de frică, generat de percepţia că 
fiul ei era exclus de ceilalți copii. Nu vedea limpede: a alergat 
la fiul ei şi i-a spus să se amestece printre ceilalți copii. Băiatul, 
teribil de jenat, i-a explicat mamei că el era portar în meciul 
de fotbal şi că trebuia să rămână în poartă, în timp ce ceilalți 
copii alergau pe teren! Frica mamei era atât de mare, încât nu 
a reuşit să proceseze ideea că fiul ei juca fotbal. Ea a reacționat 
mânată de propria frică de respingere. Faptul că i-a văzut pe 
ceilalți copii fugind de lângă fiul ei a antrenat un răspuns trau- 
matic similar celui trăit când copiii au fugit de ea în copilărie. 
Ierarhia fricii se manifesta în viata noastră de zi cu zi în cele 
mai neaşteptate feluri. 


TRANSMITEREA FRICII PĂRINȚILOR 


Ca părinţi sau susţinători, trebuie să ne ţinem frica sub con- 
trol. Copiii se vor confrunta în viaţă cu destule situaţii în care 
le va fi frică; nu trebuie să mai adăugăm nimic pe lista lor, din 
nesdbuinta! În ceea ce mă priveşte, a trebuit să am grijă să nu 
le transmit copiilor frica mea de păsări. Ştiu, numele meu este 
Robyne*, dar mie îmi este frică de păsări! Frica a pornit de la 
un incident pe care l-am trăit în şcoala primară, pe la vârsta de 
cinci sau şase ani. Şcoala se afla pe o stradă care ducea la Lacul 
Ontario şi deseori mergeam până acolo cu clasa. Într-una 
dintre aceste deplasări, un coleg stătea pe marginea unui iaz 


DA 


* În limba engleză, „robin” înseamnă măcăleandru (n. trad.) 

de hrănire a păsărilor, în vecinătatea lacului, când a apărut din 
senin o lebădă, a coborât în zbor şi l-a atacat. Nu mai văzusem 
niciodată o lebădă zburând, cu atât mai puţin să atace pe ci- 
neva. Mi-l amintesc pe băiat plângând si luptându-se, profe- 
sorii tipand, pene şi sânge peste tot. Ulterior profesoara a în- 
cercat să explice că, probabil, băiatul se apropiase prea mult de 
cuibul lebedei, fără să-şi dea seama. Nu trebuie să mai spun 
că nu consider lebedele nici romantice, nici elegante şi că nu 
iubesc prea mult păsările. 

Frica mea a evoluat de-a lungul anilor, iar acum îmi este 
frică în prezenţa tuturor păsărilor - da, chiar si a drăgălaşilor 
puişori de găină! Ca părinte, le-am spus puștilor mei, când 
erau mici, că mami nu prea era prietenă cu păsările, dar că 
ei puteau fi. Copiii au devenit curând protectorii mei in fata 
păsărilor. Au grijă să alunge pescăruşii sau porumbeii de pe 
stradă şi sunt foarte mândri că pot să facă ceva ce eu nu pot. 
Doar pentru că îţi este frică de ceva, nu înseamnă că trebuie să 
transmiti această frică. 


FRICA ACTIONEAZA CA O BARIERĂ 


Imagineaza-ti câte vise şi țeluri nici măcar nu apucă să se înfi- 
ripeze din cauza fricii. Cred că frica ne ţine departe de ocazii 
favorabile şi ne împiedică să ne trăim viaţa la întregul ei po- 
tential. Cheryl Strayed a spus: „În mare măsură, frica se naşte 
dintr-o poveste pe care ne-o spunem singuri.” Este o idee pro- 
fundă şi relevantă. Frica şi ceea ce gândim despre evenimen- 
tele înspăimântătoare fac ravagii în mintea si inima noastră. În 
societatea occidentală, să eviti riscurile a devenit fapt comun. 
Evităm tot ce poate să ne pericliteze certitudinea şi siguranța. 
Oamenii s-au învăţat să aleagă confortul si nu provocarea. 

Alegem să rămânem in siguranţă, chiar şi cu preţul viselor si 
talentelor noastre. Bineînţeles că siguranța este importantă, 
dar când ne-am blocat în strădania de a fi aşezaţi si in sigu- 
ranta, nu mai rămâne loc să evoluăm. 

Ni se spune că este înţelept să căutăm confort, uşurinţă şi 
comoditate. O mulțime de oameni şi-au însuşit această idee. 
Văd acest lucru la universitate foarte frecvent. „Ce muncă va 
putea face copilul meu având această diplomă?” „Poţi să faci 
ceva cu o diplomă în ştiinţe umaniste?” Există ideea că ceea ce 
este concret, predictibil şi stabil iese învingător în cursa vieţii. 
Diplomele care iti oferă până la urmă un job previzibil sunt 
singurele care contează. Sunt complet împotriva acestei idei. 
Viaţa înseamnă mult mai mult decât a te simţi confortabil si a 
fi mulțumit. 

Deşi suntem de felul nostru făcuţi să căutăm siguranţă, 
securitate şi aprobare socială, putem totuși alege să ieşim din 
zonele noastre de confort. Îmi place să cred că evoluţia per- 
sonală cea mai propice şi cele mai frumoase istorii personale 
vin atunci când ne aventurăm în afara acestor zone şi când ne 
asumăm riscuri cu înţelepciune. Nu evoluăm dacă rămânem 
în interiorul zonelor noastre de confort. Magia este în afara 
acestora — atunci când facem lucrurile pe care ni le-am dorit si 
când le lăsăm să se întâmple. 

Te invit să te gândești la ceva ce ai făcut în viaţă şi de care 
ești foarte mândru. Ceva important sau mărunt, nu contează. 
Pun pariu că indiferent ce este acel ceva de care ești mândru, 
probabil că a trebuit să te depăşești şi că nu ţi-a fost uşor. Asa 
se întâmplă in viata. Trebuie să ne fie greu si să ne confruntăm 
cu provocări, ca să înțelegem cu adevărat de ce suntem în stare. 
Evoluăm atunci când alegem să fim curajoşi si să dăm piept cu 
adversitati şi provocări. Ceva ce nu te provoacă, nici nu te va 

„Cele mai multe fiinţe 
umane doar cred ca vor 
libertate. De fapt, ele 
tânjesc după robia ordinii 
sociale, a legilor rigide, a 
materialismului. Singura 
libertate pe care și-o dorește 
omul cu adevărat este 
libertatea de a se simţi 
confortabil. 


JOHN TELLER, SONS OF ANARCHY 


schimba. Imi place acest citat din Nido Qubein: „Circumstan- 
tele din prezent nu definesc unde te duci; definesc abia punctul 
din care pleci?” Incotro te indrepti depinde numai de tine. De 
multe ori simțim că frica ne împiedică să inaintam, dar adeva- 
rata aventură este să simţim frică și să alegem să continuăm. 


REZILIENTA ȘI FRICA 


A fi rezilient nu înseamnă că nu-ţi este frică sau că nu traiesti 
momente când îţi este frică. În realitate, atunci când ne este 
frică înțelegem cu adevărat cât suntem de rezilienti. Acelea 
sunt momentele în care vedem din ce suntem făcuţi cu ade- 
vărat. Mă gândesc la aceste rânduri din cartea lui George R. R. 
Martin, Urzeala tronurilor: „Mai poate omul avea curaj când 
îi este frică?” întreabă tânărul Bran, iar tatăl lui, Eddard Stark, 
îi răspunde: „Aceea este singura ocazie când omul poate fi cu- 
rajos.' Dorinţa de a face primul pas înspre ceea ce speri este 
un adevărat curaj. Dorinţa de a iubi din nou după ce ai avut 
inima frântă sau de a face efortul să te întorci la şcoală sau să-ţi 
asumi riscul de a porni o afacere — toate implică o confrun- 
tare cu frica. Orice eveniment in viata, care merită cu adevărat 
trăit, iti va cere să alegi să fii curajos. 

Îmi amintesc prima zi de liceu a fiului meu Hunter. Era 
destul de emoționat, ca orice adolescent, la începutul unui nou 
capitol din viata lui. I-am citit câteva rânduri din Benjamin 
Mee: „Ştii, uneori nu-ţi trebuie decât douăzeci de secunde de 
curaj nebun. Literalmente douăzeci de secunde de curaj stân- 
jenitor. Și iti promit că din el va ieşi ceva măreț.” L-am asigurat 
pe Hunter că nu trebuia să aibă permanent un curaj nebun, în 
timpul celor patru ani lungi de liceu. În ziua aceea trebuia să 
aibă doar atât curaj cât să treacă pragul uşii principale. 

Aşadar, cum facem să alegem curajul când corpul, mintea şi 
inima noastră strigă că vor doar siguranţă şi confort? Ei bine, 
din fericire Tim Ferriss, autor şi podcaster, are o soluţie. 


CADRUL DE MANIFESTARE A FRICII 


Când am auzit prima oară despre activitatea lui Tim Ferriss 
legată de cadrul de manifestare a fricii, m-am întrebat din nou 
de ce oare aşa ceva nu era inclus în programa de învățământ 
a tuturor şcolilor, la fel ca şi curba Yerkes-Dodson pentru ra- 
portul randament-stres la om. Ei bine, se pare că ideea există 
de ceva vreme, de pe la anul 301 î.Hr.! Ferriss a făcut însă 
ceva extraordinar: a pus într-o lumină nouă o practică filozo- 
fica străveche şi a făcut-o accesibilă acelora dintre noi care nu 
suntem licentiati în filozofie. 

Ferriss a pus la punct o metodă de a învăţa oamenii să-și de- 
finească frica, mai degrabă decât telurile.'° Lucrarea lui se ba- 
zează pe practica străveche a stoicismului, care există de peste 
2300 de ani. Simplificând lucrurile, stoicismul este un mod de 
a-ţi trăi viata si poate fi folosit ca instrument care te ajută să 
gândeşti şi să actionezi într-o lume imprevizibilă. Cred că toți 
avem nevoie de ajutor în această privinţă! El ne ajută să iden- 
tificăm ce putem controla si ce nu. Ne ajută să alegem direcția 
în care gândim şi actionam şi care ne poate duce la împlinire 
personală. Ferriss porneşte de la trei idei: a trăi în armonie cu 
natura, a trăi virtuos şi a înțelege ce nu poţi controla. 

A trăi în armonie cu natura înseamnă că, fiinţe înzestrate cu 
rațiune fiind, ar trebui să folosim abilităţile noastre naturale de 
a judeca în toate acțiunile pe care le întreprindem. Aceasta este 
temelia existenţei noastre de gânditor critic, pentru a nu fi tras 
si împins de alţii în direcţii contrare. Stim ce este bine pentru 

noi. Stim de asemenea ce este daunator. Cand totusi alegem 
lucruri ce ne sunt dăunătoare, numai pentru că „toată lumea 
face asta, nu trăim în armonie cu natura noastră. Altcineva 
gândeşte pentru noi. Noi vrem să ne aliniem naturii noastre 
adevărate, de ființă înzestrată cu rațiune. 

A trăi virtuos înseamnă a lua decizii pe baza celor patru 
virtuţi cardinale: înțelepciunea sau prudenta, dreptatea sau 
corectitudinea, curajul sau tăria morală şi autodisciplina sau 
moderatia. Luăm decizii şi actionam pe baza virtuţilor, nu a 
fricii sau aprobării sociale. De câte ori avem în fata o sarcină, 
răspundem şi ne comportăm într-o manieră care reflectă vir- 
tutile noastre. 

Să înţelegi ce poţi controla înseamnă să faci inventarul a 
ceea ce depinde şi nu depinde de tine. Întotdeauna depind de 
noi gândurile, judecatile şi acțiunile. Ceea ce nu depinde de 
noi este tot restul! 

În acest punct, te-ai putea întreba ce legătură au toate acestea 
cu cadrul de manifestare a fricii şi cu rezilienta. Să vedem! 

Teoria lui Ferriss privind cadrul de manifestare a fricii 
funcționează în trei etape. Mai întâi te gândești la ce vrei să 
faci, dar poate că nu faci de frică. Scrie la ce anume te gân- 
deşti şi apoi enumeră ce este înspăimântător în legătură cu acel 
lucru (definește). După fiecare dintre motivele de frică, scrie 
cum ai putea preveni să se întâmple asa ceva. La urmă, scrie 
cum ai putea repara fiecare situaţie, în cazul că s-ar întâmpla 
tot ce ar putea fi mai rău. 

Următoarea etapă este să cercetezi care este costul dacă nu 
faci fiecare lucru la care te-ai gândit. Cercetează inactiunea. 
Dacă alegi să nu faci ceva, ce te va costa din punct de vedere 
personal, emotional, fizic, social sau spiritual (costul inacti- 
unii)? 

Ultima etapa consta in a cerceta ce s-ar putea intampla daca 
ai face ceva sau daca ai face doar partial. Care poate fi rezul- 
tatul? Ce s-ar putea intampla? Ce ar putea merge bine (bene- 
ficiile)? 

Să luăm două exemple. Să zicem că mă gândesc să scriu o 
carte, poate şi să alerg o jumătate de maraton. Doamne Sfinte, 
ambele sunt gânduri care produc frică! 


Ce gândesc 
1) Să scriu o carte. 
2) Să alerg o jumătate de maraton la toamnă. 


Exercitiul este destul de simplu, dar impactul cartogra- 
fierii sentimentului de frică este extrem de util. Dale Carnegie 
a descris o perspectivă interesantă asupra ideii de inactiune: 
„Inacţiunea generează îndoială şi frică. Acţiunea generează în- 
credere şi curaj. Dacă vrei să-ți domini frica, nu sta acasă să te 
gândești la ea. Iesi afară şi apucă-te de treaba!”'’ Gandeste-te 
numai la câte lucruri nu s-ar fi întâmplat în viata ta, dacă nu 
ai fi făcut acel prim pas spre acţiune. Foarte mult din ceea ce 
ne dorim se află în partea opusă fricii. Încearcă să cartografiezi 
aceste lucruri, ca să înţelegi de ce te temi, de fapt, și judecă 
acea frică prin prisma costului inactiunii. Putem spera că acest 
exerciţiu te va ajuta să-ţi tii frica sub control, odată pentru tot- 
deauna. Iar atunci când frica va scoate capul din nou, aşa cum 
inevitabil se va întâmpla, repetă acest exerciţiu. Arată-i fricii 
cât de raţional poţi fi. Foloseşte stoicismul din tine pentru a 
tine frica la distanţă. 

PASUL 1 


Scriu o carte despre rezilienta 


Definire: Care este 
cel mai rau lucru care 


s-ar putea intampla? 


1. Nu o citește 
nimeni, iar eu 
renunţ la o slujbă 
permanentă, 
frumoasă și sigură, 
ca să devin autor. 


Prevenire: Ce poţi 
face pentru a preveni 
să se întâmple cel 
mai rău lucru? 


Pot prezenta cartea 
unor oameni despre 
care știu că vor să o 
citească. Echipa mea 
mă poate ajuta să 
identificăm grupuri 
care ar vrea să 
citească această 
carte. Deocamdată 
continui să lucrez la 
Universitate, cu 
jumătate de normă. 


Remediere: Dacă se 
întâmplă cel mai rău 
lucru, cum poți 
remedia? 


Pot organiza un grup 
de dezbateri, de la 
care să aflu cum este 
percepută cartea 
mea. Aș putea să-mi 
public cartea un an 
mai târziu, revizuită. 
Pot reciti și 
îmbunătăţi 
manuscrisul. Mă pot 
întoarce într-un alt 
post la Universitate. 


Alerg o jumătate de maraton 


Definire 


2. Doare; este greu. 


Prevenire 


Pot pune în aplicare 
un plan de 
antrenament și pot 
acorda prioritate 
alergărilor de 
pregătire, facandu-mi 
timp pentru asta 
(spre deosebire de 
data trecută, când 
am alergat 21 km și 
m-am prezentat la 
cursă fără să fiu 
antrenată sau cu prea 
puţină pregătire). Mă 
pot antrena astfel 
încât să fiu blândă cu 
corpul meu. 


Remediere 


În loc să improvizez, 
mă pot antrena 
corespunzător, 
urmând un protocol 
de antrenament. 
Dacă este nevoie, îmi 
pot lua un antrenor 
sau mă pot înscrie la 
un club, dacă voi avea 
nevoie de sprijin 
suplimentar. Pot să 
schimb distanța de 
alergare, în funcţie de 
răspunsul corpului 
meu și să accept 
acest lucru cu 
blandete și iubire. 

PASUL 2 


Costul inactiunii: Ce te va costa daca nu vei face acest lucru? 


Scriu o carte despre rezilienta 


1. Daca nu as impartasi altora munca mea, as regreta acest lucru 
toata viata! As fi dezamagita ca i-am ascultat pe cei din tribune 
(frica și străinii), în loc să-i ascult pe cei de pe teren. Aș regreta ca 
cele mai bune momente de eroism din viața mea ar fi date uitării. 
Nu ar rămâne nicio urmă. Aș lăsa teama de a fi judecată să câștige 
în detrimentul vocii și inimii mele. 


Alerg o jumătate de maraton 


2. Va mai trece încă un an în care voi alerga la întâmplare și sporadic, 
fără un scop precis, fără ţintă sau direcție. Voi rămâne cu ideea că 
alergarea pe distanţe lungi este pentru alţii, nu pentru Robyne la 
patruzeci și unu de ani. 


PASUL 3 


Beneficii: Ce ar putea să iasă bine? 


Scriu o carte despre rezilienta 


1. Cineva ar putea beneficia de ceea ce scriu în aceste pagini și pot 
ajuta oamenii să-și ducă povara vieţii. Pot avea un impact și îi pot 
ajuta pe alţii să înțeleagă de ce sunt capabili. Oamenii își vor spune: 
„Sunt capabil să fac lucruri grele” și vor crede în acest lucru. 
Oamenii vor afla numele mamei mele și ce a însemnat ea pentru 
mine. Oamenii vor afla că sunt suficient de bine așa cum sunt. Voi fi 
pus în mișcare o schimbare de paradigmă. 


Alerg o jumătate de maraton 


2. Să treci linia de finiș! Voi trăi un sentiment uluitor, acela de a-mi 
fixa un tel și a-l atinge. Sentimentul de după cursă, știind că am 
reușit. Mândria adevărată de a munci pentru sănătatea și starea 
mea de bine, dacă mă gândesc la mărimea de la blugi și la filtre! Le 
dau un exemplu copiilor mei. Să fiu bine în propriul corp și să 
onorez ceea ce este el capabil să facă. 

„Fie ca alegerile tale 
să reflecte speranţele, 
nu temerile tale.” 


NELSON MANDELA 


FRICA IN ACTIUNE 


Ava este gimnasta noastra. Este cu adevarat remarcabil ce 
poate sa realizeze cu trupul ei. Ne bucuram ca Ava este cea 
mai rezistentă si puternică din familia noastră, dacă luăm in 
considerare raportul corp-greutate. Gimnastica este un sport 
în care stăpânirea corpului şi a minţii este esenţială. Mintea 
unui gimnast este la fel de bine antrenată ca şi corpul făcut 
bucăţi. Când Ava a trecut la un nou nivel de măiestrie, a tre- 
buit să-și întărească muşchii mentalului la nivelul cerinţelor 
fizice intense. Corpul era rezistent şi pregătit, dar, după cum 
mi-a spus ea, anxietatea a fost mai greu de stăpânit. Am făcut 
împreună cu Ava un exercițiu de respiraţie cunoscut ca „res- 
piratia controlată”. Acest tip de respiraţie implică reglarea rit- 
mului respirației in parti egale: inspiri timp de patru secunde, 
mentii patru secunde, expiri patru secunde, rămâi fără aer 
patru secunde. Repetă de câteva ori. Imagineaza-ti o cutie: res- 
piri în dreptul fiecăreia dintre laturile ei. Poţi chiar să trasezi 
cu degetul conturul unei cutii oriunde te-ai afla, ca să te ajute 
să te concentrezi. 

Ava mi-a mai spus că își dădea seama că devenea nervoasă 
atunci când simţea fluturi în stomac. După ce s-a obişnuit cu 
respiraţia aceasta în patru timpi, am îndemnat-o să treacă la 
nivelul următor, recurgând la vizualizare pentru a-și controla 
fluturii. Am încurajat-o ca atunci când devine nervoasă la 
gimnastică, să-şi imagineze fluturii din stomac (energia ner- 
voasă) şi să-i pună să zboare în gândul ei pe conturul unui 
pătrat. Imagineaza-ti fluturii în câmp deschis, într-o superba 
după-amiază însorită şi liniştită, i-am spus. Simte razele de 
soare pe obraji şi invită fluturii să zboare armonios; invită-i să 
zboare într-un pătrat perfect. 

Avei i-a plăcut mult acest exercițiu. Îmi amintesc că la un 
concurs am întrebat-o ce mai fac fluturii ei. Mi-a spus că se 
străduiau să zboare în pătrat, dar vântul era cam puternic în 
ziua aceea! 

După ce şi-a însuşit această tehnică, Ava s-a hotărât să le 
dea nume fluturilor ei. (Un sfat ca să ţii minte ceva este să aso- 
ciezi gândului o amintire pe care ţi-ai format-o deja.) Ava le-a 
dat fluturilor numele membrilor familiei ei. Mi-a plăcut că i-a 
botezat cu numele inteleptelor ei mătuşi: Kimberly, Barbara, 
Heather, Annamary. Fluturii reprezentau acele femei rezis- 
tente şi puternice, care adună împreună peste 220 de ani de 
experienţă. Extraordinar cât de sus poate să zboare un copil, 
când isi hrănește rădăcinile din istoria familiei. 

În loc să devină anxioasă când simţea fluturi în stomac, Ava 
i-a întâmpinat ca o blândă dar puternică aducere aminte a fe- 
meilor din viaţa ei, care o iubeau. Ea a dat nume şi câmpului 
pe care se jucau acei fluturi - câmpul lui Grammy, în onoarea 
mamei mele si a bunicii ei. 

Acum, când Ava se confruntă cu o provocare şi îi este frică, 
această „respiraţie a fluturelui” nu numai că îi calmează sis- 
temul nervos parasimpatic, dar o şi copleseste cu siguranța 
locului rezervat ei în cadrul familiei. Ava isi activează această 
experienţă ori de câte ori are nevoie de ea - la gimnastică, la 
şcoală sau chiar pentru a se linişti şi a adormi noaptea. 

Îmi amintesc că am folosit o tehnică similară când am lu- 
crat cu personal din armată. În prezentarea pe care am făcut-o 
am omis partea cu „atribuirea unor nume” fluturilor, dar i-am 
încurajat pe soldaţi să folosească sistemul respirației controlate 
pentru a-şi calma mintea şi a-şi creşte concentrarea. Le-am 
povestit că Ava apela la el ca atletă, înainte de a se avânta în aer 
printre barele de gimnastică. După prezentare, a venit la mine 

un soldat care mi-a spus ca si el a folosit aceasta tehnica de 
respiraţie. „Spune-i fiicei tale,” a zis el, „că exact asta fac şi eu 
inainte de a trage cu pusca. Sunt lunetist si inainte de a apasa 
pe tragaci si eu fac la fel, de fiecare data. Noi ii spunem respi- 


}? 


ratia lunetistului!” Ma bucur ca aceasta tehnica a fost pusa la 
încercare în luptă, dar nu m-am grăbit să mă întorc acasă ca 
să-i povestesc Avei. Am zâmbit si i-am spus soldatului că noi o 


numeam „respiraţia fluturelui” şi că Ava avea opt ani. 


FRICA ZILNICĂ 


Pentru cei mai multi dintre noi nu trece prea mult timp fără 
să ne fie frică, în fiecare zi. Ştim că frica este prezentă, dar, din 
fericire, lumina zilei şi faptul că suntem ocupați ne ajută să o 
ținem ascunsă. Îmi aduc aminte că în perioadele foarte negre 
din viaţa mea, noaptea mă simţeam eliberată de presiunile din 
timpul zilei, dar în timpul nopții se produceau şi valurile bru- 
tale de frică intensă. Filozoful Seneca a explicat că majoritatea 
oamenilor îşi trăiesc viata găsindu-şi ceva de făcut, ca strategie 
de a face fata. Pe oameni îi distrag nimicurile, zgomotul şi pre- 
siunile, fără a fi cu adevărat prezenţi sau a fi atenţi la ceva. Cu 
siguranţă putem să petrecem o zi întreagă fără să ne gândim 
la ce contează cu adevărat sau la lucruri de substanţă. Seneca 
a spus că este imposibil să facem ceva bine, orice, dacă suntem 
ocupați cu mai multe lucruri deodată. Starea permanentă de 
muncă îi permite fricii să se acumuleze în tăcere şi această acu- 
mulare ne conduce în cele din urmă la o viaţă plină de frică. 
Ceea ce gândim despre frică ne poate paraliza. Folosirea ca- 
drului de manifestare a fricii ne ajută: când iti scoţi frica la 
lumină şi o tratezi cu logică, ea nu mai este paralizantă. Când 
frica rămâne neabordată în mintea noastră, atunci ne blocăm 

si se produc daunele. In acel moment pierdem increderea in 
potentialul nostru. 

David Goggins este scriitor si fost combatant in fortele spe- 
ciale din armata Statelor Unite, printre aceia considerati a fi 
cei mai duri oameni de pe pământ în acest moment. În cartea 
sa Cant Hurt Me: Master Your Mind and Defy the Odds (Nu 
mă poţi răni. Antrenează-ţi mintea şi ieşi învingător), Goggins 
povestește propriile bătălii fizice şi mentale, care par să sfideze 
ştiinţa. Citesc această carte cu gura căscată de uimire, de fie- 
care dată. Îmi amintesc că am crezut că are el un ADN diferit, 
un altfel de corp si de creier - nimeni nu ar fi în stare să facă 
ceea ce a făcut el! Dar, la un moment dat, pe parcursul cărţii, 
recunoaște că si lui îi este frică uneori. El spune că frica lui cea 
mai mare este că urcă în Ceruri, iar cartea îi arată cum ar arăta 
viata lui dacă nu ar fi cedat în fata fricii. Uau! Uluitor. 

Imaginati-va că fiecare dintre noi are o carte care ne arată 
ce suntem capabili să suportăm, să realizăm, să trăim şi să fim. 
Imaginati-va că, într-un fel sau altul, viata noastră a fost trasată 
astfel încât să putem vedea cum am fi trăit dacă am fi încercat 
măcar. Când am citit ideea lui Goggins, primul lucru care mi-a 
venit în minte a fost ceea ce a spus Anais Nin: „Viaţa se re- 
strânge sau se extinde proportional cu curajul fiecăruia?! Pe 
urmă m-am gândit la ce ar putea scrie în cartea vieţii mele. 
M-am jucat în gând cu aceste idei: mi-am scris cartea; am fost 
scriitoare; mi-am revendicat povestea; mi-am regăsit vocea; 
am ajutat oameni; am împiedicat o fetiță să trăiască o viata de- 
finită prin stigmat; am ajutat o femeie să scape de ideea că ea 
este ce este trecutul ei; am susținut cu tărie că greșelile şi eve- 
nimentele sunt doar atât, nu trăsături caracteristice; şi oamenii 


m-au crezut. 

M-am gandit de asemenea la posibila respingere, daunele si 
negativitatea la care ne-am fi putut expune eu şi familia mea, 
dacă munca mea nu ar fi fost bine primită. Am ajuns la această 
idee: costul inactiunii este mult prea mare pentru a-mi proteja 
egoul. Acesta s-a manifestat întotdeauna când viaţa a devenit 
dură. lar când mi-am pierdut controlul, egoul meu mi-a strigat 
în fata lucruri de o meschinărie oribilă. Egoul meu i-a onorat 
inclusiv pe cei care m-au rănit, fiind de acord cu ei şi justifi- 
când de ce am meritat tratamentul lor aspru. De ce aş renunţa 
la visul meu de a scoate în lume această carte, pentru un ego 
care nu m-a susținut niciodată? Egoul îşi face griji pentru ce 
ar putea spune criticii. Inima rănită dar puternică a unei per- 
soane reziliente ştie că poate face fata, indiferent ce i-ar ieşi in 
cale. 

Am această încredere, pentru că ştiu în adâncul sufletului 
meu că scriu această carte cu cele mai bune intenții. Îmi spun că 
un străin pe care încă nu l-am întâlnit va fi inspirat de povestea 
mea. El aşteaptă această carte chiar acum. Îi voi împărtăşi ceea 
ce ştiu, înțelepciunea mea sau o idee pe care are nevoie să o 
audă, fix în momentul în care are o disperată nevoie să o audă. 
Tau frica şi o pun la locul ei - într-o coloană dintr-un tabel care 
stabilește cadrul de manifestare a fricii, ca să nu mai stea în 
calea viitorului meu. Beneficiile depăşesc costurile inactiunii. 
Aici fac alegerea şi îmi stabilesc intenţia. Voi fi un far pentru 
alţii, ca să nu facă şi ei greşelile pe care le-am îndurat eu. 

În momentul acela din maşină, când am gândit liber şi cu- 
prinsă de disperare, când am fost complet singură şi după ce 
am citit cartea lui Goggins, m-am hotărât cu inima deschisă 
să scriu această carte. Simt că îmi este frică. O văd. Ştiu că este 
acolo. Si scriu totuşi aceste cuvinte, pentru voi şi pentru mine 
deopotrivă. 

„Cât de diferită ar fi lumea, daca 
greşelile noastre ar deveni faruri în 
ajutorul oamenilor aflaţi pe punctul de 
a se abate din drum, şi nu reflectoare 
puse pe eşecurile noastre. 


CAPITOLUL 5 


STIGMATUL 


STRESUL ŞI FRICA STARNESC ÎN NOI furtuni biologice şi emo- 
tionale care ne împiedică să trăim o viata rezilientă. Sunt fur- 
tuni care ne fac să simţim că am rămas în urmă, că nu suntem 
suficient de buni sau că nu ne organizăm viaţa suficient de 
bine. Cea mai mare parte a timpului ori regretăm trecutul, ori 
ne facem griji pentru viitor. Stresul şi frica ne retin, ne trag 
înapoi. Acesta pare a fi dansul permanent al vieţii noastre sau 
cursa existenţei. Există însă si momente minunate sau pozitive, 
care adesea se suprapun. Într-o zonă din viata noastră putem 
fi complet epuizați de stres, în timp ce în alta se petrece ceva 
special. Trăim permanent cu experienţe contradictorii. 

Iată cum văd eu lucrurile: de-a lungul întregii noastre exis- 
tente, pe măsură ce crestem si evoluăm, vom cunoaşte bucurii 
şi satisfacţii profunde legate de viata noastră bună. Dar vom 
avea si eșecuri, dezamăgiri, răni si dureri. Aceasta este cea 
mai corectă abordare a vieții. Pe măsură ce trecem prin dife- 
rite situaţii în viata, acumulăm experienţă, amintiri și relaţii, 
într-o multitudine de forme, iar din câştiguri si pierderi putem 


104 | CALM ÎN FURTUNĂ 


învăţa, dacă vrem. Invatém. Ne schimbăm. Ne adaptăm. De- 
venim. În ciuda fricii şi a factorilor de stres, continuăm. 

Cu toate acestea, de multe ori pe parcursul acestor perioade 
cu dificultăţi întâlnim o a treia barieră, care ne împiedică să 
ducem o viata rezilientă: stigmatul. Unii se nasc cu un stigmat, 
alţii îl dobândesc fără să vrea. 

Puţine lucruri pe lumea aceasta mă fac să mă simt atât de 
frustrată ca momentul când întâlnesc oameni ce poartă un 
stigmat sau sunt stigmatizati; m-am gândit mult dacă să acord 
stigmatului sau nu un capitol întreg din această carte, atât de 
mult mă preocupă! Dar m-am hotărât să-l includ şi să-l defi- 
nesc ca a treia barieră, deoarece cred că trebuie studiat şi vreau 
să le acord locul cuvenit celor care îmi dezvăluie poveştile lor 
de viaţă. Întâlnesc stigmatul în toate acestea. Aud etichetele. 
Simt rănile. Cunosc durerea aceasta. Inima mea recunoaşte 
rana pe care o produce. Cred că trebuie să facem lumină în 
ceea ce trebuie pus în discuţie. Stigmatul, la el mă refer. 

Prin definiţie, stigmatul este un semn de ruşine asociat unei 
anumite situații, calităţi sau persoane. Sper că simpla definiţie 
vă face să simtiti în inimă o chemare la arme. Un semn de ru- 
şine! Glumiti? De ce, în ziua de azi şi la vârsta noastră, mai 
punem însemne oamenilor?! Cuvântul „stigmat” vine din de- 
numirile din limba greacă ale marcării sau tatuării. Erau folo- 
site cu referire la un semn exterior pe care îl purtau criminalii, 
sclavii sau trădătorii, astfel încât restul lumii să poată vedea că 
cel astfel însemnat era defăimat sau „poluat moral.” Există pe 
întreg globul o lungă istorie de etichetare a omului, folosită ca 
mijloc de control şi pedeapsă. Unele persoane erau marcate 
pentru că aparţineau unui anumit grup. Dar cel mai adesea, 
etichetarea oamenilor era rezervată celor care nu respectau 

„Experienţa: cel mai brutal 

dintre profesori. Dar inveti, 

pe cuvânt de onoare, înveţi 
al naibii de bine!” 


C. S. LEWIS 


regulile. Oamenii erau insemnati pentru ca toata lumea sa le 
vada defectele. 

Am intalnit un domn care in copilarie a supravietuit Ho- 
locaustului. Pe bratele lui vestejite se vedea inca tatuajul care 
îi fusese aplicat cu forța. Mi-a mărturisit că tatuajul îi aducea 
aminte de ziua în care a fost separat de mama sa. Cu ochii 
obosiţi şi tulburi, mi-a spus: „S-a petrecut demult, draga mea! 
Tare, tare demult!” Acest om a trăit o viata marcată. 

În anul 2000, cercetătorii Steven Neuberg, Dylan Smith si 
Terrilee Asher au explicat că oamenii stigmatizează ca să-şi 
îmbunătăţească propria stare psihologică. Se creează în acest 
fel o diferenţiere clară. Echipa a argumentat că stigmatizarea 
îşi trage rădăcinile din nevoia oamenilor de a lucra efectiv şi 
eficient în grupuri. Când cineva încalcă normele grupului, 
pune în pericol starea de bine a celui care respectă normele, 
aşa că trebuie să însemneze persoana care nu se încadrează sau 
nu aparține grupului.! Stigmatul are rolul de a lăsa un semn. 

În ziua de astăzi stigmatul nu este înscris pe piele; este în- 
scris în suflet. Stigmatul nu poate coexista cu compasiunea și 
empatia - el poate exista numai atunci când cineva se uită de 
sus la altcineva. Oamenii trebuie să izoleze mental persoana pe 
care o stigmatizeaza şi să o considere diferită de ei. Stigmatul 
este instrumentul suprem al elitismului. Am constatat că cei 
care se agaţă strâns de stigmat sunt adesea cei ce nu înţeleg ca 
suntem mai degrabă asemănători şi nu diferiţi. Aceşti oameni 
adoptă stereotipuri şi pierd din vedere ceea ce este bun, ca să-şi 
dovedească lor că stereotipul pe care i-l aplică persoanei stig- 
matizate este valabil. Oamenii care stigmatizează tind să dis- 
pună de privilegii semnificative şi cred, într-un fel sau altul, 


că şi le-au câștigat. În realitate, oamenii care au asemenea 

privilegii s-au născut cu ele şi nu au făcut de fapt nimic pentru 
a le dobândi prin forte proprii. 


NUMEROASELE FORME DE STIGMAT 


Există în prezent numeroase domenii în care se practică stig- 
matizarea: rasa, sănătatea mentală, sănătatea fizică, statutul 
familiei, orientarea sexuală, statutul socioeconomic, vârsta, 
locul de munca, chiar si tipul de alimente pe care le consumi 
sau pe care le dai copiilor. Este trist că atât de mulţi oameni 
sunt supuşi stigmatizării, în diferite grade de gravitate, dar 
în fiecare zi a vieţii lor - în persoană sau online. Stigmatul se 
concretizează în numeroase forme şi atacă din toate direcţiile. 
Oamenii trăiesc după aceea în raza de acţiune a unei forţe care 
loveşte atât din exterior, cât şi din interior. Indiferent cum l-am 
numi sau care îi este ţinta, stigmatul este o formă de dezuma- 
nizare şi discriminare. 

Patrick W. Corrigan și John R. O'Shaughnessy au identificat 
trei tipuri de stigmat.’ 


1. Stigmatul structural — atunci când în instituţiile pri- 
vate şi publice există politici sau practici care restrâng 
oportunităţile şi interzic participarea - de exemplu, re- 
fuzul de a angaja o persoană cu cazier sau restrângerea 
drepturilor parentale pentru cei care au un istoric de 
boli mentale. 

2.  Stigmatul social - atunci când membri ai societăţii 
manifestă atitudini părtinitoare, de evitare, disconfort 
sau discriminare clară împotriva unei persoane care se 
deosebeşte într-un anume fel de normă. De exemplu, 


pacienţii cu cancer pulmonar primesc un tratament 

3. 


mai putin eficient (chiar dacă sunt nefumători) decât 
alti pacienţi cu cancer, deoarece oamenii consideră ca 
forma lor de cancer putea fi prevenită. Un alt exemplu 
este al celor stigmatizati pornind de la volumul de 
spaţiu pe care îl ocupă corpul lor. Suntem ori prea 
grași ori prea slabi, niciodată atât cât trebuie. 


Autostigmatul - atunci când o persoană interiori- 
zează mesajele care stabilesc norma, crede în stereoti- 
puri, înțelege că ea nu se încadrează şi trăieşte apoi cu 
un sentiment de ruşine profundă şi respingere socială. 
De exemplu, unei mame singure societatea îi spune că 
a eşuat; sistemul îi spune că nu se califică pentru un 
credit ipotecar deoarece este singurul susținător; iar ea 
resimte ruşine şi vinovăţie profundă când completează 
formularele şcolare ale copilului, scriind „familie nein- 


Yv» 


tactă.” (Nu pot trece peste acest exemplu fără a face un 
comentariu — Serios? Întâmplător cunosc o mulțime 
de familii „intacte” care au deraiat complet. Îmi vine să 
urlu când aud părinţi spunând că au rămas în familii 
disfunctionale si în relaţii toxice „de dragul copiilor.” 
Nu rămâi pe loc de dragul copiilor, de dragul lor pleci, 
dacă mediul este nesănătos şi disfunctional. Vă rog, nu 
ramaneti ca să-şi însușească si ei, pentru toată viata, 
comportamentele din cadrul unei relații proaste.) 


Este pe cale să apară și un al patrulea tip de stigmat, numit 


stigmat asociat (cunoscut si ca stigmat de curtoazie). Este si- 
tuatia în care o persoană este stigmatizată pentru că se află în 
legătură cu altcineva stigmatizat. Un exemplu de stigmat de 
curtoazie este felul în care sunt trataţi de către alţii părinţii 
unui copil care are o dependenţă, sau un asistent medical im- 
plicat într-un program de furnizare de ace şi care este judecat 

în funcţie de cei pe care îi ajută. Se considera ca aceştia sunt vi- 
novati sau că susţin o trăsătură ori un comportament nedorit. 


EFECTELE STIGMATULUI 


Nu se întâmplă des să fie cercetătorii de acord, dar când vine 
vorba despre efectele stigmatului sunt unanimi. Stigmatul ră- 
neste. Stigmatul este nociv. Stigmatul ruinează vieţi. Stigmatul 
diminuează potenţialul. Stigmatul îi împiedică pe oameni să 
ceară ajutor. 

Oamenii care sunt stigmatizati au o probabilitate mai mare 
de a dezvolta tot felul de afecţiuni din spectrul sănătăţii men- 
tale, inclusiv depresie, izolare, stimă de sine negativă si chiar 
idei suicidare. Patrick W. Corrigan si Deepa Rao explică in 
studiul lor că stima de sine scăzută, asociată stigmatizării, lip- 
seşte oamenii de oportunităţi sociale.’ Literatura referitoare 
la sănătatea mentală demonstrează că stigmatizarea asociată 
bolilor mentale îi împiedică pe oameni să aibă acces la servicii 
şi să primească ajutor. Am susținut un părinte disperat care 
spunea că i-ar fi fost mai ușor să afle că adolescentul lui suferea 
de cancer decât de schizofrenie. Este ceva teribil de trist şi de 
greşit la foarte multe niveluri. Frica si înţelegerea greşită duc 
la prejudecăţi, discriminare şi ură. Din cauza stigmatizării, oa- 
menii se tem să ceară ajutor şi suferă împreună cu familiile lor. 


Stigmatizarea provoacă rușine 


Fiecare dintre cele patru tipuri de stigmatizare menţionate 
mai sus produc același efect: rușinea. Stigmatizarea înseamnă 
că lumea din exterior crede ceva anume despre noi; iar acea 
convingere o interiorizăm sub forma rusinii. Cand cercetam 
ruşinea, conversaţia ajunge deseori la vinovăţie. Cred că este 

util să facem aici o distincţie: ruşinea şi vinovatia nu sunt ace- 
laşi lucru. Vinovatia este sentimentul că ai făcut ceva greşit. 
Rusinea este sentimentul că esti necorespunzător. Vinovatia 
înseamnă că am încălcat o regulă, o aşteptare sau un standard. 
Rusinea este convingerea că suntem la pământ. Rusinea strigă 
în gura mare că suntem defecti, ireparabili şi în cele din urmă 
că nu merităm să fim iubiţi. Rusinea ne ţine în umbră. Ruşinea 
pare să spună: „Dacă oamenii m-ar cunoaşte cu adevărat, ar 
fi dezgustaţi”; „Dacă oamenii m-ar cunoaşte cu adevărat, ar 
lua-o la fugă”; „Dacă oamenii m-ar cunoaște cu adevărat, aş 
rămâne singur pentru totdeauna." 

Nu pot adăuga nimic despre rușine fără să o mentionez pe 
uluitoarea Brené Brown. Brown este cea mai mare cercetătoare 
şi autoare care scrie despre sentimentul rusinii. Ea numește ru- 
şinea epidemia trecută sub tăcere a societății noastre. Aşa cum 
notează în lucrarea The Gifts of Imperfection (Darurile imper- 
fectiunii): „Ruşinea este sentimentul deosebit de dureros sau 
trăirea convingerii că suntem plini de imperfectiuni si, prin 
urmare, nedemni să fim acceptaţi și incluși. Femeile trăiesc 
adesea sentimentul ruşinii dacă s-au încurcat într-o plasă de 
aşteptări conflictuale, concurentiale şi stratificate pe mai multe 
niveluri, ale comunităţii lor sociale. Rusinea dă naștere senti- 
mentelor de frică, învinuire si deconectare.”* 

Rusinea este un sentiment visceral, care poate lovi in orice 
moment si poate avea o vechime considerabila in povestea de 
viata a fiecaruia dintre noi. Straturi peste straturi, atat interi- 
oare, cat si exterioare. Lumea ne invata de la cea mai frageda 
varsta ce se asteapta de la noi. Cand se produc devieri de la 
norma, invatam ce este rusinea. O purtam apoi cu noi in tot 
ce facem, atat in mod constient, cat si inconstient. Este acelasi 
sentiment ca in situatia monstrului de sub pat: o parte din noi 

ştie că nu este real, dar tot ne este frică să scoatem piciorul de 
sub pătură, în caz că...! 

A face pe altul de ruşine a devenit o formă uzuală de agre- 
siune relationala. Este una dintre armele cele mai obişnuite şi 
mai acceptate din punct de vedere social în lumea de astăzi. 
Uneori funcţionează sub formă de glumă, în mod pasiv, cu un 
minimum de impact sau cu niciunul, deşi poate fi si mânuită 
cu intenţia declarată de a maximiza stricăciunea. Oamenii pot 
fi făcuţi de rușine pentru orice: pentru că sunt prea slabi, prea 
graşi, prea înalți, prea scunzi, prea sănătoşi, prea nesanatosi, 
prea implicaţi, prea leneși, prea tulburati, prea plictisitori, prea 
sociabili, prea izolaţi, prea motivaţi, prea pasivi, prea inceti, 
prea rapizi, prea inteligenţi, prea bogaţi, prea săraci sau doar 
pentru că au pistrui şi părul roșu. Am experimentat acest lucru 
în fiecare zi, încă de la grădiniță. Cei din jur pot pune în dis- 
cutie absolut tot si orice în legătură cu noi, reuşind să ne facă 
să ne fie ruşine — ceva oricât de aleatoriu, de exemplu referitor 
la câinele pe care îl avem. lată un exemplu pe care l-am trăit 
recent si pe care nu l-am putut anticipa. 

Face parte din felul în care îmi gestionez importanta mea 
viata „să-mi câștig diminetile.” A câştiga diminetile înseamnă 
să-ţi protejezi prima oră din fiecare zi. Faci tot ce simţi că iti 
trebuie pentru a da startul unei zile bune. Pentru mine, aceasta 
înseamnă să mă trezesc cu ceasul desteptator fix la aceeași oră 
în fiecare zi. Primul test al zilei - Robyne fata in fata cu restul 
lumii — nu apăsa pe butonul de amânare a alarmei. Dacă treci 
de acest prim test, ai câştigat deja dimineaţa. Testul al doilea 
este să-mi fac patul. Da, chiar dacă sunt într-o cameră de hotel, 
îmi fac patul. V-aţi prins care este ideea. Acţiuni simple şi re- 
petabile, care creează o rutină. 

Hranesc animalele, beau apa, meditez si imi spun ruga- 
ciunea, beau cafeaua si imi rezerv timp pentru cateva miscari. 
Gimnastica este pentru veselie, refacere si placere. Nu fac ni- 
ciodata gimnastica de dragul formei fizice. Ma misc ca sa acu- 
mulez putere, rezilienta si anduranta. 

Prin urmare, in esenţă, a-ţi câştiga dimineaţa înseamnă să 
faci în mod intenţionat lucruri care te ajută să fii, încă de la 
începutul zilei, cea mai bună variantă a ta. Cea mai bună cale 
de a nu-ţi câştiga dimineaţa este să-ţi verifici e-mailurile. Nu 
vrei să-ţi începi ziua cu reacţii provocate de cei din jur. Cutia ta 
de poştă electronică este agenda zilnică a tuturor celorlalți. Nu 
este ce ai tu în program. Vei verifica acea cutie la un moment 
dat, dar nu de la prima oră - ora aceea este numai pentru tine. 
Desigur, o poţi petrece cu copiii si cu alții, dar iti controlezi 
energia şi concentrarea pe care le aloci acelei ore. Protejeaz-o! 

Să plimb câinii înainte de a se trezi ceilalți face parte din 
practica mea de punere în mişcare dimineaţa. Ador să iau 
pulsul vieţii cât încă mai este linişte şi calm. Luna şi Apollo, că- 
telusii nostri, nu au avut nevoie de multe plimbări la prima ora 
a dimineţii, ca să-mi atribuie responsabilitatea acestui ritual. 
Este clar că si lor le place să-şi câştige diminetile. 

Într-o dimineaţă, pe când mergeam pe o potecă, s-a apro- 
piat de mine o necunoscută. Într-adevăr, am fost surprinsă să 
întâlnesc atât de devreme pe cineva care iesise cu un scop. Fe- 
meia s-a oprit să mă întrebe ceva despre câini. Era curioasă ce 
rasă sunt. I-am explicat că Apollo era puţin dintr-una şi puţin 
din alta, o corcitură de labrador negru şi border collie, iar Luna 
era labrador maro. Femeia s-a retras dezgustată. Pe urmă mi-a 
spus că din cauza unora ca mine există mii de câini care mor 
în adăposturi comunitare, în timp ce oamenii cumpără de la 

magazin câini de rasă pură. Mă acuza pe mine de problema 
aglomerației din petshop-urile din tara. 

Ei bine, ora şase dimineaţa este cam devreme să te facă ci- 
neva de ruşine. Nu m-am gândit prea mult sau prea profund ca 
să-i răspund. Aș vrea să vă pot spune că am avut o reacţie stră- 
lucită şi că i-am dat femeii aceleia o strasnica lecţie de viata, 
dar nu pot. Tot ce mi-a venit în minte în momentul acela a fost: 
„Dacă vreţi să mă faceţi să-mi fie rușine, aflaţi că sunt o mamă 
care lucrează şi care îşi hrăneşte copiii cu mâncare din cutii, 
care nici măcar nu sunt organice, şi aceeaşi copii au fost văzuţi 
ducându-se la şcoală cu snackuri din acelea pe care le mănânci 
cu mâna dintr-o pungă! Sunt părinte şi am o profesie. Şi trăiesc 
cu ruşinea că în fiecare zi îmi scapă negreşit câte ceva!” 

Se pare că aceea a fost marea mea minciună sau confesiune. 
Am simţit în momentul acela că, în fine, venise momentul să 
las adevărul să iasă la lumină în toată splendoarea lui. Dacă 
femeia aceea voia să mă facă să-mi fie rușine, ei bine, măcar să 
o facă pentru ceva de care chiar îmi este ruşine. Și da, dragă ci- 
titorule, încă îmi mai este teribil de rușine pentru că, din când 
în când, îmi hrănesc copiii cu mâncare din cutie. Cât de ridicol 
este acest lucru? 

Societatea s-a străduit din greu să construiască aceste po- 
veşti despre ce este bine şi ce este rău. Iar noi ni le-am însușit 
încă de când abia invatam să mergem. Prin urmare, este mai 
bine să ne întrebăm: Cum dezarmăm ruşinea? Din fericire, 
Brené Brown are soluţia: autenticitatea. Dacă recunoaștem 
propria realitate, nimeni nu o mai poate folosi împotriva 
noastră în felul acesta. Am descoperit această idee şi am adop- 
tat-o pe deplin atunci când am făcut cunoscută întregii lumi 
incredibila mea poveste. M-am reîntors la autenticitate. Să 
vorbesc despre extraordinara mea poveste a fost linia trasă pe 

nisip - in fine mi-am strigat ruşinea cu glas tare. În aceeași 
zi în care i-am dat drumul în lume, am postat un mesaj pe 
Instagram: „Când iti recunosti propria poveste, nimeni nu o 
poate folosi împotriva ta.” Am dat acest semnal lumii, ca pe un 
strigăt de război împotriva ruşinii. Nu iti voi permite, tie sau 
oricui altcuiva, să mă tragi la răspundere pentru greşelile mele, 
pentru eșecurile şi problemele mele de sănătate mentală sau 
pentru orice altceva ce consideri a nu fi destul de bun la mine. 
Povestea vieţii mele îmi aparţine. Viaţa mea este a mea şi atât. 

Și ştii ce? Când priveşti ruşinea drept în fata şi spui ajunge, 
se întâmplă ceva uluitor. Când ieşi din umbră si iti revendici 
propria viata în întregime, ruşinea îşi pierde puterea asupra ta. 
Iti recâştigi poziţia. Iti trăieşti propriul adevăr. Lovit si rănit, 
zdrobit si ireparabil, deloc perfect dar prezent, te indragostesti 
de sinele tău imperfect şi devii propriul tău protector şi apă- 
rător. Încetezi să te mai lupti cu tine însuţi si începi să te lupti 
pentru tine. Devii persoana de care ai avut nevoie toată viata. 
Cea care îşi înțelege vulnerabilitatile și te acceptă în întregime, 
aşa cum eşti. 

Asa că, da, am făcut greșeli majore în viaţă. Am rănit oa- 
meni. Am fost rănită la rândul meu. Aş fi putut avea altă viaţă, 
dar n-am avut-o. În povestea vieţii mele există lumină si există 
întuneric. Bine şi rău. Dar este cu totul a mea. Este izbitor că, 
de îndată ce te accepti asa cum eşti, oamenii care nu te plac 
devin irelevanti. Iată o frază blândă pe care îmi place să o repet 
pentru a nu uita acest lucru: „Pe dinafară, cu adevărat modest; 
pe dinăuntru, cu încredere de războinic.” Mottoul familiei 
mele este Virescit Vulnere Virtus: curajul devine mai puternic 
atunci când eşti rănit. Rănile sunt sursa curajului meu. Rănile 
mele arată că pot face lucruri grele. 

Trebuie sa putem trece peste stigmatizare. Ce porti in 
subconstient, care te retine sau te blocheaza? Daca sunt trecute 
cu vederea sau lăsate fără îngrijire, acele parti vor sângera in- 
evitabil tot restul vieţii noastre și vor împiedica să se întâmple 
ceea ce este cu adevărat important. Cred că ni se întâmplă ase- 
menea lucruri mai mult decât ne dăm seama. Exersarea rezi- 
lientei începe de la a fi onesti cu noi înşine şi a privi in inte- 
rior. Este nu numai o munca grea; este o munca facuta cu toata 
inima. Nimeni nu o poate face în locul tau. Până la urmă, de 
tine depinde. 


Dezarmăm rușinea prin autenticitate 


Acesta este manifestul lui Brené Brown împotriva ruginii. Să 
ne unim vocile şi să fim imperfecti împreună. Nu uita, com- 
batem ruşinea prin autenticitate. 


AUTENTICITATEA este un exercițiu de zi cu zi. 

Să alegem autenticitatea înseamnă: să cultivăm CURAJUL 
de a fi onesti din punct de vedere emotional, să stabilim li- 
mite şi să ne permitem să fim vulnerabili; să exercităm 
COMPASIUNEA ce provine din cunoașterea faptului că suntem 
făcuţi cu toţii din rezistenţă si luptă, că suntem interconec- 
taţi printr-un spirit uman iubitor si rezilient; să alimentăm 
CONEXIUNEA şi sentimentul apartenenţei, ceea ce se poate în- 
tâmpla numai atunci când renuntam la ceea ce ar trebui să fim 
şi acceptăm cu braţele deschise ceea ce suntem. 

Autenticitatea cere să trăim şi să iubim CU INIMA 
DESCHISĂ - chiar dacă este greu, chiar dacă ne luptăm cu 
rușinea şi teama că nu suntem suficient de buni și mai ales 
atunci când bucuria este atât de intensă, încât ne este teamă să 


ne permitem s-o trăim. 

Practicând autenticitatea cu bună ştiinţă pe parcursul 
celor mai dificile strădanii de CĂUTARE SUFLETEASCĂ aducem 
BUNĂVOINȚĂ, BUCURIE şi GRATITUDINE în vieţile noastre.” 


Trebuie să ne ridicăm şi să abandonăm propria noastră 
poveste. Cum am spus, în trecut nu există viitor. Niciodată 
nu suntem prea bătrâni si niciodată nu este prea târziu să ne 
schimbăm cursul vieţii. 


MARILE IDEI DIN PARTEA A II-A 


În Partea a II-a am introdus variabilele obişnuite - stres, frică 
şi stigmat - care diminuează capacitatea de rezilienta a unei 
persoane si am prezentat câteva exerciţii prin care poţi începe 
munca sufletească dificilă, de care ai nevoie pentru a deveni 
mai rezilient. 

În activitatea practică vorbim despre ideea de a-ţi rezerva 
spaţiul propriu - arta de a sta lângă cineva fără a-l judeca. Este 
obisnuinta de a arăta empatie si de a accepta adevărul şi rea- 
litatea cuiva, fără a interveni cu soluţii sau comentarii. Rezer- 
varea spaţiului propriu este o abordare transformationala care 
înseamnă că te afli acolo pentru altcineva. Suntem dispuşi să 
insotim o altă persoană pe drumul ei, fără să ne implicăm. 

De multe ori am fost întrebată cum reuşesc să lucrez cu 
oamenii în perioade şi episoade atât de dificile ale vieţii lor. 
Activitatea mea de educare, consiliere, coaching şi îndrumare 
se întinde pe două decenii. Ea m-a adus în nenumărate situaţii, 
medii şi experienţe la care nu mă gândisem niciodată şi am 
lucrat cu oameni de proveniente atât de diferite, încât a tre- 
buit să stau si să mă gândesc înainte de a răspunde la această 
întrebare. Am descoperit că sunt bine, chiar dacă mă aflu în 

contextul unui disconfort. Ma simt confortabil in disconfort. 
Am fost in spitale, in birouri de directori de şcoli, în secţii de 
poliţie, închisori, locuri de desfăşurare a Jocurilor Olimpice, 
centre pentru dependenţi, case funerare şi chiar la morgă. Am 
fost martoră omeniei obişnuite şi am împărtăşit experienţa du- 
rerii. Când înveţi cum să-ţi fie bine în condiţii de disconfort, 
stres şi frică, puterea pe care o acorzi acestor sentimente poate 
fi recuperată. Inveti să rezervi spaţiu pentru părțile negative 
ale vieţii și ai încredere în capacitatea de anduranţă. Cum se 
spune din bătrâni: „Mările calme nu formează marinari pri- 
ceputi.” Invatam mai mult despre noi înşine când este furtună. 
Scopul meu este să păstrez un profund sentiment de calm, sub 
forma încrederii şi convingerii că totul se va sfârşi bine dupa 
orice furtună. 

Ori de câte ori reuşim să stăm în disconfort şi să nu fugim 
de el, ne consolidăm atât capacitatea de a face lucruri grele, cât 
şi convingerea că putem. Ne antrenăm creierul să înțeleagă că, 
desi situaţia este neplăcută, noi suntem bine. Rata noastră de 
supraviețuire, în fiecare zi din viata noastră, va fi de 100 la sută! 

Îmi amintesc că eram lângă o doamnă care tocmai isi pier- 
duse soțul. Murise în dimineaţa aceea şi ea organizase un pri- 
veghi stând lângă patul lui, în timp ce trupul lui rămăsese nea- 
tins. Asistentele medicale îi spuseseră să-și ia rămas-bun şi să 
le cheme când era pregătită să le lase să-l ia de acolo. Ceilalți 
membri ai familiei îşi luaseră rămas-bun şi plecaseră. S-a ni- 
merit să fiu ultima persoană din încăpere alături de doamna 
aceea şi de trupul bărbatului ei. Am întrebat-o dacă voia să 
rămân sau să plec, iar ea m-a invitat să mă asez lângă ea. Am 
schimbat câteva cuvinte, ne-am povestit câteva întâmplări, 
dar în cea mai mare parte a timpului a fost tăcere. Asistentele 
ne-au lăsat în pace. Nu ne-a întrerupt nimeni. Când s-a simţit 

„Învață să te adaptezi 
condiţiilor pe care trebuie 
să le suporţi, dar propune-ti 
să incerci să le modifici sau 
să le corectezi, astfel încât 
acestea să-ţi fie cât mai 
favorabile. 


WILLIAM FREDERICK BOOK 


în stare, doamna a dat drumul mâinii soțului, s-a uitat la mine 
şi a spus: „Mulţumesc. Nu eram sigură că ştiu să respir fara el.” 

Viaţa va merge mai departe. În ciuda stresului, fricii şi stig- 
matizării, putem rezista. Putem continua să respirăm. 

Intenţia mea pentru Partea a II-a a fost să te pregătesc cât 
mai bine pentru cum pot arăta obstacolele. În continuare, la- 
să-mă să-ţi arăt cum ne putem dezvolta capacitatea de rezili- 
enta. Toţi suntem capabili să stabilim şi să menţinem o linie de 
reper pentru rezilienta. Îţi voi prezenta modelul meu de rezili- 
enta, bazat pe cinci trăsături fundamentale: apartenenţa, per- 
spectiva, acceptarea, speranţa şi umorul. Aceştia sunt factorii 
care fac posibilă rezilienta. 


PARTEA A III-A 


CEI CINCI 
PILONI 


LINIA DE REPER 
A REZILIENTEI 


„Imi doream cu disperare să simt 
că fac parte din propria-mi viata’ 


CAPITOLUL 6 


APARTENENTA 


DORINTA NOASTRA CE MAI PROFUNDA este sa avem senti- 
mentul de apartenenţă - să fim văzuți cu adevărat si să contam. 
Tânjim după armonizarea empatică, chiar dacă ajungem la ea 
doar pentru o scurtă perioadă de timp. Armonizarea empatică 
este acel moment când cineva se uită la tine de parcă ai fi sin- 
gurul om de pe lume care contează. Esti complet acceptat si 
total înţeles de persoana respectivă. Iar tu ştii că aceasta este 
gata să te ajute la nevoie. Nevoia să contăm pentru cineva ne 
străpunge sufletul, atât de profund o resimtim. 

În discuţiile despre rezilienţă, nevoia de apartenenţă este 
menţionată doar superficial, deoarece accentul cade pe a de- 
veni mai puternic, pe încălcarea normei, pe a fi un lup singu- 
ratic. A trăi viaţa de unul singur nu este o soluţie. Soluţia este 
să ne găsim locul in lume si sa fim văzuţi asa cum suntem. 
Atunci ne găsim adevărata rezistenţă. Brené Brown a explicat 
că „cei care au un puternic simţ al conexiunii si al apartenenţei 
sunt aceia care au și curajul de a fi imperfecți.”! Acesta este 
primul pilon al rezilientei: apartenenţa. 

„O ramură singură se rupe, 
manunchiul de ramuri 
este însă rezistent.” 


TECUMSEH 


Dan Buettner, pionierul cercetarii zonelor albastre, a des- 
coperit ceea ce a explicat a fi cinci zone din lume, in care oa- 
menii trăiesc cea mai lungă si mai sănătoasă viata. În 2005, 
programul de cercetare a zonelor albastre a identificat valorile 
asociate longevitatii umane. Cercetătorii au studiat populaţiile 
de indivizi care aveau şanse să ajungă centenari (trăind până la 
o sută de ani şi peste). Printre cele nouă elemente dominante, 
cheia a reprezentat-o apartenenţa.” Cele mai bune şanse de a 
supravieţui şi a prospera le avem atunci când suntem accep- 
taţi într-o comunitate şi suntem pe deplin convinşi că facem 
parte din însăşi fibra din care este constituită acea comunitate. 
Pentru unii dintre noi comunitatea ar putea fi familia. Pentru 
alţii, poate fi un grup de prieteni autogenerat sau o structură 
profesională care formează o zonă emoţională sigură. Ideea este 
că împreună suntem mai puternici, iar singuri ne poticnim. 

Armata, cu obiceiurile, tradiţiile şi ritualurile ei este cel mai 
bun exemplu. Am stat de vorbă cu militari care, după ce au 
fost plecaţi în misiune, au revenit acasă şi s-au confruntat cu 
lipsa de conexiune cu cei dragi. Ei povestesc că nu se mai simt 
la fel de apropiaţi de soții, soţi sau parteneri, asa cum se simt 
de colegii de pluton. Au resimţit armonizarea empatică la un 
nivel atât de profund, în condiţii de stres accentuat, încât alte 
relaţii li se par deficitare, într-un fel sau altul. Văd acelaşi lucru 
la cei care sunt proaspăt părinţi, când o persoană se poate simţi 
deconectată de partener după nașterea copilului. Persoana res- 
pectivă poate să simtă că mama nu s-a uitat niciodată la ea așa 
cum se uită la bebeluş. Ochii mamei sunt plini de nemărginită 
devoțiune, loialitate, ocrotire și grijă pentru noul copilas. Ar- 
monizarea empatica este o experienţă împărtăşită specială şi o 
legătură puternică. 

Psihologia evoluționistă a tras concluzia că nevoia noastră 
de apartenenţă si de conexiune cu altă persoană este esenţa 

supravieţuirii umane. Când mama isi alăptează pruncul, dis- 
tanta dintre cotul îndoit cu care susține capul copilului si ochii 
ei este exact distanţa la care poate vedea un copil. Prin urmare, 
copilul nu poate să vadă decât chipul mamei, ceea ce creează 
o legătură. Copilul zâmbește, mama zâmbeşte: copilul are un 
protector. Evoluţia nu și-a asumat niciun risc. Pentru a pe- 
cetlui înţelegerea, când mama alăptează, în fluxul ei sanguin 
se eliberează oxitocină. Ea este inundată cu hormonul cone- 
xiunii. Evoluţia si biologia isi dau mâna pentru a pecetlui o 
conexiune care transcende viaţa însăşi. Mama rămâne mamă 
chiar si după ce copiii ei au crescut. Iar când mama si copilul 
sunt separați, se produce fenomenul cunoscut sub numele de 
Mizpah (cuvântul ebraic pentru conexiune, legătura emotio- 
nală dintre doi oameni despărțiți). 

Psihologii John Bowlby şi Mary Ainsworth au studiat legă- 
tura dintre copil şi părintele lui şi au consacrat termenul „te- 
oria atasamentului” Aceasta poate fi definită în câteva cuvinte 
prin faimoasele cuvinte ale lui Bowlby, „din leagăn până în 
mormânt” şi vor să spună că tipul de ataşament pe care ni-l 
formăm în copilărie ne însoţeşte din primele zile de viata până 
la moarte.* Relaţiile cu ceilalţi sunt cruciale pentru dezvoltarea 
noastră socială şi morală. Cercetătorii şi-au dedicat viaţa expli- 
cării impactului pe care îl au asupra noastră diferitele forme de 
ataşament, pe tot parcursul vieţii. 


POVEȘTILE PE CARE LE DUCEM CU NOI 


După ce am construit încredere şi o legătură care ne asigură su- 
pravietuirea, putem începe să cercetăm lumea uriaşă din jurul 
nostru. Pe măsură ce crestem si inaintam în vârstă, începem sa 
edificăm rețele sociale mai ample. Si, pe măsură ce dezvoltăm 
aceste reţele, învăţăm să ne asumăm roluri care ne ajută să ne 

afirmăm identitatea. Teoretic, rolurile pe care le jucăm si care 
ne definesc identitatea ne slujesc cu succes, dar lucrurile nu 
stau întotdeauna asa. Din primul an de viață începem să dez- 
voltăm un scenariu interior care ne spune o poveste despre 
cine suntem şi unde este locul nostru. La vârsta şcolară ne de- 
cidem asupra unei etichete, pe care o putem alege noi singuri, 
dar care, de cele mai multe ori, provine de la altcineva. Eticheta 
ar putea fi ceva de genul: sunt un elev bun. În această etapă, 
suntem într-un stadiu de relativă constienta, în care reflectam 
asupra etichetei şi decidem dacă ni se potriveşte. Indiferent 
dacă este o etichetă pozitivă sau negativă, în cele din urmă ea 
trece de la conştient la subconștient, iar rezultatul este convin- 
gerea profundă că ea ne defineşte aşa cum suntem. 

Să aprofundăm ideea. Să presupunem că eticheta pe care 
o am spune că nu sunt bună la matematică. Caut evenimente 
şi dovezi în sprijinul acestei etichete. Punctul nostru personal 
de vedere ne dictează comportamentul. Pentru mine este fas- 
cinant că afirmaţia „nu sunt bună la matematică” sau „nu mă 
pricep la matematică” este atât de larg acceptată în cultura 
noastră. Puţini sunt cei care ar dezvălui sau ar recunoaște cu 
glas tare că nu ştiu să citească! Si cu toate acestea „a nu fi bun la 
matematică” este un mijloc de a construi o solidaritate cu alte 
persoane care au aceeaşi convingere despre ele însele. 

În existenţa noastră în această lume, devenim o constelație 
de poveşti care ne formează identitatea, iar identitățile ne ajută 
să stabilim în ce fel continuăm să găsim comunităţi cărora le 
putem aparţine. 

Ta-ti un răgaz de o clipă si gandeste-te la toate rolurile pe 
care le ai şi comunităţile de care apartii. Eu sunt mamă, fiică, 
soţie, educatoare, om de ştiinţă, roșcată, descendentă a sco- 
tienilor, antrenor, coechipier si mai nou, autor - iar lista ar 

putea continua la nesfarsit. A detine roluri multiple, cuprin- 
zătoare ne ajută să ne protejam, iar rolurile sunt căile prin care 
ajungem la apartenenţă. Suferim ori de câte ori vreunul dintre 
rolurile noastre încetează. Ceea ce dovedește că aceste roluri 
sunt de o importanţă vitală pentru noi. 

Îmi amintesc că stăteam la masă cu un baschetbalist din 
echipa naţională, care renuntase de puţină vreme la sportul 
profesionist. Bărbatul de peste doi metri înălțime avea obrajii 
brazdati de lacrimi când mi-a spus că tot ce ştiuse vreodată 
să facă era să joace baschet. Cu voce ragusita, mi-a spus: „Eu 
nu terminasem de jucat baschet, dar baschetul a terminat cu 
mine.” Nu rareori se întămplă să vezi oamenii prabusindu-se, 
când rolul lor ia sfârșit. Absolut toate schimbările din viaţă au 
două fațete. Ne bucurăm că devenim părinţi, dar ne temem 
că lumea noastră nu va mai fi niciodată la fel. Obosim să ne 
transportăm copiii peste tot în tara ca să participe la competiţii 
sportive, repetiţii, reuniuni şi competiţii, dar când îi lăsăm la 
şcoală suntem sfasiati. 

Rolurile pe care le avem definesc cine suntem şi cum ne văd 
ceilalți. Rolurile ne ajută să ne construim apartenentele. Ce 
se întâmplă însă când avem sentimentul că nu apartinem de 
nimic? Ce se întâmplă dacă în prima parte a vieţii nu am sta- 
bilit acea legătură ce ne ajută ca o busolă, să găsim mai multe 
conexiuni si comunităţi? 


SUFERINŢA SOCIALĂ 
ȘI NEVOIA DE APARTENENȚĂ 


În cadrul pregătirii mele în domeniul ştiinţelor comporta- 
mentului, am efectuat la începutul anilor 2000 un stagiu la 
închisoarea de maximă securitate de la Kingston, Ontario. 

Penitenciarul Kingston era cea mai veche inchisoare din Ca- 
nada (deschisă in 1835 şi închisă in 2013). Construită din blo- 
curi de gresie, cladirea care a adapostit peste o suta de ani de 
poveşti de viata, este o prezenţă impunătoare pe malul râului 
Saint Lawrence. Pătată de o lungă istorie de încarcerare a unor 
copii, femei şi bărbaţi în timpul formării statului canadian, 
această clădire amenințătoare mi-a rămas gravată în memorie. 
Ciudat, dar am fost conştientă de fiecare minut pe care l-am 
petrecut muncind în incinta acelor ziduri. Pe măsură ce tre- 
ceau zilele, săptămânile şi lunile m-a însoţit permanent sen- 
timentul că păşeam pe pământul ce găzduise oameni distruşi 
şi pe cei care îi distruseseră. Penitenciarul Kingston este acum 
muzeu, deschis publicului pentru vizite ghidate, organizate de 
Serviciul Corectional al Canadei. Se pot vedea ziduri între care 
au stat criminalii notorii al Canadei, inclusiv Grace Marks, 
care a comis crimele care i s-au atribuit în 1843. (Romanul 
Alias Grace scris de Margaret Atwood în 1996 se bazează pe 
povestea ei.) În 1872 a fost gratiata. 

Într-una dintre zilele obişnuite, în timp ce lucram într-un 
cabinet de tratamente, s-a instaurat carantina într-un alt de- 
partament al instituţiei. Programările obişnuite au fost amâ- 
nate. Unul dintre psihologi m-a întrebat dacă voiam să mă duc 
să joc cărți cu deținuții de la etajul respectiv. Mi-am petrecut 
după-amiaza jucând cărţi cu ei. A fost una dintre cele mai 
prolifice experiențe de învăţare din viata mea. Am descoperit 
versiunea neprelucrată și neprescurtată a dreptăţii sociale, vi- 
olentei, rasismului, prejudecatilor, discriminărilor între clasele 
sociale și comportamentului deviant, de la oameni care fuse- 
seră infierati de societate. 

Una dintre poveşti mi s-a părut deosebită. Bărbatul mi-a 
povestit că stătuse la închisoare mai mult decât trăise înainte 

de a fi incarcerat. Nu reuseam sa diger aceasta informatie. Se 
pare ca in tinerete fusese recrutat de o banda. Mi-a explicat 
ca, in fine, dupa ani intregi cat fusese aruncat dintr-o parte in 
alta, fara să-şi găsească locul nicăieri şi fără să aibă o familie 
adevărată, găsise nişte oameni ca el. Banda a devenit familia 
lui. Pentru a i se garanta apartenenţa la noua familie şi a-şi 
consolida poziţia, a fost nevoit să comită o crimă abominabilă. 
Mi-a spus că acum făcea parte dintr-o familie atât înăuntrul 
zidurilor închisorii, cât şi în afara lor. Mi-a spus că tovarăşii 
lui il vor ajuta să-şi construiască o viaţă nouă dupa ce ieșea. 
Oamenii aceia erau importanţi pentru el şi el pentru ei. 

Vom face tot ce putem, chiar cu preţul libertăţii noastre, 
pentru a aparţine unui loc sau unui grup de oameni. Michael 
Carlie scrie despre acest subiect.” Atracția către o bandă este 
un mijloc de înlocuire a unui sistem familial care nu există sau 
este deteriorat. Lucrarea lui Naomi Eisenberger şi Matthew 
Lieberman ne poate ajuta să înţelegem suferința socială pe care 
o implică respingerea, pierderea, separarea şi despărţirea.” Ei 
arată că durerea socială este resimţită la fel de profund ca și 
suferinţa fizică şi postulează că avem nevoie de conexiuni la fel 
de mult pe cât avem de securitate, hrană si adăpost. Oamenii 
vor face tot posibilul pentru a stabili o apartenenţă. 

Niciodată în istoria existenţei nu am fost atât de bine conec- 
taţi şi în același timp atât de izolaţi si de singuri. Legăturile au 
devenit competitive. Numărul de like-uri, de urmăritori şi de 
retweeturi au devenit indicatori ai popularității. Mai demult ne 
interesa cu câți oameni luam masa la cantină, iar astăzi cât de 
virală devine postarea noastră. 

Oamenii suferă. Ne simţim singuri. Ne simțim falși si es- 
croci. Sindromul impostorului nu-i mai afectează doar pe 
profesionişti. Dacă mă gândesc la abundența oportunităţilor 

de a stabili legături in comparaţie cu realitatea singurătăţii, 
îmi aduc aminte de un vers din balada lirică The Rime of The 
Ancient Mariner: „Apă, apă peste tot/şi nicio picătură de băut.” 
Ne este sete de conexiuni adevărate şi semnificative în rela- 
tiile noastre, dar suntem copleșiți de sentimentul deficienței si 
lipsei de autenticitate. 

Să cercetăm acum posibilele soluţii ale acestei probleme. 
Pentru început, te rog să auzi acest lucru: nu ești singur. Mulţi 
dintre noi cred că rețelele sociale unde se fac comparații, hi- 
percompetitivitatea semenilor si straduinta de integrare sunt 
o pierdere de timp şi de energie. Ele sunt de fapt de-a dreptul 
grosolane si autodistructive. Social media este o morișcă de 
elemente pe care oamenii vor să le pună în evidenţă şi să le 
arate, iar ceea ce vedem ne distorsionează perspectiva si ne 
fac să ne simţim prost. Ceea ce este infatisat pe rețelele so- 
ciale nu este sustenabil sau satisfăcător. În schimb, ne ajută să 
frecventăm platformele rețelelor sociale care resping această 
tendință - dar ele există! (Recunostinta numerosilor nutriti- 
onisti canadieni care fac aceasta munca utila.) Vom vorbi mai 
tarziu despre cum ne putem schimba obiceiurile, intre timp 
este însă important să recunoaştem că este in regula daca stim, 
în mintea noastră, cât de dăunătoare sunt comparatiile sociale 
şi totuși le facem. 


CREAREA CONEXIUNILOR 


Pentru mulţi copii este uşor să-și facă prieteni. Fi se află în 
acelaşi mediu, pe terenul de joacă, de exemplu. Un copil îl în- 
treabă pe altul cum îl cheamă. Poate şi ce face sau dacă îi plac 
câinii. Şi pe urmă, gata: devin prieteni imediat. 

Ca adulţi, este greu să ne facem prieteni sau relaţii. Vad 
adesea dovezi de acest fel la familiile implicate în sport. Am 
asistat şi am lucrat cu adulţi care plâng dacă copilul lor nu este 
primit sau este eliminat dintr-o echipă de sport. Părinţii sunt 
devastati pentru copilul lor, dar mai ales pentru că părinţii ce- 
lorlalti copii din echipă formează cercul lor de prieteni. Pentru 
părinţi, sentimentul comunităţii vine, de obicei, din lumea co- 
piilor lor. Pentru alții, poate avea legătură cu locul de munca: 
îşi pierd familia sau viata socială de la serviciu. Unde ne ducem 
să găsim conexiuni în afara acestor rețele? 

Pentru început, cred că este important să te ingrijesti in 
primul rând de relaţia cu tine însuţi. La maturitate, conexiunea 
şi apartenența trebuie să înceapă de la relaţia cu tine, apoi vin 
relaţiile cu ceilalți si abia la urmă relaţiile cu lumea larga. 


Cine ești și cine devii? 


În comedia romantică clasică Runaway Bride (De bună voie 
si nesilită de nimeni), în care Julia Roberts o joacă pe Maggie 
Carpenter, după o serie de relaţii eşuate, Maggie se simte pier- 
dută. Ea nici nu mai ştie cum îi plac ouăle! Gusturile şi pre- 
ferintele ei au fost influențate de relaţiile pe care le-a avut. O 
prietenă bună își face timp să-i gătească lui Maggie ouă în di- 
ferite feluri, pentru ca ea să-şi poată reinvata preferinţele. Din 
fericire, putem învăţa din nou şi ne putem reconecta la identi- 
tatea noastră adevărată în orice moment al vieţii. 

Te invit să-ţi iei un răgaz şi să te gândeşti dacă iti plac cu 
adevărat lucrurile care crezi că iti plac. Să începem cu câteva 
întrebări la care să reflectezi. Poti să le alegi pe oricare dintre 
ele. Nu există răspuns bun sau prost. Te invit să observi dacă 
nu-ți place o întrebare si dacă vrei să insiști asupra ei. Este 
util să observăm când intră în acţiune contorul rezistenţei 

noastre naturale, pentru că acest lucru ne ajută să evaluam ce 
se întâmplă cu adevărat dincolo de suprafaţă. De obicei, este 
un semn care ne arată că am atins un nerv, ceea ce este întot- 
deauna util în descoperirea de sine. 

Câteva întrebări simple cu care să începem procesul de re- 
flectie: 


e Imi place de mine? 

+ Mä consider o persoană plăcută? 

+ Imi place sa petrec timp cu mine? 

+ Ce mă face să mă simt competent? 

+ Ce mă face să mă simt puternic? 

+ Ce sentimente nu-mi place să trăiesc? 

+ Ce sentimente vreau să trăiesc mai intens? 

+ Care sunt țelul meu personal şi declaraţia de misiune 
pentru anul acesta? 

e Daca urmez acest curs al vieții, voi ajunge în final acolo 
unde vreau sa ajung? 

e Ince îmi găsesc bucuriile? Pacea? Calmul? 

+ Cand mă voi ierta în fine, pe mine însumi, pentru gre- 
şelile pe care le-am făcut? 

+ Cum îmi pot consolida ideea de a avea un tel? 

+ Cum îmi pot consolida simţul valorii? 

+ Care este întrebarea mea „de ce”? De ce sunt aici? 

+ Cine vreau să fiu? Ce roluri, identități si trăsături se 
potrivesc cu adevărat persoanei care sunt şi celei care 
vreau să devin? 

+  Gândeşte-te la un moment când ai fost mândru de tine. 
Cum poți ajunge să ai mai multe momente de acest fel? 


Repet, acestea sunt doar câteva întrebări menite să te ajute 
să te cunoşti si să-ţi identifici valorile si telurile personale. Daca 

este prea mult dintr-odată, te poţi opri la întrebări mai uşoare! 
Cum iti plac să fie gătite ouăle? Și acest lucru este important. 

Acum te poţi gândi la familie sau la cei care te sprijină so- 
cial: 


e Ce funcţionează? 

+ Ce nu funcţionează? 

e Cine se afla în colțul tau? 

e Cine vrea si este pregatit sa te ajute? 

+ Unde te simţi în siguranţă? 

+ Unde te simţi văzut cu adevărat? 

e Unde te simţi cel mai aproape de cel ce vrei să fii? 


Un sfat minunat peste care am dat este ca nu toti trebuie sa 
parcurga toate partile componente ale plasei noastre de sigu- 
ranţă. Pentru a dobândi repere de siguranţă si conexiuni mai 
profunde si mai numeroase trebuie să învăţăm să discernem 
unde trebuie să căutăm punctele de sprijin şi încurajare, în 
funcţie de nevoile noastre. Întâlnesc însă oameni care încearcă 
să-şi creeze grupuri de sprijin extrem de largi. Nu este necesar. 
Din experienţa acumulată în activitatea mea, am ajuns la con- 
vingerea că avem nevoie de un singur ,,insotitor-campion si 
grijuliu,” care să ne ajute si să ne sprijine. După părerea mea, 
această persoană trebuie să fie cineva care să stea în fata noastră 
pentru a ne proteja la nevoie. Va sta lângă noi cu respect. Va sta 
în spatele nostru ca să ne încurajeze. Şi ne va apăra, chiar şi de 
noi înşine, când va fi chemat. 

În boxul profesionist, sportivii aduc cu ei pe ring doi înso- 
titori: antrenorul secund principal şi încă unul secund. Pe tot 
parcursul meciului, cei doi urmăresc lupta vigilenti, dar de la 
distanţă. Numai în pauzele dintre runde unul dintre ei poate 
intra în ring pentru a-l sfătui şi a-l ajuta pe sportiv şi pentru 

„Singuri putem face atât de 
puţin; împreună putem face 
atât de mult. 


HELEN KELLER 


a-i acorda îngrijiri dacă s-a rănit. Pe măsură ce avansează în 
carieră acumulând succese, boxerii pot schimba secunzii care 
îi asistă în colţul ringului în timpul confruntărilor. 

Oamenii vin si pleacă. Rolurile îndeplinite de diverse per- 
soane în viata noastră se pot schimba - la alegere sau din anu- 
mite motive - sau pot rămâne aceleaşi. Ele fac parte din evo- 
lutie si progres. Dacă echipa care te însoţeşte evoluează odată 
cu tine, o poţi păstra toată viata. Alteori intervine schimbarea 
şi le cerem oamenilor să plece sau ne părăsesc ei singuri. Su- 
ferim. Pe urmă aducem la bord altă echipă. Ideea fundamen- 
tală însă este că niciun boxer nu va începe meciul fără să aibă 
o echipă în colțul său. Avem de învăţat o lecţie bună din cel 
mai bun film făcut vreodată despre sport, Rocky. Chiar dacă 
unul dintre secunzi ne părăsește, îl vom păstra în toate col- 
turile inimii şi sufletului. Cu toţii avem nevoie de un Mickey 
pentru Rocky al nostru - cineva care să ne iubească necondi- 
tionat, care ne înţelege pe toţi, dar care ne va si spune ceea ce 
trebuie să auzim, nu numai ceea ce vrem să auzim. Aşa cum a 
strigat Mickey la Rocky în cel mai prost moment al acestuia: 
„Ridică-te, nemernicule! Mickey te iubeşte.” 


Conexiuni în comunitate 


După ce ajungi să te cunosti şi să ştii ce vrei să devii cu adevărat 
şi cum vrei să fii văzut, este momentul potrivit să te gândeşti 
la relaţiile și legăturile tale din lumea reală. Pentru a face acest 
lucru ai nevoie de curaj şi hotărâre. A-ti face relaţii sau prieteni 
nu este pentru inimile slabe. Asa cum explică Eisenberger si 
Lieberman, respingerea poate duce la suferinţă în plan social.’ 
Dar poate duce si la comunitate si bucurie, ceea ce iti hrăneşte 
capacitatea de rezilienta. Este in regulă să inaintezi bland in 

direcţia în care vrei să te indrepti. Să ne oprim acum asupra 
comunității. 


+ Din ce comunităţi faci deja parte? 

+ Care dintre acestea ti se par mai avantajoase? 

+ Ce comunităţi preferi şi la care aderi din obligaţie? 
+ Din ce fel de comunitate vrei să faci parte? 


Este uimitor să vezi la câte cluburi, grupuri, organizaţii şi 
comunități poţi să aderi în lumea reală. Nu uita, este o dife- 
renta între a te potrivi şi a aparţine. La început, este normal să 
simţi că nu este locul tău acolo, dar cu timpul, pe măsură ce 
angajamentul tău ca membru al acelei comunităţi devine tot 
mai strâns, sentimentul de apartenenţă va deveni mai puternic. 
Important este să identifici în primul rând valoarea sau carac- 
teristica grupului care corespunde cel mai bine telului tău. De 
exemplu, dacă vrei să fii mai sănătos, poate te gândeşti să te 
înscrii la o sală de fitness. Pare logic. Din păcate, cei mai multi 
oameni se apucă să se înscrie, de la început, la ceva ce le este 
total necunoscut. Simţul comunităţii se construieşte treptat. 

Să zicem că cineva se hotărăşte să facă sport şi semnează ime- 
diat că se înscrie în nemuritorul program de fitness CrossFit. 
Văd adesea lucruri de acest fel. Oamenii vor să facă parte din 
comunităţi noi, asa că se duc fix în centrul acţiunii. Nu este cel 
mai bun lucru - apar frictiuni, pentru că, de îndată ce au păşit 
înăuntru, oamenii încep să se compare și decid imediat că nu 
este locul lor acolo. Sau urmează în continuare un program 
brutal de exerciţii, manati de mândrie, iar a doua zi abia mai 
reuşesc să păşească! Se gândesc că atunci când mâncau bis- 
cuiti Oreo şi se uitau la Netflix (obiceiul lor anterior) nu erau 
incapabili să urce un rând de trepte si trag concluzia că nu este 
locul lor la astfel de antrenamente. 

Sau alt exemplu: să spunem că te hotărăşti să devii vegan, 
din motive ce tin de etică sau de cosmetică. Te simţi ca naiba 
în timp ce corpul tău se acomodează cu noul sistem alimentar, 
așa că decizi: „Nu-i de mine!” Te apuci în grabă de regim şi pe 
urmă regreti la fel de repede. 

Un alt exemplu este modul în care îşi declară orientarea 
sexuală unii oameni. Simt că ar trebui să se avânte direct în 
miezul comunităţii gay - de exemplu ducându-se la un bar re- 
zervat homosexualilor. Dar este posibil ca, la început, să nu se 
simtă confortabil în mediul acela. lar membrii acelei comu- 
nitati ar putea să-i ridiculizeze pentru că nu-şi manifesta se- 
xualitatea „destul de adecvat, pentru că ei sunt bisexuali sau 
asexuali sau pentru că până atunci s-au aflat într-o relaţie he- 
terosexuală sau pentru că nu poartă îmbrăcămintea adecvată. 

Te invit să păşeşti cu precauţie pe drumul spre integrarea 
într-o nouă comunitate. Paşii mici făcuţi în direcţia cea bună 
sunt importanţi. Să zicem că vrei să fii mai activ. Există vreun 
tip de pregătire pentru începători, pe care l-ai putea încerca? 
Iti sugerez să începi cu o activitate bazată pe autocompasiune, 
ar fi un bun punct de pornire. De exemplu, exerciţii ușoare 
de yoga. Cred că este o alegere mai bună să începi cu exerciţii 
uşoare de yoga, decât să te duci la o pregătire intensivă de yoga, 
cu capre şi echipament marca Lululemon! Începe de la puţin; 
construieste-ti conexiunile având în minte un tel si o intenţie. 
Străduieşte-te să găseşti ceva ce ti se potriveşte, nu numai ceva 
în care să te integrezi tu. 

Un început modest cu o intenţie în minte este mai sus- 
tenabil pe termen lung. În ziua de astăzi societatea exercită 
asupra noastră o presiune prin care ne îndeamnă „aruncă-te, 
fir-ar să fie, fa-o!” Este o presiune care îmi aminteşte de aceea 
exercitată de colegii de liceu: „Fi, haide... toată lumea face 

asta... de ce ţi-e asa de frică? Esti laşă!” A face o încercare, a fi 
precaut şi a avea un scop nu înseamnă că te temi, că eşti laş sau 
plictisitor. Este o dovadă de inteligenţă! 

Mă fascinează să constat că, după atâta timp, cu toate pro- 
gramele de antrenament pe care le-am urmat, mersul pe jos 
este singurul exerciţiu la care nu am renunțat de treizeci de ani. 
Antrenamentele mele cardio de mare intensitate au durat 90 
de zile, în comparaţie cu cele 10.950 de zile cât am mers pe jos 
până acum. Schimbările mici aduc câştiguri uriaşe atunci când 
sunt făcute cu consecvență, cu un scop anume şi intenţionat. 
În fiecare zi îmi reamintesc singură că nu poți fi sănătos urân- 
du-te. Nu putem folosi mişcarea pentru a corecta alimentația. 
Nu ne putem face de râs ca să ne vindecăm. Starea de bine nu 
înseamnă totul sau nimic. Înseamnă micro-comportamente pe 
care le practicăm în fiecare zi şi care sunt pozitive, fortifiante 
şi blânde. Nu trebuie să aşteptăm ziua de luni ca să începem 
să exersăm pentru a ne îmbunătăţi starea noastră de bine. Nu 
trebuie să luăm acea ultimă „masă de seară” înainte de a începe 
să mâncăm ca să ne hrănim. (O numesc ultima masă de seară 
pentru că, înainte de a-şi pune în practică cel mai nou moft de 
regim alimentar, oamenii iau această ultimă masă de seară, la 
care mănâncă tot ce nu „ar trebui.” Nu aşa arată starea de bine.) 


CREDINȚA 


La începutul acestui capitol v-am vorbit despre activitatea 
echipelor de cercetare în zonele în care oamenii trăiesc peste 
100 de ani, aşa-numitele zone albastre. Un alt numitor comun 
al sănătăţii şi longevitatii care se intersectează cu apartenenţa, 
este credinţa. Ea este un exemplu pentru felul în care ne co- 
nectăm cu lumea din jurul nostru. Credinţa este ceva profund 

personal şi cultural, dar între diversele confesiuni existente in 
lume există numeroase asemănări. Este important să faci parte 
din ceva ce este mai mare decât tine. Comunitățile de credin- 
cioşi creează apartenenţă prin împărtăşirea aceleiaşi conştiinţe 
colective, pornind de la credinţa în ceva ce nu putem vedea, 
număra sau măsura. În toate religiile şi confesiunile apare 
ideea că putem crede în ceva ce există în afara timpului, ră- 
mâne constant si nu se schimbă în veci. Caracteristica de a ră- 
mâne neschimbat este ceva la care oamenii se pot conecta şi pe 
care pot conta. Credinţa, religia sau spiritualitatea pot acţiona 
pentru noi ca loc de odihnă stabil, când suntem obosiţi. Când 
viaţa este complicată, neiertătoare şi necruțătoare, aşa cum 
poate fi adesea, a aparţine si a fi în legătură cu ceva mai măreț 
înseamnă a avea o stâncă pe care să te poţi odihni si pe care 
să-ţi poţi lăsa îngrijorările. Credinţa are de asemenea capaci- 
tatea de a ne lega de trecutul nostru, de a fixa temelia viitorului 
şi de a hrăni speranţa pentru ziua de mâine. 

Am stat de vorbă recent cu o mamă care îşi pierduse fiul 
adult în urma unui suicid. Mi-a spus că ,,apartinea” unui grup 
din care nu voise niciodată să facă parte - al celor care ingro- 
paseră un copil. În durerea ei profundă găsise şi un neaşteptat 
sentiment al apartenenţei prin credinţă. Mi-a spus că era con- 
vinsă că fiul ei isi găsise in cele din urmă pacea, după multi ani 
de frământări. Altă mamă cu care am stat de vorbă mi-a spus 
că îşi pierduse de puţină vreme copilul mic. Ea nu avea patru- 
zeci de ani de amintiri de care să se agate, ca mama cealaltă. 
Mama cea tânără mi-a spus că îşi căutase refugiu în religie 
după ce şi-a pierdut copilaşul. ÎI invidia pe soţul ei pentru îm- 
păcarea pe care şi-o găsea prin rugăciune. Mama aceasta voia 
să creadă în ceva care o asigura că îşi va revedea din nou fiica. 

„Știam deja ce voiai să spui. 
Nu a fost nevoie să-ţi simt 
lipsa o viaţă întreagă, 
ca să-mi dau seama 
de acest lucru.” 


IMSTORM 


Regăsindu-şi credinţa, ea şi-a găsit şi alinarea într-o altă lume 
decât pe acest pământ. 

Experienţa fiecăruia este unică. Mă descurajează să văd 
că oamenii se jenează sau le este ruşine să-mi spună că senti- 
mentul lor de apartenenţă vine din credință. Nu este ceva de 
care să ne fie ruşine. Credinţa noastră nu este cu nimic mai 
puţin validă decât inspiraţia, motivaţia şi tendința omului de 
a se refugia in natură, artă sau muzică. Te invit să te bucuri 
indiferent unde găseşti o comunitate, putere, scop şi linişte su- 
fletească. Faci ceea ce te definește. Nu te frământa prea mult 
unde să găseşti refacere şi odihnă. Să ai credinţă adevărată este 
un dar pe care multi ar dori să-l aibă, dar care pentru atât de 
multă lume rămâne de neatins. 

A şti cine suntem, unde este locul nostru şi care sunt legă- 
turile noastre este vital pentru rezilienta de zi cu zi. Ne putem 
aduna rezistenţa interioară numai întorcându-ne la adevărata 
noastră identitate, la amintirile şi experienţele relaţiilor cu cei 
dragi, din prezent si din trecut. Cred că toţi oamenii din viata 
noastră cu care ne-am armonizat empatic sunt mereu alături 
de noi. Putem apela la amintiri din care să hrănim sentimentul 
de siguranţă, oriunde ne-am afla. 

Și mai cred că relaţia pe care o ai cu tine şi felul în care te 
tratezi singur vor avea un impact direct asupra felului în care 
îi laşi pe alţii să te trateze. Trebuie să ştii care este valoarea 
ta! Respectă comunităţile din care faci parte şi ai grijă de ele 
cu atenţie şi cu devotament. Dar fii atent: dacă petreci mult 
timp în preajma cuiva, vei deveni la fel ca persoana respectivă. 
Dacă nu vrei să semeni cu ea, nu rămâne acolo. Cercetătorii 
au demonstrat că începem să semănăm cu cei cinci oameni 
lângă care petrecem cel mai mult timp.” Alege cu atenţie. Si 
tine minte: esti unul dintre cei cinci! 

„Perspectiva noastră este 
o constelație de atitudini, mentalități 
şi emoţii care formează o lentilă 
prin care privim lumea." 


CAPITOLUL 7 


PERSPECTIVA 


ESTE DESTUL DE SIMPLU SA DEFINESTI perspectiva in arta. Este 
vorba despre cum putem reprezenta un obiect bidimensional, 
de exemplu într-un desen, astfel încât să redăm imaginea co- 
recta a înălțimii, latimii, adâncimii si poziţiei, atunci cand îl 
privim dintr-un anumit punct. Adoptarea unei perspective 
in propria viata nu este tot atât de clară. Perspectiva in acest 
caz este o constelație de atitudini, mentalități si emoţii care 
formează o lentilă prin care privim lumea. Să identificăm de 
unde porneşte modul în care ne-am construit perspectiva şi 
chiar noţiunea de schimbare a perspectivei ar putea să devină 
foarte bine o muncă de o viaţă. Conceptul de adoptare a unei 
perspective personale este cel de-al doilea pilon al modelului 
rezilientei. 

Perspectiva poate fi considerata o aliniere intre doua ele- 
mente fundamentale: atitudini sau mentalitati si emotii. Sa 
privim mai intai atitudinea sau mentalitatea. Carol Dweck a 
popularizat termenul de „mentalitate, mai exact „mentalitate 


wo? 


de creștere” si „mentalitate fixă” în lucrarea sa Mindset: The 

New Psychology of Success (Mindset. O nouă psihologie a suc- 
cesului). Cartea a avut un impact semnificativ asupra educaţiei 
dintr-un motiv foarte valabil. Dweck a afirmat că felul în care 
încadrăm provocările este mai util şi mai important pentru 
dezvoltarea noastră. Mentalitatea este atitudinea pe care o 
adoptăm atunci când ne confruntăm cu o provocare. Ea mai 
poate fi privită şi prin prisma modului în care interpretăm ca- 
uzalitatea unui eveniment. 

De exemplu, fiul meu Hunter este un jucător de baschet de- 
osebit de talentat. Oamenii spun că este un sportiv înnăscut. 
Alţii spun că este muncitor şi disciplinat. Prima idee - Hunter 
are calități înnăscute - sugerează că este un sportiv capabil 
datorită unor factori predeterminati, cum ar fi înălțimea, gre- 
utatea și IQ-ul. Acestea sunt trăsături relativ fixe. Invers, per- 
soana care recunoaște că realizările lui Hunter se datorează 
dăruirii lui, muncii neobosite şi sacrificiului își manifestă 
mentalitatea de creştere. Fa atribuie succesul lui Hunter și pri- 
ceperea pe care a dobândit-o dedicatiei cu care se antrenează 
pe teren timp de peste douăzeci de ore pe săptămână. 

Desigur, fiecare are o linie de referință pentru ce înseamnă 
abilitate relativă (trăsăturile fixe), dar ce facem cu această refe- 
rinta este un indicator mai valoros pentru ceea ce suntem cu 
adevărat capabili să devenim. Să recunoaştem şi să credem că 
efortul, insistența, angajamentul şi dedicatia care contribuie la 
succesul general in sport sau în viata este miezul unei menta- 
litati de creștere. 

Atitudinea pe care o adoptăm când învăţăm si ne con- 
fruntăm cu provocările este extrem de importantă. Atitudinea 
pozitivă poate chiar compensa lipsa unei priceperi: literatura 
referitoare la mentalitate arată că, dacă îi oferim cuiva un feed- 
back într-un fel care pune în evidenţă capacitatea acestuia de a 

dobandi priceperea lipsa, acea persoana se va simti motivata sa 
continue — de exemplu: „Încă nu stăpâneşti acest lucru corect” 
Cuvântul functional este „încă? Atunci când auzim acest cu- 
vânt, mesajul transmis este că într-o zi am putea dobândi acea 
pricepere. În schimb, când auzim „nu poţi face acest lucru, 
punct, ni se sugerează că nu vom fi niciodată în stare să facem 
acel lucru. Chiar dacă literatura dedicată mentalitatii afirmă în 
acest caz un adevăr, cred că putem adăuga acestei idei cât de 
important este ca persoana respectivă să creadă cu adevărat 
că este capabilă de acel „încă” şi că are potenţial. Dacă un pro- 
fesor îi spune unui elev că încă nu înţelege un concept mate- 
matic cum ar fi, de exemplu, ordinea operaţiunilor în algebră, 
cu speranța că elevul se va simţi încurajat, dar elevul nu crede 
că va înţelege vreodată algebra, atunci toate intenţiile bune şi 
discursul pozitiv vor cădea pe teren steril. Nu speranţa şi opti- 
mismul sunt implantate în inima elevului, ci mai degrabă încă 
şi mai multă dezamăgire, sentimentul că nu va pricepe nicio- 
dată. 

Pentru a aborda această dimensiune suplimentară a men- 
talitatii şi potenţialul ei de a nu funcţiona, dacă persoana în 
cauză nu crede că sarcina este posibilă, să ne uităm la rolul 
emotiei. Deși oamenii de ştiinţă behavioristi au susținut si au 
demonstrat că gândirea se află pe primul loc şi abia după aceea 
emoția sau afectul, pentru multi dintre noi sentimentele par 
a fi într-o legătură directă sau pot acţiona simultan. Distanţa 
în timp dintre gând și sentiment este atât de mică încât cele 
două par să acţioneze simultan. În definiţia pe care o dau eu 
perspectivei, raportând-o la rezilienta, mentalitatea şi emoția 
sunt aliate, nu variabile de tip cauză-efect. În prezent, gândirea 
pozitivă este extrem de populară în domeniul autoajutorării; 
totuși, încă o dată spun, mă întreb câţi oameni cred că greşesc 

pentru ca nu simt acest mesaj. Este important sa ne aliniem 
sentimentele. 

Sustin de multă vreme că cea mai mare distanţă din lume 
este de multe ori cea dintre cap si inima. Pe plan intelectual 
pot sa cred cu convingere sau sa stiu ceva temeinic. Sunt ca- 
pabila, cu toata anvergura mea intelectuala, sa stiu ca ceva este 
adevarat, dar inima mea poate resimti in continuare anxietate, 
spaima sau durere. Or, mintea imi poate reveni la un anumit 
gând in repetate rânduri, în ciuda faptului că „sunt capabilă de 
mai mult decât atât.” 

Pentru mine, perspectiva trebuie să treacă dincolo de prac- 
tica intelectuală a pozitivitatii si potenţialului. Trebuie să ne 
aliniem capul şi inima. Prin această aliniere putem într-adevăr 
să ştim şi să credem şi prin urmare putem acționa corespun- 
zător. Este nevoie să stim şi să simţim că trebuie să fim au- 
tentici. Din nou, mentalitatea şi atitudinea, care se manifestă 
în sentimentele noastre şi beneficiază de intuiţia noastră, sunt 
cele care formează perspectiva autentică. Vă voi prezenta câ- 
teva cazuri, pentru a clarifica această idee. 


O IMPORTANTĂ SCHIMBARE DE PERSPECTIVĂ 


Terminasem o prezentare pentru peste trei sute de militari, 
femei şi bărbaţi, dintr-o bază a armatei. Discutasem toată du- 
pă-amiaza despre rezilienta, rezistență mentală si gestionarea 
suferinței emoţionale. Un ofițer s-a apropiat de mine şi mi-a 
spus că aprecia ceea ce avusesem de spus si că dorise să intal- 
nească o persoană ca mine, pentru a pune o întrebare. Voia 
să ştie de ce era „blocat? În prezentarea pe care o făcusem mă 
oprisem asupra ideii că uneori ne blocăm într-un punct, acesta 
fiind un semn că undeva există o informaţie nerezolvată, care 
trebuie stocată în alt mod. 

Ofiterul mi-a explicat ca in ultimii treizeci de ani ai cari- 
erei sale militare fusese plecat de mai multe ori in misiune in 
străinătate. S-a gândit că văzuse multe lucruri pe care o per- 
soană obișnuită nu le poate vedea. Pierduse oameni buni si 
cunoscuse pe propria piele suferinţa războiului și a serviciului 
militar. Ofiţerul mi-a spus că din fiecare misiune cineva se în- 
toarce acasă nu numai cu răni fizice, ci şi cu cicatrici emoti- 
onale. Mi-a mai spus că aceste cicatrici nu se văd, dar că cei 
apropiaţi le pot simţi. „Probabil că pentru străini acești soldaţi 
par a fi bine, dar familiile lor vă vor spune că nu sunt. Poate fi 
vorba despre coşmaruri, iritabilitate sau doar o privire pier- 
dută, dar omul iubit nu s-a mai întors acasă așa cum a plecat.” 
Ofiţerul mi-a spus că acesta era punctul în care se blocase. 
„Am trăit aceleaşi evenimente cu cei care au fost diagnosticati 
cu sindrom de stres posttraumatic, dar eu nu l-am avut. Ce nu 
este în regulă cu mine, doamnă doctor?” m-a întrebat. „Sunt 
un ticălos lipsit de inimă? Nu înţeleg de ce unii oameni ajung 
să sufere atât de mult” Retinandu-si lacrimile, mi-a spus: „Eu 
de ce nu am clacat?” 

Am vorbit puţin despre cum a intrat în armată şi de ce a 
rămas acolo atât de mult. Mi-a explicat că după fiecare mi- 
siune şi experienţă simte că a devenit mai puternic. Viziunea 
lui asupra lumii s-a lărgit. Fiecare misiune i-a adus mai multă 
compasiune și preţuire pentru viaţă. Mi-a spus că fiecare ex- 
perienta l-a făcut să-și iubească mai mult familia şi să-şi dea 
seama că armata era vocaţia lui. După cum am observat, părea 
că în timp ce mulţi alții reveneau acasă cu stres posttraumatic, 
el venea cu creștere posttraumatică. Ca și când timpul ar fi stat 
în loc. Zgomotul făcut de trei sute de soldaţi s-a estompat în 
fundal. Acest ofiţer experimentat s-a uitat la mine de parcă 
tocmai descifrasem un cod. A incuviintat dând din cap şi m-a 

luat de mână. Mana lui mare, brazdata de cicatrici vizibile o 
făcea pe a mea minusculă. Cu deosebită blandete şi delicateţe 
mi-a spus: „Da, doamnă doctor, aveți dreptate. Eu am ales 
să mă dezvolt. Abia astept să mă duc acasă şi să-i spun soţiei 
mele.” 

Când descoperim un adevăr, mintea, corpul şi sufletul 
nostru se aliniază, iar perspectiva noastră devine limpede 
precum cristalul. Însă, este important să subliniez, nu vreau 
să spun că stresul posttraumatic este o alegere. În exemplul 
nostru, persoana respectivă a făcut legătura cu acest cadru sau 
a identificat procesul de creştere, care s-a dovedit a fi adevărat 
în cazul său. 


O MICĂ, DAR IMPORTANTĂ SCHIMBARE 
DE PERSPECTIVĂ 


Să privim același lucru și din alt punct de vedere. În fiecare 
toamnă, copiii din şcolile gimnaziale de pe tot cuprinsul pro- 
vinciei Ontario participă la un eveniment numit cros. Elevii 
din clasele 3-8, cu o pregătire minimă, iau parte la o cursă de 
alergare ce se desfăşoară de obicei într-un parc sau într-o zonă 
protejată. Câştigătorii de la fiecare categorie de vârstă sunt 
invitaţi să concureze şi la nivelul următor. Pentru că sunt o 
mamă care are şi serviciu, uneori programul de muncă nu-mi 
permite să ajung la unele dintre evenimentele copiilor, dar mă 
duc să-i iau la sfârşit. 

Odată i-am spus Avei că urma să vin s-o iau din parc la sfâr- 
şitul zilei. Când am ajuns şi am văzut-o pe Ava de la distanţă, 
simțul meu de mamă ştia deja că nu avusese o zi prea bună. 
Am văzut-o că încerca să se stăpânească - ca să nu izbucnească 
în plâns obișnuieşte să-şi muşte buza de jos. Apropiindu-mă de 

ea, m-am gândit ce puteam să-i spun ca să o consolez: „Draga 
mea, nimeni nu ia în serios un cros”; „lar acesta nu va apărea 
în curriculum vitae”; „Oricum te vei putea înscrie la o şcoală 
bună.” Gândurile de felul acesta m-ar fi putut linişti pe mine, 
dar pe un copil de zece ani, nu prea. 

Când m-am apropiat de Ava, nu aveam nimic de spus care 
să o fi liniştit, aşa că am strâns-o doar în braţe, cât am putut de 
tare. În siguranţa îmbrăţişării mamei, toate emoţiile pe care 
Ava se străduise să le ţină în frâu au copleşit-o. Am dus-o pe 
fiica mea hohotind de plâns într-o parcare. Printre suspine și 
lacrimi mi-a spus: „Mama, mă simt atât de umilită!” Ca mamă 
şi psiholog, m-am simţit îngrozitor. Mă îngrijorează copiii 
care se simt umiliti. Pentru un copil este emoția cel mai dificil 
de gestionat, din care îşi revine cel mai greu. Umilirea duce 
la trauma. Umilirea naște ruşine. Iar ruşinea ne fură pur si 
simplu viata. Este mai uşor să sprijini un copil furios sau trist, 
decât să încerci să ajuţi un copil care se simte umilit. Tot ce pu- 
team face era să o tin mai departe în braţe. „Mamă, am ieșit pe 
locul doi’, mi-a spus ea. Mintea mea n-a procesat informaţia 
chiar imediat. „Ava, glumeşti? Am crezut că este ceva serios! 
Pentru numele lui Dumnezeu, eu ţin lecţii despre perspectivă 
şi este clar că tu nu ai niciuna!” Ava s-a tras înapoi şi mi-a spus: 
„Perspectiva mea este clară, mamă: am fost prima dintre cei 
care au pierdut azi!” 

Am rămas fără grai. Îmi amintesc că în clipa aceea mi-am 
spus: Doamne sfinte, ce-am făcut! Cum de am crescut un copil 
atât de concurential, de sensibil? Mi-am spus că Ava nu avea 
perspectivă şi că trebuia să remediez acest lucru mai târziu. 
Dar, aşa cum cred că pot să relateze multi părinţi, viata merge 
mai departe şi uiţi de lipsa de perspectivă a copilului! 

Fix un an mai târziu, cand infamul cros s-a desfăşurat din 
nou, Ava isi pregătea sacoşa pentru ziua respectivă. Mi-am 
adus aminte ce se întâmplase cu un an în urmă. 

„La naiba! Ava, nu ne-am ocupat de perspectiva ta asupra 
cursei, am spus eu la o clătită. Hai să avem o mică discuţie 
despre diferența dintre a fi concurent şi a fi participant. Ar 
trebui să fie o distracţie. Nu-l lua prea tare în serios si nu fi 
asa de dură cu tine” Ştiam în sufletul meu că aceste cuvinte 
se evaporau şi că Ava nici nu le auzea. S-a uitat la mine cu o 
privire de gheaţă și a proclamat: „Nu anul ăsta, mamă. Crosul 
ăsta îl câștig.” 

Am început să povestesc afirmând că uneori îmi scapă, 
probabil, unele evenimente şi de obicei acest lucru mă raneste. 
Atunci a fost diferit. M-am gândit la cros binecuvântând bu- 
curoasă faptul că aveam ore la universitate şi nu puteam asista 
la desfăşurarea lui. De fapt, nu am vrut să fiu de fata, gândin- 
du-mă că Ava va îmbrânci alti copii, iar eu nu voiam să văd 
aşa ceva! 

La sfârşitul zilei am luat-o pe Ava din parc, la fel ca în anul 
anterior. De această dată zâmbea şi a venit spre mine alergând 
nerăbdătoare. Pentru o clipă m-am gândit că nu voiam să fi 
câștigat - m-am gândit ca se îndrepta spre perfectionism și 
standarde irealizabile în viitor. Am hotărât că era în interesul 
ei să minimizez semnificaţia unei victorii, ca să o protejez de 
suferinţe viitoare. 

N-a fost cea mai bună decizie a mea! Aruncându-se în bra- 
tele mele jubilând de-a dreptul, a strigat: „Astăzi a fost cea mai 
frumoasă zi din viata mea!” Iar răspunsul meu, de care nu sunt 
prea mândră, a fost: „Chiar aşa? Atât de mult le pasă oamenilor 
de un cros?” De îndată ce am rostit cuvintele, am știut că i-am 

dat Avei motiv să facă terapie la vârsta adultă! Mi-am cerut 
scuze imediat şi i-am cerut să-mi povestească cum a fost. 

Ava mi-a explicat că a fost extraordinar şi că era mândră de 
ea, deşi a ieșit pe ultimul loc. Creierul meu se străduia din nou 
să ţină pasul. În cazul când v-aţi întrebat vreodată dacă psiho- 
logii știu cum să se poarte cu copiii lor, vă asigur eu, nu știu! 
Tot ce mi-a dat prin cap să spun a fost: „OK, povesteşte-mi mai 
mult despre cum a decurs ziua.” 

Ava mi-a explicat că, în pofida pregătirii ei şi a dorinţei de 
a câştiga, şi-a schimbat planurile pe parcurs. Alt copil, care în- 
tâmplător avea nevoi speciale, a întrebat-o pe Ava dacă voia să 
alerge împreună. Iar Ava a ales să alerge alături de prietena ei. 
„Mama, a fost ceva atât de special! Am avut o cursă grozavă 
şi în ultima clipă am lăsat-o să termine înaintea mea, ca să nu 
iasă ultima!” 

Stăteam în parcare ascultând-o pe Ava povestind despre 
cros şi lacrimile mi se rostogoleau pe obraji. A ridicat pri- 
virea spre mine si m-a întrebat: „Mama, am făcut bine? De ce 
plângi?” I-am răspuns: „Da, Ava, ai făcut bine. Asta înseamnă 
perspectivă şi sunt cum nu se poate mai mândră de tine.’ 


PERSPECTIVA ÎN ACȚIUNE 


Pentru mine, perspectiva înseamnă exersarea agilitatii minții. 
Putem fi avizi să ne atingem telurile. Putem fi concentrați si 
hotărâți. Dar la o adică, ne putem schimba rapid gândirea. În 
imaginea de ansamblu, este cu adevărat important şi modul în 
care putem stabili priorităţile. 

Vă dau ca exemplu participarea mea la o întâlnire regio- 
nală recentă, la care se discutau schimbări majore în peisajul 
educational. Rolurile oamenilor aveau să se schimbe si exista 

posibilitatea de a trebui să redenumim anumite poziţii. Po- 
zitiile continuau să existe, dar titlurile şi responsabilitatile se 
puteau modifica. În sală se simţea nivelul crescut de anxietate 
şi oamenii erau innebuniti de ideea schimbării. În momentul 
acela mi-am pus întrebarea la care mă întorc mereu când se în- 
trevede o schimbare şi când frica pare scăpată de sub control: 
„Îmi va afecta această schimbare familia?” Am recunoscut 
imediat că nu va avea niciun impact asupra familiei mele și 
anxietatea s-a evaporat. Un membru al grupului a exclamat: 
„Această măsură va omori departamentul şi oamenii vor fi de- 
vastaţi.. Am replicat cu voce tare şi destul de răspicat, ca să 
audă tot grupul: „Nu, nu va omori pe nimeni.” O femeie m-a 
întrebat cum puteam să rămân atât de calmă în fata perspec- 
tivei de schimbare la locul de muncă. Am răspuns: „Pentru că 
exact despre asta este vorba - despre muncă. Dar nu ne ame- 
ninta niciun pericol real.” 

Ei bine, as fi putut striga în vânt, din trei capete. Se pare că 
a-ți păstra perspectiva într-o încăpere in care ceilalți nu o prea 
au nu-ţi aduce multă apreciere. 

Alt exemplu se referă la folosirea limbii şi perspectivă. Să ne 
gândim, de exemplu, la ce se întâmplă când oamenii afirmă lu- 
cruri precum: „Vai de mine, poţi să mori pentru desertul asta,” 
sau „l-aş omori dacă ar face aşa ceva, sau „Brrr, trebuie să mă 
duc să-mi văd părinţii de Ziua Recunostintei - drumul este 
un calvar.” Pentru oamenii care au suferit o pierdere, moartea 
cuiva şi o traumă reală, limbajul acesta hiperbolic produce 
furie. Perspectiva devine mai severă în condiţii de pierdere și 
durere. Perspectiva se formează şi în funcţie de sistemul nostru 
de valori. Cuvintele sunt importante. Când oamenii folosesc 
un limbaj încărcat emoţional ca cel din exemplele anterioare, 
se mărește clivajul nerostit între cei care au trecut printr-o 

trauma si cei care nu au trecut. Daca ai trecut printr-o trauma, 
iti trăieşti viata ca şi cum nu ai mai fi la fel cu toți ceilalți. Esti 
diferit. Între tine şi restul lumii există o diferenţă invizibilă. Voi 
vorbi mai mult despre acest subiect mai târziu. 


PERSPECTIVA PRACTICĂ 


Ma interesează cum putem ajuta oamenii să-și dezvolte 
un simț al perspectivei sănătos, fără să treacă neapărat prin 
traume, suferinţe, dureri sau pierderi. Pentru a rezolva această 
problemă putem porni de la ideea fundamentală potrivit că- 
reia suntem, prin structura noastră, făcuţi să luptăm. Suntem 
meniti să trecem prin dificultăţi. Dacă viata nu ne aruncă în 
fata provocări, nu ne schimbă. 

Nu suntem făcuţi să trecem prin copilărie şi adolescență 
nevatamati. Din păcate, multi părinţi cred că trebuie să-și 
protejeze copilul de tot şi de orice. Bineînţeles, trebuie să ne 
protejăm copilul de pericole şi ameninţări adevărate. Trebuie 
să ne ocupăm de bătăliile pe care ei nu sunt pregătiţi să le în- 
frunte, dar trebuie, în acelaşi timp, să le acordăm şansa de a 
învăţa şi de a creşte. Scriitoarea Barbara Coloroso, o respec- 
tată conferentiara şi consultantă în domeniul parentingului si 
învățământului, spune că trebuie să le oferim copiilor ocazia 
de a învăţa să ia decizii adecvate vârstei lor. Exemplul ei clasic 
pentru copiii foarte mici este întrebarea: pijamaua roșie sau 
cea albastră. Ea îi invită pe părinţi să-şi întrebe copilasul: „Di- 
seară când mergem la culcare, ai vrea să pui pijamaua albastră 
sau pe cea rosie?”! Poate părea simplist, dar copiii foarte mici 
care învaţă să ia decizii adecvate vârstei lor încep să-şi dez- 
volte încrederea în propria persoană. Când sunt într-o încă- 
pere plină de adulţi şi nimeni nu este în stare să decidă unde ar 

fi mai bine să mâncăm - „Nu ştiu, unde ai vrea să mergem?” 
„Nu ştiu, dar tu unde ai vrea?” — râd în sinea mea spunân- 
du-mi, Dacă părinții v-ar fi lăsat să vă alegeți pijamaua, nu am 
fi avut acum acest dezastru! Trebuie să-i lăsăm pe copii să ia 
decizii, să înţeleagă consecinţele normale şi să înveţe din ele. 
În psihologie folosim termenul „eşec înainte” Este posibil să 
ne confruntăm cu o nereușită, dar acea nereuşită este un pas 


înainte în procesul de învăţare. 


PERSPECTIVA ÎNVĂȚĂRII 


Perspectiva se formează pe măsură ce înaintăm în vârstă, iar 
când adulţilor nu li s-a oferit ocazia să înveţe că există conse- 
cinte, se zbuciumă. În educaţie vorbim de o abordare numită 
„parentingul elicopter: Este acea situaţie în care sistemul pa- 
rental se învârteşte în jurul copilului, pregătit să intervină la 
cel mai mic semn de pericol sau dificultate. Ca educator, simt 
lipsa părinţilor elicopter, pentru că acum ne confruntăm cu 
un obicei de parenting cunoscut drept „parenting în plug de 
zăpadă” sau, dacă ne referim la un spaţiu cald, îl putem numi 
„parenting - maşină de tuns iarba.” 

În acest caz ideea este că, spre deosebire de părinţii elicopter, 
care intervin ori de câte ori se iveste un pericol, părinţii - plug 
de zăpadă curăţă perfect cărarea înaintea copilului, astfel încât 
acesta nici nu-şi dă seama că ar exista vreo problemă. Se for- 
mează de aici un copil care nu ştie să rezolve probleme, să ia 
decizii sau să înveţe din greşeli şi care de obicei este lipsit de 
abilitatea de a-şi construi o perspectivă. Iată exemplul unui pä- 
rinte - plug de zăpadă care avea intenţii bune, dar care nu îi 
făcea copilului niciun bine! 

Un părinte mi-a dat telefon să-mi spună că era foarte ingri- 
jorat, fiindcă fiul lui urma să fie scos dintr-o echipă de baschet 
de elită, la care juca de două sezoane. Părintele se temea de im- 
pactul pe care l-ar fi putut avea respingerea asupra fiului său. 
Mă întreba pe mine, pentru că studiez rezilienta, ce ar trebui 
să facă. M-a durut inima pentru el. Ca părinte care am făcut 
parte din nenumărate comisii de selecţie în multe sporturi, am 
înţeles îngrijorarea acestui tată şi cât de greu este să-ţi vezi co- 
pilul trecând prin încercări de acest fel. Ca părinţi ne simţim 
neputincioşi. 

Ca tată, voia să ştie cum îl putea sprijini pe fiul său la bas- 
chet, dacă își pierdea locul în echipă. I-am vorbit despre tot ce 
ştiam mai preţios în legătură cu rezilienta. Michael Jordan nu 
a reușit să intre în echipa de baschet a liceului. Tom Brady s-a 
calificat pe locul 199 în selecţia Ligii Naţionale de Fotbal. Am 
întocmit un plan pentru familia respectivă si m-am preocupat 
să-i sprijin să treacă prin această situaţie. După o pauză lungă, 
tatăl mi-a spus: „Crezi că dacă ajut financiar echipa, vor fi obli- 
gati să-l selectioneze pe fiul meu?” 


PERSPECTIVA RAFINATĂ 


Aşa cum am mai spus, mulţi dintre cei cu care am lucrat şi care 
şi-au rafinat perspectiva îmi povestesc că au reușit să facă acest 
lucru după o mare pierdere, suferință sau traumă. Intenţia mea 
este să ajut oamenii să-şi construiască o perspectivă fără a fi 
obligaţi să treacă printr-o asemenea durere profundă. Cred că 
acest lucru este posibil cultivând empatia şi compasiunea. Tre- 
buie să ne păstrăm inima modestă. Si putem, dacă le suntem 
de folos altora. Nu este niciodată prea devreme să începem. 

Sheri Madigan gi colegii ei de la Alberta Children’s Hospital 
Research Institute* scriu că părinţii si fraţii îi pot învăţa pe alţii 
ce este empatia, arătându-le cum să valorifice sentimentele; 
cum să facă legătura dintre sentimente, gânduri şi comporta- 
mente; şi construind acasă un climat de empatie.” Ca adulți, 
putem aplica aceste practici în viata personală si profesio- 
nală. Cand ne loveşte o mare tragedie şi o vedem la stiri, ni se 
spune adesea să-i ținem aproape pe cei dragi sau să le spunem 
ce simţim înainte de a fi prea târziu. În acel moment, cei mai 
mulți dintre noi ne oprim, ca să-i mai strângem o dată în braţe 
sau le telefonăm să le spunem că îi iubim. Din păcate, recădem 
apoi în capcana suprasolicitărilor, suntem prea ocupați şi ne 
bazăm pe faptul că cei care contează cel mai mult pentru noi 
ştiu deja acest lucru. 

Un exercițiu important pe care îl poţi face ca să-ţi rafinezi 
perspectiva este să pui în aplicare lista lucrurilor care contează 
cel mai mult. Poţi să o faci printr-un exerciţiu numit flux de 
scriere liber. Aşterne pur şi simplu ideile pe hârtie. Fără să ju- 
deci - notează! 


e Pentru ce esti recunoscător? 

+ Fara ce nu poti trai? 

e Ce fel de persoană vrei să fii? 

e Daca te-ar descrie cineva in cinci cuvinte, care ar fi 
acelea? 


e Care ai vrea tu sa fie acele cuvinte? 


Foarte repede intocmim liste cu ce avem de facut, dar ra- 
reori facem liste cu „a fi” Scrie-ti propria listă cu „a fi” In 


* Institutul din Alberta care se ocupă de cercetări medicale pentru copii 
(n. trad.) 

perioada in care am trecut prin izolarea impusa de COVID-19, 
când soţul meu lucra si el de acasă, plus trei adolescenţi care 
făceau şcoală de acasă, plus doi câini şi trei pisici salvate, unul 
dintre punctele de pe lista mea cu „a fi” era zilnic „fii răbdă- 
toare!” Toţi aveau nevoie de un partener, de un părinte calm şi 
prezent, nu de unul nervos şi obosit. 


e Cine vrei să fii? 
+ Ce vrei să-și amintească copiii din copilăria lor? 


Sau: 


+ Cum vrei să-şi amintească de tine prietenii si familia? 

+ Ince fel de corp vrei să trăieşti? (Trăieşti acum într-un 
corp plin de regrete, durere şi dezamăgire sau într-un 
corp plin de recunoştinţă, bucurie şi calm?) 


Mă doare inima să văd cât de multi oameni trăiesc cu re- 
gretul că nu şi-au făcut inventarul vieţii înainte de a-i lovi tra- 
gedia. „Măcar daca...” sunt cuvintele pe care aş dori să nu fie 
nimeni obligat să le rostească. 

Mă linişteşte şi faptul că mărimea de la blugi si curăţenia 
casei nu mă vor urmări până în mormânt. Iar dacă dintr-un 
motiv sau altul te urmăresc, iti acord permisiunea să le ignori. 
Să ne canalizăm energia spre ceva care contează cu adevărat. 
Doar nu vrei să ajungi să spui la sfârşit „Măcar de-aş fi încercat 
să ajut oamenii la fel de mult cât m-am străduit să slăbesc cinci 
kilograme!” 

Aşa cum îi spun micului meu trib de cinci oameni, tot ce 
ştiu sigur în viață este că atunci când voi pleca din această 
lume, voi pleca iubindu-i mai presus de orice. 

„Când schimbi felul 
în care privești lucrurile, 
lucrurile pe care le privești 
se schimbă.” 


WAYNE DYER 


ASOCIEREA OBICEIURILOR 


Este util sa ne obisnuim sa ne exprimam recunostinta in fiecare 
zi. Recunostinta este antidotul anxietatii si te ajută sa mentii 
o perspectivă clară. Nu poţi să te gândești in același timp cu 
ce ai fost binecuvântat şi ce te frământă. Exercitiul comporta- 
mental pe care îl recomand se numeşte asocierea obiceiurilor. 
James Clear are o carte extraordinară despre acest subiect: 
Atomic Habits: An Easy & Proven Way to Build Gooh Habits 
& Break Bad Ones (Atomic Habits. O cale uşoară si eficientă de 
a-ți forma obiceiuri bune şi a scăpa de cele proaste); dacă vrei să 
mergi mai departe în exersarea schimbării obiceiurilor, această 
carte este cea mai bună în domeniu. 

Pe scurt, ideea cu asocierea obiceiurilor este următoarea: 
dacă vrei să-ţi formezi un comportament nou, care să de- 
vină obicei, împerechează-l cu un obicei pe care îl ai deja. De 
exemplu: sunt un băutor de cafea înveterat. Este un obicei pe 
care îl practic în fiecare dimineaţă, neabătut. Oriunde m-aş afla 
pe lumea aceasta, primul gând al zilei este să găsesc cafea. Nici 
măcar nu trebuie să fie o cafea bună. Nimeni nu-mi spune: 
„Mâine dimineaţă, Robyne, să nu uiţi să bei cafea când te tre- 
zesti!” Este un obicei înrădăcinat. Fie, poate că este o depen- 
denta. 

Acum, dacă vreau să-mi schimb un comportament sau 
să adaug unul nou, trebuie să-l asociez cu băutul cafelei. În 
fiecare dimineaţă când iau în mână cana de cafea, gestul îmi 
aminteşte să-mi exersez noul obicei. În acest caz, recunoştinţa. 
Cu o cană de cafea caldă în mână, mă gândesc la lucrurile 
care contează cel mai mult. Îmi exprim recunoştinţa pentru 
familia mea, pentru sănătate, pentru posibilitatea de a le veni 
în ajutor altora şi îmi spun rugăciunea. Ritualul cafelei a de- 
venit o sărbătorire cotidiană a Zilei Recunostintei, în care sunt 

mai puţine vase de spălat si mai puţină curăţenie de facut. Îmi 
încep ziua cu gândul la tot ce am şi este binecuvântat. Este fas- 
cinant că pierdem douăzeci de minute încercând să găsim ceva 
pe Netflix, dar multi dintre noi nu reuşim sau nu avem timp sa 
ne gândim că am putea să numărăm binecuvântările din viata 
noastră! Putem schimba însă această stare de fapt. Ne trebuie 
doar câteva obiceiuri noi în arsenal! 

Care este cel mai bun obicei de la care poţi să pornesti şi pe 
care îl poţi asocia pentru a te ajuta să-ţi mentii perspectiva? 

Poate că furtunile pe care le-ai întâmpinat în viata nu au 
fost menite să te distrugă, ci mai degrabă să netezească drumul 
pentru ceva mai bun. Nu poţi duce o viata pozitivă, având o 
gândire negativă. Perspectiva are importanţă. Instrumentul cel 
mai uşor disponibil pentru menţinerea perspectivei este mind- 
fulness. 

„Nu timpul este cel care vindecă, 
ci acceptarea.” 


CAPITOLUL 8 


ACCEPTAREA 


RENUMITUL ACTOR CANADIAN MICHAEL J. FOX, Cel care s-a 
remarcat interpretându-l pe Alex P. Keaton in filmul de tele- 
viziune Family Ties si pe Marty McFly in clasicul serial Back 
to the Future, este un adevarat campion al acceptarii. Diagnos- 
ticat in 1991 cu un inceput de Parkinson, Fox este un exemplu 
viu de rezilienta. In cartea sa Looking Up: The Adventures of an 
Incurable Optimist (Priveste inainte. Aventurile unui optimist 
incurabil), Fox arată cat de mult l-a tentat să se izoleze de toţi 
şi să sufere în singurătate şi tăcere. Când i s-a pus diagnosticul, 
a vrut să ridice ziduri și să se protejeze de lumea exterioară. În 
schimb, a învăţat importanţa încurajării, pe care o descrie ca 
perspectivă psihologică, intelectuală si spirituală care l-a ajutat 
să accepte şi să se lupte cu boala Parkinson. Fox sintetizează 
perfect acceptarea: „Acceptarea nu înseamnă resemnare; în- 
seamnă să înţelegi că ceea ce este este şi că trebuie să existe o 


cale de a trece prin așa ceva.”! 

Lucrand cu oameni, inclusiv cu studenti timp de aproape 
doua decenii, intrebarea care mi s-a pus cel mai des a fost 
»De ce?” 

+ Dece mise întâmplă mie acest lucru? 

+ Decear face el așa ceva? 

+ Dece simt asa? 

+ Am facut totul exact cum trebuia, de ce s-a întâmplat 

acest lucru? 

+ Nu sunt oameni buni, de ce au primit acest lucru? 


Lista ar putea continua la nesfârşit. Din când în când cineva 
îmi punea o întrebare de alt fel şi întotdeauna simţeam o gură 
de aer proaspăt! „Robyne, iată povestea mea. Cum mă descurc 
cu ea? Ce ar trebui să fac? Cu cine să discut? Încotro să mă în- 
drept?” Îmi amintesc că mă simt uşurată atunci când oamenii 
mă întreabă cum să acţioneze. Întrebările care încep cu „de ce” 
îmi arată că te-ai blocat încercând să înţelegi situația. Am în- 
tâlnit oameni care au rămas blocaţi în întrebarea „de ce” toată 
viata, fără a găsi vreodată răspunsul. De parcă întrebarea ar 
răsuna într-o cameră cu ecou. Ne întoarcem la ea când suntem 
obosiţi, coplesiti sau epuizați, pentru că ne este un fel de pri- 
eten vechi - prezentă permanent şi ușor accesibilă. 

Nu întâmplător primele departamente academice au fost 
cele de filozofie veche, iar unii ar putea susţine că filozofii 
pun şi astăzi aceeaşi întrebare, „de ce”! Pentru că întrebările 
ne permit să rămânem alături de ele. Filozofăm, cântărim, ne 
întrebăm, ne imaginăm, facem ipoteze. Toată gândirea aceasta 
este minunată, dar nu ajungem cu adevărat la niciun răspuns - 
şi astfel rămânem blocaţi. 

Vedem si întrebări importante ale vieţii care ne tin blocaţi, 
precum „Ce înseamnă o viata bună?” Majoritatea filozofilor la 
care ne raportăm au diverse păreri despre această întrebare! 

Aristotel a considerat ca era vorba despre folosirea facultatilor 
rationale. Socrate a crezut ca o viata buna se bazeaza pe ca- 
pacitatea omului de a reflecta asupra existentei sale si de a-si 
pune intrebari cu privire la lumea inconjuratoare. Platon a 
susținut că viata bună înseamnă să aspiri către o cunoaştere 
superioară şi să te dedici binelui comun. Pentru mine, intere- 
sant este faptul că aceeași întrebare li se adersează oamenilor 
care apelează la psiholog. Dar direcţia este cu totul diferită. În 
psihologie vom vedea probabil răspunsuri care se aliniază ideii 
de autoajutorare. 

Deci, cum facem să ne referim la partea de viaţă, dincolo 
de aceea de gândire? Răspunsul: acceptarea. Scopul pe care îl 
urmărim prin acceptare este să trecem de la întrebările care 
încep cu „de ce, la cele referitoare la acţiune. Este interesant 
că acceptarea este simplă în teorie, dar în practică nu este la 
fel de uşoară. Este util să ţinem minte că oricât de mult ne-am 
gândi la autoperfectionare, nu vom compensa lipsa acceptării 
de sine. 

Psihologii specializaţi în terapie cognitiv comportamen- 
tală vorbesc despre importanţa felului în care vedem lumea, 
pentru că acesta ne determină comportamentul. În domeniul 
terapiei cognitiv comportamentale (sau TCC) există practica 
recadrarii sau difuziunii. Un exemplu simplu ilustrează prac- 
tica recadrării, bazată pe puterea limbajului: dacă le spun co- 
piilor că trebuie să-şi facă curăţenie în cameră, răspunsul lor 
natural este să se opună şi să fie dezamagiti. Puţini sunt cei care 
le spun copiilor că trebuie să lase temele şi să se ducă la dis- 
tractie. Şi chiar dacă le-am spune copiilor că trebuie să se ducă 
să se distreze, de exemplu la o petrecere, simpla noţiune de a 
fi obligaţi să se ducă şi să se distreze face activitatea respectivă 
mai puţin simpatică! 


ACCEPTAREA | 165 


Daca modificăm exprimarea înlocuindu-l pe „trebuie” cu 
„ai putea să, adăugăm o nuanţă de privilegiu şi entuziasm. 
În practică, am putea spune ceva de genul: „Aş putea să învăţ 
să-mi gestionez stresul” Formularea stimulează curiozitatea, 
valorificarea oportunității şi interesul, pentru că implică exis- 
tenta unei eventuale soluţii. La polul opus, formularea „Trebuie 
să găsesc o cale de a combate stresul” produce şi mai mult stres 
şi chiar frământare. Daca nu ai reuşit deja să combati stresul, 
cât de probabil este să reusesti de acum înainte? 

Este uimitor cât de repede se linistesc oamenii atunci cand 
descoperă o nouă perspectivă asupra provocării sau situației 
lor dificile. Iar aceasta este una dintre valorile fundamentale 
ale psihoterapiei. Terapeutul iti va arăta ca într-o oglindă ceea 
ce vede că îi spui, poate punând altfel accentul sau adăugând 
câteva detalii fundamentale. Ador momentele când oamenii 
spun „aha; procesând deodată informaţia într-un mod diferit, 
rupând astfel lanţul îngrijorării, fricii şi ruşinii sau când ideile 
dau buzna printr-o fereastră nou deschisă şi oamenii sunt cu- 
prinși de usurare si bucurie. 

Uneori mă simt frustrată, pentru că aceste momente se pe- 
trec când vor ele! Mi-ar plăcea să se producă mai repede. De 
exemplu, treceam nu demult printr-o situaţie dificilă la muncă 
şi eram atât de nervoasă încât nu reuşeam să-mi adun mintea 
şi inima. Din punct de vedere intelectual ştiam cum trebuia 
să reactionez, dar emoțiile nu mă ajutau. În drum spre casă 
mi-am dat seama că, dacă situaţia aceea nu ar fi fost atât de 
stresantă şi dificilă, nu m-aş fi gândit niciodată să-mi schimb 
locul de muncă. Dacă nu as fi plecat de acolo, nu aş mai fi scris 
această carte! Am avut nevoie de acea furtună ca să-mi croiesc 
un drum nou, pe care altfel nu l-aș fi descoperit. 

Uneori acceptarea este evaziva. In acest caz avem nevoie să 
stam de vorbă cu alţii şi să găsim sprijin. Terapia este un mijloc 
care ne ajută să ne descoperim drumul când suntem blocaţi. O 
persoană de încredere te poate ajuta să scoţi la lumină ceea ce 
te reţine. 

O altă idee care trebuie avută în vedere în legătură cu ac- 
ceptarea este că unii oameni ar putea să nu fie pregătiţi să se 
elibereze şi să meargă mai departe. Îmi amintesc de discuţia 
cu un militar care mi-a spus că, dacă „ar trece peste” ceea ce 
i s-a întâmplat în timpul misiunii, ar însemna că îşi dezamă- 
geste camarazii care au făcut sacrificiul suprem. Acest militar 
îşi simţea coșmarurile, relaţiile rupte şi furia permanentă ca pe 
o pedeapsă pentru că se întorsese acasă viu. Altă dată am stat 
de vorbă cu o mamă care își pierduse fiul. Mi-a spus că s-ar fi 
simţit copleșită de vinovăţie şi rușine dacă ar fi avut o zi bună. 
Dialogul ei interior negativ ar fi ridiculizat-o cu acuzaţii de 
genul: „Ce fel de mamă eşti? Fiul tău este mort şi tu mănânci la 
restaurant?” Această mamă suferea de nevoia de a-și întreţine 
suferinţa în semn de loialitate fata de fiul ei. 

Să le spui oamenilor că trebuie să treacă peste și să meargă 
mai departe nu funcţionează. Trebuie să înțelegem caracterul 
complex pe care îl are pentru om fiecare poveste şi fiecare ex- 
perienta. 


NU VREM O ECHIPA 
ÎN CARE TOȚI SUNT TOM BRADY! 


Dar nu toate situaţiile de acceptare se referă la o pierdere. 
Unele au legătură cu felul în care ne vedem pe noi înşine în 
lume. Pentru exemplul următor este bine să ştim că Tom Brady 
este fundaș în Liga Profesionistă de Fotbal American (NFL) 

„Majoritatea situaţiilor 
se vor rezolva în cele 
din urmă, dar nu toate. 
Uneori vei lupta vitejeste 
și vei pierde. Alteori te vei 
strădui din răsputeri, dar vei 
înțelege că nu există alta 
soluţie decât să renunti. 
Acceptarea este o încăpere 
mică, în care nu răzbate 
niciun zgomot.” 


CHERYL STRAYED 


care a jucat la echipa New England Patriots douăzeci de se- 
zoane și a câștigat şase din cele nouă campionate anuale Super 
Bowl la care a participat. Este un mare sportiv şi tipul clasic de 
legendă a fotbalului american. În calitatea mea de suporter al 
echipei Dallas Cowboys îmi vine greu să scriu aceste cuvinte, 
dar faptele sunt fapte. 

După o prelegere la o bază militară, un soldat tânăr m-a în- 
trebat dacă îi pot acorda un minut din timpul meu. Mi-a spus 
că voia să ştie ce să faci atunci când nu poţi accepta ceva. Mi-a 
spus direct: „Niciodată nu mă voi putea împăca cu faptul că 
am doar 1,67 m - niciodată, dar niciodată. Toată viata am fost 
scund si am muncit mai mult decât toţi ceilalți, dar nu con- 
teaza.” 

Soldatul mi-a spus că suferința comparatiei sociale nu-l 
părăseşte niciodată - era obsedat de faptul că „întotdeauna 
este tipul cel mai scund din încăpere” şi de poreclele care i 
se atribuiau. Era în fruntea clasei la pregătirea militară şi cel 
mai grozav din lume pentru o clipă doar, până când vedea fo- 
tografia. Mi-a spus că pe lângă ceilalți ofiţeri părea un copil. 
„Lumea îmi joacă o festă crudă în fiecare zi, doamnă doctor, 
a continuat el. „Nu mă pot gândi decât la asta - sunt mic ca 
naiba!” 

Am fost uimită de intensitatea furiei acestui soldat îm- 
potriva lui însuşi. Mie mi se părea că era de înălțime medie! 
Mi-am dat seama că povestea pe care o scrisese despre el în- 
susi era o naraţiune perpetuă, care genera un cerc vicios. Am 
tras adânc aer în piept. Am dat din cap afirmativ. M-am gândit 
cum i-as fi putut oferi cel mai bun sprijin în acel moment. Cred 
că oamenii pot fi bine intenţionaţi când vor să ajute, dar de fapt 
inrautatesc situaţia. De exemplu, m-am gândit câţi i-ar spune 
„Nu eşti chiar atât de scund! Înălțimea medie în America este 

» 
! 


Sau, 
cu cizmele sunt sigură că ajungi la 1,73 m!” Cei mai mulți vor 


1,70 - nu ai decât trei centimetri mai putin. Las-o baltă 


să-i împiedice pe alții cât mai repede sa fie suparati sau să se 
simtă prost, pentru ca nu le place să aibă in preajmă asemenea 
trăiri. De aceea, când încearcă să liniștească un om supărat, 
o fac de fapt în beneficiul propriu. Este important totuşi sa 
privim adevărul în fata şi să acceptăm sentimentele oamenilor, 
chiar dacă nu suntem de acord cu ele. 

În cazul acela, îmi amintesc că m-am gândit: Când sunt 
atâtea lucruri pentru care trebuie să-și facă griji un militar, tu te 
framanti că esti scund! Scuteste-md! Bineînţeles că nu am rostit 
cu glas tare aşa ceva. În schimb, i-am arătat ca într-o oglindă 
ce auzeam si ce vedeam în cuvintele lui. Am recunoscut ani 
întregi de frustrare şi furie în legătură cu înălțimea lui. Îmi 
amintesc că m-am uitat în jur, la marea de militari din preajma 
noastră si am văzut sute de exemple de oameni care nu aveau 
toți aceeaşi înălțime sau formă. L-am întrebat pe noul meu 
prieten dacă îi plăcea fotbalul. S-a dovedit că era suporter al 
celor de la New England Patriots. L-am întrebat „ce s-ar în- 
tâmpla dacă toţi jucătorii echipei ar avea exact același gabarit si 
aceeaşi siluetă? Ce-ar fi dacă toţi ar avea aceeași constituţie ca 
Tom Brady, fundaşul? Cum s-ar descurca Tom Brady ca mij- 
locaş sau running back?” 

Soldatul a râs. Mi-a spus că în ciuda înălțimii impresio- 
nante a lui Tom (1,93 m), jocul ar fi un dezastru. Ar fi groaznic 
dacă Tom ar juca pe alt post, mi-a spus el. 

Atunci l-am întrebat cum ar fi dacă toţi cei cincizeci şi cinci 
de jucători dintr-o echipă din Liga Profesionistă de Fotbal 
American ar avea exact aceeaşi înălțime. Cum ar fi dacă toţi cei 
1760 de jucători din cele treizeci şi două de echipe ar fi la fel? 
Mi-a spus că greutatea unui sportiv şi rolurile diferite în joc 

faceau farmecul meciului! Unul mic si agil, care trece alergand 
pe lângă un fundaş uriaş. A mai spus că, dacă toţi jucătorii ar 
fi la fel, jocul ar semăna cu un sport de roboţi şi că probabil nu 
i-ar mai plăcea. 

I-am explicat că diversitatea face lucrurile interesante. I-am 
recomandat să se gândească la ce putea să facă bine, pentru 
că avea înălțimea pe care o avea. Soldatul a râs şi mi-a spus 
printre hohote că, având mâinile şi picioarele scurte, putea 
face mai multe flotări, pentru că are de parcurs o distanţă mai 
scurtă decât ceilalți! Ne-am strâns mâinile prieteneste şi sol- 
datul a plecat. Nu îi ştiu numele, dar, dacă dă întâmplător peste 
acest paragraf, sper să ştie că mă gândesc la el ca la un uriaş. 


SĂ TRĂIEȘTI O VIAȚĂ STUDIATĂ 


În miezul acceptării stă obişnuinţa de a trăi o viata studiată. 
Nu putem folosi acceptarea, dacă nu suntem preocupaţi de ea. 
Trebuie să fim atenţi la sentimente, gânduri si comportamente, 
precum şi la impactul pe care îl produce fiecare dintre acestea. 
Trebuie să ne oprim, să observăm şi să reflectăm. Cred că 
multi dintre noi încercăm „să folosim” acceptarea din zbor, cu 
rezultate nereușite si sporadice. Avem aşteptări nerealiste de la 
inima noastră, cerându-i „să se ocupe rapid de acest lucru.” Nu 
avem răbdare şi suntem exagerat de critici. 

Acceptarea cere timp. În comparaţie cu felul în care ne vin- 
decăm rănile fizice, nu suntem prea abili să ne judecăm sufe- 
rinta emoţională. Părinţii ai căror copii suferă de boli mentale 
spun uneori că ar prefera să aibă copilul lor o suferinţă fizică. 
Sustin că ar fi mai uşor de tratat, oamenii şi-ar da seama ca 
copilul are nevoie de ajutor şi că suferinţa lui este reală. 

Alta observatie este aceea ca trebuie sa ne facem timp 
pentru a exersa acceptarea. Trebuie să ne odihnim în fata 
emoţiilor. Adesea, încercarea de a accepta seamănă cu repa- 
rarea benzii de alergare, în timp ce este folosită pentru sprint! 
Aceasta nu este o intervenţie practică şi nici lipsită de pericol, 
de fapt. Acceptarea este un proces. Are nevoie de timp, spaţiu 
şi intenţie. În primul rând trebuie să fim ferm hotărâți să 
acordăm prioritate sănătăţii emoţionale. În al doilea rând, ne 
formulăm intenţia. Apoi ne configurăm practica zilnică prin 
care răspundem şi sprijinim intenţia. În fine, ca în orice com- 
portament pe care îl practicăm zilnic, acest exerciţiu va de- 
veni obicei, iar obiceiul va deveni o nouă concepţie. Cu timpul, 
noua concepţie va deveni unul dintre nenumăratele obiceiuri 
din depozitul comportamental al autocontrolului. Va trebui, 
probabil, să ne reevaluăm priorităţile din când în când. 

Întrebările cu „de ce” sunt enervante şi ne revin în gând. 
Se întâmplă mai ales când suntem obosiţi sau coplesiti. Obi- 
ceiurile legate de enervantele întrebări care încep cu „de ce” 
sunt declanşate de multe evenimente care produc nesiguranţă. 
În cele din urmă, dacă ne-am fixat această intenţie şi suntem 
ferm hotărâți, vom începe să petrecem mai putin timp între- 
bându-ne de ce şi să mergem înainte. Un exerciţiu excepţional 
în sprijinul acestei practici este să ţinem un jurnal. Cercetările 
întreprinse de James W. Pennebaker arată că notarea în jurnal 
îmbunătăţeşte memoria de lucru, deoarece creierul este eli- 
berat de povara de a tine totul în sine şi ne poate ajuta să orga- 
nizăm şi să procesăm trauma.? Jurnalul duce la claritate și avem 
nevoie de el pentru a începe procesul de acceptare. Un coleg 
mi-a recomandat să încerc exercițiul propus de Julia Cameron 
ca practică de dimineata.? Am avut emoţii la început, dar este 
o bijuterie de activitate. Ideea este să scrii în fiecare dimineaţă 

trei pagini de gândire liberă. Îmi place grozav ideea de a face 
acest lucru dimineața, pentru că, aşa cum explică şi Cameron, 
acela este momentul în care se spune că vălul ego-ului este cel 
mai subţire. Este uimitor să vezi cum ni se poate schimba ziua 
atunci când o începem de la intenţie şi nu pe pilot automat. 
Dacă nu ai mai ţinut un jurnal până acum, poate ai vrea să 
începi cu texte scurte. Iti sugerez să începi cu exprimarea recu- 
nostintei. Jurnalul de cinci minute (intelligentchange.com) este 
o introducere blândă. Sau poţi începe folosind doar un biletel, 
pe care să notezi răspunsurile la aceste întrebări: Pentru ce eşti 
recunoscător? Ce lucru simplu poţi să faci pentru a-ţi exprima 
recunoştinţa? 

Cred că recunoştinţa este antidotul pentru o inimă anxi- 
oasă. Gândeşte-te noaptea la cântecul lui Bing Crosby „Count 
Your Blessings” (Numără-ți binecuvântările) în loc să dormi.” 


ACCEPTAREA ESTE O OPȚIUNE 


Nu putem sta cu mâinile în sân, aşteptând să vină ziua în care 
să ne acceptăm viaţa pe deplin. Trebuie să începem chiar acum 
să vedem cum facem. 

Îmi aduc aminte că într-o sală de gimnastică am dat peste 
acest citat: „Să fii obez este greu. Să te faci sănătos este greu. 
Alege ce preferi să fie greu." Este foarte adevărat și în privința 
acceptării. Să rămâi blocat este greu. Să accepti este greu. Alege 
ce preferi să fie greu. 

Până la urmă, acceptarea este o opțiune. S-ar putea să vrei 
într-o zi să faci această alegere şi, când se va întâmpla acest 
lucru, vei fi bine pregătit să te apuci de „greul cel nou” al accep- 
tării. Nu există un drum clar pentru a face acest lucru - trebuie 
să-l faci să aibă sens pentru tine. Abordarea cea mai eficientă 

„Trebuie sa renuntam 
la viata pe care ne-am 
planificat-o, ca să o putem 
accepta pe aceea 
care ne așteaptă. 


JOSEPH CAMPBELL 


pe care am întâlnit-o până acum a fost aceea de a accepta mo- 
mentul pe care il traiesti chiar acum, nu intreaga experienta. 

După moartea unei ființe dragi am purtat povara suferinței 
ani întregi. La a cincea comemorare a morții ei m-am hotărât 
să-mi fac un tatuaj în amintirea acestei persoane. Nu m-aș fi 
gândit niciodată că așa va fi primul pas pe calea acceptării. Dar 
după ce mi l-am făcut, durerea a fost puţin mai mică, pentru 
prima dată după cinci ani. Acum port însemnul ei pe piele, asa 
că inima mea şi-a găsit, în fine, un punct de sprijin pe care să-şi 
uşureze povara. Mi-am putut aduce aminte de viata ei, in loc 
să mă frământe întrebarea de ce a murit. Vă rog să ţineţi cont 
că nu recomand să vă tatuati in orice situaţie! Vă povestesc 
doar, ca să arăt că există un drum pentru fiecare, dar nu mereu 
acelaşi. Căutaţi ocazia de a face primul pas. Tatuajul meu îmi 
aminteşte că nu trebuie decât să accept momentul în care mă 
aflu. Momentul din prezent este într-adevăr singurul pe care 
îl avem. Acceptarea prezentului poate semăna cu alegerea de 
a fi stoic. Înseamnă să alegi să exersezi disciplina mentală în 
momentul respectiv, ca să nu aluneci pe un drum care te lasă 
sleit şi abandonat. 


EMOȚIILE CA PROFESORI, NU CA DUȘMANI 


Ca specialist în behaviorism, îmi dau seama că am o mică pro- 
blemă în legătură cu emoţiile! Îmi place să mă concentrez pe 
comportamente, pentru că pe ele le putem număra, măsura, 
modifica si educa. Emotiile, pe de altă parte, sunt neclare, im- 
predictibile, trecătoare, dăunătoare si splendide. Sunt greu de 
precizat. Le iubim şi le detestăm pe toate laolaltă. 

Când ne gândim la acceptare, este important să recu- 
noastem rolul important al emoţiilor. Oamenii care au trecut 

prin provocări importante au tendinţa să se simtă ,,diferiti” - 
ca şi când s-ar situa în afara normei. Partea emoţională este 
extrem de dificilă pentru cei care au trecut printr-o traumă. 
Bessel van der Kolk, autorul cărții The Body Keeps the Score: 
Brain, Mind and Body in the Healing of Trauma (Corpul nu uită 
niciodată), este o sursă excepţională pentru cei ce au nevoie să 
aprofundeze subiectul acceptării traumelor. El spune că scopul 
este de a face teribilele sentimente şi temeri mai tolerabile, de a 
crea spaţiu pentru vindecare. 

Este imperativ necesar să recunoaştem și să admitem că 
vindecarea emoţională este la fel de importantă ca şi vinde- 
carea fizică. Prin urmare, sănătatea emoţională este la fel de 
importantă ca şi sănătatea fizică. Contezi ca om. Eşti un tot ca 
persoană. 

Oamenii care au trecut printr-o traumă emoţională resimt 
uneori ecouri mai dificil de procesat decât evenimentul în 
sine. Cred că reglarea emoţională poate fi de ajutor în acest 
caz. După ce am reușit să ne controlăm emoţiile, putem exersa 


acceptarea. Trebuie să deprindem însă câteva tehnici. 


Terapia dialectic comportamentală (TDC) 


O modalitate de abordare a emoţiilor şi de exersare a acceptării 
provine din domeniul terapiei dialectic comportamentale.* Un 
exemplu de aplicare practică a acestei teorii este acceptarea 
radicală. Scopul acestei abordări este să schimbe tiparele de 
gândire perturbatoare si să le reincadreze într-un mod mai util 
şi pozitiv. Iată un exemplu: 

Notaţi răspunsurile în scris şi apoi rostiti-le cu glas tare. Re- 
vedeti-le ori de câte ori este necesar. 

+  Precizează evenimentul: În clasa a l1l-a, am trecut 
printr-un episod sever de bullying. 


+  Precizează cauza evenimentului: Eram nou-venita la 
şcoală. Nu mă integram. Eram percepută ca un outsider. 


+  Precizează sentimentele: Mă supăr, sufăr, am gânduri 
frustrante despre felul în care mă tratează ceilalți ado- 
lescenti. Sunt furioasă că profesorii şi administratorii au 
permis să se întâmple aşa ceva. Adulții din şcoală au 
ştiut că eram în pericol şi că eram atacată. Mi-e ruşine 
şi sunt dezamăgită de mine însămi, pentru că nu am 
ripostat mai puternic. Nu le-am cerut ajutorul părin- 
tilor mei. 

+  Precizează care este planul: Amestecul de sentimente 
este real, dar nu-mi mai foloseşte acum. Aleg să merg 
mai departe. Să mă agat în continuare de aceste senti- 
mente înseamnă să permit actului de bullying şi com- 
portamentului neadecvat al adulților să mă rănească. 
Ura distruge vasul în care este purtată. Aleg să accept 
că s-a întâmplat si aleg să scot la lumină aceste emoţii. 


Emotiile lăsate în voia lor au tendinţa de a duce la stigma- 
tizare, de aceea vrem să ne abordăm emoţiile cu autocompa- 
siune şi nu printr-o lentilă critică. Cercetările arată că trebuie 
să acceptăm atât evenimentele, cât și interpretarea pe care o 
dăm noi acestor evenimente. Trebuie să le acceptăm în fata al- 
tora sau numai in fata noastră. Îmi place cum a rezumat acest 
lucru Wendy De Rosa: „Vindecarea înseamnă că tu simţi emo- 
tiile, recunosti că Ego-ul tău suportă întâmplarea si Sufletul 
tău are capacitatea să le domine pe toate.” 

O altă temă majoră pe care o întâlnesc în legătură cu acest 


subiect este importanţa acceptării de sine și a iertării de sine. 

Uneori, cea mai importantă barieră in calea acceptării nu vine 
de la lumea exterioară - ci de la noi înşine! Ne straduim să ne 
iertăm pe noi înșine, iar când reuşim, în fine, rezultatul este 
de o putere uluitoare. Acesta ar putea foarte bine să fie cel mai 
greu lucru de făcut. 

Perioada sentimentului de vinovăţie a durat prea mult. Poţi 
accepta ideea că ai făcut tot ce ai putut în momentul respectiv? 
Poţi afirma cu tărie că ai învăţat ceva din experienţa prin care 
ai trecut? Iti dai seama că a persevera în acelaşi fel nu-ţi face 
bine? Esti gata să alegi in ce fel vrei să-ţi fie greu? Oricare ar fi 
fost evenimentele din trecutul tău, acum eşti aici şi contezi, la 
fel şi viitorul tău. 

„Niciodată nu vom sti cât de profund 
ne poate influența speranţa, pe noi si 
pe cei din jurul nostru." 


CAPITOLUL 9 


SPERANTA 


DEPRESIA ESTE O BOALA CARE distruge speranta. Nu spunem 
acest lucru când vorbim despre ea, dar cred că ar fi util să o 
facem. După părerea mea, depresia se instalează atunci când 
corpul nu mai poate să spere. Cred că în adâncul conștiinței, 
printre straturile şi poveştile de viaţă care ne fac să fim cei ce 
suntem, există o flacără. Foarte asemănătoare unui indicator, 
această flacără este mică, dar puternică. Este intensă şi esen- 
tiala pentru a ne menţine inima vie. Joacă un rol important 
pentru a păstra aprins focul sufletului. Dacă ea se stinge, ne 
pierdem speranţa. Iar în absenţa luminii ne simţim goliti, reci 
şi singuri. 

Orice se poate spune despre viata mea, dar nu că s-a des- 
făşurat linear. Am supravieţuit în două situaţii în care flacăra 
mea s-a stins. Lumea a devenit întunecată si lipsită de sens, 
iar eu am simţit că locul meu nu mai era acolo. Nu m-am mai 
simţit om. Trupul și gândurile proprii mi-au devenit străine. 
Simteam că nici măcar respiraţia nu se mai producea automat. 
Uneori, stând singură, cu privirea pierdută cu totul în altă 

parte, mă surprindeam că rămâneam fără aer. Sistemele mele 
automate deveneau şi ele consumatoare de efort, iar eu nu mai 
aveam resurse pentru niciun efort. 

La şaisprezece ani fusesem institutionalizata, dimineaţa ma 
dusesem la un liceu obişnuit, iar după-amiază eram mutată 
într-un spital de psihiatrie. O asistentă socială drăguță, cu ex- 
perienta, pe nume Kipp, a tras semnalul de alarmă. Când m-a 
văzut la școală în ziua aceea, Kipp a ştiut că lumina mea de 
control se stinsese şi că eram într-un real pericol. 

În societatea occidentală există tendinţa de a trata proble- 
mele de sănătate emoțională la fel ca pe cele de sănătate fi- 
zică: folosind medicamente. Sunt convinsă că medicamentele 
joacă un rol în multe forme de sănătate şi stări de bine şi că 
pot fi folosite pentru a oferi corpului și minţii ocazia de a se 
stabiliza şi de a se odihni, noi însuşindu-ne în acest răstimp 
diferite competenţe pentru gestionarea provocărilor cu care 
ne confruntăm fiecare. Dar pentru afecțiunile din sfera sana- 
tatii emoţionale, medicamentele ar trebui să reprezinte doar o 
parte a intervenţiei. Este necesar să tratăm omul în ansamblul 
său. Eu am avut nevoie să știu că exista ceva si de partea cea- 
laltă a suferinţei, a bullying-ului, a autoagresiunii şi a ruşinii. 
Între momentul prezent și posibilul viitor exista un zid impe- 
netrabil. Viaţa era un puzzle imposibil de rezolvat. Constiinta 
de sine era fracturată şi nu mai putea fi reparată, în cazul meu. 
Pierdusem orice speranţă. Şi, în special pentru mine, medica- 
mentele au complicat episoadele, pentru că nu le luam regulat 
sau corect. Privind înapoi, îmi dau seama că tratamentul de 
care aveam cea mai mare nevoie era odihna, renaşterea și un 
efort consistent de redobândire a speranţei. 

Sunt lângă tine fără să te judec, în cele mai negre unghere ale 
disperării, durerii şi autoagresiunii. Cunosc această suferință. 

Pentru ca am trecut prin ea, sunt irevocabil schimbata. Recu- 
nosc şi cred in durerea suferinţei umane şi respect experiența 
tuturor celor care se află într-un iad personal. Dacă îmi spui că 
te doare, te cred. Daca îmi spui că ti se sfasie pielea de tristeţe, 
te cred. Dacă îmi spui că ti se strânge pieptul si ti se strivesc 
plămânii din suferința neputinței, te cred. Dacă îmi spui că nu 
te vei mai simţi niciodată bine şi în siguranţă, te cred. Orice 
simți şi oricum te simţi este o realitate. Te cred. Şi intenţia mea 
aici este să-ţi adresez invitaţia blândă de a reflecta la ideea re- 
aprinderii unei scântei a speranţei. Speranţa este la fel de reală 
ca şi sentimentele tale. 


CUM NE REDOBÂNDIM SPERANȚA 


Aşadar, cum reaprindem acea flacără? Cum regăsim şi cum 
ne păstrăm din nou speranţa, după ce ea ne-a părăsit? Cum 
începem să credem din nou? Fiecare trăieşte speranţa în felul 
său. În activitatea mea, stand de vorbă si ascultând poveştile 
multor oameni din întreaga Americă, am ajuns la un adevăr. 
Îmi amintesc că puţine au fost momentele în care, ca om de şti- 
inta, am întâlnit cu deosebită claritate, încredere şi convingere 
ceva atât de semnificativ încât să-mi dau seama că depăşeşte 
momentul prezentului. Iată ce s-a întâmplat. 

Ca de obicei în momentele care iti schimbă viata, ziua a 
început ca oricare alta. Tineam o prelegere la o bază militară, 
în fata câtorva sute de oameni. După prezentare, s-a apropiat 
de mine un grup de soldaţi care mi-au spus că reveniseră din 
misiune de curând. La început, am făcut o conversaţie uşoară, 
care a devenit însă una serioasă. Voiau să afle cum isi puteau 
sprijini câţiva colegi care nu făceau uşor tranziţia spre viata 
de după întoarcerea acasă. Ei erau bine, dar altor membri ai 

„speranţa este 
ancora sufletului.” 


EVREI 6:19 


diviziei lor le era greu să se reintegreze in familii. I-am întrebat 
dacă, în comparaţie cu ceilalți, făcuseră ceva deosebit sau unic 
în sensul ajutării familiilor în procesul reintegrării. Au dat din 
cap că nu şi mi-au spus că nu se puteau gândi la nimic special. 

Unul dintre soldaţi părea mai preocupat si a spus că ei, cei 
din grup, promiseseră că atunci când vor reveni din misiune, 
nu dacă vor reveni, vor duce la bun sfârşit orice proiecte cas- 
nice pe care le vor dori partenerii de viata! Altul mi-a spus că 
înainte de plecare zugrăvise jumătate din bucătărie. Încă unul 
a izbucnit în râs şi mi-a spus că pusese parchet în cea mai mare 
parte din living, dar nu peste tot. Fiecare avea o poveste despre 
un anumit proiect pe care trebuia să-l termine la întoarcerea 
acasă. Au râs împreună gi aşa s-a legat conversaţia. 

Putin după aceea am stat de vorbă cu unul dintre superiori. 
L-am întrebat cum îşi reiau soldaţii legăturile de familie după 
absente îndelungate. Ca cineva care a studiat atașamentul, 
consider că subiectul are un impact deosebit pentru rezilienta 
de zi cu zi. Ofițerul mi-a spus că fiecare membru al efectivului 
militar are probabil un mod propriu de a aborda pregătirea și 
sprijinirea familiei înainte şi după participarea la o misiune. 
M-am interesat de militarii despre care am vorbit mai înainte, 
pe care îi aşteptau liste de proiecte casnice sau care începuseră 
un proiect înainte de plecare şi îl lăsaseră făcut doar pe jumă- 
tate. 

Ofiţerul, foarte serios și cu multă experienţă, a tras adânc 
aer în piept si a dat din cap confirmând că ştia despre ce era 
vorba. „Doamnă doctor, cred că băieţii aceștia lasă ceva în 
urmă ca un semn de speranță pentru cei dragi, că se vor în- 
toarce. Sotiile vor vedea în fiecare zi proiectul facut pe juma- 
tate si vor spune: «Ar face al naibii de bine să se întoarcă si să 
termine treaba!»” A râs încetişor şi a continuat. „Nu m-ar mira 

deloc dacă unii dintre băieţii aceştia s-au înţeles ca, in cazul in 
care unul dintre ei nu ar mai veni înapoi, ceilalți să ducă lista la 
bun sfârșit pentru fratele lor!” 

În momentul acela am descoperit un adevăr: speranţa este 
o alegere. 

Când simţim că ne-a părăsit speranţa în viata, fie din cauza 
unei dezamăgiri, a eşecurilor, a unei pierderi, doliului sau ori- 
cărei alte forme de nedreptate sau poate fără niciun motiv, este 
aproape imposibil să avem încredere că ne vom reveni. Dar 
lucrând cu trupele acelea, am învăţat că avem întotdeauna de 
făcut o alegere, chiar şi atunci când viata devine impredictibila. 
Putem alege speranţa. Acesta este miezul rezilientei: să crezi si 
să trăiești plin de speranţă. 


ÎNTREȚINEREA SPERANTEI 
PRIN GÂNDIRE TRANSFORMATIONALA 


Cred că scopul ultim al speranţei este să creeze, să întrețină si 
să protejeze un mediu interior pozitiv chiar şi în absenţa adver- 
sitatii, provocărilor si eşecurilor. Este vorba despre mai mult 
decât optimism şi încredere oarbă. Mulţi cercetători au studiat 
speranța. Charles R. Snyder este considerat unul dintre pio- 
nierii cercetărilor legate de speranţă. Cartea sa, The Psychology 
of Hope: You Can Get There from Here (Psihologia speranţei. 
Cum să ajungi acolo), explică faptul că speranţa este o forță 
motivationala care le oferă oamenilor capacitatea de a crede că 
pot obţine rezultate pozitive, dacă urmăresc să atingă un ţel. 
El consideră că speranţa este combustibilul care face posibilă 
realizarea visurilor. Una dintre abordări în privinţa întreținerii 


speranţei vine din exersarea gândirii transformationale. 

Să explic. Pe măsură ce înaintăm în vârstă, dezvoltăm un 
dialog interior. Acesta mai poate fi numit vorbire interioară, 
gândire verbalizată, vorbire cu sine, monolog sau dialog in- 
terior. Vorbirea interioară joacă un rol important în reglarea 
sinelui și în dezvoltarea conştiinţei de sine în copilărie, pe care 
ulterior o aducem cu noi la maturitate. Unii cercetători con- 
sideră că vorbirea interioară este de fapt o manifestare a fe- 
lului în care ni s-a vorbit în copilărie, chiar de la început. Lev 
Vygotsky a dezvoltat acest model, iar felul în care înțelegem 
în prezent vorbirea interioară vine în sprijinul acestei idei. 
Felul în care le vorbeşti copiilor va deveni în cele din urmă di- 
alogul lor interior. Alţi cercetători au tras concluzia că vorbirea 
aceasta intimă este un fenomen universal, crucial pentru evo- 
lutia personală. Prin urmare, fiecare ființă umană are o vorbire 
interioară, într-o măsură mai mare sau mai mică. Minunea de 
a avea capacitatea să purtăm o conversaţie cu noi înşine repre- 
zintă o abilitate inestimabilă de a ne autoregla, de a ne motiva 
şi de a acţiona. Vorbirea noastră interioară este strâns legată 
de gânduri. 

După părerea mea, sinele gânditor este unul dintre cele mai 
mari mistere ale vieţii, în ciuda tuturor cunoştinţelor noastre 
despre funcţiile şi capacitatea cognitivă. Gânditorul nostru in- 
terior este un prieten nestatornic. Dialogul interior ne oferă 
uneori sprijin, încurajare şi un mare ajutor; alteori însă, gân- 
ditorul interior este meschin, rece, răzbunător și distructiv. Nu 
vom înţelege niciodată cu adevărat ce bătălii duc unii oameni 
în fiecare zi. Parcă ar fi un război civil personal sau un nesfârşit 
joc de-a remorcherul de război. Eu cred că aceste sisteme com- 
plexe, vorbirea interioară si gânditorul nostru interior, sunt 
răspunzătoare de păstrarea și întreţinerea speranței. Când în 
speranța noastră apare o breșă sau un declin, trebuie să avem 

grijă să facem reparaţii. Repararea relaţiilor personale poate fi 
o provocare, pentru că suntem mai grăbiţi să-i iertăm pe alții 
sau să le acordăm beneficiul îndoielii, decât o facem cu noi 
înşine. 

Până la urmă putem aborda aceste tracasări mentale exer- 
sându-ne gândirea transformationala. Gândirea transformați- 
onală depăşeşte limitele pe care ni le-am impus singuri. Ea dă 
naștere unei conştiinţe care ne aşază pe drumul corect înspre 
atingerea rezultatelor conforme aspirațiilor noastre. Face legă- 
tura dintre miezul omului care suntem şi cunoaşterea propriei 
valori. Dojeneste vorbirea interioară care nu ne este de folos. 
Nu le mai cere emoţiilor noastre permisiunea de a fi cine vrem 
noi să fim. 


Instrumente pentru a alege și a construi speranţa 


Pentru a ne dezvolta gândirea transformationala, de care avem 
nevoie pentru a ne întreține speranţa, trebuie mai întâi să ne 
ascultăm şi să ne recunoaștem dialogul interior. Trebuie să 
ne schimbăm modul de a gândi. Gândirea noastră este di- 
rect legată de capacitatea noastră de a nutri speranță. Terapia 
acceptării şi angajamentului, sau ACT*, dispune de nume- 
roase instrumente care pot ajuta în această privinţă. (Pentru 
informaţii suplimentare, vezi ACT Made Simple: AN Easy- 
to-Read Primer or Acceptance and Commitment Therapy, de 
Russ Harris.) Te-ai putea intreba ce legatura este intre ACT 
şi speranță. Răspunsul constă în ideea că speranţa este o ale- 
gere. Prin urmare, folosind ACT putem începe să exersăm și 
să ne însuşim comportamente care intretin speranţa ca parte a 
sistemului nostru de valori şi care, făcându-ne mai optimiști, 


* În original, Acceptance and commitment therapy (n. trad.) 

ne orienteaza spre actiune. Iata un rezumat al ideilor-cheie pe 
care le poti folosi pentru a dezlega in sfarsit paramele in jocul 
mental de-a remorcherul de razboi. 


Întoarcerea spre interior: contactul cu momentul prezent 


Pentru început, ne stabilim intenţia de a petrece zilnic mai 
mult timp privind în interiorul nostru. Verifica-ti în fiecare zi 
gândirea, fie prin meditaţie, prin reflecţie sau scriind într-un 
jurnal. Rezerva-ti în fiecare zi câteva minute pentru a-ţi asculta 
vocea interioară. Scopul este de a face trecerea de la lumea ex- 
terioară la cea interioară. 

Avem destul timp - trebuie doar să stabilim că suntem noi 
înşine o prioritate. Putem face acest lucru prin mindfulness, 
de exemplu. Îmi place să cred că mindfulness înseamnă a fi 
atent la propriile gânduri, cu un anumit scop. Întreabă-te: la 
ce mă gândesc în acest moment? Acorda-ti timp să-ţi asculti 
şi să-ţi observi gândurile. Indiferent peste ce fel de gânduri dai 
în interiorul tău şi peste ce fel de dialog, întâmpină acele ob- 
servatii fără să le judeci. Suntem predispusi să adoptăm tipare 
de gândire care implică fie regrete pentru ceva din trecut, fie 
îngrijorări pentru viitor. Trăim prea puţin în momentul pre- 
zent, dacă nu facem acest lucru cu intenţie. Lumea se mişcă 
rapid. Sunt o mulţime de zgomote. Cei mai multi dintre noi 
încercăm să ţinem pasul. Deşi la început ne vine greu să prac- 
ticăm mindfulness, deoarece prevalează gândirea automată, cu 
cât exersăm mai mult, cu atât reușim mai bine să privim în 
interior şi să ne ascultăm gândurile. 

O idee greşită despre mindfulness este aceea că trebuie să 
facem acest lucru în linişte. Realitatea este că poţi practica 
mindfulness oriunde şi oricând. Un studiu efectuat la Univer- 
sitatea de Stat din Florida privind atenţia din timpul spălatului 

vaselor a dus la rezultate interesante. Înainte să se apuce să 
spele vase, studenţii au fost împărţiţi în două grupe. Grupului 
1 i s-a citit un scurt text despre a fi atent şi prezent în actul de 
a spăla vase. Studenţii au fost încurajați să observe tempera- 
tura apei, bulele de aer, mișcarea şi curgerea apei, cum simt 
farfuriile pe care le manevrează. Celuilalt grup i s-a prezentat 
un paragraf despre importanța spălării vaselor şi igienă. Cer- 
cetătorii au constatat că studenţii care au spălat vasele, prac- 
ticând în acelaşi timp mindfulness, au raportat că s-au simţit 
»inspirati” cu 25% mai mult si au simțit o scădere cu 27% a 
sentimentelor din sfera nervozitatii, în comparaţie cu celălalt 
grup.” Cercetătorii au tras concluzia că a fi atent şi conştient, 
chiar şi îndeplinind sarcini banale, poate fi un sprijin pentru o 
stare de bine pozitivă. Constatarea este importantă pentru că o 
stare de bine pozitivă permite speranţei să se dezvolte. 

Un alt exemplu este a practica mindfulness în timpul plim- 
bării în natură. Poti să te plimbi si să practici mindfulness şi în 
casă, dar afară sunt mai multe avantaje. Adam Brady arată că a 
fi în mijlocul naturii ne ajută în şase feluri: 


1. Ne conectează mai profund cu mediul înconjurător. 
2. Ne scoate din propria gândire. 
3.  Neajută să ne cunoaştem corpul. 


4 Ne încetinește ritmul. 


5.  Necreşteintenţionalitatea si conştientizarea. 

6. Lasä loc pentru mindfulness.’ 

Formuleaza-ti intenția de a te plimba practicând mindful- 
ness. Începe prin a sta nemișcat (postura muntelui din yoga). 


Simte cum picioarele sunt bine aşezate pe pământ, tine spa- 
tele drept cu inima deschisă, cu fața înainte. Fă primul pas în 

natură, fiind foarte atent la contactul piciorului cu pământul, 
respirând de voie, inspirând şi expirând conştient. Continuă în 
acelaşi fel, fiind atent la propriul corp şi la tot ce te înconjoară. 
Simte-te bine! 


Difuziunea cognitivă 


Cea de-a doua zonă pe care ne concentrăm în cadrul ACT 
este noțiunea de difuziune cognitivă. Este practica prin care 
reducem atașamentul fata de propriile gânduri. Observ de 
multe ori că oamenii isi consideră gândurile a fi adevăruri in- 
dubitabile - dacă simt sau gândesc acest lucru, înseamnă că el 
este real sau adevărat. Nu uita că, deşi ceea ce simţim este real, 
aşa cum am arătat la începutul acestui capitol, sentimentele nu 
trebuie să ne definească. Sentimentele nu arată cine suntem. 
Ideea principală a difuziunii este să separăm gândurile de pro- 
pria realitate. De exemplu, aş putea spune: „Mă simt anxios, 
ceea ce înseamnă că sunt o persoană anxioasa.” Dar aş putea să 
spun şi: „Observ că am gânduri anxioase, dar acestea nu sunt 
identitatea mea. Esenţa mea - identitatea sau sinele meu - ob- 
servă ceva aici, dar acest ceva nu pătrunde în esenţa fiinţei care 
sunt.” 


Acceptarea 


Cel de-al treilea domeniu al ACT este exerciţiul acceptării. Ac- 
ceptarea, aşa cum am prezentat-o în Capitolul 8, este simplă în 
teorie, dar greu de pus în practică. În esență, acceptarea este, 
în cadrul ACT, ideea că „ceea ce respingi persistă.” Cu cât ne 
străduim mai mult să ignorăm ceva, să respingem, să evităm 
anumite sentimente sau gânduri, cu atât mai puternice devin 
acestea. Acceptarea emoţiilor si gândurilor înseamnă să creăm 

un mediu interior in care ele pot coexista. Un exemplu frec- 
vent în cadrul ACT, care ilustrează aceasta idee, este să ţinem 
în mână un cactus mic. Cu cât îl strângi mai tare, cu atât ex- 
perienta este mai dureroasă. O atingere uşoară este mai putin 
neplăcută. Prin urmare, umblă cu blandete cu gândurile şi sen- 
timentele tale. 


Sinele ca context 


Pentru cel de-al patrulea element al ACT trebuie să schimbăm 
felul în care ne vedem pe noi înşine. Prietenul meu Fergal 
O’Hagan este un excelent profesor de comportament uman. 
El m-a ajutat să înțeleg pe deplin acest concept. La fel ca multi 
alţii, am crezut că conştiinţa de sine este formată din toate gân- 
durile, sentimentele, amintirile şi experienţele pe care le-am 
trăit vreodată. Identitatea mea era totuna cu gândurile și sen- 
timentele. 

O'Hagan mi-a vorbit pentru prima dată despre noţiunea de 
„sine ca context” şi mi-a explicat că miezul identităţii noastre 
este cine suntem, iar acesta nu este făcut din sentimente și 
gânduri. Sinele este, de fapt, acea parte din noi care poate să 
observe gândurile si sentimentele. Diferentiind esenţa noastră 
de acea parte din noi care recunoaște esenţa reuşim să dez- 
voltăm o perspectivă mai amplă și ne dezvoltăm capacitatea 
de a vedea mai clar, fără să fim definiti sau blocaţi de gânduri 
şi sentimente. 


Să trăiești conform propriilor valori 


Cea de-a cincea componentă a ACT este reprezentată de va- 
lorile noastre. Este vorba despre dezvoltarea constientizarii 
propriilor valori şi folosirea lor ca o busolă ce ne ghidează 

comportamentele. Pentru a intelege cum putem trai in con- 
formitate cu propriile valori, este util să facem diferenţa dintre 
valori si țeluri. 

Telurile sunt aspiraţiile pe care ne străduim să le implinim - 
să absolvim un nivel de învăţământ, să facem economii pentru 
a pleca în vacanţă sau chiar să avem nişte câini care nu înne- 
bunesc ori de câte ori sună soneria (Luna şi Apollo mai au de 
exersat în această privință). 

Valorile sunt miezul convingerilor noastre. Ce contează cel 
mai mult în tabloul de ansamblu? Russ Harris, părintele teoriei 
ACT, pune următoarele întrebări pentru a te ajuta să-ţi clarifici 
propriile valori: 


+ Ce contează cu adevărat pentru tine, în adâncul sufle- 
tului? 

+ Ce vrei să faci cu timpul existenţei tale pe această pla- 
netă? 

+ Ce fel de persoană vrei să fii? 

+ Ce puteri sau calităţi personale vrei să-ţi dezvolti?* 


Valorile sunt o modalitate de a identifica ce este important 
pentru tine într-un rezultat asupra căruia ai acţionat. Valorile 
pot include: 


+  Autenticitatea e  Loialitatea 

+  Compasiunea + Ordinea 

+ Conexiunea e Priceperea 

e Credința + Recunostinta 
+ Familia + Rezilienta 

+ Flexibilitatea + Sănătatea 

+ Harnicia e Speranța 

+ Iubirea + Staruinta 

+ Încrederea + Susținerea 


+ Libertatea 

Lista nu este in niciun caz exhaustivă, dar te ajută să te gan- 
desti cine esti şi ce contează cel mai mult pentru tine. Te în- 
demn să notezi cinci valori. Oamenii îmi spun uneori că simt 
o distanţă între valorile pe care le preţuiesc şi cum arată reali- 
tatea lor. Afirmă că valorile sunt inspirationale, dar imposibil 
de aplicat în viata de zi cu zi. Vor să fie flexibili si nepretentiosi, 
dar se simt rigizi, fragili şi pretenţioşi. 

Este important să recunoaştem existenţa acestor inconsec- 
vente în viata noastră, dar să nu ne blocăm in ele. Să recu- 
noastem că există ocazii care ne trag în direcția opusă valorilor 
noastre fundamentale. Intenţionăm să ne începem ziua conşti- 
enti de valorile noastre, să luăm decizii în conformitate cu va- 
loarea dorită şi nu să ne întoarcem la un eventual vechi obicei. 
Este o alegere pe care o facem în fiecare zi, să ne trăim viaţa 
conform unor valori. Când aveţi de luat o decizie, faceţi planul 
pornind de la ceea ce se aliniază cel mai bine propriilor valori. 


Angajamentul 


Ultima componentă a modelului ACT este angajamentul. 
Este vorba despre angajamentul de a acţiona în conformitate 
cu propriile valori. Identifici un ţel care corespunde valorii 
tale şi alegi comportamente care te conduc în direcţia aceea. 
De exemplu, dacă valoarea ta este sănătatea, atunci planifici 
practicile sănătoase pe care să le adopti. De exemplu, începi 
să mergi pe jos treizeci de minute în fiecare zi. Indiferent dacă 
plouă sau este soare, dacă eşti ocupat sau în vacanţă — te anga- 
jezi să mergi pe jos treizeci de minute în fiecare zi. Stabileşti că 
această activitate este o prioritate şi te tii de ea ori de câte ori 
poţi. Ţi-ai putea fixa un tel să faci această acţiune în cel putin 
80% din zilele lunii. Prin urmare, în ianuarie vei merge în cel 
puţin 25 de zile. Celelalte şase zile sunt flexibile. Una dintre 

erorile cele mai frecvente pe care le comitem atunci cand vrem 
să adoptăm un comportament nou este să facem prea mult, 
prea repede şi apoi renuntam. Gandeste-te la hotărârile pe care 
le iei de Anul Nou. Conform unui articol din Forbes, cercetă- 
rile efectuate la Universitatea din Scranton arată că se ating 
mai putin de 10% din telurile propuse.” Iar în cazul celor prile- 
juite de Anul Nou, procentajul este şi mai scăzut. În podcastul 
Champion Minded, scriitorul Allistair McCaw, specialist în do- 
meniul sportului, afirmă că este important să ne concentrăm, 
pe rând, pe câte un singur comportament şi să ne propunem să 
exersăm acel comportament timp de nouăzeci de zile pentru 
ca el să devină într-adevăr o parte din tine. McCaw a ajuns la 
ideea celor nouăzeci de zile pe baza experienţei sale de con- 
silier al atletilor din diverse sporturi. Este interesantă obser- 
vatia sa potrivit căreia, din păcate, este nevoie de numai nouă 
zile pentru a renunţa la un obicei! Cercetările de la University 
College din Londra au condus la concluzia că este nevoie de 
aproximativ şaizeci și şase de zile pentru a dobândi şi a păstra 
un obicei.” Prin urmare, se pare că avem nevoie de ceva mai 
mult decât cele douăzeci şi una de zile promise şi anunţate de 
multi oameni şi multe reclame. 


Lecţii de speranţă 


Când copiii mei au intrat la școală, am înţeles cu uimire ceva 
din felul meu de a fi ca părinte. Ori de câte ori unul dintre 
copii încerca să facă ceva pentru care avea nevoie de mai multă 
independenţă, cum ar fi să iasă să se joace afară sau să meargă 
singur la un prieten, la distanță de numai câteva case, îl lăsam, 
dar îl şi avertizam plină de teamă: „Sigur, te poţi duce până la 
Emy, dar ai grijă la maşini. Nu te vor feri ele pe tine, pentru că 
şoferii trimit mesaje în timp ce sunt la volan”; „Da, poţi juca 

„Procesul de a tral 
o viaţă bună nu este valabil, 
sunt convins, pentru cei slabi 
de inimă. El implică solicitări 
și creștere pentru 
a-ţi atinge cat mai deplin 
potenţialul. Înseamnă a avea 
curajul de a fi. Înseamnă 
să te arunci pur si simplu 
în tumultul vieţii.” 


CARL R. ROGERS 


baschet afară, dar fereste-te de străini şi de masini ciudate. 
Vii neapărat la uşă, dacă se opreşte lângă tine o maşină si se 
apropie un necunoscut - cheamă-ne imediat”; „Da, poţi rä- 
mâne acolo peste noapte, dar adu-ti aminte ca ultima dată te-ai 
întors obosit din cauza nesomnului şi a prea multor dulciuri.” 
Ori de câte ori copiii încercau să-şi întindă puţin aripile, eu 
veneam cu avertismente tot mai detaliate despre pericolele din 
lumea noastră! Ca părinţi, vrem să ne protejăm copiii, desigur, 
dar mi-am dat seama că, în toate încercările mele de a-i spri- 
jini, le transmiteam mesajul că lumea este periculoasă. 

Cred că trebuie să ne temperăm elanul pentru mesaje de 
tipul „ai grijă” şi „distrează-te” Încercarea de a-i feri de peri- 
cole şi suferințe poate avea uneori efectul opus. Copiii își pierd 
speranţa că lumea este un loc frumos. Dacă privim din per- 
spectiva rezilientei de zi cu zi, exerciţiul de a trăi cu speranţă în 
ciuda posibilităţii de a suferi şi a riscului este o abilitate esen- 
tiala pe care copiii trebuie să o dobândească. Repet, înţeleg că 
noi, ca părinţi, vrem să fie copiii în siguranţă, dar nu într-o si- 
guranta mai mare decât este bine pentru ei. Între a fi un sprijin 
şi a fi echipa de salvare pentru copiii noştri, linia de demarcaţie 
este foarte fină. 


SPERANȚA VĂZUTĂ 
DIN PERSPECTIVA UNUI COPIL 


Hunter juca un meci de campionat într-un turneu regional 
de baschet, iar echipa lui avea un punct mai puţin cu numai 
câteva secunde înainte de terminarea meciului. Atmosfera în 
sală era tumultuoasă. Părinţii jucătorilor din ambele echipe 
erau în picioare, scandând pentru jucătorii lor. Adversarii 
aveau mingea si alergau pe teren. Apărut de nicăieri, Hunter 

a anticipat pasa şi a forțat interceptarea. A avut culoar liber 
şi a făcut o aruncare clasică, de două puncte. Această lovitură 
este cea mai bună alegere, obisnuiam să-i spun lui Hunter. În- 
totdeauna să alegi loviturile care aduc mai multe puncte, nu 
doar ocazia favorabilă. „Să aleg loviturile valoroase, nu doar pe 
cele bune - ştiu, mama, imi răspundea el. Părinţii şi suporterii 
echipei noastre au explodat în urale şi strigăte de bucurie când 
s-a fluierat finalul meciului. Coechipierii lui Hunter i-au sărit 
în spate, părinţii din tribune mă strângeau în braţe şi pe mine. 
A fost o zi mare pentru băieţii noştri. 

Dar, în timp ce noi sărbătoream, un arbitru frenetic fluiera 
de zor. Semnala că nu fusese coş. A semnalizat fault. I-a sem- 
nalat lui Hunter că făcuse paşi. In fata ocaziei de a marca două 
puncte, Hunter făcuse un pas în plus. Coşul nu a fost validat, 
iar timp nu mai era. A câştigat cealaltă echipă. Venise rândul 
adversarilor să sărbătorească. Cred că bucuria lor a fost cu atât 
mai mare, cu cât trecuseră într-o clipă de la înfrângere la vic- 
torie. Este o distanţă uriaşă! 

Echipa noastră a părăsit terenul, dezamăgirea jucătorilor 
era palpabilă. Mă durea inima pentru Hunter. Ştiam cum se va 
sfârşi totul: avea să se considere vinovat că echipa lui pierduse 
campionatul. Ca părinte, cel mai dificil sentiment pe care îl 
trăim uneori este totala neputinţă. Nu era nimic de făcut. L-a 
durut sufletul şi pentru că unii dintre părinţii din echipă au 
comentat, spunând că Hunter ar fi trebuit să ştie ce face, ar fi 
trebuit să fie mai atent. Din fericire, pe mine m-a preocupat 
mai mult să ajung la fiul meu, decât să încep o discuţie în con- 
tradictoriu în tribune, cu acei părinți. 

Prin marea de spectatori si avalansa de felicitări, am ajuns 
în cele din urmă la Hunter. Stătea tot sub coş. Avea fruntea 
încruntată, asa cum face când încearcă să înțeleagă ceva si se 

concentreaza cu toata fiinta. Privirile ni s-au intalnit. A dat 
uşor din cap văzându-mă; mi-a făcut bine să comunicam in 
felul acesta. Anii mei de activitate ca educator, consilier şi te- 
rapeut nu mi-au pus la dispoziţie cuvintele de care am avut 
disperată nevoie în momentul acela. M-am hotărât să nu spun 
nimic şi să-l las pe Hunter să preia iniţiativa. Putea să spună 
orice sau să nu spună nimic, aveam să-i acord tot timpul de 
care avea nevoie - indiferent care era acea nevoie. 

Hunter s-a uitat la mine și a spus: „Mama, m-a durut. Îmi 
pare rău pentru ce s-a întâmplat şi simt că mi-am dezamăgit 
echipa. Dar știi ceva, acum înţeleg ce înseamnă să pierzi cam- 
pionatul. Sper să am ocazia să simt şi ce înseamnă să-l câş- 
tigi. Vreau să câştig un campionat pentru echipa mea. Vreau 
să marchez punctul decisiv. Sper că acest lucru se va întâmpla 
într-o bună zi.” 

Copiii noştri ne sunt cei mai buni profesori. În ziua aceea 
Hunter m-a învăţat că avem puterea să alegem un gând sau 
altul. Acolo, pe teren, el a analizat evenimentul si a ales spe- 
ranta în detrimentul dezamăgirii, să privească înainte si sa 
vadă potenţialul, în loc să privească înapoi şi să se scufunde 
în regret. 

În primul an la liceu si în primul lui campionat, Hunter a 
marcat cele mai multe puncte pentru echipă şi a contribuit la 
cucerirea titlului de campioni pentru liceul lui. A fost nevoie 
de cinci ani şi de multe antrenamente, jocuri şi lecţii, dar în 
cele din urmă Hunter şi-a trăit campionatul dorit. A venit aler- 
gând în tribună, m-a luat pe sus şi m-a îmbrățișat strâns. Pe 
urmă m-a lăsat jos şi s-a aplecat să-mi şoptească la ureche: „Nu 
m-a mai fluierat nimeni pentru paşi în jocul ăsta!” Hunter a 
muncit pentru ceea ce a sperat şi succesul a venit. 

Cei care mă cunosc ştiu că sunt eternul susținător al celor 
oropsiti. Si mai sunt si cam perfectionista. Din combinaţia 
celor două trăsături se pot ivi necazuri; este nevoie de multă 
stăpânire. Acum câţiva ani m-am hotărât să mai reduc din vo- 
luntariat, să renunţ inclusiv la consiliere în domeniul sportului, 
ca să pot petrece mai mult timp acasă. (În căutarea acelui echi- 
libru iluzoriu între muncă şi viata!) Fix în ziua în care mi-am 
luat acest angajament nemărturisit, Jaxson a venit acasă și 
mi-a spus că echipa lui de baschet nu va juca în sezonul acela, 
pentru că nu găsiseră antrenor. Era o echipă mică şi nu era 
nimeni interesat să o antreneze. Când mă apucasem să-i explic 
lui Jaxson că trebuia să renunţ să mai fiu antrenor, mi-a spus: 
„Și au zis că nu putem apela la o mămică să ne fie antrenor, 
pentru că mamele sunt fete și fetele nu ştiu nimic despre bas- 
chet. Mama, asta este echipa mea. Înseamnă că n-am să pot să 
joc” 

Ei bine, Jaxson tinea în manute bucata mea de kriptonită*: 
erau un grup de napastuiti; era o problema care trebuia so- 
lutionata; era clar o problemă de nedreptate socială; și toate 
acestea produceau un impact asupra celui mai mic pui al meu, 
Jaxson. Mama ursoaică a intrat în acțiune. 

Este important să spun că baschetul nu este primul meu 
sport. Dar am făcut sport în cea mai mare parte din copilărie 
şi adolescenţă: am avut rezultate excelente la nivel regional si 
național în patinajul artistic, iar mai târziu am antrenat echipe 
pentru competiţii regionale. Din fericire, acreditarea mea ca 
antrenor pe lângă asociaţia care organizează sportul pentru 
elevi (NCAA) este flexibilă, așa că îndeplineam condiţiile 
pentru a deveni antrenoarea echipei lui Jaxson. 


* Mineral inventat, care are proprietatea de a-i anihila puterile lui 
Superman (n. trad.) 

Peste putin timp am facut primul antrenament. Sezonul a 
fost plin de succese şi eşecuri, provocări şi frustrări si evident 
de o mare doză de sexism. Unora nu le plac deloc femeile care 
antrenează băieți. Am văzut acest lucru la părinţi ai copiilor 
din echipa mea, din alte echipe si chiar la antrenori si arbitri. 
Câţiva copii mi-au mărturisit că taţii le spuseseră că nu erau 
obligaţi să mă asculte, pentru că nu eram decât o babysitter 
pentru echipă. Mi-a căzut bine! Am profitat de asemenea mo- 
mente pentru a le vorbi despre respect şi despre importanţa 
egalităţii de gen. Cel mai probabil copiii primeau pentru prima 
oară o lecţie despre aşa ceva. Am spus în gând şi o rugăciune 
pentru mamele şi surorile lor — cât de greu trebuie să le fi fost 
acelor femei să trăiască în relaţii de un asemenea tip. Mi-am 
dat seama în sezonul acela că eram izolată de atitudinile ne- 
gative ale altora cu privire la rolul femeilor în sport, pentru că 
îmi petrecusem cea mai mare parte a timpului cu oameni care 
gândeau ca mine, pentru care egalitatea era importantă şi o 
protejau. Însă eu m-am confruntat cu partea negativă a spor- 
tului pe care îl iubesc. A trebuit să fac o alegere. În loc să mă 
simt rănită şi frustrată, am ales să sper că voi fi un exemplu nou 
pentru jucătorii mei. Am primit prea puţin sprijin din partea 
familiilor şi organizaţiilor, dar m-am bazat pe convingerile, va- 
lorile şi experienţa mea de antrenor. Am ştiut că eram în stare 
să antrenez echipa. Și am ştiut că aveam ocazia să distrug stere- 
otipurile şi inechitatea, că era o onoare pentru mine să reuşesc 
acest lucru. Iar când trăiam asemenea momente încât eram 
gata să arunc prosopul si să le predau fluierul tatilor adunaţi 
în colțul sălii de gimnastică la antrenamente, band cafele triple 
şi criticându-mi fiecare mişcare, mă concentram pe figura lui 
Jaxson. El era fericit să fiu primul lui antrenor cu reputaţie. Îmi 
spunea acest lucru în fiecare zi. 

Grupul respectiv de parinti parea ca si-a schimbat starea 
de spirit când, la sfârşitul săptămânii, echipa mea de năpăs- 
tuiti a intrat neînvinsă în finala Campionatului de Baschet din 
Ontario. Iata-ne începând meciul pentru medalia de aur, fără 
înfrângeri şi favoriţi. Înainte să intre pe teren, fiecare băiat s-a 
oprit să mă strângă în braţe, cuprinzându-mă cu mâinile în 
jurul taliei. Mă pregătisem pentru un high five, dar ei m-au 
întâmpinat cu o strângere în braţe. Unul dintre jucători mi-a 
spus: „Mă bucur grozav că eşti antrenoarea noastră. Acum 
îmi place baschetul din nou. Era fiul celui mai dificil dintre 
taţi. Alt jucător mi-a spus: „Îmi place teribil că suntem aici cu 
o mamă antrenoare! E grozav că mama lui Jaxson a ştiut că 
putem ajunge până aici, înainte să ştim noi.” 

Speranţa nu este doar o alegere, mai este şi contagioasă. 
Arată-le celorlalți ce speri pentru ei. Spune-le care le sunt ca- 
litatile. Fii suficient de curajos încât să-ți păstrezi speranţa in 
mijlocul adversitatilor. Luptă-te până la capăt cu cei care susțin 
altceva. 

Mi-aş dori să vă pot spune că echipa mea a câștigat campi- 
onatul acela. Că ne-am savurat cu toţii victoria, ca într-un film 
Disney în care nefericitii se adună laolaltă, în ciuda piedicilor, 
şi câştigă. Când s-a fluierat sfârşitul partidei, ne despartea un 
singur punct de învingători. Când echipa mea a primit me- 
dalia de argint, eu m-am întrebat dacă băieţii vor mai ţine cont 
de ceea ce încercasem să-i învăţ în acel sezon. 

Pe când îmi strângeam sacul de antrenor și sala se golise 
aproape complet, Jaxson a venit la mine cu un zâmbet larg pe 
fata. (Zambetul lui este în legătură directă cu inima mea.) M-a 
surprins, dar m-am bucurat că părea să fi acceptat înfrângerea. 
Luptaseră mult în meci, iar el jucase bine. Era un coechipier 
foarte bun şi acceptase pierderea cu o eleganță, cumpătare și 

spirit sportiv ce depăşeau vârsta lui. Daduse totul pe teren si 
nu-i puteam cere nimic mai mult. Din spatele zâmbetului a râs 
încetişor şi a spus: „Mama, am pierdut la un punct, exact cum 
a făcut Hunter acum cinci ani, la acelaşi turneu! Înseamnă că şi 
pe mine mă așteaptă campionatul meu, când o să fiu la liceu." 
L-am strâns în brațe pe Jaxson, în timp ce în minte îmi răsuna 
ideea lui. Așa sper şi eu, Jaxson. Aşa sper şi eu. 

Alegeţi speranţa în tot ceea ce faceţi. Contează. Nu se ştie 
niciodată ce impact va avea o inimă plină de speranţă asupra 
noastră și a celorlalți. 

„ine minte: citatele motivationale 
nu vor funcţiona singure, 
dacă tu nu le faci să funcţioneze!” 


CAPITOLUL 10 


UMORUL 


CAND AM ÎNCEPUT SA CERCETEZ REZILIENTA, să mă gândesc 
la ea şi să scriu despre ea, ultimul pilon al definiţiei rezilientei 
îmi scăpa. Recunosteam că această variabilă era o trăsătură co- 
mună pentru sutele de oameni pe care i-am cunoscut şi cu care 
am lucrat, dar nu ştiam cum să o numesc. Nu ştiam cum să o 
pun în practică. Şi pentru că nu o puteam defini cu claritate 
sau împacheta într-un singur cuvânt, am tot omis-o. 

O vreme m-am gândit la acest al cincilea pilon, oricare ar 
fi fost el, ca la un fel de Lord Cap-de-Mort din volumele cu 
Harry Potter - „al cincilea element al teoriei mele nu poate fi 


» 
> 


numit!” Să-i spun „lejeritate, „simţul umorului” sau „a vedea 


partea luminoasă” părea a fi simplist şi nu prea limpede. Cu 
gândul la realitatea suferinţei şi a durerii care ne însoțesc pe 
multi dintre noi în viata, mi se părea si o dovadă de dispreţ 
să adaug un nume neserios sau nesemnificativ imaginii glo- 


bale a rezilientei. Mă ingrijora si faptul că ar fi putut fi scos din 

context, că oamenii ar putea confunda „umorul” cu „bășcălia” 
sau cu un îndemn de tipul „fruntea sus!” 

În 2015, am fost invitată să susţin un discurs motivational 
despre rezilienta. Întotdeauna mi-am dorit să fi participat la 
astfel de discursuri (vă rog să remarcati că vorbesc despre un 
eveniment petrecut deja). Perspectiva de a urma să susțin un 
discurs motivational cândva în viitor era însă altceva. M-am 
simţit în același timp îngrozită, nerăbdătoare, ametita şi nu-mi 
găseam cuvintele de care aveam nevoie pentru douăzeci de 
minute! Încă mă străduiam să denumesc in mod corect si să 
integrez al cincilea pilon al definiției rezilientei. Pentru că nu- 
mărătoarea inversă se apropia de sfârşit, m-am mulțumit cu 
numai patru piloni, regretând că nu puteam prezenta modelul 
cu toate cele cinci parti. Dacă veţi urmări filmarea acelui dis- 
curs motivational, veţi vedea că am sărit peste umor şi am po- 
vestit o scurtă istorioară, dar am trecut repede mai departe, 
pentru că ideea nu mi se cristalizase prea clar în minte. 

Dacă mă gândesc bine, ştiu că am mai avut o reținere să 
includ umorul în definiţie. M-am temut că oamenii vor crede 
că le spun că există o parte bună în orice lucru negativ sau că 
râsul este cel mai bun medicament. Nu cred că în orice există 
obligatoriu şi un beneficiu ascuns, şi chiar dacă râsul face bine 
sănătăţii din punct de vedere fizic (voi dezvolta ideea mai jos), 
cred că antibioticele sunt medicamentul cel mai bun în infec- 
tiile bacteriene! Suferinta vieții şi stresul zilnic sunt mai com- 
plicate decât simpla idee de a râde. Sper ca atunci când viaţa 
este mizerabilă, fără sens, când se întâmplă lucruri foarte rele, 
veţi găsi oameni care să vă susțină şi nu să spună: „Totul face 
parte din tabloul de ansamblu!” Vreau să aveţi parte de inte- 
legere şi să vi se poată spune: „Este groaznic, o porcărie!” Nu 
aveţi nevoie de cineva care să vă spună glume sau care să ia 

lucrurile prea uşor. Dacă as sta eu lângă tine, ti-as spune: „Văd 
că suferi şi te înțeleg. Voi fi lângă tine ca să poţi să spui şi să faci 
tot ce simți nevoia să spui şi să faci, fără să te judec şi fără să-ţi 
ofer cuvinte fără rost, cum că totul serveşte unui scop superior 
sau că s-a întâmplat ce era scris. Nu voi bagateliza nimic şi 
nu voi spune că totul este în regulă. Pentru că uneori, prieten 
drag, pur şi simplu nu este OK? 

Prin urmare, aceasta era dilema mea. Recunoşteam ceva 
la oamenii care demonstrau că dispun de cantităţi uriaşe de 
rezilienta dincolo de cei patru piloni, dar tot nu reuseam să 
numesc cu precizie ce anume. Căutam un cuvânt care putea 
rezuma si exprima corect capacitatea individului de a nu se 
lua prea în serios şi capacitatea de a-şi îngădui compasiune de 
sine, iubire de sine, cu umor, glume, blandete si uşurătate, in 
ciuda factorilor stresanti, a suferinţei şi durerii. 

Ceea ce am descoperit de atunci este faptul că, dacă nu 
ştim exact ce anume este, nu înseamnă că acel ceva nu există 
sau că nu contează sau că nu trebuie să fie inclus. Aşa încât 
m-am oprit în cele din urmă la un cuvânt: umor. Jar când spun 
umor, mă gândesc la cel mai incluziv şi mai larg sens al lui. 
Umorul înseamnă o constelație de trăiri: bucurie, joacă, a nu 
te lua singur prea în serios, a avea puterea să te laşi surprins, 
să te minunezi şi să fii spiritual. Înseamnă să fii în stare să treci 
uşor peste diverse situaţii de cincisprezece ori în aceeaşi zi si 
să mergi mai departe! Acest gen de umor poate oferi suficient 
spaţiu în faţa unei provocări, crize sau dureri, cât să pătrundă 
o rază de soare. Este capacitatea de a ridica şi ultimul pai - ştii 
tu, acela care poate rupe spatele cămilei - şi de a prefera să râzi 
în hohote de absurditatea vieţii..., pentru că alternativa este sa 
te prăbuşeşti fără să întrevezi nicio soluţie. 

CONSTELATIA UMORULUI PENTRU MINE: 
DE UNDE ÎNCEP? 


Mark Twain a spus: „Umorul este acel lucru măreț, salvator. 
De cum scoate capul, toate iritările şi resentimentele dispar şi 
sunt înlocuite de un spirit senin.” Iată o sinteză foarte bună! 
Umorul este o modalitate de a slăbi strânsoarea în care ne ţine 
viaţa. În spiritul definiţiei pe care o dau eu umorului, ca un set 
de idei împachetate laolaltă, vreau să mă refer pe rand la câteva 
dintre elementele-cheie. 


Râsul 


Stiinta râsului este nostimă. Multi oameni de ştiinţă cred ca 
râsul este o emoție socială pe care o folosim pentru a crea şi a 
menţine legăturile cu alti oameni. Este de asemenea un mod 
foarte primitiv de a scoate sunete. Cercetătorii au stabilit că 
râsul este universal: când este descompus în elementele de 
bază, se formează sunete precum „ha, ha,” „ho, ho; sau „hi, 
hi”, toate formând vocabularul uman universal, care poate fi 
produs şi recunoscut de oameni din culturi diferite? Putem 
spune fără să greşim că râsul există de foarte multă vreme! 

Râsul există şi la animale, ceea ce este fascinant. Aproape 
toate mamiferele se joacă în copilărie şi scot sunete care pot 
fi puse în legătură cu râsul. Unele mamifere cum ar fi vidrele, 
şobolanii, câinii şi pisicile pot continua să se joace si la vârste 
adulte şi pot produce sunete asemănătoare râsului. Râsul este 
extrem de important, pentru că la toate speciile înseamnă 
joacă, dar mai ales că nimeni nu va fi rănit în momentul res- 
pectiv. 

Un alt fapt uimitor despre râs este rolul lui de analgezic na- 
tural. Oamenii de ştiinţă au descoperit că atunci când omul rade 

din tot sufletul, corpul lui eliberează endorfine. Robin Dunbar 
si colegii sai de la Universitatea Oxford au constatat ca rasul a 
redus nevoia de analgezice opioide pentru pacientii spitalizati 
şi, foarte interesant, efectul pozitiv al râsului părea să continue 
şi după ce acesta încetase. În general, pacienţii au răspuns mai 
bine şi episoadelor dureroase ulterioare. Studiul cercetătorilor 
de la Oxford a inclus şi constatarea că râsul stimulează sistemul 
imunitar. Alţi cercetători au ajuns şi ei la rezultate similare. Pe 
termen scurt râsul stimulează organele interne, pentru că in- 
spiri mai mult aer; activează şi provoacă răspunsul la stres; ate- 
nuează tensiunile acumulate. S-a constatat că, pe termen lung, 
râsul îmbunătăţeşte sistemul imunitar, eliberând neuropeptide 
care previn acumularea stresului, atenuează durerea şi ridică 
pragul de suportabilitate a durerii, măresc satisfacția personală 
în relaţii şi legături sociale, îmbunătăţesc starea de spirit. 
Prin urmare, cum facem să râdem mai mult? În primul 
rând, propune-ti să cauţi motive de râs. In loc să te uiţi la un 
film despre Al Doilea Război Mondial sau la unul lacrimogen 
(îşi au şi acestea locul lor, dar vom discuta despre acest lucru 
mai târziu), caută o comedie. Poţi încerca să găsești şi glume. 
Asigură-te că nu râzi pe seama altei persoane sau a unui 
animal. (Este important să stim ce este si ce nu este distractiv. 
Gândeşte. O cale de a face acest lucru este să te întrebi dacă 
gluma sau spectacolul amuzant se aliniază valorilor tale.) Altă 
cale este să ceri ajutorul oamenilor simpatici, în special copi- 
ilor. Piciul nostru, Jaxson, este un maestru. L-am văzut pe acest 
copil spunând un banc şi făcând o cameră întreagă de adulți să 
se strambe de râs. Când un adult l-a întrebat pe Jaxson cum 
de a devenit atât de nostim, Jaxson a răspuns: „Sunt al treilea 
copil al familiei, nu am poze din copilărie - trebuie să mă 
asigur că oamenii nu uită de mine!” (Înainte să vă întrebaţi ce 

fel de părinţi suntem, aflaţi că există nenumărate fotografii cu 
Jaxson! Nu sunt aşezate în albume, ca ale fraţilor lui, dar sunt 
stocate în siguranţă pe un stick de memorie, pe care îl poate 
accesa oricând doreşte!) 

Ideea pe care o susţin este să faceţi loc râsului în viata 
voastră. Repet, nu într-un moment de adevărată criză. Ci în 
celelalte situaţii, în afara lor. Unele dintre amintirile mele cele 
mai prețioase legate de cei dragi care nu mai există sunt chi- 
purile lor, râsul lor şi momentele de bucurie trăite împreună. 
Îmi apăr cu orice pret aceste amintiri si le păstrez în adâncul 
inimii. Momentele când ati râs si v-aţi bucurat împreună va 
pot aduce un sentiment de confort şi apropiere greu de descris 
în cuvinte, atunci când nu mai sunteţi împreună. Pot încă să 
vad, să simt şi să aud râsul şi zâmbetul mamei. Știu că atât cât a 
fost aici şi am fost împreună, am trăit din plin şi ne-am distrat. 
Amintirile fericite ne eliberează de durere și tristeţe. 

Când trăiţi în suferinţă, aveţi impresia că nu veţi mai rade si 
nu veţi mai regăsi bucuria niciodată. Dar veţi reuşi, cu timpul. 
Deşi cele mai multe opinii susţin de obicei că în cele din urmă 
veţi „depăşi” durerea, timpul nu vă va vindeca, dar veţi învăţa 
să trăiţi cu durerea şi în acelaşi timp să faceţi loc unor expe- 
riente noi. Durerea intră în oase. Trăieşte în fiecare celulă din 
organismul tău. Vei învăţa să o duci cu tine. Probabil că vei şi 
dori să faci acest lucru. Eu vreau să-mi păstrez durerea; vreau 
să o port cu mine peste tot, pentru că este ultima mea legătură 
cu mama şi îmi aduce aminte cât de importantă a fost legătura 
noastră. 

Va veni în cele din urmă o vreme când durerea şi râsul vor 
putea coexista. Iar dacă vei putea râde si te vei putea distra din 
nou nu va însemna că nu îi respecţi pe cei dragi. Primul râs va 
fi ca raza de soare care străpunge ziua cea mai cenușie. Îţi va 

aduce aminte că viata este făcută dintr-un număr astronomic 
de evenimente, experienţe şi emoţii care conlucrează pentru a 
forma povestea noastră. Dacă în acest moment suferi, speranţa 
mea este că această zi este aproape pentru tine. Vreau să găseşti 
acel loc în care suferinţa si binele pot coexista. 

Îmi aduc aminte cu precizie când am râs prima dată, din 
nou, după ce a murit mama. Micul Jaxson a fost cel care a 
adus atât de necesara, efemera descărcare. Urcam împreună 
cu Jaxson scara care ducea la centrul de zi, iar el s-a oprit să 
se uite la un om de zăpadă pe care îl făcuseră copiii cu o zi 
înainte. „Mama, ştii a ce crede un om de zăpadă că miroase 
el?” m-a întrebat Jaxson. În ceața în care mă aflam, nu i-am 
acordat prea multă atenţie. „Nu, Jax, nu ştiu, i-am răspuns. 
Jaxson m-a tras de mână, făcându-mă să mă uit la el. „A mor- 
covi - omul de zăpadă crede că zăpada miroase a morcovi!” 
A căzut pe jos râzând de propria glumă. S-a rostogolit pe 
podea, ţinându-se cu mâna de burtă, în timp ce pe obraji ii 
curgeau lacrimi. Jaxson a deschis fereastra doar atât cât să văd 
soarele răsărind din nou. De atunci nu m-am mai uitat nicio- 
dată altfel la un morcov sau la un om de zăpadă. 


Joaca 


Undeva între copilărie şi maturitate, mulţi dintre noi încetăm 
să ne mai jucăm. Ca adulţi, confruntati cu tot mai multe so- 
licitări concurente din partea serviciului şi a familiei, ne pe- 
trecem de obicei timpul liber butonand in fata unui ecran 
sau dormind. Însă, aşa cum joaca este extrem de importantă 
pentru dezvoltare în timpul copilăriei, trebuie să ne jucăm și 
atunci când suntem adulți. Cercetările legate de joaca adulţilor 
sunt convingătoare. Joaca stimulează creativitatea, imaginația 
şi capacitatea de rezolvare a problemelor, care sunt extrem de 

importante pentru „maturitate. Cercetările demonstrează de 
asemenea că joaca diminuează stresul, îmbunătăţeşte functio- 
narea creierului, stimulează creativitatea, sprijină o bună stare 
de spirit, vine în sprijinul relaţiilor şi legăturilor cu ceilalți, ne 
menţine tineri şi plini de energie.* Dacă ar exista o pastilă pe 
care ai putea-o înghiţi sau o lecţie la care ai putea participa 
pentru a face toate lucrurile acestea, oamenii s-ar grăbi să se 
înscrie cu toţii. Joaca aduce beneficii care par prea frumoase 
pentru a fi adevărate. Dar adevărul este că aceste beneficii 
există, dacă ne facem timp să ne jucăm! 

Pentru început, încearcă să te aşezi pe jos, din nou. Prives- 
te-ti lumea dintr-un punct de vedere diferit. leşi afară, fă un 
dribling cu mingea, fă un om de zăpadă, colorează, pictează, 
aruncă-i mingea câinelui sau sari într-o baltă. În această etapă 
orice este valabil, crede-ma. Este important să tii minte că nu 
trebuie să fie ceva bine structurat si organizat. Poate fi mai ha- 
otic, dezordonat sau neplanificat, pentru că aşa vom obţine 
cele mai mari beneficii. 

Joaca poate fi considerată şi o stare de spirit. Fii curios, des- 
chis si aventuros. Hraneste şi ocroteste-ti latura jucăușă. Toţi 
avem o parte jucăuşă; ne-am născut cu ea. Învăţăm enorm din 
înclinația noastră spre joacă. Unii dintre noi au fost nevoiţi, 
probabil, să uite de ea mai devreme decât alţii, dar o putem 
regăsi. Nu se află mai departe decât cealaltă margine a bălții 
peste care sărim! 

Un părinte mi-a povestit recent că a încercat să-l facă pe 
fiul lui adolescent să iasă afară şi să se joace, iar fiul adolescent 
i-a propus părintelui alt loc în care se puteau duce. Părintele 
a întors spatele insultei, a ieșit si a început să bată mingea de 
baschet şi să tragă la coș. De obicei între părinte şi adolescent 
izbucnea o ceartă. Părintele însă a preferat liniştea si joaca. 

(„Linişte” şi „joacă” erau cuvintele pe care trebuiau să se con- 
centreze în luna pentru care elaborasem un plan de lucru.) 
Părintele nu s-a angajat într-o dispută cu adolescentul şi nu 
s-a oprit la comportamentul lipsit de respect al acestuia, ci 
s-a gândit mai bine si şi-a amintit cât de importantă era joaca 
pentru el, ca adult, precum şi cuvintele pe care trebuia să se 
concentreze. După vreo cincisprezece minute, adolescentul a 
ieşit şi el afară, s-a scuzat jenat şi l-a întrebat pe tatăl său daca 
voia să joace 21. 

Asa arată rezilienta unui părinte. Un adolescent isi poate 
găsi o justificare pentru lipsa lui de respect, dacă părintele 
se supără din cauza comportamentului lui şi îl pedepseşte, 
pentru că şi comportamentul de acest fel este incorect. În acest 
caz însă, pentru că părintele nu a reacţionat, adolescentul a 
rămas cu ultimul lui cuvânt, iar acel ultim cuvânt nu era în 
regulă. Părintele a ales liniştea si joaca în loc să riposteze şi, 
astfel, adolescentul i s-a alăturat în cele din urmă. Acesta este 
rezultatul pe care ne străduim să-l obținem. Cred că stă în pu- 
terea noastră, ca părinţi, să dăm un exemplu. Continuă să faci 
tot posibilul si îngăduie-ţi timp de joacă. Uimitor de repede 
vor veni şi alţii, dorind să se joace şi ei. 


Cum ne găsim bucuria 


Când era în clasa a 2-a, Ava căuta ceva de zor în camera mea. 
Am intrat să văd dacă o puteam ajuta. S-a uitat la mine și 
mi-a spus: „Mama, încercam să-ţi găsesc bucuria. Am auzit 
când i-ai spus bunicului că ţi-ai pierdut-o. Cum arată?” Ino- 
centa copiilor mă uluieşte de fiecare dată. Şi de data aceasta, 
copiii se dovedesc a fi cei mai buni profesori ai noştri. După 
o perioadă deosebit de dificilă, lipsită de vreo parte bună, mă 
simţeam complet amortita. Făceam ce aveam de făcut, dar nu 

eram deloc prezentă. Puteam rămâne cu privirea in gol, fără să 
mă gândesc la absolut nimic. Am încercat de multe ori să-mi 
împart emoţiile pe compartimente, dar nu simţeam nimic. 
Atunci, de unde începi să simţi din nou bucurie? Bună între- 
bare. Pentru mine totul a început cu fetiţa mea de şapte ani, 
care încerca să găsească bucuria pentru mine. 

Ca şi atunci când râdem sau ne jucăm, trebuie să ne for- 
mulăm intenţia de a ne găsi bucuria personală. Bucuria arată 
diferit pentru diferite persoane. Te invit să faci o listă cu lucru- 
rile care iti aduc momente unice si binecuvantate de bucurie. 
Poti căuta exemple pe internet sau îi poţi întreba pe alţii cum 
trăiesc ei bucuria, dar cred că listele acestea pot fi prea gene- 
rale. Creează una care să te reflecte pe tine. Te cunoşti singur 
mai bine decât oricine altcineva. Când citesc propunerile de 
bucurii ale altora, deşi sună minunat, nu mi se potrivesc ne- 
apărat. „Fă o plimbare lungă pe plajă, de exemplu: nu am 
nicio plajă în apropiere, aşa că trebuie să fac deplasări lungi 
şi vremea bună pentru plajă durează numai aproximativ trei 
luni. Deşi imi place plaja, in general, există si parti care nu mă 
atrag deloc - să cari o groază de echipamente, pescarusii care 
caută de mâncare și, la urmă, nisip în mașină. Ah, şi arsurile 
pentru o roşcată ca mine, cu pielea albă! Nu mă fac să simt 
nicio bucurie! Şi nici propunerea de a citi o carte în baie nu mă 
încântă — a găsit cineva o soluţie pentru a da pagina cu mâinile 
ude? I s-a mai întâmplat cuiva să bată copiii în uşă pentru că 
îşi caută şosetele de fotbal, dacă tu stai în apă mai mult de cinci 
minute? 

Cred că înţelegi ce vreau să spun. Fă ce-ţi place fie, nu ce 
spun alții că ar trebui să faci ori să-ţi placă. Nu uita, fiecare 
dintre noi este diferit şi tocmai în asta constă frumuseţea. 
Bucuria este mozaicul tău personal si reflectă cel mai bine 

constiinta de sine. Ca sa-ti arat ca fiecare lista este unica, iata 
ce-mi aduce mie bucurie. 


+  Sa-mi spal maşina. Mereu exclam cu glas tare „Ahhh, 
de cate ori plec spre spalatorie. 


+ Să beau cafea cu lapte, la orice oră. Uneori îmi strâng 
cana cu drag, exprimându-mi recunoştinţa pentru bu- 
curia pe care mi-o aduce în viaţă! 

e Să-mi plimb câinii la răsăritul soarelui, îmbrăcată cu 
pantaloni de zăpadă, când afară este totul îngheţat! 
(Vezi? Probabil că acest lucru nu figurează pe listele cu 
motive de bucurie de pe internet!) 


+ Sa fac curat in casă pe muzică. 


+ Sa stau in gradenele vechi si urât mirositoare ale unui 
liceu, privindu-i pe băieţii mei cum joacă baschet - cu 
cât este mai veche sala de gimnastică, cu atât mai bine! 

+  Să-iprind părul Avei într-un coc perfect înaintea unui 
concurs de gimnastică şi să văd cum cocul rămâne 
perfect cât ţine competiţia. 

e Sa deschid o carte nouă si să citesc prima propoziţie. 
Îmi imaginez cât de mult s-a gândit autorul înainte de 
a aşterne pe hârtie acea primă propoziţie. 

e Sa fac un plan. Planurile îmi aduc bucurie! 


+ Sa fac mișcare: alergare, yoga, o plimbare - bucuria nu 
este decât la un pas! 

+ Sa lucrez la proiecte împreună cu soţul meu. Orice 
proiect împreună cu Jeff este o bucurie, chiar si când 
asamblăm mobilă de la IKEA sau ne ducem să aruncăm 
vechituri. 

Să mă uit la filme de acţiune din anii 1990. Cunosc pe 
de rost toate filmele cu Sylvester Stalone! 

Să văd un far. 

Să vizitez Canada de la un țărm la altul şi la încă unul. 
Să mângâi câini, de orice fel. Să văd un cap de câine 
ieşit pe geamul unei masini - ştii că vei avea o zi bună 
dacă vezi un câine care se plimbă cu maşina, ducând 
o viata bună! 

„Să scotocesc” atunci când vizitez oraşe şi tari străine, 
de exemplu să vizitez Graceland la Memphis în timp ce 
ascult „Walking in Memphis” cu Marc Cohn, la răsă- 
ritul soarelui sau să vizitez Masada în Israel, în timp ce 
ascult „Dont Stop Believin”, cântat de Journey. Serios: 
alege un loc şi un cântec şi creeaza-ti propria aventura. 
Vai, ce bucurie să te afli într-un loc anume si să-ţi con- 
struiesti o amintire! 


Să te adresezi sfinţilor pe nume, cu voce tare, când ai 
nevoie de ajutorul lor. Înaintea unuia dintre examenele 
de clasa a 11-a ale lui Hunter, i-am adresat probabil o 
rugăciune Sfântului Apostol Iuda (patronul situaţiilor 
imposibile). La începutul examenelor de clasa a X-a, 
Hunter ne-a spus vesel că în semestrul acela nu avea 
nevoie de ajutorul Apostolului Iuda! A fost un semn 
bun! 


Să-mi strâng copiii în braţe după ce fac baie sau duş, 
când sunt în pijamale si se joacă precum catelusii, unii 
peste alții pe canapea. Nimic nu se compară cu îmbră- 
tisarea copiilor, chiar dacă acum sunt mai înalți decât 
tine! 

+ Să revăd din nou chipurile familiei mele după ce am 
fost departe unii de alţii. Sunt nerăbdătoare să-i văd, 
iar când îi văd, îmi găsesc pacea sufletească. 


e Bucătăria curată dimineața şi zgomotul cafetierei. 
Simplu, dar îmi aduce atâta bucurie! 


Sper că ţi-ai dat seama că lista ta trebuie să te reflecte pe tine 
şi relaţia ta cu bucuria. Găseşte care sunt momentele, lucrurile 
şi evenimentele unice pentru tine și fă-le mai mult loc! Cu cât 
te reprezintă mai mult pe tine, cu atât mai bine! 


Mirare și uimire 


Oamenii mai spun că un alt fel de a experimenta umorul este 
prin a fi inspirați. Scopul umorului este să-ţi ia povara de pe 
umeri şi să-ți calmeze inima. Unii oameni nu obișnuiesc să 
râdă şi să se joace. Este în regulă. 

Lucram cu şeful uneia dintre cele mai mari bănci din 
Canada, discutam despre umor şi reflectam la el. Mi-a spus 
că nu s-a simțit niciodată conectat la latura lui simpatică şi că 
aceasta era zona teoriei mele, despre care voia să afle mai mult. 
Am ajuns la ideea că, dacă scopul umorului ca element al re- 
zilientei este acela de a calma, atunci poate am reuşi să găsim 
acest lucru în altă parte. În sesiunea de consultaţii, el a decis că 
ideea de mirare şi uimire ar servi aceluiaşi scop. 

Deci, dacă rostogolirile, joaca şi râsul nu sunt genul tău, ai 
putea încerca ideea de mirare şi uimire. Când s-a întâmplat 
ultima oară să ti se taie respiraţia, când timpul părea să se fi 
oprit în loc, pentru o clipă doar, iar simţurile să încerce să cu- 
prindă totul? Când te simţi coplesit şi vrăjit de minunatia lumii 


noastre? 

Multi dintre noi suntem atât de acaparati de evenimentele 
vieţii zilnice, încât ideea de mirare şi uimire ni se pare străină. 
Poate iti rezervi ideea de a privi lumea cu mirare pentru atunci 
când călătoreşti sau când vezi ceva nou. Eu te invit să te gân- 
desti cum poţi vedea minunea din fiecare zi. Cred că uneori 
trecem cu superficialitate peste cotidian, pentru că, dacă 
ne-am opri să privim cu mai multă atenţie lumea înconjură- 
toare, nu am mai reuşi să facem nimic. Dacă ne-am minuna în 
legătură cu felul în care funcţionează corpul nostru sau dacă 
ne-am gândi la cum funcționează maşinile noastre, am fi co- 
plesiti de cunoaşterea, complexitatea şi simpla nemărginire a 
părților mobile, încât nu am mai fi în stare să ducem nimic la 
bun sfârşit! Cercetătoarea Pamela Paresky, autoarea volumului 
Year of Kindness, arată că mirarea şi uimirea sunt extrem de 
importante în exersarea zilnică a stării de bine. Ea descrie ui- 
mirea ca pe un act de smerenie intelectuală. Dacă ştim totul, 
nu putem ajunge la mirare. Trebuie să adoptăm o privire sme- 
rită şi să fim dornici să învăţăm.” 

Uimirea este considerată un simţ al angajării colective si al 
unităţii prin raportare la lumea din jur. Este felul în care ne 
găsim firele comune si legăturile cu umanitatea. Este canavaua 
nu numai a vieţii noastre, ci şi a vieților celor care au trăit ina- 
intea noastră. Când lucrăm cu aceste definiţii este mai uşor să 
înţelegem de ce aceste practici sunt atât de importante pentru 
viata noastră. 

Când eram mai tânără am dat peste cartea din 1946 a lui 
Viktor Frankl, Mans Search for Meaning (Omul în căutarea 
sensului vieţii). Această lucrare clasică se va număra cât voi 
trăi printre primele cinci dintre preferatele mele. Frankl scrie 
despre experienţa supravieţuirii după cele mai cumplite eve- 
nimente, când a fost deținut în lagărul de la Auschwitz. El a 

folosit această experienţă pentru a forma ceea ce numim astăzi 
logoterapia, practica psihologică prin care oamenii sunt ajutaţi 
să dea sens vieţii lor, inclusiv suferinţei. Frankl a demonstrat 
că abilitatea de a-ţi alege atitudinea are un rol cu totul special 
în supravieţuire: „Orice i se poate lua omului, în afară de un 
singur lucru, ultima dintre libertăţile umane - alegerea pro- 
priei atitudini într-un anumit ansamblu de circumstanţe. * El a 
scris de asemenea despre importanţa de a fi atent la ce anume 
alegem să ne concentrăm. Îmi aduc aminte când am citit acest 
pasaj prima dată, printre lacrimi şi cu un acut sentiment de 
mirare. Frankl povesteşte dialogul dintre doi deţinuţi din la- 
gărul de concentrare: 


Stăteam afară când am văzut nişte nori siniștri strălucind 
spre apus şi cerul întreg s-a acoperit de nori care își schimbau 
permanent formele şi culorile, de la albastru-otel la roşu ca 
sângele. Colibele dezolante de pământ, cenușii, făceau un 
contrast puternic, în timp ce bălțile de pe pământul noroios 
reflectau cerul incandescent. Apoi, după minute bune de 
tăcere impresionantă, unul dintre deţinuţi i-a spus celuilalt: 


„Ce frumoasă ar putea fi lumea!” 


Am putea folosi principiile mirării şi uimirii pentru a pro- 
mova rezilienta, alegând să ne privim viata dintr-un plan su- 
perior. Făcând un pas în spate. Acceptand să fim smeriti. Cand 
ne aflăm în vale, uităm uneori priveliştile pe care le oferă lan- 
turile de munţi. Chiar si în momentele cele mai grele, făcând 
un mare efort putem alege încotro să ne îndreptăm privirea. 
O inimă smerita şi o minte aprigă ne vor fi de folos. Gaseste-ti 
mirarea! Fii uimit! 

„Zambește și mergi 
mai departe, până la urmă 
aceasta este viaţa și 
te simţi bine pentru că, 
pur și simplu, traiesti.” 


ATTICUS 


CAND TOT RESTUL ESUEAZA, 
CEEA CE SE VA ÎNTÂMPLA CU SIGURANTA, 
NU LUA VIAȚA PREA ÎN SERIOS 


Există un citat binecunoscut care sună cam așa: „Nimeni nu 
va pleca viu din aceasta viata” Stim deja că timpul nostru pe 
pământ este limitat şi poveștile noastre se vor sfârşi. Suntem 
cu toţii muritori. Acesta este unul dintre adevărurile funda- 
mentale ale vieţii. Tristetea este o bestie parşivă. Durerea este 
reală. Suferinta doare. Anxietatea sperie. Iar dintr-o pierdere 
sau traumă nu ne revenim complet niciodată - ea devine parte 
a tesaturii vieţii noastre şi acest fapt este perfect în regulă, chiar 
dacă nu prea simţim astfel. În pofida provocărilor, putem alege 
să privim fiecare zi ca pe o oportunitate de a dobândi abili- 
tati noi, care să ne ajute să purtăm povara vieţii. Dorinţa mea 
este să rămâi cu inima deschisă. Rămâi smerit și suficient de 
curios încât să vezi umorul, bucuria, minunea şi uimirea de 
care poţi avea parte cât eşti pe-aici. Viaţa care este grea este 
în acelaşi timp minunată, extrem de frumoasă. Este stimula- 
tivă. Este uluitoare. Suntem încă aici. Există bunătate. Iubirea 
va învinge. Aşa cum a spus Mr. Rogers, când vezi câte tragedii 
există în lume, „caută-i pe cei ce ajută. Întotdeauna vei găsi 
oameni de ajutor. * 


GÂSEȘTE UMORUL 
ORIUNDE EȘTI ȘI ORIUNDE TE DUCI 


Ca părinte cu trei copii, inima mea poate fi în patru locuri în 
acelaşi timp: cu mine şi cu cei trei copii ai mei, oriunde s-ar 
afla ei. Nu demult, inima mea era cu mine la San Diego şi la o 
distanţă de 4281 de kilometri, cu Jaxson la Peterborough, On- 
tario. Era weekendul cand se făcea selecția pentru programul 

reprezentativ de baschet - două zile de teste şi evaluări. Pana 
sâmbătă seară ori ocupa un loc pe listă, ori era lăsat să plece. 

Semnasem deja un contract şi trebuia să fiu la San Diego 
în weekendul acela, nu puteam să-mi schimb angajamentul 
de turnee. Bineînţeles, toate păreau să se întâmple în același 
weekend! Eram sfâşiată şi am plecat la San Diego cu inima 
grea. Am intrat în rolul de lector profesionist si am depus toate 
eforturile să mă concentrez pe ceea ce aveam de făcut. Abia 
mă cazasem la hotel, îmi luasem o cafea la braseria de pe malul 
mării, la Coronado, şi îmi treceam în revistă prezentarea, când 
m-a sunat Jaxson. 

„Mama, trebuie să vii acasă acum, mi-a spus el. Mi-a ex- 
plicat că prima rundă de probe nu decursese bine. Alţi jucă- 
tori reusisera să iasă in fata, iar el nici nu apucase să atingă 
mingea şi avea impresia că antrenorii nici măcar nu-l băga- 
seră în seamă. Era o echipă nouă pentru Jaxson, iar jucătorii 
din echipa anului precedent nu-i făceau viaţa uşoară unui 
nou-venit care le-ar fi putut lua pâinea. „Mama, am nevoie de 
tine aici,” mi-a spus el. „Nu mă descurc fără tine. Te rog, vino 
acum! Am nevoie de tine.” 

Mă durea sufletul si am făcut tot posibilul să-l consolez de 
la distanță. Am încercat tot ce aş fi putut să fac şi să-i spun ca 
să fiu eroul lui, dar adevărul era că nu funcţiona nimic. Când 
i-am explicat, în cele din urmă, că sub nicio formă nu reuşeam 
să ajung acasă, nici dacă aș fi zburat toată noaptea, i-am auzit 
dezamăgirea, clară şi puternică. Îl dezamăgisem. Pur si simplu 
nu puteam repara această situaţie. 

Am încheiat convorbirea şi am plâns sub ochelarii de soare, 
pe una dintre cele mai frumoase plaje din lume. După o incur- 
siune amănunțită în vinovăția mea, găzduită de mine, pentru 
mine, am reușit să fac un plan. Știam că Jeff şi Hunter se puteau 

descurca. Jeff era capabil să-i dea lui Jaxson câteva sugestii şi 
strategii de gândire, de recadrare şi de resetare. Hunter putea 
discuta cu el ca de la sportiv la sportiv. Hunter trecuse prin ne- 
numărate weekenduri de selecţie în echipa de baschet. Mi-am 
adunat echipa familiei pentru ajutor. Jeff şi Hunter s-au pus pe 
treabă. 

Lui Hunter i-am mai cerut încă o treabă specială. Ceva de 
genul următor. În drum spre selecţie, a doua zi, Hunter i-a ţinut 
lui Jaxson un discurs înaintea probei. Trebuia să se oprească 
asupra ideilor fundamentale, precum opţiunea de a fi curajos 
şi importanţa dorinţei de a-şi asuma riscuri. Hunter şi-a ales 
câteva citate din discursul lui Theodore Roosevelt „Man in the 
Arena” (şi lui, şi mie ne place acest discurs). I-a vorbit despre 
Rocky, David Goggins şi alti eroi ai baschetului, care i-au venit 
în minte. După discurs, Hunter a urmat întocmai paşii mei. 
L-am instruit să-i dea lui Jaxson căştile, să-i pună un anumit 
cântec şi să-i spună că melodia era din partea mea. Acum, îna- 
inte să vă zic ce melodie am vrut să-i pună Hunter lui Jaxson, 
vă rog să vă gândiţi la faptul că momentele disperate cer soluţii 
disperate. I-am cerut lui Hunter să-i pună un cântec rap foarte 
nepotrivit vârstei, interpretat de Ludacris. Vă rog să ţineţi cont: 
nu susțin că astfel de cântece sunt potrivite pentru copii. Ideea 
este că i-am găsit lui Jax un cântec care să-l mobilizeze! Stiam 
că i s-ar fi potrivit lui Jaxson în momentul acela. 

Hunter i-a spus lui Jaxson: „Mama iti trimite cântecul ăsta. 
A zis să dai din coate, să ieşi pe teren şi să-i scoţi pe jucătorii 
aceia afară din mintea ta şi de pe teren. Acesta este terenul tău: 
apără-l, stăpânește-l. Nu lăsa nimic la pământ, dă tot ce ai. 
Mama zice să-i faci să se miște şi să lichidezi treaba." 

Hunter mi-a povestit că Jaxson s-a schimbat complet în 
momentul acela. În loc să fie emoţionat şi timid, a râs şi s-a 

lansat pe teren cu intensitate şi vervă, ca să le arate antrenorilor 
că merita să fie luat în seamă. Jaxson era alimentat cu curaj şi 
neînfricare şi avea în minte un imn total neadecvat, trimis de 
mama cu dragoste de la San Diego. Smecherul meu golan bas- 
chetbalist nu avea de gând să permită fricii şi câtorva jucători 
să stea în calea telului său. 

Nu mult după ce proba a început, câţiva părinţi, care ştiau 
că eram plecată la muncă, mi-au transmis mesaje spunân- 
du-mi că Jaxson domina proba. Hunter mi-a trimis şi el un 
mesaj, să-mi spună că Jaxson „le rupea picioarele” (un termen 
folosit atunci când adversarul îi face pe ceilalți jucători să-şi 
piardă echilibrul şi să cadă). Jaxson era o vâlvătaie. Urmă- 
torul mesaj scris a venit de la Jeff: „Zâmbeşte şi se distrează 
pe teren - problemă rezolvată.” Jaxson mi-a telefonat la sfârşit. 
„Mulţumesc, mama... am făcut-o. Acum fă şi tu ce trebuie la 
San Diego. Pe mâine!” 


În acest capitol am intenţionat să trec în revistă legătura 
dintre umor si teoria mea despre rezilienţă, precum si să-ţi 
arăt cum poţi începe să aplici aceste practici în viata ta. În pe- 
rioade de stres, schimbare, provocare și nesiguranță, adesea 
umorul dispare primul, dar este interesant că în asemenea si- 
tuatii avem cel mai mult nevoie de el. Umorul ne permite o 
uşurare de moment şi ocazia de a crede că ne va fi bine din 
nou. Iată o invitaţie caldă să-ţi imblanzesti inima şi să-ţi des- 
cretesti fruntea! Aşa cum am mai menţionat, principala con- 
cluzie a oamenilor de ştiinţă este că umorul are o gamă largă 
de efecte asupra perceptiilor, atitudinilor, rationamentelor si 
emoțiilor care, la rândul lor, sprijină in mod direct sau indi- 
rect stările noastre fizice şi psihologice. Este important. Sunt 
mulțumită că această ultimă variabilă, cea căreia cu greu i-am 

„Omul înzestrat 
cu simţul umorului 
nu numai că este 
mai relaxat în faţa unei 
situaţii potenţial stresante, 
dar este și mai flexibil 
in abordarea acesteia.” 


JOHN MORREALL 


găsit un nume, are un capitol dedicat şi joacă un rol important 
in cadrul modelului, alaturi de celelalte patru variabile. Daca 
ma gandesc bine, este amuzant ca acest element ma inveseleste 
cel mai mult ori de cate ori il intalnesc la oamenii cu care am 
onoarea sa lucrez! 


MARILE IDEI DIN PARTEA A III-A 


În Partea a III-a am prezentat cele cinci variabile care compun 
noul model al rezilientei de zi cu zi. Modelul arată cum se ge- 
nerează pragul de start al rezilientei. Arată cum capacitatea de 
a gestiona stresul, provocările, schimbarea, nesiguranța şi toate 
lucrurile pe care le trăim în viaţă îşi trage energia şi punctul de 
focalizare din cele cinci trăsături. Aceşti piloni, laolaltă, for- 
mează punctul de pornire pentru rezilienta pe care trebuie să 
o manifestăm în viaţa de zi cu zi. 

Rezilienta nu este ceva ce avem sau nu avem. Este eficiența 
personală, convingerea că putem răzbate prin etapele grele 
ale vieţii. Cred că semnificaţia capacităţii de rezilienta deriva 
din temelia pe care o reprezintă apartenenţa, prima variabilă 
a modelului. Avem nevoie de rădăcini. Avem nevoie să ştim 
că contăm şi să ne vedem ca parte din ceva mai mare. Senti- 
mentul de apartenență este strâns împletit cu viata strămoşilor 
şi ne leagă de ei. Este imperios necesar să ne dăm seama că 
suntem aici, contăm şi ducem mai departe moștenirea celor 
care ne-au precedat. 

Cea de-a doua variabilă este perspectiva, capacitatea de a 
avea o gândire flexibilă şi promptă. Deseori vedem oameni cu 
o gândire sau cu idei fragile, care lasă prea puţin loc pentru 
idei noi sau pentru creştere. Capacitatea de a fi flexibili şi de 
a ceda ne este utilă în situaţiile de schimbare și nesiguranţă. 

Cei care trec cu bine prin vremuri provocatoare ştiu cum să-şi 
adapteze acţiunile. 

Cea de-a treia variabilă este acceptarea. Capacitatea de a în- 
vata şi de a creşte. Viaţa are tendinţa să ne formeze si să ne mo- 
deleze, la fel cum Mama Pământ face cu întreaga natură. Când 
opunem rezistență şi tragem în direcția opusă vieţii, riscăm să 
ne împotmolim. Am întâlnit oameni care au rămas blocaţi 
zeci de ani într-un eveniment pe care nu îl înțeleg. Continuă 
să rumege motivul pentru care s-a întâmplat ceva, dar adesea 
nu există răspuns. Acceptarea nu înseamnă că trebuie să ne 
placă ceea ce s-a întâmplat în viața noastră, ci mai degrabă că 
avem dorinţa să recunoaştem acel ceva. Trebuie să începem să 
punem alte întrebări, cum ar fi: „Felul în care gândesc despre 
acest lucru funcţionează sau nu funcţionează? Îmi este util sau 
mă ţine pe loc?” Ne este de folos, de asemenea, să ţinem minte 
că nu trebuie să acceptăm totul. Trebuie să acceptăm doar mo- 
mentul în care ne aflăm în prezent. Să ne frământăm pentru 
ziua de mâine sau să ne întrebăm cum vom reuşi să trecem 
peste ceva anume nu ne ajută cu nimic. Accepta clipa. Îţi vei da 
seama rapid că eşti pregătit pentru a proceda exact aşa. 

Cea de-a patra variabilă este speranţa, optimismul. Unul 
dintre cele mai profunde adevăruri pe care le-am descoperit în 
activitatea mea este ideea că speranţa este o alegere. Este ceva 
ce găsim în adâncul nostru şi hotărâm să-l scoatem în afară. 

În sfârşit, prezint varianta umorului, în toată dezordinea 
lui. Postulez ideea că umorul, bucuria, uimirea şi mirarea, dar 
şi lipsa de griji pot acţiona ca un amortizor în vremuri de în- 
cercari şi ne pot ajuta atât fizic, cât si psihologic. 

Vreau să confirm că rezilienta are şi o componentă de echi- 
tate socială. Unii sunt mai bine pozitionati în viata decât alţii, 
ceea ce le permite să pună în practică aceste trăsături. Si totuşi, 

in conceptia mea, cei cinci piloni ai rezilientei sunt actionati 
intrinsec. M-am jucat cu copii din orfelinate din tari in curs 
de dezvoltare, care nu s-au bucurat niciodata de privilegii si 
resurse, dar care aveau un profund sentiment de apartenenta. 
Am indrumat directori de la niveluri inalte care dispun de pri- 
vilegii si resurse din plin si care nu au uitat cum se vedeau lu- 
crurile când munceau la registratură, la începutul carierei. Am 
stat lângă medici de la urgenţă care, după o tragedie cu zeci 
de victime împuşcate în mijlocul comunității, aflată pe prima 
pagină în presa din toată tara, au învățat să accepte. Erau calmi 
şi conştienţi de ceea ce puteau controla și ce nu. (Îmi place să 
le numesc pe toate acestea „elementele controlabile.”) Erau în- 
durerati, dar continuau. Fete tinere dintr-o tabără de refugiaţi 
mi-au împărtăşit speranţele de viitor, deşi familiile lor trăiau 
de trei generaţii în tabere de refugiați. Ştiu că ele vor fi cele 
care se vor ridica. Şi aleg să trăiască o viata plină de speranțe. 
În sfârşit, am văzut poliţişti trataţi cu brutalitate exact de cei pe 
care au jurat să-i apere şi care îşi păstrează totuşi zâmbetul pe 
buze, străduindu-se să detensioneze o situaţie, cu umor, tact 
şi echilibru. Invers, cunosc şi câțiva polițiști care îi tratează cu 
brutalitate pe cei pe care au jurat să-i protejeze. Atitudinea lor 
răneşte profund inima poliţiştilor buni, dar şi comunitățile. Nu 
este în regulă. Cu toate acestea, și ei şi comunitățile merg mai 
departe. 

Capacitatea de rezilienta este universală. Spiritul uman nu 
are limite şi nu cunoaşte graniţe. 

În continuare, în Partea a IV-a voi prezenta pe ce căi putem 
dobândi rezilienta de zi cu zi. În realitate, a fi rezilient este 
un proces si un exerciţiu. Viaţa nu se opreşte si va furniza 
permanent situaţii în care să ne punem în practică rezi- 
lienţa. Există un citat care i se atribuie adesea Maicii Tereza: 

„Ştiu că Dumnezeu nu îmi va da niciodată ceea ce nu pot duce.” 
Ei bine, este clar, Domnul crede că suntem o adunătură de răz- 
boinici nenorociti, deoarece chestia asta pe care o numim viata 
este grea! Din fericire, suntem cu toţii bine echipați. 

PARTEA A IV-A 


CĂILE 


„Niciodată nu este prea târziu 
să-ţi schimbi drumul. Si nici nu este 
rău să speri că altcineva va face acelaşi 
lucru. Propriul trecut ne însoţeşte cu 
înţelepciune pe drumul ales, 
iar susținătorii noştri devin 
cei ce vor şti cât de departe am ajuns. 


CAPITOLUL 11 


MODELUL DE TRAIECTORIE 
A REZILIENTEI 


INTENȚIA MEA ÎN CONTINUARE ESTE să-ți prezint rezilienta in 
acţiune. Vreau să iti arăt cum, gândind rezilienta pe traiectoria 
experienţei, ne pregătim să înfruntăm situaţiile grele. Vreau să 
te ajut să-ţi dai seama de alinierea dintre circumstanţele vieţii 
tale, cap și inimă, astfel încât aceasta să se potrivească vieţii pe 
care vrei să o trăieşti. Cele patru căi pe care le voi descrie sea- 
mănă mult cu niște etape. Le numesc „căi” pentru că ele sunt 
pentru mine expresia unei călătorii, a unei evoluţii. Aceste căi 
reprezintă punctele de plecare pentru antrenamentul de rezili- 
enta „făcut cu inima” după un eveniment advers. Gandeste-te 
la ele ca la nişte invitaţii blânde, bazate pe informații stiinti- 
fice, pe care alţii le-au acceptat şi care le-au fost de folos. Dar, 
înainte de a discuta cu mai multă precizie despre aceste căi, să 
încadrăm rezilienta într-un continuum, pentru a putea trece 
de la teorie la practică. 

MODELUL DE TRAIECTORIE A REZILIENTEI 


După ce timp de peste două decenii am lucrat cu oameni pro- 
veniți din medii foarte diferite, precum spitale, clinici, peni- 
tenciare, şcoli gimnaziale, colegii şi universități, firme mari, 
cu personal de primă intervenţie, personal militar, sportivi 
de înaltă performanţă, am ajuns să înţeleg cum se străduiesc 
oamenii, în diferite etape ale vieţii, să-şi formeze un prag. Te 
poţi gândi la el ca la niște rezervoare de rezilienta, conţinând 
variabile interne şi externe, la care apelezi pentru a te ajuta să 
găseşti motivaţia, angajamentul şi puterea de a merge mai de- 
parte. La ce apelează oamenii când viata devine grea sau cand 
se confruntă cu o provocare? Convingerea unei persoane că 
poate trece printr-o experienţă sau printr-o perioadă dificilă 
devine propria eficiență. Vreau să-ți arăt printr-o aplicaţie cum 
se îmbină toate acestea. 

Ideile pe care ti le prezint aici se bazează pe un cadru dez- 
voltat de extraordinarii profesori Jerry Patterson de la Univer- 
sitatea din Alabama şi Paul Keller, de la Trinity University, în 
cartea lor Resilient School Leaders. Diagrama de mai jos este o 
versiune modificată a unui grafic care a apărut inițial într-o fi- 
gură din această carte. Modificările reflectă constatările muncii 
mele şi extind aplicabilitatea modelului dincolo de liderii din 


domeniul educaţiei. 


FIGURA 1: Modelul de traiectorie a rezilientei elaborat de Dr. RHD 


Rezilienta A  Etapa de  Etapade  Etapade_„ Etapade 


înaintea i ‘ eas 
oveninentilal adversitatea declin adaptare recuperare ridicare 

Diagrama din partea stângă reprezintă modul in care actio- 
nează rezilienta. La început avem pragul de pornire al rezili- 
entei, format din cele cinci competenţe fundamentale (apar- 
tenenta, perspectiva, acceptarea, speranţa şi umorul). Aceste 
cinci elemente reprezintă eficiența unei persoane sau convin- 
gerea ei că poate face ceva greu. Apoi se petrece evenimentul 
advers. Acesta poate fi orice dă naştere momentului în care 
totul se opreşte, când suntem aruncaţi în prezent. Privim 
viata drept în faţă şi suntem în acord deplin cu acel moment. 
Suntem omniprezenti in propria viaţă. Evenimentul poate fi o 
accidentare - să zicem ca un atlet isi fracturează genunchiul 
făcând sport. Probabil că el nu se gândea la genunchi sau nu-i 
acorda atenţie şi nu s-a concentrat asupra lui până ce nu s-a 
accidentat. Sau poate eşti implicat într-un accident de maşină. 
Conduci, dar nu esti atent la mașină până cand nu s-a şifonat, 
iar acum a devenit prioritatea ta. Sau primeşti un telefon ori un 
mesaj care te anunţă că analizele tale medicale nu sunt bune. 
Sau o bătaie în uşă - deschizi si viata ta nu va mai fi niciodată 
la fel. Momentul advers este acel moment care iti strigă în fata 
că s-a schimbat ceva sau că o traumă vitală ajunge în centrul 
atenţiei exact atunci, fie temporar, fie pentru totdeauna. Odată 
ajunşi într-un asemenea moment, începem să parcurgem 
patru etape distincte ale rezilientei. 


Etapa de declin 


Când adversitatea loveşte, şi inevitabil acest lucru se va în- 
tâmpla, începem călătoria parcurgerii celor patru etape. Fi- 
ecare eveniment care ne zguduie va lăsa la început o marcă. 
Este ceva normal, indiferent de rezilienta persoanei respective 
înainte de producerea evenimentului. Dacă acel eveniment nu 
te afectează deloc, nu este nevoie să exersezi rezilienta. Ca să 

te ridici sau să-ţi revii trebuie să fii mai întâi pus la pământ. 
Repet, dacă nu există declin, evenimentul nu necesită rezili- 
enta. Gradul de declin depinde de scorul eficacitatii pe care l-ai 
avut înaintea adversitatii. Chiar şi oamenii cei mai rezilienti au 
nevoie de timp şi de spaţiu pentru a se regrupa, reorienta, re- 
adapta si pentru a înţelege ce s-a întâmplat. Vad cum oamenii 
se supun unor presiuni enorme pentru a-şi reveni urgent după 
un eşec. Dar trebuie să-ţi acorzi mai întâi permisiunea să te 
limpezesti, să evaluezi daunele, să observi impactul colateral 
şi apoi să decizi. Poţi rămâne în acest punct cât timp ai nevoie. 
Depasirea dificultăţilor nu este o cursă. Cei care îşi revin fara 
să accepte si să recunoască impactul trebuie, de obicei, să se 
întoarcă şi să facă acest lucru mai târziu. Iar această întoarcere 
târzie este mult, mult mai dificilă. Iată de ce sunt atât de atentă 
la etapele ce urmează imediat după ce s-a produs un eşec major 
sau o criză. Ceea ce facem în etapa de declin contează pentru 
recuperare. Cand nu trăieşti durerea, pierzi o lecţie. Cunoas- 
terea nu va ţine durerea la distanţă. Singura cale este de a o 
trăi, clipă de clipă, sentiment cu sentiment, cu inima şi mintea 
deschisă. 


Etapa de adaptare 


Este etapa în care ne acomodăm, ne schimbăm, stabilim prio- 
ritati si ne exersăm flexibilitatea. Când lucrez aceasta etapă cu 
pacienţii mei, o numesc adesea nevoia de gândire flexibilă sau 
perioada de agilitate cognitivă. În modelul de competenţe de 
bază pe care îl propun, acesta este elementul de perspectivă. În 
multe cărți de self-help, el este considerat cel care fixează „noua 
normalitate” Îmi amintesc că mi-a spus cineva că trebuia să-mi 
accept noua normalitate. Terminologia mi-a produs repulsie. 
Nu voiam o nouă normalitate. Am respins acest limbaj cu toată 

„Devin mai puternic luptând. 
lar când sunt provocat 
pană în adâncul 
fiinţei mele, 
aflu cum sunt eu 
cu adevărat.” 


STEVE MARABOLI 


ființa mea. Ceea ce a rezonat cu mine in cele din urmă a fost 
ideea de a opera o „corecție a cursului”. Navigai pe drumul tău, 
a venit furtuna, acum trebuie să-ţi reglezi pânzele corabiei si 
să-ţi recalibrezi traseul. Cu această linie de gândire, inima mea 
a putut urca la bord. Furtunile vin. Așa este natura. Natura se 
adaptează. 


Etapa de recuperare 


Este etapa in care îi văd pe oameni cum isi recuperează viata. 
După ce ne-am adaptat, ne putem revendica viata înapoi. Ma- 
nifestând compasiune de sine, înțelepciune şi onorându-ne 
sufletul, putem reuși să-i îngăduim adversitatii să facă parte 
din viata noastră - nu să ne definească viata. Noi nu suntem 
greşelile, accidentele sau suferinţa noastră. Acestea sunt eveni- 
mente, nu caracteristici. Din păcate, multi nu ajung la aceasta 
etapă - rămân complet şi total blocaţi în evenimentul advers. 
Aşa cum am explicat în Capitolul 8 referitor la acceptare, oa- 
menii rămân blocaţi în bucla întrebării „de ce mi se întâmplă 
mie asa ceva?” din care nu mai ies. Se întâmplă lucruri oribile. 
Viaţa nu este dreaptă. Respectarea regulilor nu garantează o 
viata fără suferinţe, dezamăgiri sau nedreptate. Într-un mo- 
ment sau altul, viaţa ne va lovi. Garantat. Ceea ce contează este 
ce facem cu milioanele de bucăţi în care ne-am sfărâmat. Etapa 
de recuperare este aceea în care adunăm milioanele de piese, 
durere cu durere şi creâm o nouă capodoperă, un mozaic care 
reprezintă viaţa trăită cu adevărat şi cu mai mult curaj. 


Etapa de ridicare 


Este etapa în care, aflându-ne suficient de departe, pe cealaltă 
parte a adversitatii, ne putem ridica. Etapa nu înseamnă doar 

să ne revenim; înseamnă sa ne ridicăm cu adevărat. Este o re- 
naștere, o înviere şi o reunire cu viata noastră. În acest mo- 
ment, după ce am fost cu adevărat loviți de adversitate, ne-am 
transformat în fiinţe mai înțelepte şi mai conectate. Aici au 
câştig de cauză empatia şi compasiunea, nu amărăciunea si ju- 
decarea. Parcurgând pe rând aceste etape aflăm cine suntem 
şi de ce suntem în stare. Fiecare eveniment devine o dovadă a 
puterii, a tăriei morale și a deschiderii noastre spre învăţare şi 
creştere. Fiecare experienţă trăită, care parcurge aceste etape, 
ne va transforma în cele din urmă. Rămâne valabilă ideea că 
nu poţi schimba ceea ce s-a întâmplat, dar poţi să decizi ce vei 
face în continuare şi acest lucru este important. 


Figura 2: Exemplu de model de traiectorie a rezilientei 

evenimentului 


Linia vieții: de la Adversitate la Recuperare 


În Figura 1 de mai sus am prezentat modelul de traiectorie a 
rezilientei. Figura 2 este un exemplu care arată două persoane 
aplicând modelul. Axa Y este Capacitatea de rezilienta sau scala 
afirmației „Pot face lucruri grele” ( de la 0 = „nu pot,’ pana la 

10 = „pot”). Axa X este evoluţia vieţii noastre în timp, trecând 
printr-o serie de etape. Pe parcursul vieţii avem un scor relativ 
stabil al autoeficacitatii, care priveşte capacitatea noastră de re- 
zilienta. In acest caz, autoeficacitatea este convingerea noastră 
că suntem capabili să facem lucruri dificile. Noţiunea este pu- 
ternic influențată de sentimentul nostru de apartenenţă şi de 
capacitatea noastră de a accepta si de a fi optimişti. Asa cum 
se vede clar în Figura 1, scorul nivelului de bază al eficacitatii 
rezilientei va determina cât de sus începe etapa de declin. In 
Figura 2, Persoana 1 merge înainte odată cu trecerea timpului, 
dar nu avansează prea mult în etape. Persoana 2 merge înainte 
şi acumulează câştiguri în fiecare etapă. Traiectoria Persoanei 
2 ne arată că aceasta nu numai că isi va reveni, dar va si deveni 
mai puternică. Persoana 1 pare să fie blocată. Ei i-ar putea fi 
necesar mai mult timp ca să avanseze, sau poate că va decide, 
în mod conștient sau inconştient, să rămână blocată și să tră- 
iască o viaţă definită de evenimentul advers. 

Să ne uităm acum mai îndeaproape la aceste etape şi căi. 
O abordare literară ne va ajuta să ilustrăm ideea de căi. Îmi 
place cum putem folosi în demersul nostru călătoria arhetipală 
a eroului lui Joseph Campbell. Călătoria eroului lui Campbell, 
detaliată în cartea acestuia din 1949, The Hero with a Thousand 
Faces (Eroul cu o mie de chipuri), imbratiseaza ideea că fiecare 
eveniment important are un tipar. Este straniu să ne gândim 
că lisus Cristos, Luke Skywalker, William Wallace, Ioana d'Arc, 
Jane Eyre şi chiar Anne de la Green Gables se încadrează pe 
traiectorii similare. Conceptul pleacă de la ideea că fiecare 
persoană trece printr-o serie de experienţe care o fac să de- 
vină erou. Există mai multe puncte de vedere contradictorii 
cu privire la cât de multe căi compun călătoria unui erou, dar 
versiunea simplificată arată în felul următor: există o chemare 

catre aventura, intri pe un teritoriu necunoscut, te confrunti 
cu provocări si tentaţii, trebuie să ucizi dragoni, iar la urmă 
există proverbiala moarte şi renaștere. 

Dacă abordam rezilienta aplicând acest model înseamnă că 
aventura este mai degrabă o experienţă adversă, care implică 
acţiunea şi etapele ei ulterioare. Când alegem cum vom merge 
înainte trecând prin această experienţă pentru care avem ne- 
voie de rezilienta personală, intrăm pe teren necunoscut. În 
pofida a tot ce stim despre psihologie, ştiinţă şi condiţia umană, 
ceea ce resimte fiecare persoană parcurgând acest traiect este 
unic. Există, desigur, asemănări, tipare şi idei generale, dar ce 
simte fiecare este foarte personal. Fiecare experiență de viata 
ne spune cum vom trăi durerea, pierderea, provocarea si sufe- 
rinta. Ca şi eroul în călătoria sa, ne vom confrunta cu provocări 
şi chiar cu tentaţii. De exemplu, după o accidentare vom simţi 
durere si poate vom fi chiar tentaţi să renuntam. Decidem ca 
a ne face bine nu merită efortul de a ne lupta. Sau poate că ne 
confruntăm cu o provocare insurmontabilă în mintea noastră 
şi suntem tentaţi să renuntam la tot ce este important pentru 
noi. 

Îmi aduc aminte că am venit în sprijinul unei mame sin- 
gure care, după doi ani istovitori de luptă urâtă pentru cus- 
todia fiului ei cu dizabilităţi, a ajuns într-un punct din care 
nu mai putea continua. Tatăl copilului era un om renumit, cu 
mai multe resurse. A folosit copilul împotriva ei. Femeia ştia 
că ea avea dreptate, dar rămăsese fără resurse financiare, iar 
sănătatea ei emoţională era atât de precară, încât se gândea să 
plece, pur şi simplu. Mi-a mărturisit că gândul o înspăimânta 
şi că îi era ruşine să-l rostească cu glas tare. Îmi aduc aminte că 
am strâns-o puternic de mână și am implorat-o să se oprească 
puţin, să facă o pauză înainte de a renunţa. Dacă trebuie să 

„Nu poţi sa te intorci ca sa 
schimbi inceputul, dar poţi 
să incepi de acolo de unde 
ești și să schimbi sfârșitul." 


C. S. LEWIS 


pleci este alegerea ta, mai întâi trage-ti sufletul, ingaduie-ti 
odihna de care ai nevoie şi reîncarcă-te. 

Trebuie să ucidem dragonii care ne ies în cale pentru a de- 
veni versiuni mai bune ale propriei persoane. Repet, dragonul 
fiecăruia dintre noi va arăta altfel. În perioada mea de recu- 
perare, ca adolescent cu provocări de sănătate mentală, unul 
dintre dragonii pe care i-am ucis a fost autoagresiunea. Am 
jurat în sinea mea să nu mai recurg niciodată la autoagresiune 
ca mijloc de comunicare. Mi-am luat angajamentul că „le voi 
povesti oamenilor, nu le voi arăta oamenilor” suferința mea. 
Mi-am făcut această promisiune mie însămi şi mă mândresc 
cu faptul că mi-am respectat-o şi continui să o respect, că am 
îndepărtat de mine autoagresiunea ca mijloc de comunicare. 
Am înfrânt dragonul. 

Uneori dragonii vin din exterior şi îi înfrângem prin di- 
verse mijloace - uneori plecăm, luptăm, ne distantam sau 
chiar îi ignoram ori ne predăm. Ideea este că dragonul nu ne 
mai poate controla. Refuzăm să fim victime. Alteori dragonii 
vin din interior şi trebuie să le facem fata cu aceeaşi angajare, 
intenţie şi același curaj ca si în fata amenințărilor din exterior. 
În ambele cazuri avem același tel: să trecem peste acel episod, 
ca să devenim versiuni mai bune ale propriei persoane. 

În actul înfrângerii propriilor dragoni, sau al vindecării, 
trecem prin moarte şi renaștere. Am închis cercul. Ne în- 
toarcem o persoană schimbată, care are o poveste puternică; 
putem alege să o impartasim sau să o punem la păstrare. Unele 
dintre cele mai importante bătălii le purtăm fără să asiste alti 
martori, în afară de noi. Este în regulă. Povesteşte sau protejea- 
ză-ţi povestea. Este alegerea ta. 

Ideea rezilientei suprapuse pe călătoria unui erou este un 
instrument uriaş pentru creştere si recuperare. Am văzut 

nemijlocit cum interpretarea vietii sau a unei experiente difi- 
cile prin lentila calatoriei unui erou poate avea un efect trans- 
formator asupra oamenilor. Este unul dintre instrumentele 
mele preferate de tratament, care completează expunerea in 
scris a naraţiunii personale. Să revenim însă la modelul de tra- 
iectorie a rezilientei şi iti voi spune mai mult despre fiecare 
dintre etapele ei. 

„Nu toate furtunile care apar 
în viaţa ta sunt menite să te doboare. 
Poate că o furtună vine 
ca să-ți curețe calea pe care altfel 
nu ai fi găsit-o niciodată.” 


CAPITOLUL 12 


CELE PATRU ETAPE 


ETAPA DE DECLIN 


CAND INTERVINE UN EVENIMENT ADVERS, rezultatul este ca 
rămânem cu desăvârşire neajutorati. Uneori nu-l putem an- 
ticipa, iar altă dată ştim că inevitabilul se va produce. Fiecare 
eveniment poate genera o cascadă de emoții uriaşe, o avalanșă 
de gânduri, o durere fizică de nesuportat. Pentru unii, nu se 
întâmplă nimic. Un gol absolut. Corpul ne protejează intrând 
în stare de şoc. Există opt simptome ale traumei psihologice: 


1. Soc, negare sau neîncredere 

2.  Confuzie, dificultate de concentrare 

3. Furie, iritabilitate, schimbări de dispoziţie 
4. Anxietate şi frică 

5. Vinovatie, ruşine si autoacuzare 

6. Izolare de ceilalți 

7. Sentimente de tristeţe sau neajutorare 


8. Sentimente de deconectare sau de amorteala! 

Este important sa tinem minte ca aceste raspunsuri sunt re- 


actii normale la evenimente anormale. Încerc să le amintesc 
oamenilor să minimizeze raza de influență şi suferința supli- 
mentară. În momentul respectiv trebuie să ne concentrăm 
numai asupra siguranţei şi securității personale. Să ne gândim 


pe rând la câte o singură decizie, nu la ce va fi mai târziu. Este 


suficient să fii aici în momentul prezent. 


Ken Druck scrie despre cum ar trebui să reactionam atunci 


când ne confruntăm cu un moment major al vieţii sau cu o 


tragedie şi face o serie de recomandări.” Eu am adăugat cuvinte 
care să ne ghideze şi să ne ajute ca stimuli. 


2. 


3. 


5. 


6. 


7. 


Stabileste-ti un ritm propriu: drumul va fi lung. Res- 
piră pas cu pas. 

Ia pauze si trage-ti sufletul: închide totul când simţi 
nevoia. Opreste-te şi ia o pauză. 

Ai răbdare cu tine: nu există un mod corect de a te 
simți. Pur si simplu, fii. 

Jarta-te pe tine însuți: nu ai control asupra celor întâm- 
plate. larta si cedează. 

Acordă prioritate grijii de sine. Fă în continuare ce este 
corect pentru tine. 


Renunta la autocritica: fii blând cu tine. Folosește cu- 
vinte de alinare. 

Exprimă emoţiile: simte-le aşa cum vin. Dă-le un nume 
şi lasă-le să treacă. 

Înconjoară-te de sprijin: nu eşti singur. Am rădăcini. 
Pastreaza-ti credinţa: ai încredere. Există un anotimp 
pentru toate. 

Nu-ţi fixa un termen: doar următoarea decizie corectă. 
Sunt aici. 

„Nici nu știai ce suferinţă 
este mai puternică - șocul 
de la ceea ce s-a întâmplat 
sau durerea pentru ce nu 
se va întâmpla niciodată. 


SIMON VAN BOOY 


Cred că oamenii sunt experţi în privinţa propriei persoane. 
Te cunoşti pe tine însuţi mai bine decât oricine altcineva de pe 
această planetă! Vei şti când ești pregătit să intri în etapa de 
adaptare. Nu trebuie să treci acest prag imediat. Încercăm să 
înaintăm pas cu pas, cu prudenţă. 


Alissa, profesorul 


Ştiu că în calitatea noastră de profesori nu ar trebui să avem 
elevi preferaţi, dar se întâmplă uneori să-ţi intre în clasă un 
elev şi acela să-ţi schimbe viata. Pentru mine, acest student a 
fost Alissa. Era în anul doi la cursul de psihologie şi a strălucit 
ca o lumină. Era dornică să afle, motivată, studioasă, iti făcea 
plăcere să o cunoşti. Alissa era pe cale să devină cea mai puter- 
nică învăţătoare pe care ai fi putut spera să o aibă copiii tăi. Am 
fost atât de impresionată de modul ei de abordare și de filozofia 
ei ca viitoare educatoare, încât, după terminarea cursului, soțul 
meu şi cu mine am angajat-o meditatoare pentru copiii noştri. 
Voiam ca ei să vadă dragostea Alissei pentru învăţătură. Era 
foarte curioasă şi stimulativă. Mă făcea să-mi doresc să fi fost 
din nou în şcoala gimnazială, ca să o privesc prin ochii ei. 

Alissa a devenit imediat o membră a familiei noastre. Vii- 
torul ei stătea să înceapă și urma să se lanseze strălucit. Era atât 
de evident că avea să fie o învățătoare extraordinară, pe lângă 
faptul că era si o persoană foarte veselă. 

Numai că, aşa cum bine ştim, uneori viaţa te loveşte când 
nu te aştepţi. În cazul Alissei, s-a întâmplat într-o splendidă 
după-amiază de iulie, când se ducea la cabana unei prietene. 
Era pasageră într-o mașină care a intrat în coliziune frontală 
şi accidentul i-a schimbat definitiv viaţa. Este pur şi simplu un 
miracol că a supravieţuit. Nenumăratele operaţii şi lunile peste 
luni petrecute în spital şi la reabilitare stau mărturie despre 

curajul şi puterea ei. Este de necrezut că organismul uman 
poate să treacă prin aşa ceva. Şi, cu toate acestea, în ciuda du- 
rerii, a suferinţei şi a pierderii, spiritul şi caracterul Alissei nu 
s-au schimbat niciodată. Leziunile cerebrale catastrofale nu 
i-au răpit strălucirea. 

Etapa de declin a Alissei a durat ani de zile. A plâns după 
viitorul pe care nu a mai ajuns să-l aibă. Dar rămăsese în viata. 
Trupul ei micut a purtat durerea inexplicabilă cu bunăvoință 
şi echilibru. 

După o vreme, a revenit la voinţa de a-și construi totuşi 
o viata după accident. Alissa a parcurs un drum de care nu 
cred că multi sunt în stare. Recuperarea ei fizică a fost ului- 
toare, dar iertarea si blandetea pe care le manifestă în tot ce 
face nu le-am mai întâlnit niciodată. Este la fel de pasionată, 
motivată, muncitoare şi entuziastă ca înainte de accident, dar 
acum este si cea mai puternică şi bună femeie de un metru și 
jumătate pe care am cunoscut-o vreodată. Faptul că am vă- 
zut-o la terapie intensivă după accident si cicatricile cu care a 
rămas îmi amintesc că a trecut printr-o etapă de declin. Pentru 
Alissa, ceea ce plănuise la început pentru viitorul ei a trebuit să 
se dezintegreze înainte de a se putea construi. Una dintre cele 
mai mari manifestări de curaj la care am asistat vreodată a fost 
renunţarea Alissei la cum visa că va arăta viata ei. Pe urmă, 
după ce a învăţat din nou să meargă, Alissa a păşit în viitor 
cu inima deschisă. Ea este familia pe care ne-am ales-o. Este 
soră mai mare şi mătuşică pentru copiii mei şi sora mai mică 
pe care nu am știut niciodată că o am. Suntem onorati să o cu- 
noastem nu numai pe ea, ci si pe unii dintre membrii familiei 
ei. Tatăl ei, Tom, mama ei, Kim si bunicul ei, Ben, sunt niște 
oameni extraordinari, care i-au fost alături în fiecare zi cât a 
durat recuperarea. Cred că pasiunea lui Tom pentru echipa de 

fotbal Fighting Irish de la Universitatea Notre Dame a con- 
tribuit la felul de a fi al Alissei in aceasta lume. Mottoul de 
la Notre Dame este Vita, Dulcedo, Spes: Viata, Dulceata, Spe- 
ranta. Spune totul despre Alissa. 

Astazi, Alissa este acel profesor emerit care credeam ca va 
ajunge, atunci cand drumurile ni s-au încrucişat, cu multi ani 
în urmă. Deşi nu predă într-o şcoală gimnazială, ca învăţătoare, 
ea ne învaţă pe noi toţi, cei care o cunoaştem, prin propriul 
exemplu. În ciuda celor întâmplate, Alissa a absolvit universi- 
tatea. Ea demonstrează ce înseamnă să fii mai puternic decât 
durerea şi mai curajoasă decât temerile. Alissa iti va spune că 
sunt unul dintre profesorii ei preferaţi, dar, ca să spunem ade- 
vărul, ea este unul dintre profesorii mei preferaţi. 


ETAPA DE ADAPTARE 


Etapa de adaptare înseamnă că începem să învăţăm. În cazul 
unei adversitati suntem aruncaţi în lume in alt mod. Binein- 
teles că nu trebuie să ne placă ceea ce se întâmplă si nici nu 
trebuie să vedem partea bună a lucrurilor. S-ar putea să nu 
iasă nimic bun dintr-o experienţă negativă şi acest lucru este 
absolut în regulă. Această etapă nu se referă la găsirea unei 
semnificaţii; ci la ce trebuie să facem ca să rămânem cu capul 
deasupra apei. În etapa de declin părea că am uitat să înotăm, 
dar în etapa de adaptare ne dăm seama că trebuie să găsim o 
cale de a ne mișca în continuare mâinile şi picioarele. Invatam 
să rămânem funcționali. 

Etapa de adaptare se produce indiferent dacă ne place sau 
nu. Scopul ei este acomodarea. Este deprinderea noilor abilităţi 
de care avem nevoie pentru a rămâne la suprafaţă, având în ve- 
dere prin ce trecem. Înseamnă că învăţăm să trăim fiecare clipă 

„Așa cum spune legenda, 
cand Pasărea Phoenix 
renaște din propria cenușă 
este mult mai frumoasă 
decât inainte.” 


DANIELLE LAPORTE 


pe rand şi să existăm. Facem primii paşi din etapa de adap- 
tare încă aflându-ne în etapa de declin. În principiu, trebuie 
să începem să schimbăm, să ne adaptam si sa ne recalibram 
viata imediat după eveniment. De obicei, dacă evenimentul 
este unul major, acest moment devine piatra de hotar din viaţa 
noastră, între ce a fost înainte şi ce este după. 

Asa a fost în cazul meu si în al numeroaselor persoane cu 
care am lucrat. Vieţile se împart în două. Pentru mine, piatra 
de hotar este moartea mamei mele. Si separă viata mea cu ea, 
de viața mea fără ea. 


Îmi amintesc că a doua zi după ce mi-am pierdut mama m-am 
dus cu maşina la casa de la marginea lacului şi am rămas uluită 
să văd că restul lumii mergea mai departe, ca de obicei. Planeta 
continua să se învârtească. Luminile semafoarelor continuau 
să se schimbe. Existau ştiri. Radioul continua să cânte. Lumea 
mea se dezintegrase şi pe urmă se evaporase într-o singură 
clipă. Acum Lesley era aici si pe urmă Lesley nu a mai fost aici. 
Aveam mamă si pe urmă mama a murit. Mama nu a meritat să 
moară aşa. Timpul mamei pe pământ nu se terminase. Eu mai 
aveam încă nevoie de ea. 

Mama mea, Lesley, a fost bună, iubitoare, devotată, credin- 
cioasă, generoasă, îngăduitoare, iertătoare şi plină de spirit de 
sacrificiu. A fost inteligentă, nostimă, foarte muncitoare, răb- 
dătoare, tenace si delicată. Lesley a fost o bună ascultatoare. 
Atenţia pe care ţi-o acorda strălucea ca un far pentru toţi cei cu 
care stătea de vorbă. Oamenilor le plăcea să discute cu ea. În- 
crederea ei tăcută în viata si credinţa îi reconfortau deopotrivă 
pe cei tineri şi pe bătrâni. Pentru nepoții ei a fost „bunicuţa” 

activă, stăpână pe situaţie, devotată şi dedicată. Nepotii o 
adorau. Mama a fost şi curajoasă. A fost un înger păzitor. 

În furtuna din adolescenţa mea, psihologi câţi să umple o 
sala întreagă i-au spus mamei, in fata mea, că trebuia să mă 
lase pe cont propriu, că eram o cauză pierdută. „Trebuie să 
o scoateţi afară din casă, i-au spus. „Nu va supravieţui până 
la optsprezece ani. Trebuie să înveţe să suporte consecinţele 
propriului comportament. Trebuie să incepeti să vă distantati 
de ea chiar din acest moment” Mama s-a uitat în ochii acelor 
psihologi şi le-a spus cu voce calmă, dar fermă şi puternică: 
„Vă mulțumesc pentru sfat, dar nu. Nu voi renunţa niciodată 
la fiica mea. Va razbi până la urmă. Vom răzbi împreună” Apoi 
m-a luat de mână şi am ieşit. 

Convingerea mamei mele, credinţa, încrederea ei în mine 
şi iubirea necondiționată sunt explicaţia şi cauza începutului 
recuperării mele. La început, m-am făcut mai bine pentru ea şi 
pe urmă am început să mă vindec pentru mine însămi. Mama 
mi-a promis că într-o zi mă voi întâlni cu propriii mei copii. 
Că voi avea un viitor. Că îmi voi găsi drumul. Mi-a spus că 
lupta mea îi va ajuta într-o bună zi şi pe alţii. „Toate acestea 
nu ti se întâmplă degeaba, Robyne, mi-a spus ea. „Povestea 
vieţii tale iti va îngădui să-i ajuţi pe alţii. Vindecarea ta va fi un 
exemplu - că nu este niciodată prea târziu sau că un adolescent 
nu este niciodată pierdut definitiv, că îşi mai poate încă salva 
viaţa. Te voi iubi cu toată inima pe acest parcurs. Te afli deja pe 
acest drum, micuța mea,’ mi-a spus. 

Dacă iubirea unei mame ar putea preveni suferinţa, iubirea 
mamei mele m-ar fi ferit de toate durerile de pe lume. Ceea ce 
poate face iubirea unei mame este să hrănească speranţa. Ea 
poate ocroti acea luminita din sufletul nostru. Ea s-a ridicat 

in apărarea mea şi i-a spus lumii nu, când lumea a decretat că 
lupta mea se încheiase. Sunt fiica lui Lesley. 

Cât de mult am urât fiecare clipă de viaţă fără mama, după 
ce a murit. Timpul despartii se acumula secundă cu secundă. 
Cât m-am aflat în etapa de declin, noţiunea de adaptare mă 
făcea să sufăr cumplit, era complet neplauzibilă. Eram pregă- 
tită şi doream să trăiesc în întunericul durerii şi furiei mele. 
Adolescenta mă învățase să tac şi să mă blindez. Nu aveam 
să-mi mai revin din aşa ceva. Dacă mi-aş fi revenit, ar fi fost ca 
şi când aş fi trădat-o pe ea sau dimensiunea pierderii mele. Nu 
aveam să mă adaptez. Aşa cum am mai spus în această carte, 
am supravieţuit multor încercări, dar de această dată spuneam 
că nu voi mai reuşi. Nu-mi puteam creşte copiii fără mama. 
M-am proptit bine pe picioare şi i-am spus lumii cu toată forța 
mea, „du-te dracului.” Am simţit o furie precum aceea pe care 
o înăbuşisem în primele episoade de bullying în grupa mare 
de la grădiniță şi eram pregătită să dezlantui iadul. Nici măcar 
nu-mi păsa pe cine loveam în cale. 

Ah, dar stai: eram de serviciu cu maşina. Trebuia să duc 
copiii la şcoală. Pe urmă trebuia să gătesc pentru cină. Si pe 
urmă trebuia să pun rufele la spălat. Şi pe urmă trebuia să-i 
duc la baschet. Si în sfârşit trebuia să bag copiii in pat si să le 
citesc poveşti. Si să scot câinele la plimbare. Durerea mea, sub 
formă de colaps mental și explozie comportamentală, trebuia 
să mai aştepte. După înmormântarea mamei, am decis că tre- 
buia să-mi amân pierderea mintilor. Trebuia să functionez in 
continuare, pentru că ea ar fi dorit să aibă nepoţii ce să mă- 
nânce. Mi-am spus toate acestea. Singurul lucru care m-a ţinut 
în funcţiune a fost ideea că aşa ar fi vrut mama şi că ea ar fi avut 
anumite aşteptări legate de cum să iti iubeşti copiii. 

La scurtă vreme dupa socul pierderii ei, mi-am dat seama 
că începusem deja să mă adaptez. Mama mă pregătise toată 
viata pentru perioada când vom fi despărțite. Mă învățase cum 
să fiu o mamă care îşi iubeşte copiii mai mult decât este ne- 
cesar pentru evoluţie. Mi-a transmis valorile familiei noastre. 
Părinţii mei au creat un cămin plin de iubire, în care am învăţat 
importanța muncii asidue, a bunatatii şi atitudinilor corecte. 
Mama a reuşit şi să aleagă soțul potrivit pentru ea şi cel mai 
bun tată pentru mine. Părinţii mei au fost căsătoriți aproape 
patruzeci de ani. Tata a fost exact persoana de care am avut 
nevoie. Ea l-a pregătit şi pe el. El şi cu mine ne vom apropia 
mai mult decât ne-am fi închipuit vreodată. El va străluci ca 
un bunic care va păstori următorul clan al familiei Hanley. Ne- 
potilor le va fi bine. Mie îmi va fi bine. Nouă ne va fi bine. Eram 
bine pregătiți. Ne-a pregătit ea pentru asta. Mama m-a învățat 
că sunt capabilă să fac lucruri grele. 

Am început să fac în minte inventarul fiecărei trăsături a 
mamei, pe care o preferam şi pe urmă le-am transferat în su- 
flet. Am creat un seif mental în care să pot păstra părţile ei. 
Mi-am construit o cale de a consolida existenţa ei în sufletul 
meu. Mama nu se va transforma într-o amintire. Mama există 
în fiecare aspect al vieţii mele si al vieţii nepoților ei. 

Adaptarea pare la început contraintuitivă, dar ea devine, de 
fapt, parte a fiecărui nou pas pe care îl facem după adversitate. 
Viaţa continuă să existe şi fiecare pas pe care îl facem este un act 
de adaptare. Primul loc în care mă duc atunci când am nevoie 
de adaptare este în mijlocul naturii. Este greu să te acomodezi 
cu ideea că viata merge mai departe. Luminile semaforului, 
evenimentele mondiale si societatea merg mai departe indi- 
ferente la durerea ta. Societatea nu manifestă empatie pentru 
pierderile noastre. Dacă societatea ar simţi durerea pierderii 

unei mame, nu ar bombarda undele hertziene cu reclame de 
Ziua Mamei. Daca societatea ar cunoaste durerea copiilor 
pentru ca nu mai au bunica, nu ar mai lipi peste tot imagini cu 
bunici care isi imbratiseaza nepoţii, ca si când toată lumea ar 
beneficia de asa ceva. Dacă oamenii ar sti cât este de paralizant 
să nu poţi lua telefonul ca să-i telefonezi mamei sau să-i auzi 
vocea, nu s-ar mai plânge că iar a sunat mama! Dacă oamenii 
ar sti cum este să simţi că mama nu te va mai strânge niciodată 
în braţe, nu s-ar mai plânge că trebuie să se ducă să o vadă. Dar 
slavă Domnului, există natura. Natura este reală. Natura este 
mare. Natura este primul nostru cămin. Natura arată compa- 
siune şi milă pentru durerea noastră. Natura lasă testamente 
despre puterea pierderii, a schimbării, acomodării și adaptării. 
Natura se înclină în fata durerii noastre cu nesfârşită blandete, 
dacă o căutăm. Anotimpurile îşi continuă neîntrerupt succesi- 
unea schimbărilor, a creşterii şi descreşterii, făcând loc încon- 
tinuu pentru ceea ce este şi ceea ce urmează. Există un ano- 
timp pentru toate. 


ETAPA DE RECUPERARE 


Pentru a ne sprijini în descrierea etapei de recuperare, apelez 
la strălucita autoetnografie scrisă de Natalie St-Denis, proas- 
pătă absolventă pe atunci. Nu o cunosc, dar când am dat peste 
lucrarea ei, m-am simţit inspirată. St-Denis scrie despre expe- 
rienta ei în recuperarea identităţii sale indigene. Descrie po- 
etic drumul recuperării ei, care a trecut prin mai multe etape: 
trezirea, cercetarea, adaptarea la cultura indigenă, recuperarea, 
apartenenţa şi ivirea razboinicului.’ Pentru mine, acest proces 
prin care a descoperit cine este cu adevărat redă esenţa etapei 


CELE PATRU ETAPE | 255 


„Eu nu sunt ceea ce 
mi s-a întâmplat. 
Sunt ceea ce aleg sa devin.” 


CARL JUNG 


de recuperare. Îi mulțumesc lui St-Denis pentru că a scris cu 
atât de mult curaj. 

Mai întâi trebuie să ne dăm seama ce putem învăţa din ex- 
perientele dificile (trezirea); pe urmă trebuie să cercetăm. La 
fel ca un detectiv, trebuie să căutăm răspunsuri la marile între- 
bari. Pe urmă putem cere ceea ce ne este de trebuinta. Putem 
interioriza învăţarea şi creşterea, ceea ce vom duce cu noi mai 
departe. În fine, găsim şi dezvoltăm capacitatea de a coexista 
cu trecutul şi viitorul nostru, devenind războinicii capabili să 
facă în viata lucruri grele. Aceasta este, în esenţă, etapa de re- 
cuperare. Impletim la loc firele povestii noastre de viata. 

Ar putea fi dificil să separăm cine suntem de fapt, de ceea 
ce ni s-a spus despre noi înşine. Societatea stabilește norme și 
reguli; familiile cresc copiii respectând aceste reguli. Mă întreb 
cum ar fi arătat viata mea dacă nu as fi crescut cu convingerea 
că, femeie fiind, se aștepta de la mine să termin scoala, să ma 
mărit, să cumpăr o casă si să fac doi copii înainte de a im- 
plini douăzeci si cinci de ani. Nu-mi amintesc să-mi fi spus 
cineva toate acestea în mod explicit, dar, într-un fel sau altul, 
am recepționat acest mesaj încă de la o vârstă fragedă. Cred că 
mama a încercat, de fapt, să mă înveţe cu totul altceva, dar eu 
nu am ascultat. Eu ascultam dramele, filmele, poveştile pentru 
adolescenţi si alte forme de mass-media. În loc să mă gândesc 
la viitorul meu ca membru independent și implicat al socie- 
tatii şi ca cetăţean al lumii globale, eu am crezut că trebuie în 
primul şi în primul rând să mă mărit. Îmi trimitea acest mesaj 
inclusiv povestea creaţiei, din copilărie: Eva a fost creată ca să-l 
slujească pe Adam. Nu prea există o altă poveste despre Eva, în 
afara celei legate de Adam. Există o lungă listă de convingeri 
care ne-au fost predate şi care ne ţin în înapoiere şi de multe 
ori recurgem la aceste convingeri fără să fim conştienţi, până 

când intervine o criză. De obicei, abia după un eveniment 
major începem să reevaluăm, să reflectăm si să reparăm. Cand 
nu mai avem altă şansă şi trebuie să privim viaţa drept în faţă. 

Etapa de recuperare ne provoacă să punem sub semnul în- 
trebării ceea ce ştim şi să hotărâm cum vrem să continuăm. 
Dacă privim un eveniment advers ca pe o criză, iar criza o de- 
finim ca punct de cotitură, avem ocazia să facem trei lucruri: 
să persistăm, să facem o întoarcere sau să renuntam. Putem 
persista şi continua să lucrăm pentru a realiza ceea ce ne-am 
propus. Putem să abandonăm ideea inițială şi să încercăm o 
abordare nouă. Sau putem să ne oprim. Putem hotărî că nu ne 
mai este de folos şi trecem la altceva. Ideea este că în cele din 
urmă vom decide ce vom face în continuare. Ne recuperăm 
puterea în urma unei adversitati. 

Etapa de recuperare este deopotrivă înspăimântătoare şi 
deosebit de atractivă. Este momentul când ne verificăm pe noi 
înşine, când ne gândim ce simţim cu adevărat în legătură cu 
anumite aspecte ale vieții noastre. Este etapa in care scriem 
partea următoare a poveştii vieţii noastre cu intenţie, scop şi 
determinare. Este momentul când ne oprim pentru suficient 
de mult timp la capătul razei de explozie a evenimentului ad- 
vers şi facem un prim pas pe terenul nedistrus. Încă putem 
vedea dezastrul din urmă, dar vedem şi teritoriul cel nou, care 
ne cheamă. Este o invitaţie blândă de a ne reconecta la sinele 
nostru autentic. Este reunirea binevenită a celui ce am fost îna- 
inte cu cel ce devenim după evenimentul advers. 

Înţeleg totodată această etapă ca pe ocazia de a renunța la 
„boala de a face pe plac.” Mulţi dintre noi se luptă să facă pe 
placul altora sau își fac griji pentru ce vor crede alţii despre 
noi. Să avem grijă mai întâi de noi înseamnă, la prima vedere, 
să fim egoisti, dar în realitate este exact invers. Să-ţi cenzurezi 

sinele autentic înseamnă să-ţi tratezi in mod greşit şi să-ţi ne- 
glijezi darurile, talentele şi esența. Lumea are nevoie de cine 
eşti tu cu adevărat. 

În această privinţă oamenii îşi pun de obicei două între- 
bări: „Cine sunt eu?” şi „Cum ştiu că acesta este sinele meu 
autentic?” Cel mai bun răspuns al meu: prin încercări si gre- 
şeli. Îmi place de asemenea următorul principiu călăuzitor: fă 
ceea ce contează cel mai mult, să conteze cel mai mult. Am 
făcut această declaraţie când am suflat în lumânări la aniver- 
sarea mea de patruzeci de ani - a fost o rugăciune adresată mie 
însămi, familiei mele, lumii. Începând din momentul acela îmi 
resetam priorităţile. Blestemate să fie ura, îndoielile, întrebă- 
rile cu „de ce,’ stigmatul, negativitatea, scânteile. Puteţi trece 
prin viata mea, dar în gândul şi în inima mea nu veţi mai primi 
libertate si găzduire. 

Ca să poţi începe sa te gândeşti la o reunire în scopul re- 
cuperării, iti prezint un mod de a acţiona elaborat de Karen 
Benke, care te va ajuta să aplici acest mod de a gândi.* 

Ce contează cel mai mult pentru tine? 


+ Mâinile mele se întind după... 

e Picioarele mele aleargă spre... 

e Privirea mea caută... 

+ Sufletul meu se întreabă dacă... 

+ Daca vei deschide uşa sufletului meu, vei descoperi... 


Poti să-ţi pui de asemenea următoarele întrebări (sunt pre- 
feratele mele, la care cer să se gândească pacienţii într-o şe- 
dinta de terapie): 


+ Care sunt prioritățile mele? 
e Ince imi investesc timpul şi energia? Se aliniază cu ceea 
ce contează cel mai mult pentru mine? 

Ce voi regreta că nu am făcut? 

Sinele meu de la vârsta de șapte ani cu ce s-ar mândri 
privind la sinele meu actual? Ce aş putea face ca să fie 
mândru? 

Ce sunt dispus să fac pentru cei dragi? 

Ce sunt dispus să fac pentru mine şi nimeni altcineva 
nu poate face? 

Cum vreau să-şi amintească oamenii de mine? 


Ce las în urma mea? 


Ideea fundamentală a etapei de recuperare este că drumul 


tău iti aparţine acum tie. Încotro te duci mai departe şi ce faci 


în continuare este pe deplin şi exclusiv sub controlul tău. Fă în 


continuare ceea ce este bine pentru tine. Iar dacă se întâmplă 


să nu faci ceva bun, încearcă să nu faci la rând două lucruri 


care nu-ți sunt de folos! 


O altă cale de sprijin în munca din etapa ta de recuperare 


este să-ţi stabilesti puncte de reper în funcţie de care să te asi- 


guri că eşti conectat la sinele tău adevărat şi că îl respecţi. Con- 


sultantul în probleme de dezvoltare şi leadership Carley Hauck 


ne oferă opt căi de a fi sinceri cu noi înşine: 


3. 


5. 


Pastreaza alinierea intre ceea ce simti si ai nevoie, pe 
de o parte, şi ceea ce spui si faci, pe de alta parte. 


Fa alegeri bazate pe valoare atunci cand iei in conside- 
rare intuitia, cercetarea si imaginea de ansamblu. 


Fă în fiecare zi ceva care reflectă nevoile, dorinţele si 
valorile tale cele mai profunde. 


Pledeaza-ti cauza şi cere ce vrei. 


Nu accepta niciun fel de abuz. 

6. Renunta să-ţi ghidezi comportamentul după dorința 
de a fi pe plac (fii imperfect de perfect şi fii tu însuţi!) 

7. Stabileste-ti si menţine limitele, în special cu privire la 
nivelul de energie în preajma căruia te poţi afla sau pe 
care îl poți suporta. 

8. Trateaza-te cu bunătate iubitoare si compasiune atunci 
când iti este frică.» 


ETAPA DE RIDICARE 


Nu cred că timpul vindecă. Cred că timpul ne permite să facem 
loc, astfel încât durerea, suferinţa, rănile şi eșecurile să coexiste 
cu viata noastră așa cum o cunoaştem astăzi. Etapa de ridicare 
are loc atunci când obţinem acest echilibru. Atunci când ac- 
tionam conform valorilor noastre cele mai profunde si când 
alegem să trăim cu ele. Valorile fundamentale sunt extrem de 
importante pentru a ne trăi viata cu rezilienta maxima; ele 
sunt busola care ne indica directia in care vrem sa mergem. 
Ele pun în lumină ceea ce reprezentăm, exprimând totodată 
caracterul nostru unic. Aceste valori ne vor dicta gândurile si 
comportamentele. Mă gândesc la ele ca la esenţa propriei per- 
soane. Ele sunt dorinţele sufletului tău, transpuse în viaţa de 
zi cu zi. Valorile tale te vor conduce spre viata pe care ţi-o do- 
resti, prin aliniere personală. Gandeste-te cum vrei să te arăţi 
şi în cele din urmă, cum vei fi şi cine vei deveni. Bill Watterson 
scrie: „Să-ţi creezi o viata care reflectă valorile tale si care iti 
satisface sufletul este o realizare rară. Eu cred că este rară, dar 
şi pe deplin posibilă. 

După un eveniment advers, trecem printr-un declin, apoi 
ne adaptăm, pe urmă ne recuperăm si pe urmă ne ridicăm 
cu valorile noastre intacte sau uşor modificate si consolidate. 

Valorile noastre vor creste si vor descreste in mod firesc, pe 
măsură ce vom înainta in vârstă, ne vom maturiza, vom învăța 
şi vom trece prin eşecuri, dar va exista o consecventa care, în 
cele din urmă, va învinge. Scopul ridicării este să conştienti- 
zezi aceste valori, precum şi efectul evenimentelor, care vor 
consolida modul in care alegi să-ți trăieşti viata. După ce am 
pierdut-o pe mama, am fost atrasă temporar într-o buclă ne- 
gativă, care mă făcea să vreau să renunţ la valorile mele și la 
lecţiile pe care le invatasem în viata. Faptul că duceam o viata 
bazată pe valori nu împiedicase ca lucrurile rele să se întâmple. 
Este posibil să nu identificăm un sens în trecutul nostru. Răs- 
punsul la întrebările care încep cu „de ce” va fi întotdeauna 
evaziv. Dar cu siguranţă ajungem, în cele din urmă, să alegem 
cum vrem să trăim, să existăm şi să ne ridicăm după orice fel 
de adversitate. Darul cel mai de pret pe care i-l pot face acum 
mamei mele este să duc o viata bazată pe valori şi să transmit 
aceste valori nepoților ei. Asa că, atunci când ne vom întâlni 
din nou, voi putea să-i povestesc lucruri de care voi fi mândră 
şi să-i arăt că ceea ce a lăsat ea moștenire a continuat. Iubirea 
mamei mele a contat. 

Dacă păstrezi în minte, pe primul loc, propriile valori, viata 
va fi mai ușor de gestionat. Este mai uşor să iei decizii ghidân- 
du-te după propriile valori. Ne găsim libertatea în disciplina 
unei vieți bazate pe valori - nu trebuie să ne gândim tot timpul 
la ceva si să ne întrebăm ce vor spune ceilalți. Decidem pe baza 
valorilor noastre. Știm, pur si simplu. 

Asigură-te că valorile tale sunt într-adevăr ale tale şi nu ver- 
siuni idealizate a ceea ce doar crezi că ar trebui să fie o valoare 
pentru tine. Brené Brown prezintă lista sa de valori în cartea 
intitulată Dare to Lead: Brave Work. Tough Conversations. 
Whole Hearts (Îndrăznește să conduci. Prin muncă neînfricată, 

conversații dificile si implicare deplină). La fel ca şi alti autori 
care au scris despre același subiect, inclusiv James Clear, au- 
torul lucrării Atomic Habits,’ Brown ne propune să alegem trei 
valori fundamentale, maximum cinci. Este momentul să revezi 
valorile pe care le-ai notat în Capitolul 6. În loc să te gândeşti 
la ele ca la zone de valori, redu lista la primele trei cuvinte care 
sunt cele mai importante (sau cinci). Aceste cuvinte formează 
mottoul tău personal. Includ aici câteva drept exemplu pentru 
cum iti poţi forma propriul set de cuvinte care exprimă valori. 


+  Onestitate, Autenticitate, Bunătate 

+  Răbdare, Compasiune, Încredere 

+ Familie, Libertate, Sănătate 

+ Dreptate, Deschidere, Perseverenta 

e Respect, Muncă, Succes 

+  Unicitate, Utilitate, Viziune 

+  Vulnerabilitate, Bunăstare, Angajament necondiţionat 


Care sunt valorile tale călăuzitoare? Cum ar arăta setul tău 
de valori? După ce ţi-ai stabilit lista scurtă, ia o pauză. Gân- 
deşte-te dacă acestea sunt valorile tale adevărate sau valorile 
pe care crezi că ar trebui să le ai. Este posibil să fii nevoit să-ţi 
revizuieşti lista de mai multe ori. Nu te judecă nimeni. Gân- 
deste-te la acest exercițiu ca si când i-ai atribui sufletului tău 
limba pe care o vorbim noi, pământenii. Aici nu există corect şi 
incorect. Sufetul tău nu trebuie să respecte regulile pământene! 

Etapa de ridicare este aceea în care ajungem pe partea cea- 
laltă a evenimentului advers, transformați. Nu ne putem în- 
toarce la ceea ce am fost înainte de eveniment — acel fel de a fi 
nu mai este posibil. Este în regulă să fie așa. Cred că este im- 
portant să notăm aici si că adversitatea după care ne revenim 
ar putea fi ceva ce am făcut chiar noi. Și acest lucru este în 

ordine. Indiferent cum s-a intamplat sau cine este raspunzator, 
scopul este să mergem înainte. Dacă rămânem cu vinovăţie, 
ruşine şi regret nu ajută pe nimeni. Uneori, cel mai important 
act de ridicare este să te ierti pe tine însuţi. Te-ai ridicat din 
ziua de ieri şi o accepti pe cea de astăzi. Contează nu ceea ce 
ai facut sau ce ai fost, ci cum te prezinti azi, chiar în acest mo- 
ment. Nu avem decât momentul prezent. 


Andrew se întoarce 


Ce se poate întâmpla dacă ne ridicăm din trecut şi devenim 
prezent? Am să vă povestesc despre încă unul dintre studenții 
mei preferaţi, Andrew. A participat la mai multe dintre cur- 
surile mele de psihologie și, spre deosebire de Alissa, care era 
foarte silitoare şi nu lipsea niciodată, Andrew se aşeza în spate 
şi părea a fi întotdeauna cu mintea în altă parte. 

După un curs, m-a oprit în drum spre ieșire şi mi-a spus 
că renunţa. Chiar dacă nu-i mai lipseau decât puţine credite 
până la absolvire, nu-şi mai găsea motivaţia de a continua. Era 
epuizat fizic, mental şi emoţional. Deşi până atunci avusese 
succes la facultate, se izbise de un zid. Spre deosebire de colegii 
lui, Andrew muncea cu normă întreagă si făcea voluntariat, 
pe lângă participarea la programul şcolar integral. Obosise. 
Simtea că nu era în stare să încheie semestrul. Mi-a mărturisit 
că nu simţea cu adevărat că universitatea era pentru el. 

Am discutat mult cu studenţii despre acest subiect! Mulţi 
dintre ei nu cred că locul lor este în învățământul superior. 
După părerea mea, acest lucru se întâmplă pentru că universi- 
tatea nu este făcută pentru cei din afara patratelului. Sistemul 
lucrează pe principiul replicării. Studenţii exceptionali devin 
de obicei profesori cărora le place să predea unor studenţi ex- 
ceptionali cum au fost și ei.’ 

„Nici tu, nici eu, nimeni 
nu va lovi la fel de dur 
ca viaţa. Dar nu este vorba 
despre cât de tare lovești. 
Este vorba despre 
cât de tare poţi fi lovit și 
totuși să mergi mai departe, 
cât poţi să incasezi, după 
care să mergi mai departe.” 


SYLVESTER STALLONE 
ÎN ROLUL LUI ROCKY BALBOA 


Dar nu se întâmplă aşa de fiecare dată. Ştiu o mulțime de 
profesori minunati care doresc din tot sufletul să-și sprijine 
studenţii, indiferent de unde vin aceştia sau de aspiraţiile lor 
academice. Am lucrat alături de multi dintre ei şi cunosc prea 
multi pentru a-i numi aici, dar Nicole Campbell de la Wes- 
tern şi Alison Flynn de la Ottawa trebuie neapărat menţionaţi! 
Cu toate acestea, ca în orice sistem, există oameni care vin din 
contexte diferite si care ar putea să nu împărtăşească un punct 
de vedere incluziv. Unele cadre universitare nici nu se uită la o 
abordare de nivel mediocru a studiilor universitare. Altele cred 
că studenţii nu ar trebui să şi muncească în timpul studiilor. 
Ar trebui să fie doar studenţi, cu normă întreagă. Dacă privim 
prin lentila echităţii, pentru multi studenţi acest lucru nici nu 
este posibil. Au nevoie să lucreze, ceea ce nu-i scuteşte de par- 
ticiparea la cursuri. 

În ziua aceea am discutat deschis cu Andrew pe coridor. 
Am făcut tot ce am putut ca să-l încurajez să continue. 

„Trebuie să te odihnesti, nu să pleci? i-am spus. „Mulţi 
ne-am izbit de acest zid înaintea ta. Știu cum este. M-am izbit 
şi eu de multe ziduri. Când te apropii de linia de finiş, când 
te simţi obosit şi epuizat, când să renunti este singurul gând 
reconfortant care iti poate trece prin cap, atunci trebuie să gă- 
seşti o cale de a termina pur şi simplu, indiferent ce s-ar în- 
tâmpla. Te înţeleg, Andrew, dar trebuie să mergi mai departe. 
Trebuie să te aduni, să elimini varianta renunțării şi să-ţi gä- 
seşti drumul de întoarcere.” 

I-am cerut să-şi regăsească conexiunea cu propriul „de ce” - 
motivul pentru care se afla acolo, în primul rând. Voia să-și ia 
diploma ca să poată deveni ofițer de poliţie. L-am încurajat sa 
se concentreze asupra acestui lucru. Andrew m-a ascultat. Si 
până la urmă şi-a obținut diploma. 

După mai multi ani, am avut bucuria să primesc veşti de 
la Andrew, care avea nevoie de referinţe pentru cererea de in- 
trare în poliţie. S-a gândit că eu eram singura de la universitate 
care mi-aş fi amintit de el. Mi-am amintit de el într-adevăr şi 
am fost onorată să-i dau recomandarea. Andrew avea încli- 
natii reale, puterea de a duce ceva la bun sfârșit şi disciplină. 
Este nevoie de o personalitate puternică pentru a te decide şi 
apoi a te răzgândi. Am discutat mult la telefon cu cel care voia 
să-l recruteze. I-am explicat cât de extraordinar a fost faptul că 
Andrew a reuşit să se întoarcă din punctul în care era gata să 
renunţe. 

După câteva luni am primit de la Andrew un bilet minunat, 
în care imi spunea că a fost angajat ofițer de poliţie. Şi-a atins 
țelul. Andrew a părut întotdeauna capabil să-şi regăsească 
drumul. 

Câţiva ani mai târziu, după ce pierdusem contactul cu el, am 
primit în cutia de scrisori de la universitate o scrisoare de mul- 
tumiri. Andrew fusese decorat pentru rolul esenţial pe care il 
avusese în dejucarea unui atentat la un liceu, care s-ar fi putut 
solda cu împuşcături. Prin munca lui, Andrew salvase vieţi şi 
prevenise o tragedie inimaginabilă. După ceremonia de deco- 
rare, Andrew mi-a spus că s-a gândit la cum devenise ofiţer de 
poliţie. Mi-a povestit o discuţie cu un profesor de liceu care îi 
spusese că nu va reuși niciodată să facă nimic. Gândul la profe- 
sorul care îl anihilase i-a adus aminte de discuţia noastră - de 
mesajul opus. Îmi plesnea inima de mândrie pentru el! 

Am restabilit legătura şi am aflat că, aşa cum se întâmplă 
în majoritatea poveştilor despre rezilienta, in viata lui de dupa 
universitate nu curseseră lapte şi miere. A avut pe parcurs 
eşecuri, dezamăgiri şi pierderi. După ce a devenit, în cele din 
urmă, ofițer de poliţie, a trecut prin provocări importante, 

incepand cu expunerea directa la traume, chiar din primele 
clipe, cand a intervenit in cazul sinuciderii unui tanar. Dar An- 
drew a reuşit să-şi revină dupa acest caz. 

Ceea ce îl face pe Andrew un poliţist excepţional este faptul 
că simte. Investeşte timp si dedicație pentru a recunoaşte um- 
brele şi eșecurile şi, cu toate acestea, continuă. Şi-a revenit 
după interviuri ratate la poliţie, traume și multe alte provocări. 
Și făcând ceea ce face, revenind după tot felul de adversitati, s-a 
aflat acolo unde trebuia să fie pentru a salva nenumărate vieți 
în ziua aceea, la liceul din localitate. Ah, și întâmplător, liceul 
era chiar acela unde un profesor îi spusese cândva că nu va fi 
în stare de nimic. Iar profesorul era inca acolo. 

Din fericire, Andrew a făcut ceva ce profesorul acela nu ar 
fi crezut că ar fi fost în stare. S-a ridicat la înălțimea provocării 
şi a reușit. 

„Valoarea ta nu scade pentru că cineva 
nu este în stare sa vadă cât valorezi.’ 


CAPITOLUL 13 


VALOAREA 


ÎN INTRODUCERE TE-AM INVITAT SĂ-ȚI CLARIFICI cu ce in- 
tentie citeşti această carte. Ce sperai să explorezi, să afli sau sa 
descoperi? Să ne oprim un moment şi să revenim la această 
intenţie. Exista în această intenţie ceva ce ţine de sentimente 
sau emoţii? Poate voiai să simţi ceva in alt fel sau să începi 
să simţi ceva din nou, după o pierdere. Poate voiai să ştii mai 
multe despre originea acestor emoţii importante, ce par să-ţi 
cotropească inima şi capul. Sau poate te-ai întrebat dacă alţii 
simt la fel de mult ca tine sau dacă simt că nu abordează corect 
nici rezilienta, nici viata. Poate n-ai vrut decât să ştii ceva mai 
multe despre reziliență, în general. Sentimentele şi emoţiile 
sunt de obicei în capul listei de lucruri pe care oamenii vor să le 
înţeleagă si să le gestioneze mai bine. Plus că există o legătură 
cu ceea ce simţim si cu sentimentul propriei valori. 

Deseori în munca mea cu oamenii, fie în cadrul unor or- 
ganizatii mari, fie in consultatiile individuale, observ tipare 
sau tendinţe care par să aibă o legătură mai mare cu experi- 
entele noastre comune, de ființe umane, decât cu rolurile sau 

funcţiile pe care le avem. De exemplu, săptămâna aceasta am 
stat de vorbă la telefon cu un lider de top care, în mod obişnuit, 
încasează un salariu anual de peste un milion de dolari, iar el 
mi-a spus că simte că munca lui nu contează. Mi-a mărturisit 
că în permanenţă are senzaţia că nu face destul. M-a întrebat: 
„Sunt bun în ceea ce fac?” Mai apoi, discutând cu o prietenă la 
prânz, mi-a spus că se simţea blocată în ideea că munca ei nu 
contează. Cui îi pasă, de fapt, cât timp petrec copiii mei în faţa 
unui ecran? s-a lamentat ea. Chiar contează acest lucru, Ro- 
byne? m-a întrebat rugătoare. Va fi suficient ceea ce fac eu ca 
părinte? Sunt o mamă destul de bună? În aceeaşi zi, într-o în- 
tâlnire pe Zoom cu administratorul unui district şcolar, acesta 
mi-a spus că avea impresia că nimeni nu-i va citi raportul, 
oricum, asa că, avea munca lui vreo importanţă? Le putea fi de 
folos elevilor şi profesorilor? Era el persoana potrivită pentru 
munca respectivă? Ideea că nu suntem pe măsură reapare tot 
mereu. 

În Partea a II-a a acestei cărți am prezentat barierele exteri- 
oare reprezentate de stres, frică şi stigmat, precum si legătura 
lor cu rezilienta. O altă zonă pe care voiam să o explorez aici 
pentru tine este rolul stimei de sine sau al propriei valori. Văd, 
în activitatea mea, că sentimentul stimei de sine şi al propriei 
valori influențează ceea ce simțim şi în cele din urmă modul 
cum ne prezentăm în viata. 

Cred că există o relaţie între sentimentul că nu suntem sufi- 
cient de buni sau că nu facem destul, specific culturii noastre şi 
capacitatea de rezilienta. Suntem obosiţi si nesiguri din cauza 
listelor cu ceea ce avem de făcut, tot mai lungi fata de cele cu 
sarcini deja îndeplinite. Suntem blocaţi într-un tipar de ac- 
tiune pe pilot automat în cea mai mare parte a vieţii, până când 
ceva iese prost. 

Te invit să-ţi iei un răgaz pentru a revizui ideea de a fi sia 
face suficient şi pentru a cerceta ideea propriei valori. Unde 
simţi că esti mai valoros, în a face, a performa, a concura? Ce 
încerci să câştigi, sentimentul valorii sau liniștea? Întâlnesc o 
mulțime de paradoxuri în activitatea mea. Văd oameni care 
vor să se însănătoșească urându-se pe sine. Care se acoperă 
de ruşine pentru a se vindeca. Care se ajută singuri să dobân- 
dească stimă de sine. Realitatea este că trebuie să încetăm de 
a ne mai epuiza. Trebuie să oprim cursa permanentă în care 
suntem prinşi şi să începem să ne reconectăm cu prezentul. 
Trebuie să organizăm o revoltă personală împotriva vârtejului 
de gânduri care ne spun că nu suntem suficient de buni. Pro- 
babil că faci tot ce poţi cu instrumentele de care dispui. Tre- 
buie să întrerupi spirala pe care te mâni de unul singur, ca să 
dobândeşti valoare. Altfel aceasta te va slei. În rezervorul tău 
nu va mai rămâne nimic pentru viata. Cei mai multi oameni 
ar fi capabili să treacă prin momentele adverse care intervin în 
mod obişnuit, dacă şi-ar cunoaște propria valoare si nu şi-ar 
seca rezervele emoţionale în mod inutil sau nu atât de des. 


CUNOASTE-TI PROPRIA VALOARE 


Un prieten a suferit o pierdere personală şi o tragedie care pe 
cei mai mulți i-ar îngenunchea. Mi-a mărturisit odată că erau 
zile când n-ar fi vrut să aibă decât de dus gunoiul şi de spălat 
rufe. Voia să spună că ori de câte ori apare ceva frumos, ex- 
traordinar sau plăcut - de fapt, orice experienţă pozitivă - i se 
frânge inima pentru că soţia lui nu este acolo, să fie împreună. 
Iar când lucrurile sunt grele, triste sau înspăimântătoare, când 
simte nevoia să fie în cuplu, să fie alinat sau îmbrățișat, ea nu 
este acolo nici atunci. 

Prin urmare, are nevoie de zile cand nu se intampla nimic 
deosebit de bun sau de rău, pentru a reuși să-şi tragă sufletul 
şi să-şi recapete puterea, aşa încât, atunci când vin zile intere- 
sante precum sărbătorile şi momentele importante, să poată 
merge mai departe şi să fie prezent pentru copiii lui. A conti- 
nuat explicându-mi: „De aceea aştept cu nerăbdare zilele când 
trebuie să duc gunoiul şi să spăl rufe - banale, simple, un lucru 
căruia să-i pot face fata.” Prietenul meu a învăţat devreme că 
simţea nevoia să trăiască momente în care se simţea în regulă 
şi atât. 

Şi, cu toate acestea, oamenii încearcă permanent să-l înve- 
selească şi îi spun să găsească un sens în pierderile lui. Când 
vorbesc despre el, îi aud spunând lucruri precum: „Este prea 
tânăr ca să fie văduv”; „Copiii au nevoie de o mama’; „Va fi 
bine de îndată ce îşi va găsi pe cineva.” Eu cred că oamenii 
exprimă asemenea păreri slab disimulate pentru a-şi alina dis- 
confortul lor, nu pe al lui. 

Ceea ce transformă experienţa prietenului meu într-un 
exemplu este faptul că, în mijlocul marii lui dureri, senti- 
mentul valorii personale rămâne neschimbat. Este statornic. 
El ştie că nu este pedepsit de viata. Ştie cine este şi ce nevoi are. 
Actioneaza dintr-o poziţie de siguranță permanentă cu privire 
la faptul că este în regulă şi că va fi în regulă. 

Cel care isi cunoaşte propria valoare si care este prezent în 
propria viaţă indiferent de loviturile pe care le primește dove- 
deste puterea capacităţii de rezilienta şi de a se ridica. 

Prietenul meu nu este o victimă. Îşi trăiește viata asa cum 
crede el de cuviinţă. Tragedia l-a învăţat să nu asculte zgomo- 
tele din afară. Nu este afectat de oamenii de pe margine. Nu 
înseamnă că nu îi pasă de oameni; dar nu îi pasă de părerea 
lor despre viaţa lui. Zilele în care trebuie să ducă gunoiul și 

să spele rufe îi pot servi întotdeauna ca un preţios sanctuar. Îl 
admir pentru acest lucru. 

Unul dintre cele mai dificile lucruri pe care le avem de făcut 
în viaţă este să ne cunoaștem valoarea, în străfundul fiinţei 
noastre şi să credem cu tărie în ea. Cred că atunci când ne-am 
născut am știut cât valorăm sau cel puţin nu ne-am pus va- 
loarea sub semnul întrebării. Cât suntem copii ştim, din nas- 
tere, că suntem pretiosi, că suntem speciali. Dar, pe măsură 
ce creştem, începem să punem sub semnul întrebării această 
convingere fundamentală: sunt cu adevărat valoros? 

Societatea a stabilit că valoarea personală este ceva ce tre- 
buie dobândit, câştigat sau dovedit. Ni se cere să fim extraordi- 
nari în absolut toate domeniile - la locul de muncă, în viata de 
familie, în activităţile extraprofesionale şi chiar în bunăstarea 
personală. Această cursă contra cronometru în căutarea apro- 
bării din partea celor din jur ne răneşte natura umană. Să păs- 
trăm sentimentul profund al valorii personale devine mai greu 
ca niciodată. Iar dovada este faptul că părem a nu avea destul 
din ceea ce nu ne este de trebuinta. În ciuda tuturor bunurilor 
materiale, aprobărilor şi laudelor, simţim că ne lipseşte ceva. 
Pentru că nu ne trebuie totul, de fapt, nu vom avea niciodată 
destul, deoarece nu acesta este remediul. Antidotul constă în a 
ne reconecta cu propria valoare. Iar pentru a face acest lucru, 
putem începe prin a ne întoarce la stima de sine. Există o legă- 
tură între stima de sine si rezilienta. Avem nevoie să credem că 
merităm să ne simţim bine şi să fim bine. 


STIMA DE SINE ȘI PROPRIA VALOARE 


Stima de sine este o industrie de miliarde de dolari. Gandes- 
te-te numai la ceea ce iti vinde lumea ca să te facă să te simți 

mai bine. Societatea distruge oameni prin comparatii sociale 
şi apoi le oferă soluţia. Gandeste-te la reclamele produselor 
pentru corp Axe. Femeile sunt tratate ca obiecte, bărbaţii ca 
zei, produsele ca instrumente care îi fac pe bărbaţi irezistibili 
pentru femei. Gândeşte-te acum la linia produselor Dove. Se 
vinde ideea că femeile ar trebui să se simtă frumoase indife- 
rent de talia, culoarea şi forma corpului lor. Campania pentru 
frumuseţe reală a firmei Dove duce un război cu societatea 
care pune presiune pe femei pentru a arăta într-un anumit fel. 
Ironia este că Dove şi Axe sunt proprietatea aceleiaşi compa- 
nii-mamă, Unilever. Distruge omul şi pe urmă vinde-i reme- 
diul. Stima de sine scăzută este perfectă pentru capitalism și 
comerţ. De aceea nu ne simţim niciodată suficient de bine. 
Societatea are de profitat atunci când noi suferim, asa că ni 
se vând mereu din ce în ce mai multe lucruri de care „avem 
nevoie.” 

Ca să ne recăpătăm puterea, trebuie să revenim la ceea ce 
gândim despre stima de sine. Cercetările efectuate de Gabor 
Mate oferă explicaţii utile despre cum trebuie să înțelegem re- 
latia dintre cum ne simțim și sistemul corporatist. 

Mate a introdus ideea de stimă de sine contingentă şi stimă 
de sine veritabilă. Stima de sine contingentă se bazează pe 
circumstanţe şi realizări. Autorul foloseşte de asemenea ter- 
menul „stimă de sine condiţionată.” Ideea este că sentimentul 
propriei valori sau stima de sine se bazează pe forte exterioare, 
precum validarea sau aprobarea, pentru a te putea simţi bine 
cu tine însuți. Aici ajung majoritatea oamenilor. Să culegi flori, 
să obţii like-uri, lucruri la modă, case mari, corpuri şi familii 
perfecte, toate acestea sunt încercări de a resimti un nivel înalt 
de stimă de sine contingentă. Sentimentul propriei valori fluc- 
tuează puternic, este sporadic și înclinat spre prăbușire din 

cauza dependentei de a obtine acceptarea si aprobarea din 
partea lumii exterioare. Pentru Maté stima de sine veritabila 
sau adevaratul sentiment al propriei valori este un punct de 
pornire consecvent, statornic si nefluctuant al cunoasterii pro- 
priei valori, care izvorăşte din interiorul tau si nu din exterior. 
Fl este acolo întotdeauna. Intact întotdeauna. Mate arată că 
este un fel de oază pe care o ai în tine, unde găseşti întotdeauna 
sprijin şi un sentiment de iubire de sine necondiționată, chiar 
şi în momente dificile. 

Ca să ajungi la convingerea că esti bine asa cum esti si că 
poţi fi rezilient la nevoie, trebuie să-ţi revendici şi să-ţi aduci 
aminte de sentimentul veritabilei valori proprii. Mate îl nu- 
meste revenirea la integritatea ta inerentă.! Alt om de știință, 
Kimberlu Miller, rezumă extradordinar explicând că îţi reven- 
dici valoarea atunci când înţelegi şi accepti că esti prețuit şi că 
ai valoare în virtutea faptului că eşti tu!” 


Lectiile învățate 


Într-o zi de iunie nu tocmai interesantă lucram în biroul meu 
de la universitate când am primit un telefon de la învăţătoarea 
lui Jaxson. Mi-a spus candidă că o îngrijora faptul că lui Jaxson 
îi este foame la scoala. „Trebuie să-i dati mâncare mai multă,” 
mi-a spus ea. M-am simţit ca şi când mi-ar fi aruncat masa de 
picnic în cap. Invatatoarea a fost blândă şi respectuoasă, dar eu 
m-am simţit judecată. Nu mi-a venit să cred că fusesem atât de 
ocupată făcând diverse alte lucruri, încât micutului meu îi era 
foame la şcoală. Mi-au trecut prin minte o mulțime de gânduri 
deodată. Jaxson este al treilea copil al nostru. Bineînţeles că era 
neglijat. Hunter, cel mai mare, lua prânzul din cutii cu hrană 
echilibrată, demne de reclamele de pe rețelele de socializare, 
la fel si Ava, dar Jaxson nu. Ce cădere zdravana în dizgrație. 

Ce fel de mama eram? Gândurile mi se învălmăşeau si m-am 
simţit asaltată de emoţii. 

Mai aveam de stat câteva ore la muncă, aşa că mi-am pus 
muzică relaxantă şi am aprins difuzorul ca să-mi umplu bi- 
roul cu parfum de lavandă, citronela şi apă de ploaie. Nu s-a 
schimbat nimic. Am început să mă ung pe mâini, pe gât şi la 
tâmple cu uleiuri esenţiale. Nu s-a întâmplat nimic. Am făcut 
imediat o primă constatare. Uleiurile esenţiale nu fac decât să 
dea problemelor un parfum mai frumos. Biroul meu radia o 
atmosferă zen, dar în interiorul meu era un vârtej. 

Venise vremea să actionez invers! Când te cuprinde ame- 
teala şi te simţi îngrozitor, treci imediat la o acţiune opusă - cu 
alte cuvinte, fă opusul a ceea ce simţi. Eu mă simţeam neajuto- 
rată şi vinovată, de aceea acţiunea opusă însemna pentru mine 
să fac un plan şi schimbări cât mai curând posibil. Noul meu 
plan: să ajung acasă înaintea autobuzului şcolar, să-l surprind 
pe Jaxson când se întoarce de la şcoală, să-i spun că îl iubesc 
pentru că este cel de-al treilea copil al meu si să-i promit că 
o lună de zile am să-i pregătesc felurile de mâncare preferate 
la prânz şi la cină, să-i cer iertare că nu am un album cu po- 
zele lui din copilărie, să-i ofer stickul de memorie pe care am 
stocat majoritatea acestor poze şi să-i amintesc că nu este aici 
ca „piesă de rezervă” pentru fratele sau pentru sora lui, în caz 
că au ei vreo urgenţă medicală. 

Da, iată ce are nevoie să audă, mi-am spus eu. Ei bine, exact 
asa am făcut. Mi-am revărsat planul de acţiune opusă asupra 
unui Jaxson inocent, care tocmai se întorsese de la şcoală. Da, 
l-am luat cu totul prin surprindere! Am început cu: „Surpriză, 
mama a venit acasă mai devreme!” şi am terminat cu „Nu ești 
piesă de rezervă pentru o urgenţă medicală!” Exact asa cum 
plănuisem. 

Din fericire, Jaxson este o bucurie de copil, nesupărăcios 
şi pus pe râs, care, în ciuda marii surprize, m-a privit fix în 
ochi, şi-a dat capul pe spate şi m-a întrebat bland: „Te simţi 
bine? Despre ce este vorba?” Ava nu s-a arătat mişcată, s-a în- 
trebat cu glas tare dacă ascultasem lectura vreunei cărți noi 
sau vreun podcast şi a continuat să se pregătească pentru gim- 
nastică. Jaxson însă ţinea neapărat să ştie dacă mă simţeam 
bine. I-am spus că îmi spusese învăţătoarea că îi era foame la 
şcoală. Jaxson mi-a răspuns că în dimineaţa aceea se grăbise, 
luase numai câteva inghitituri din brioşele pe care le facusem 
cu o zi înainte pentru gustare şi prânz. „Mama, copiilor celor- 
lalti le-au plăcut foarte mult briosele, aşa că le-am dat și lor. De 
aceea mi-a fost foame azi. Nu-i mare scofală!” 

Am trecut brusc de la sentimentul de mamă îngrozitoare, 
bună de nimic, nenorocită, la mama emotionata, care ples- 
neste de bucurie să afle această veste. „Vrei să spui că celor- 
lalti copii le-au plăcut brioşele mele?” am strigat. M-am simţit 
instantaneu copleşită de mândrie si de un profund sentiment 
de împlinire. Da! mi-am spus. Celorlalti copii le-au plăcut brio- 
sele mele! Victorie! Pe urmă m-am oprit. Bună treabă! Stai asa, 
Robyne, mi-am spus. M-am schimbat emoțional cu 180 de 
grade în mai puţin de zece secunde. Nu e în regulă... 

Când gândurile, emoţiile şi comportamentul saltă de 
colo-colo ca la Flipper, ia o pauză. Trage aer în piept adânc şi 
întreabă-te: „Ce poveste îmi spun acum?” Îmi spusesem toată 
după-amiaza, după telefonul invatatoarei, că eram o mama 
care lucrează, neglijentă şi ocupată, care scăpa bila de fiecare 
dată. Nu mă descurcam în viaţă suficient de bine. Îmi deza- 
măgeam copiii. Nu mă puteam descurca cu cariera şi copiii în 
acelaşi timp. Eram o glumă. 

Dar de îndată ce am auzit că celorlalți copii le-au plăcut 
briosele (stimularea stimei de sine contingente), m-a cuprins 
exaltarea. Lumea m-a validat prin faptul că le-au plăcut copi- 
ilor brioşele mele! Notă pentru sine: Sentimentul valorii pro- 
prii nu ar trebui să fie influenţat de faptul că le-au plăcut copi- 
ilor briosele mele! Din fericire, încrederea exprimată de ochii 
lui Jasxon când m-a întrebat dacă mă simţeam bine mi-a arătat 
că el ştie exact că valoarea mamei lui nu are legătură cu cutiile 
cu hrană echilibrată. 

Când ne concentrăm asupra lumii exterioare şi depindem 
de ea pentru sentimentul propriei valori, înseamnă că în lumea 
noastră interioară este haos. Ne vine greu să ţinem ritmul. 
Părem lipsiţi de autenticitate. Stima de sine pare fluctuantă 
şi temporară. Sentimentul propriei valori depinde de cât de 
bine gândeşte lumea despre noi - iar judecata lumii nu este 
blândă. Prin urmare, pentru a ne păstra seninătatea si a avea 
un sentiment al propriei valori, practic şi sustenabil, verifică 
des poveştile pe care ţi le spui tu însuţi. Dacă constati că aceste 
poveşti nu sunt favorabile, poţi încerca să le rescrii apelând la 
exercițiul următor. 


1. Identifica-ti convingerea falsă printr-un nume. Pune-o 
sub lumină. Denumeşte-o. Poate vei observa că iti spui 
singur că nu meriti acest rezultat pozitiv sau să fii fericit: 
în acest caz convingerea falsă este „Nu merit? Sau poate 
că iti spui că nu eşti suficient de bun: convingerea falsă 
este „Nu mă integrez.” Alt exemplu ar putea fi: „Sunt prea 
emotiv sau nebun”: convingerea falsă este „Am defecte. 


2. Dizolvarea și redefinirea. Este situaţia in care accepti 
rolul de observator şi devii detectiv. Unde este dovada 
acestei convingeri greşite? De unde vine aceasta? Scopul 

este să identifici provenienta, dacă poţi, să demistifici 
sentimentul şi să încerci să treci la fapte. De exemplu, 
„Nu sunt atlet”: în regulă, deci nu te vezi ca un atlet, 
dar de unde vine această judecată? Poţi face diferența 
dintre sentiment şi situaţie? Au atletii din definiţia ta 
un anumit tip de corp? Poti să largesti definițiile? Caută 
dovezi despre ce este un atlet, într-o manieră holistică. 
Alt exemplu este: „Mi-e ruşine de greşelile mele,’ care 
presupune convingerea falsă că te identifici cu greşelile 
tale sau că eşti permanent la pământ. În regulă, deci ai 
făcut într-adevăr o greşeală, dar tu nu eşti acea greşeală. 
Aşa cum am arătat mai sus, greșelile sunt evenimente, 
nu caracteristici. Ideea este să dizolvăm convingerea din 
cadrul sentimentului prin identificarea faptelor. Iar dacă 
faptele conduc într-adevăr la concluzia că acea convin- 
gere nu este falsă, atunci ai la dispoziţie o alegere. Vei 
rămâne blocat în acel punct sau vei face ceva în această 
privință? Aşa cum îi place lui Hunter să-mi amintească: 
„Dacă nu vrei să munceşti pentru un lucru, nu te plânge 
că nu-l ai.” Oh, înţelepciunea adolescenților! 


3. Creează noi experienţe sau dovezi. Dacă nu ai fapte care 
să te ajute să dizolvi falsa convingere, atunci creează-le. 
Construieşte experienţe şi dovezi noi, care să te ajute să 
dezvolti convingeri mai folositoare despre tine. Rămâ- 
nând la exemplul „Nu sunt atlet? scopul este să creăm 
o definiţie mai amplă pentru „atlet” sau să identificăm 
nişte căi de a exprima o convingere pozitivă, de exemplu: 
„Sunt o persoană căreia îi place mişcarea” sau „Sunt o 
persoană care apreciază ce înseamnă să fii puternic şi fle- 
xibil.” Pentru a consolida convingerea, rosteste-o cu glas 

tare. Este util să lăsăm mintea şi urechile să primească 
mesaje capabile să ofere sprijin. 


Doreste-ti ca asemenea povești să vină dinăuntrul tau, nu 
din partea societăţii. La începutul acestei cărţi ţi-am povestit 
parti din viata mea, care au contribuit să dezvolt un simț de 
sine dezastruos. În cele din urmă, trebuie să simţim şi să ştim că 
merităm să fim bine. Trebuie să fim atenţi la poveştile noastre, 
pentru că tonul lor este corelat cu sentimentul propriei valori. 
Lasă poveştile să reafirme şi să respecte stima de sine veritabilă. 
Putem fi considerabil mai blânzi cu noi înşine, dacă spunem 
propriile noastre poveşti. Petrece timp reconectându-te la pro- 
pria valoare, care isi are originea în inima ta. Citatul următor 
te ajută să păstrezi această idee în centrul atenţiei: „Știu ce pun 
pe masă, aşa că ai încredere în mine când spun că nu-mi este 
frică să mănânc singur” (autor necunoscut). 

Tine minte, în virtutea faptului că ești aici, valoarea ta este 
deja perfect intactă. Vizitează acea oază din sufletul tău care 
ştie de-acum că acesta este adevărul. Meriţi să trăieşti cu ade- 
vărul că iti cunoşti propria valoare. Rezilienţa înfloreşte când 
ştim că merităm să fim bine şi să ne ridicăm din nou. 


MARILE IDEI DIN PARTEA A IV-A 


În Partea a IV-a am introdus cele patru căi sub forma mode- 
lului de traiectorie a rezilientei. Dispunând de un nivel de bază 
format din cinci piloni, o persoană se confruntă cu un eveni- 
ment advers. Acesta poate fi o lovitură strașnică sau o erodare 
treptată. Cheia este că primeşti această lovitură. Evenimentul 
sau experienţa îţi cere să treci la acţiune pentru a reveni la o 
stare de bine. Trebuie să revii la viata după această situaţie. 


VALOAREA | 281 


Cuvântul rezilienta vine din latină, unde resiliens înseamnă 
„a-şi reveni” sau „a se replia”. Evenimentul trebuie să aibă un 
impact suficient de puternic pentru a te dărâma; pe urmă, de- 
pinde de tine să te ridici din nou. Alt mod de a privi este prin 
analogie cu un arc cu săgeți. Săgeata poate fi aruncată numai 
trăgând-o mai întâi înapoi. În acest fel capătă avânt. Mai întâi 
ne dăm în spate, apoi mergem înainte, mai puternici. 

Prima cale este etapa de declin. Primeşti lovitura. Doare. 
Poate ca te simţi ușor şocat sau amortit. Poate că nu-ţi vine 
să crezi că se întâmplă așa ceva. Mai departe treci la etapa de 
adaptare. Viaţa merge mai departe. Este nedrept şi crud că 
lumea nu se opreşte nici măcar pentru o clipă, ca să te lase 
să-ți tragi sufletul, dar în etapa de adaptare înveţi noi feluri de 
a fi. Durerea trăieşte împreună cu noi când creștem. Urmează 
etapa de recuperare, când începi să accepti noua lecţie şi noul 
fel de a fi, ca parte a realităţii tale. Poate că nu-ţi place, dar 
acesta este aici, iar tu mergi mai departe. Ultima cale este etapa 
de ridicare. Esti suficient de departe dincolo de evenimentul 
advers, încât să-ţi dai seama că vei fi bine. Ai trecut printr-un 
nou eveniment de viata. 

Îmi aduc aminte de o zicală veche care sună cam așa: coră- 
biile nu se scufundă din cauza apei din jurul lor; se scufundă 
din cauza apei care pătrunde înăuntrul lor. Dacă înțelesul 
acestei zicale este să-ți aducă aminte că nu trebuie să laşi ceea 
ce se petrece în jurul tău să intre în tine şi să te îngreuneze, 
cred că se poate referi si la etapa de creştere de după un eveni- 
ment advers. Când ajungem atât de departe, vedem că apa nu 
mai intră în barcă. Nu ne vom scufunda: până la urmă, o vom 
scoate la capăt. 

În Capitolul 1 am ieșit pe poartă cu povestea rezilientei mele. 
Ti-am împărtășit temerea mea că s-ar putea să nu fi meritat să 

fiu salvată. La vremea aceea, m-am luptat cu sentimentele care 
îmi spuneau că nu meritam acel miracol. Iar acum am norocul 
să lucrez cu o mulțime de oameni care au trecut deopotrivă 
prin ce poate fi mai rău şi ce poate fi mai bun în viaţă. Unii 
dintre ei mi-au mărturisit că si ei şi-au pus întrebări despre 
revenirea lor. Şi ei au rămas să se întrebe de ce supravietuisera. 
Singurul antidot pentru acest tip de întrebare, după părerea 
mea, este să acceptăm că valoarea noastră nu este determinată 
de moralitatea noastră. Trebuie să schimbăm subtilul scenariu 
care ne spune că, dacă suntem buni, merităm rezultatul pozitiv 
şi dacă suntem răi, merităm un rezultat negativ. Trebuie să ac- 
ceptăm că viaţa îşi are cursul ei şi nu suntem noi chemaţi să 
înţelegem toate mecanismele ei. Dacă ne aflăm aici, mai avem 
încă de muncit. Valoarea noastră este intactă. Noi toţi, ca cetă- 
teni globali, avem în mod egal valoare pe această a treia stâncă 
de la Soare. 

CONCLUZII 


FARURILE 


FARURILE SUNT STRUCTURILE MELE PREFERATE pe această 
lume. Mă vrăjesc grandoarea, frumuseţea, rezistenţa si scopul 
lor. Farurile au priveliştea cea mai optimistă şi spectaculoasă 
de pe pământ, deschiderea nesfârşită si întinderea apelor des- 
făşurate la picioarele lor. Oriunde aş călători în lume, încerc să 
găsesc faruri. Jeft va depune mărturie cât sunt în stare să mă 
străduiesc! 

Caz elocvent: odată, în luna iunie, ne-am dus în Insula 
Prințului Edward cu câteva zile înainte de începerea confe- 
rintei mele la Universitatea din insulă. Soţul meu mi s-a ală- 
turat cu un entuziasm duios, încât timp de două zile am făcut 
înconjurul insulei cu mașina, în căutarea celor şaizeci şi trei 
de faruri! Le-am descoperit aproape pe toate! Bănuiesc că cei 
de la firma care ne-a închiriat mașina au fost uluiti să con- 
state câți kilometri am făcut cu mașina fără să plecăm de pe 
insulă, având în vedere că Insula Prințului Edward are numai 
225 de kilometri lungime şi 65 lăţime maximă! Am străbătut 
aproape fiecare centimetru al insulei - de la cărările înguste 

pe care merg vacile, departe in nord, pana la punctul cel mai 
sudic, până la farul cel mai îndepărtat din est si înapoi la West 
Point, am vizitat fiecare far pe care am reușit să-l găsim, mare 
sau mic. Point Prim, Howards Cove, Panmure Island, Souris, 
East Point, West Point şi North Cape. Îmi era inima vrăjită de 
istorie şi de poveştile pe care îmi imaginam că le ascund acele 
faruri în turnurile lor. 

Farurile îmi stârnesc un inexplicabil sentiment de confort 
şi siguranţă si le simt ca pe cel mai profund sentiment de le- 
gătură cu strămoşii mei. Strămoșii mei au părăsit Scotia la 
bordul navei S.S. Rambler, care a ajuns pe 20 iunie 1806 în In- 
sula Prințului Edward, ca urmare a evacuărilor din regiunea 
scoțiană Highlands. Alţi strămoși ai mei au supravieţuit evacu- 
ărilor refugiindu-se o vreme la Glasgow, dar în cele din urmă 
au ajuns tot în Canada, în 1926, la bordul navei S.S. Montnairn, 
care a acostat la Montreal pe 15 octombrie. Bunicul meu era 
copil când împreună cu tinerii și curajosii lui părinţi si cu fraţii 
mai mici au plecat din Portul Glasgow. Aflându-se pe punte, 
tatăl lui, James, l-a încurajat „să se uite bine,’ pentru că avea să 
fie ultima oară când își mai vedea bunicii sau pământul natal. 
La sosirea la Old Port din Montreal, a văzut nou construitul 
Turn cu Ceas al Marinarilor, care servea în același timp ca far 
călăuzitor către noul lui cămin. Rudele mele din partea ta- 
tălui s-au stabilit la Galt, Ontario, în timp ce rudele din partea 
mamei erau descendenți ai familiilor Stewart şi Campbell din 
Murray Harbour, Insula Prințului Edward, unde au rămas mai 
multe generaţii. Deși au fost fermieri, au trăit în simbioză cu 
marea şi farurile. Bunicul a lucrat la bordul unui feribot care 
transporta oamenii din insulă în Nova Scotia. Mi-a povestit 
că copiii din insulă nu numărau oi când voiau să adoarmă, ci 
razele de lumină ale farului din Murray Harbour. Mama obis- 
nuia să-şi petreacă verile pe Insula Prințului Edward după ce 

părinţii ei s-au stabilit in Ontario. Părinţii mei şi-au regăsit in 
cele din urmă drumul spre viata pe apă şi tata a ridicat imediat 
o replică la scară redusă a unui far, care stă mândră la capătul 
pontonului lor. Farurile sunt cele care ne ajută să ne găsim 
drumul spre casă. 


FARURILE TALE 


Pe parcursul acestei cărți am urmărit să-ţi împărtăşesc ce ştiu 
despre rezilienta şi cum putem face fata peisajului permanent 
schimbător al vieţii fiecăruia dintre noi. Acum te voi ajuta să-ţi 
găseşti propriul far. Analogia cu farul este un indiciu pentru 
ceea ce căutăm şi la ce suntem atenți. În ce iti regăsești direcţia, 
conexiunea, rezistenţa și centrul de interes în viaţă? 

Îmi place să cred că toţi am avea de câştigat dacă am avea 
în inimă câte un far. 

Bunicul obişnuia să spună că furtunile dispar dacă vezi 
farul. Vieţile noastre vor fi inevitabil pline de furtuni, eşecuri şi 
provocări. Dacă viaţa ta este grea, nu înseamnă că faci tu ceva 
greşit sau că ceva este în neregulă cu tine. Pur şi simplu o cale 
uşoară nu există. Descindem cu toţii din triburi de oameni 
care cunoşteau de mult acest adevăr. Toţi am fost indigeni un- 
deva. Viaţa a fost dură şi în acel loc, de undeva, poate chiar mai 
mult decât atât, iar ei au rezistat. Faci parte dintr-un lung șir de 
oameni care au migrat pe acest pământ. Când ne reconectăm 
la origini, înţelegem cât de adânci ne sunt rădăcinile. Cunoas- 
terea istoriei proprii este extrem de importantă. Strămoșii tăi 
au făurit-o. S-au adunat laolaltă. Au stăruit cu dârzenie. Au 
supraviețuit, iar tu te afli aici ca mărturie vie. 

Tine minte, abia de curând, după ce ne-am stabilit si am 
început să ne simţim confortabil, nouă, ca societate, nu ne mai 
place greul. Ni se spune că nu ar trebui să resimtim niciun 

„Când vezi lumina farului, 
ignori restul mării.” 


TERRI GUILLEMETS 


disconfort. Ceea ce pur si simplu nu este adevărat şi nici po- 
sibil. Ideea ca ar trebui sa evitam greutatile ne priveaza de pro- 
priul potential si ne raneste sentimentul propriei valori. Fiecare 
dintre noi avem in viata capacitatea de a ne revendica senti- 
mentul personal de a fi suficient de bine asa cum suntem. Vom 
supravietui provocarilor asa cum au facut si stramosii nostri. 
Suntem dârji si curajoși in fata necunoscutului şi schimbării. 
Vom continua să staruim, să crestem, să greşim, să învăţăm, 
să încercăm din nou, să cădem, să ne rănim, să ne adunăm, să 
ne refacem şi să ne ridicăm. Suntem suficient de bine așa cum 
suntem. Întotdeauna am fost suficient de bine, pur şi simplu în 
virtutea faptului că existăm. 

Te invit să faci harta propriilor faruri. Ea iti va da imaginea 
clară a direcţiei în care vrei să mergi si iti va ascuti puterea 
de a te concentra. Energia va urma punctul asupra căruia te 
concentrezi. Ce mesaje călăuzitoare vrei să-ţi stabilesti, ca să-ţi 
slujească drept puncte asupra cărora te vei concentra în călă- 
toriile tale pe mările lumii? În timpul furtunii putem alege în- 
cotro privim şi de ce ne agatam pentru îndrumare si siguranţă. 
Eşti binevenit să imprumuti câteva dintre punctele asupra că- 
rora mă concentrez eu şi pe care le enumăr mai jos ca să te ajut 
să începi, dar te încurajez să descoperi ceea ce contează pentru 
tine. 


Farurile mele 


Frazele scrise cu litere italice îmi slujesc drept faruri, memen- 
touri pentru perioadele când viata devine grea. 


Când viaţa este grea: Sunt capabil să fac lucruri grele. 
Când îmi este teamă de schimbare: Barca stă în siguranță în 


port, dar scopul unei bărci nu este acesta. 

Când nu-ţi vine să faci ceva: Telurile nu pot fi atinse dacă le 
urmăreşti doar atunci când ai chef. 


Când mă simt copleșită: Totul va fi bine. 
Când sunt obosită: Odihneste-te, nu renunța. 
Când mă tem: Simte frica si învinge-o. 


Când îmi este ruşine si sunt stanjenita: „Te-am iubit în clipele 
tale cele mai urâte.” (Romani 5:8) 


Când furtunile vieţii sunt înspăimântătoare și impredictibile: 
Deasupra norilor străluceşte soarele. Mâine va fi aici înainte 
să-mi dau seama. Incredere. 


Când simt că nu sunt o mamă bună: Sunt singura mamă pe 
care o au. Nu contează cât de mult fac; contează cât de mult 
iubesc. 


Când am nevoie de curaj: „Dumnezeu este în mijlocul ei; ea nu 
se va clatina.” (Psalmi 46:5) 


Când vreau să nu mai alerg: Doar mergi mai departe! Fii disci- 
plinată! Alerg pentru bucuria mișcării, nu ca să mă pedepsesc. 


Când sunt neinduratoare cu mine însămi: Nu poți fi sănătoasă 
urându-te. 


Când îmi este dor de mama: Mizpah (cuvântul ebraic pentru 
conexiune, legătura emoțională dintre doi oameni despărțiți). 
O voi reîntâlni cândva. 


Când viata este atât de frumoasă încât doare: Mulţumesc. Mul- 
tumesc. Mulţumesc. (Toate lucrurile bune sunt trei.) 

Ta-ti acum răgaz să te gândeşti ce este valabil pentru tine. 
Când apar sentimentele şi evenimentele, în fiecare nouă zi, pe 
ce te concentrezi? Ce te va călăuzi? Ce va deveni pentru tine 
un far? Eu practic această strategie de atât de mult timp, iar 
creierul meu este atât de puternic influenţat de acest mod de a 
gândi, încât a devenit aproape un automatism. În neuropsiho- 
logie vorbim despre faptul că gândurile repetitive sapă şanţuri 
în creier. Fiecare gând este o reacţie chimică propagată prin- 
tr-un canal format din receptori şi conectori. Când reacţia se 
propagă pe acest traseu, experimentăm conştientizarea. Cer- 
cetările au demonstrat că, atunci când un anumit gând este 
repetat des, calea lui de propagare formează un sant. Uluitor 
în legătură cu aceste şanţuri este că gândurile următoare vor 
reveni în mod automat la santurile cunoscute. Așa se explică 
faptul că gândirea în tipare este adânc înrădăcinată. Ea sapă 
efectiv șanțuri în materia noastră cenușie. Din fericire, prin 
intenţie şi repetiție putem crea şanţuri noi şi, pe măsură ce 
acestea sunt folosite tot mai mult, cele vechi se şterg. 

Sper pentru tine că în cele din urmă farurile tale vor deveni 
ceva natural, ca un reflex. În desfăşurarea vieţii, mintea ta isi 
va aminti atât de repede noile feluri de a privi lumea, încât vei 
simţi că farurile iti sunt prieteni vechi sau strămoşi speciali, 
care iti vor da cuvinte blânde de alinare şi te vor anunţa că poţi 
să mergi mai departe: Totul va fi bine. Suntem cu tine. Nu eşti 
singur pe drum. 


AFLA-TI PROPRIUL „DE CE” 
ȘI ÎȚI VEI GĂSI DRUMUL 


Mai devreme în această carte, am vorbit despre înţelepciunea 
profundă a lui Viktor Frankl, psihiatrul care a supravieţuit 

Holocaustului si care a lansat logoterapia. Frankl a explicat 
că nu putem evita suferinţa, dar că putem alege ce sens să-i 
dam, cum să facem fata şi cum să mergem mai departe. Este 
important să observăm că a găsi un sens nu este același lucru 
cu a găsi speranţă și optimism în fiecare suferință. Uneori nu 
există speranţă şi optimism. Esenţa logoterapiei este convin- 
gerea că trebuie să găsim un sens care să ne spună ceva nouă 
personal, iar ceea ce are sens depinde de noi. Scopul nostru 
nu este să găsim un sens întrebând „de ce”; a afla propriul „de 
ce” înseamnă mai degrabă să-ţi descoperi țelul, să înţelegi ce 
înseamnă un anumit lucru pentru tine şi cum să actionezi in 
consecinţă. Frankl a scris: „Viaţa nu devine niciodată insupor- 
tabilă din cauza circumstanțelor, ci numai din cauza absenței 
sensului şi a scopului.” El ne încurajează să ne cunoaștem gân- 
durile si emoţiile în fata provocărilor si suferinţei: „Într-un fel 
sau altul, suferința încetează să mai fie suferință în clipa când 
capătă un sens, cum ar fi acela al unui sacrificiu." 

În adolescenţă, când am fost internată în spital pentru o 
scurtă perioadă de timp, am fost convinsă că problemele mele, 
sau mai bine spus, lipsa mea de probleme în comparaţie cu 
alţii, erau jalnice. Cine eram eu să simt atâta întunecime, când 
mă bucuram de atât de mult sprijin si de atâta iubire? Îmi aduc 
aminte că am citit acest fragment din Frankl: 


Ca să facem o analogie: suferința omului seamănă cu ac- 
tiunea gazelor. Dacă se pompează o anumită cantitate de gaze 
într-o încăpere goală, ea va umple încăperea complet, indi- 
ferent cât de mare este aceasta. Astfel, suferinţa umple com- 
plet sufletul omului şi mintea lui conştientă, indiferent dacă 
suferința este mare sau mică. De aceea „mărimea” suferinţei 


umane este absolut relativă.? 

Durerea a umplut lumea mea întreagă si faptul că am in- 
teles acest lucru m-a ajutat să accept că suferința mea era sufi- 
cient de reală încât să mă doară atât de rău. Orice te doare, te 
doare; orice te tulbură, te tulbură: totul este real. Nu te va ajuta 
să judeci acel ceva sau să-l pui sub semnul întrebării. 

Am lucrat recent cu un grup de medici de la urgenţă, din 
Nova Scotia. În regiune avuseseră loc violențe. Fuseseră afec- 
tate mai multe comunităţi si pierderile de vieţi omenești erau 
semnificative. Una dintre doctorite mi-a spus ca se jena să se 
simtă atât de tulburată, pentru că unii dintre colegii ei avuse- 
seră de suferit mai mult decât ea. Simtea că întreaga situaţie era 
suferința altora. Ce drept avea ea să fie atât de tulburată? 

Repet, dacă ne uităm la analogia lui Frankl, înțelegem 
că, indiferent dacă ceva îngrozitor ne loveşte direct sau dacă 
suntem doar în marginea unui asemenea eveniment, suferința 
noastră este reală. Abordarea inteleapta este să-l recunoaştem 
şi apoi să alegem cum îl vom folosi în aşa fel încât să aibă un 
sens. Depinde de tine! Tu eşti cel ce stabileşte cursul pe care 
vrei să-l adopti în viata. Tu decizi ce are mai multă importanţă. 

Sunt plină de admiraţie si de respect pentru că omul care a 
îndurat o suferinţă ce depăşeşte capacitatea umană de intele- 
gere în lagărele de concentrare a putut să scrie totodată despre 
importanţa iertării şi a iubirii: „Nu pot să uit nicio faptă bună 
făcută pentru mine şi nu port ranchiună pentru niciuna rea.” 
Este nivelul suprem al rezilientei. Frankl a încheiat sublim lu- 
crarea lui despre suferința umană, referindu-se la importanţa 
iubirii. 

Cum bine ştii, cred în capacitatea omului de a fi rezilient. 
Cred că fiecare dintre noi îşi poate găsi resurse în propria în- 
telepciune pentru a depăși orice circumstanţe. Frankl este un 
exemplu perfect în acest sens. Activitatea şi scrierile lui au 

plantat în inima mea sămânţa rezilientei atunci cand am crezut 
că pierdusem orice speranță. Moştenirea lui pentru mine este 
modul de a vedea lumea plină de faruri. Şi de aceea vreau să-i 
fac cunoscută activitatea cât mai mult posibil. Cartea lui, Mans 
Search for Meaning (Omul în căutarea sensului vieții), va ră- 
mâne mereu preferata mea pe subiectul rezilientei. 


URMĂTOAREA TA AVENTURĂ 


Ultima mea intenţie este să te pregătesc pentru următoarea ta 
aventură. Pentru aceasta, te voi lăsa cu întrebarea mea favorită, 
adresată de Mr. Buckminster Fuller în 1983. Fuller a fost un 
revoluţionar. A fost un strălucit om de ştiinţă, artist, vizionar 
şi inventator. A adresat lumii întrebări grele, cu blandete, in 
speranţa de a face lumea mai bună. Aceasta este întrebarea 
pe care am perceput-o ca un strigăt de luptă, un îndemn să-ţi 
împărtășesc practici pentru rezilienta de zi cu zi, catalizatorul 
scrierii acestei cărți. Dar ea este o chemare la acțiune adresată 
nouă, tuturor: 


„Care este rolul meu pe planetă? Ce trebuie făcut şi eu mă 
pricep să fac și care probabil că nu se va face, dacă nu-mi asum 
eu responsabilitatea?”™ 


Cand vei găsi răspunsul, iti vei găsi şi următoarea aventura. 
Continuă curajos şi ai încredere că eşti bine echipat. Restabi- 
leşte legătura cu rădăcinile tale, ca să afli cărui loc îi apartii. 
Fii flexibil şi receptiv când drumul se schimbă pentru tine. 
Acceptă ceea ce este și nu uita că ceea ce se va întâmpla în 
continuare depinde întotdeauna de tine. Păstrează şi hrănește 
speranţa în inimă pentru tot ceea ce faci. Şi fii atent la minunile 
şi oazele de bucurie ascunse în diversele momente ale vieţii, 
care te aşteaptă să le descoperi. 

Să ştii că, în adâncul tau, esti deja bine aşa cum esti. Lasă 
acest mesaj să creeze în fiinţa ta un ecou emotional fără sfârșit. 
Eşti capabil să faci lucruri grele. Priveşte fiecare parte a vieţii 
tale prin această lentilă: Pot să fac lucruri grele. Adu la viata 
acest adevăr. Ţine-l strâns lângă tine. 

Meriti să iti revii de fiecare dată. 

Te poţi reculege, o poţi lua de la început si te poţi recalibra 
ori de câte ori este nevoie. 

Eşti pregătit chiar în acest moment. 

Poţi avea încredere în tine însuţi, că mâine vei fi bine. 

Speranţa mea este că poţi renunţa la ceea ce nu-ţi mai fo- 
loseste. 

Ca poti coexista cu acele parti din tine la care nu esti pre- 
gătit să renunti. 

Că iti alegi bătăliile pe care merită să le porți. 

Si că iti regasesti calmul în mijlocul oricărei furtuni. 

MULTUMIRI 


AVENTURA SCRIERII UNEI CĂRȚI ESTE posibilă numai datorită 
oamenilor care ne înconjoară si ne sprijină: familiile, profe- 
sorii, colegii, îndrumătorii, prietenii şi desigur, animalutele de 
acasă. De aceea, cu inima plină de recunoştinţă, exprim pro- 
funda mea gratitudine prin aceste cuvinte de mulţumire. Iar 
dacă, întâmplător, când citeşti aceste cuvinte asculti fundalul 
sonor al filmului Gladiatorul, s-ar putea să versi o lacrimă. Eu 
da. Am plâns tot timpul scriind această carte! 

Mulţumesc strălucitei mele echipe de la Page Two. A fost o 
mare onoare să fiu îndrumată de aceste femei puternice şi ta- 
lentate. Bunătatea și încrederea sunt superputerile lor. Multu- 
mesc spiritului călăuzitor de la Page Two, Trena White. Mi-ai 
pus la dispoziţie lumea şi echipa ta cu deosebită generozitate. 
Iti mulţumesc Amanda Lewis pentru că ai fost busola mea 
editorială. Am petrecut multe ore în fata ecranului calculato- 
rului discutând „comentariile şi sugestiile tale”! Mă bucur că 
am reuşit să te fac să râzi şi că mi-ai spus exact în ce punct ai 
râs. Mi-ai schimbat în bine relaţia cu „schimbările de direcţie.” 
Vă mulțumesc şi vouă Janet, Taysia şi Caela pentru munca pe 
care ati depus-o. Este clar ca sunt novicele din această echipă, 

dar datorită acestor oameni atenți si pricepuţi, am evoluat. Pot 
spune cu încredere că acum sunt un scriitor în devenire. (Notă 
de subsol: dacă ai vreodată un vis îndrăzneţ, vorbeşte despre 
el cu cineva. Eu exact asta am făcut. I-am spus prietenului 
meu Martin, întâmplător, în trecere, că mi-a venit ideea în- 
drazneata şi înspăimântătoare să scriu o carte neacademică. Ei 
bine, mulțumită lui Martin am ajuns să scriu şi să public cartea 
la editura Page Two.) 

Profunda mea recunoștință pentru voi, Farah şi Martin Pe- 
relmuter, pentru că m-ati prezentat în lumea uriașă, straluci- 
toare şi interesantă de la agenţia Speakers’ Spotlight. Sunt o 
novice şi în acest domeniu. Vă mulțumesc pentru sprijin, în- 
drumare şi înțelegere. Datorită vouă lucrez acum cu oameni si 
companii cu care nici nu speram să-mi împărtăşesc vreodată 
activitatea. Vă mulțumesc că m-ati supravegheat si m-ati ajutat 
să învăţ abecedarul. Mă simt susţinută și pretuita. Vă multu- 
mesc că ati crezut în munca mea. Si mulțumesc tuturor celor 
de la Speakers, de acum și dinainte, pentru ca mi-ati oferit o 
şansă! Exprim din toată inima mulțumiri miilor de oameni pe 
care i-am întâlnit în activitatea mea, cu sprijinul agenţiei Spea- 
kers si care mi-au spus poveştile lor, cu mult curaj. Le multu- 
mesc necunoscutilor care mi-au spus că știau că mama este 
mândră de mine. Cuvintele voastre îmi vindecă inima rănită. 

Am cunoscut şi am lucrat cu o mulțime de oameni în călă- 
toriile mele, iar aceștia au avut un impact major asupra muncii 
mele și a modului de a înţelege rezilienta. As fi vrut să vă fac 
loc tuturor aici și vă mulțumesc public. Pentru că eu îmi scot 
armura când îmi prezint munca în domeniul rezilientei, cred 
că și ceilalți fac la fel. Vă mulţumesc tuturor pentru discu- 
tiile sincere si pentru încrederea de a-mi împărtăși poveștile 
voastre de viata în fata unei scene, în aeroporturi, în clase, la 


298 | CALM ÎN FURTUNĂ 


conferinte, in discutii pe Zoom, pe holuri, in e-mailuri sau in 
drum spre parcare. Le pastrez aproape de mine. Va multumesc 
mai ales vouă, Cavell Johnson, Clint şi Joan Malarchuk si Tonia 
Jahshan, care mi-ati împărtăşit călătoria voastră cu atâta des- 
chidere, ajutându-mă să-mi găsesc încrederea de a fi acolo, pe 
scenă, aşa cum sunt eu. Mulţumesc de asemenea stralucitilor 
oratori care sunt Ron Tite, Dr. Greg Wells si Melissa Leong 
care, plini de generozitate, au împărtăşit cu novicele care sunt 
experienţa trăită în tranșeele din spatele scenei. $i mulțumiri 
de asemenea talentatului cantautor Peter Katz. Partea a IV-a 
din această carte a fost scrisă pe muzica albumelor lui, repe- 
tate la nesfârşit. Întâmplător, Peter i-a oferit fiicei noastre, Ava, 
un concert virtual personal la absolvirea clasei a 8-a, când 
COVID-19 a obligat-o să încheie şcoala în livingul nostru, pe 
Zoom. Bravo pentru voi toți şi mulțumesc. 

Vreau să mulțumesc de asemenea minunatei lumi a invata- 
torilor. Invatatorii sunt precum superconfortabila mea haină 
cu glugă. Orice s-ar întâmpla, îmi vine bine. Desi eu nu am 
predat la şcoala gimnazială decât o fracțiune de secundă, pe 
educatori îi consider prietenii mei. Am întâlnit destui pro- 
fesori, precum Laura Cipolla, Mark Astrom, Claire Mooney, 
Janet Muir, Dana Stanlick si Jenny Chen, incat sa repar ranile 
facute de fostii mei profesori. Cred din nou in profesori dato- 
rita oamenilor minunati pe care i-am vazut in clase din toata 
Canada. Pastrez un loc special in inima mea pentru echipa 
şcolii din districtul Bluewater si pentru Sheryl Elliott si pentru 
toate echipele şcolilor din acest district. Vă mulțumesc pentru 
munca voastră. Vreau, de asemenea, să-mi exprim aprecierea 
şi recunoştinţa pentru instituţiile academice care mi-au des- 
chis ușile lor. Mulţumesc universităţilor Trent, Queens şi Wes- 
tern pentru aventurile cursurilor postuniversitare. Iar cele mai 

mari multumiri academice ii revin Colegiului St. Lawrence din 
Kingston, Ontario. Colegiul acela mi-a acordat o şansă in po- 
fida textelor haotice şi adunate cu furca pe care le produceam 
în liceu. Mi-am găsit vocea şi poziţia academică la Colegiul St. 
Lawrence si astfel mi-am căpătat forţa să trec şi pe la alte şcoli, 
după anii de la Kingston! 

Doresc să le mulțumesc şi studenţilor împreună cu care 
am avut onoarea să învăţ. Studenţilor mei care mă provoacă, 
mă inspiră şi mă întâmpină când intru în sala de curs, vouă 
vă mulțumesc. Şi colegilor care mi-au devenit prieteni: Rich, 
Stephanie, Lily, Michael J., Fergal si Aleyah. Mulţumesc de 
asemenea studenţilor mei care au devenit poliţişti, Andrew si 
Mackenzie. Recunostinta specială celei mai puternice şi mai 
curajoase studente căreia am avut privilegiul de a-i preda, 
Alissa: eşti un model pentru mine. Eşti acum familia pe care 
ne-am ales-o, Alissa. Te iubim din toată inima. 

Mulţumesc tuturor prietenilor care ne-ati sprijinit pe toţi 
şi cu care am împărţit cafele, lacrimi, râsete, transportul cu 
mașinile și poveşti de la sport. Mulţumiri speciale familiilor 
DiBellas şi Keast. Sunteţi cu toţii o binecuvântare. 

Recunostinta specială pentru creatorii şi autorii care au im- 
părtăşit ideile şi darurile lor întregii lumi. Eroilor imaginari 
precum Rocky, Uhtred, Anne Shirley şi Jane Eyre, precum şi 
eroilor din viaţa reală, ca Elizabeth Manley, Arlene Dickinson, 
Jann Arden, Rudy Ruettiger, Vince Papale, Hans Zimmer şi 
Alanis Marissette: vă mulţumesc că mi-ati dat curaj. 

Mulţumiri adresez şi micilor, dar puternicelor clanuri 
Hanley şi Stewart. Aprecierile mele pentru femeile şi bărbaţii 
puternici din familia mea, care au înfruntat provocări şi ad- 
versitati în viata de familie. Le sunt recunoscătoare pentru pri- 
vilegiile de care am avut eu parte datorită sacrificiilor pe care 

le-au făcut ei venind in Canada. Cum se întâmplă cu clanurile, 
suntem un grup mai mare, format din multi oameni care imi 
sunt foarte dragi. Vreau să le mulțumesc tuturor celor ce se 
numesc Pollack, Gratton, Stewart, Bistritan, Burnett, Young, 
Klassen, Woody, Epp, Hanley şi generațiilor următoare. Chiar 
dacă ne despart distanţe mari, vă păstrez aproape în inima 
mea. Le sunt de asemenea profund îndatorată mătuşilor mele, 
care s-au strâns în jurul meu când am pierdut-o pe mama. Vă 
mulțumesc că m-ati ajutat să-mi amintesc cum a trăit şi cât 
m-a iubit. 

Şi, desigur, vreau să-i mulțumesc echipei mele de acasă: pă- 
rintilor mei, Michael şi Lesley. Sunt extrem de mândră să fiu 
fiica lor. Iti mulțumesc, tată, că ai fost susținătorul meu con- 
stant. Eşti martorul întregii mele vieţi până acum. Ai mers ală- 
turi de mine prin văi şi pe creste. Am parcurs alături de tine 
şi datorită ţie unele dintre cele mai uluitoare drumuri. Tată, 
eşti curajos, smerit, inteligent, înțelept şi loial. Iti mulţumesc 
pentru lecţiile, discuţiile, plimbările noastre cu barca şi pentru 
că mi-ai transmis talentul de a povesti. Iti mulțumesc că m-ai 
dus în braţe când am fost lipsită de putere şi pentru că întot- 
deauna mi-ai dat o a doua şansă. Sper să te pot face la fel de 
mândru de mine, cum sunt şi eu de tine. Mamă: când ne vom 
întâlni din nou, la o ceașcă de cafea, am de spus poveşti cât 
pentru o viaţă întreagă. Te rog să ştii că te port cu mine în 
fiecare clipă. 

Sotului meu, Jeff: mi te-a trimis Dumnezeu. Fără nicio în- 
doială. Ne-am găsit unul pe altul când am avut cea mai mare 
nevoie şi nu m-ai lăsat singură niciodată. Integritatea ta şi 
devotamentul fata de familia noastră trebuie ridicate în slăvi. 
Iubesc nespus că suntem in această arenă împreună şi că mă 
asiguri în fiecare zi, prin cuvintele şi faptele tale, că ai fugi cu 

mine din nou, dacă am avea ocazia! Te aleg de fiecare dată. Iti 
mulțumesc că eşti soțul meu. „Dacă ultimele mele cuvinte nu 
sunt «te iubesc», vei ştii că e pencă n-am avut timp.’ 

In fine, pentru cei trei eroi ai mei - echipa mea personală 
de baschet - Hunter, Ava Lesley şi Jaxson: să fiu mama voastră 
este cea mai mare si mai fericită binecuvântare din viata mea. 
Sunteţi adevărata mea bucurie. Să văd lumea din perspectiva 
voastră îmi dă speranţă pentru viitor. Pentru fiecare dintre voi 
viitorul este strălucit într-un mod unic. Ştiu că ceea ce avem 
noi este special. Sunteţi foarte buni si plini de calităţi. Accep- 
taţi provocarea. Veţi cunoaște succesul, copiii mei! Ava Lesley: 
sunt nespus de fericită că am o fată si că aceea esti tu! Sunt 
grozav de mândră pentru omul care ești şi pentru puterea pe 
care o ai. Eşti o nestemată în familia noastră. Esti unica si in- 
egalabila noastră Ava! Si pentru Jax-i-boy: zâmbetul tău este 
kriptonita mea. Eşti o persoană atât de interesantă si amu- 
zantă. Ai deschis acel ultim coltisor al inimii mele si ne-ai în- 
tregit familia. Aşa că, dragii mei trei, pastrati-va dragostea de 
fraţi şi ocrotiti-o. Ea este cel mai lung anotimp al vieţii voastre. 
Voi trei biruiti orice furtună. (PS: Hunter: 44, Ava: 50 şi Jaxson: 
54 — de atâtea ori v-am pomenit numele în această carte... nu 
trebuie să numărați! Vă iubesc pe toţi, total şi unic!) 

Iar pentru tine, dragul meu cititor, aşa cum am spus in 
această carte, drumurile noastre s-au întâlnit. Mă bucur că eşti 
aici. Iti mulțumesc că mi-ai dat din timpul tău pentru această 
carte. Abia aștept să ne întâlnim din nou. Pe data viitoare! Ai 
grijă de tine şi sa fii bine! 

Sláinte! 

